
Siaurės Karolinos kalnai, 1998 


— Aš jį nudėsiu, — burbtelėjo Emilė Džeinė Tod. Pas- 
kui pakėlusi balsą pakartojo garsiau: — Nudėsiu jį, nužudy- 
siu. Suplėšysiu į gabalus! — ji trenkė kumščiu į mašinos vai- 
rą, tačiau pykčiui dar vis plūstant, ji pajuto, kaip jis pamažu 
lėgsta. Tačiau sumišimas ir vėl pažadino pyktį. 

— Gal jie davė man premiją už tai, kad ketinu ištekėti 
už Donaldo? — balsu pratarė ji ir staigiai apsuko mašiną. Kai 
vienas ratas užkabino šalikelės žvyrą, ji giliai įkvėpė ir įsakė 
sau apsiraminti. Rodės, jau susitvardė, bet netikėtai koja vėl 
spustelėjo pedalą, ir posūkį ji įveikė dar didesniu greičiu. 

Kai nakties be mėnulio tamsoje ji vos per plauką neuž- 
kliudė medžio, pajuto akyse besikaupiančias ašaras. Šis va- 
karas Emilei buvo labai svarbus. Galbūt Nacionalinės biblio- 
tekų asociacijos pagerbimas Donaldui ir buvo nulis, tačiau 
jai — viskas. Ko gero, nemokamų knygų vežiojimas po toli- 
mas kaimo vietoves Apalačuose ir ne pats reikšmingiausias 
dalykas tokiam gerus kontraktus pasirašančiam diktoriui kaip 
Donaldas, tačiau būtent ši veikla sudarė labai didelę Emilės 
laiko dalį (taip pat už tai ji gaudavo beveik visas pajamas), ir 
ji buvo labai sujaudinta, kad kažkas pastebėjo, ką ji veikia. 

Kai ašaros pradėjo temdyti akis, Emilė nubraukė jas, aiš- 
ku, išsitepė tušu, bet kas dabar mato jos makiažą? Ji važiavo 
į romantišką mažą viešbutį, kuris siūlė cheresą ir pyragaičius 
įsimylėjėliams kiekviename kambaryje. Cia stovėjo antikva- 
rinės komodos, lovos buvo užtiestos gėlėtais užtiesalais, o 
kambarys jai buvo ne pagal kišenę. Tačiau ji ketino praleisti 
ten naktį viena! 

— Turėjau žinoti, kad viskas bus blogai, dar tada, kai 
man davė kambarį su dviem lovomis, — balsu ištarė ji, o pas- 
kui išgirdo, kaip mašina ir vėl užvažiavo ant žvyruoto kel- 
kraščio. — Taip prasidėjo pati blogiausia savaitė ir... 


Jude Deveraux 


Ji nutilo, nes ties vienu iš daugelio staigių posūkių tarp 
medžių iš abiejų pusių pačiame kelio viduryje pasirodė sto- 
vintis Žmogus, ranka prisidengęs akis nuo automobilio švie- 
sų. Emilė staiga metėsi į šalį. Iš visų jėgų ji pasuko vairą į 
dešinę, stengdamasi neparblokšti to žmogaus. Jau geriau įsi- 
rėš į medį, negu jį partrenks, tačiau staiga jai pasirodė, kad 
žmogus atsidūrė tarp jos ir kelkraščio. Ji pasuko į kairę, ke- 
lio vidurio link, tačiau greitis buvo per daug didelis, kad ma- 
šina paklustų. 

Kai atsitrenkė į žmogų, ji pasijuto taip blogai, kaip nie- 
kada anksčiau. Su niekuo pasaulyje nepalyginsi garso, kuris 
pasigirsta, kai automobilis įsirėžia į Žmogaus kūną. 

Paskui ji iššoko iš automobilio ir pasileido bėgti. Emilei 
atrodė, tarsi būtų praėjusios valandos, o ne sekundės, kol ma- 
šina sustojo, ir ji atsisegė diržą. Mašinos šviesos buvo vie- 
nintelis apšvietimas aklinoje tamsoje. Emilės širdis daužėsi, 
ji nieko nematė. 

— Kur jūs? — išlemeno ji, apimta baimės ir jausdamasi 
klaikiai. 

— Čia, — išgirdo šnabždesį ir žengė žemyn stačiu pyli- 
mu, kuris driekėsi palei kelią. Jos ilga smėlio spalvos atlasi- 
nė suknelė kabinosi už kiekvienos nukritusios šakelės, o aukš- 
ti basučių kulniukai smigo į minkštą supuvusių lapų masę, 
dengiančią miško žemę, tačiau ji nesustojo. 

Jis gulėjo pargriuvęs — ar buvo nublokštas — žemiau 
už keleto pėdų, todėl Emilė šiek tiek užtruko, kol jį surado. 
Parpuolusi ant kelių, ji tiesiog apčiupinėjo vyrą, kad susi- 
voktų, kur jo kojos, o kur — galva, nes medžiai užstojo ma- 
šinos skleidžiamas šviesas. Užčiuopė ranką, paskui krūtinę 
ir galiausiai pasiekė galvą. 

— Ar jūs gyvas? Ar jūs gyvas? — ji vis kartojo, pirštais 
bėgiodama jo veidu. Veidas buvo drėgnas, tačiau ji nežinojo, 
ar tai kraujas, ar prakaitas, o galbūt tik miško drėgmė. 

Kai išgirdo jį dejuojant, pajuto tik palengvėjimą. Jis bent 
jau nemirė! Kodėl, ak kodėl ji neįsigijo mobiliojo telefono, 
juk Donaldas norėjo jį parūpinti. Tačiau ji buvo savanaudė ir 
sakė, kad jeigu turės mobilųjį telefoną, Donaldas kalbės su 
visais, išskyrus ją: 

— Ar galite atsistoti? — paklausė ji, braukdama jam nuo 
kaktos plaukus. — Jei paliksiu jus čia ir eisiu pagalbos, bi- 
jau, kad antrą kartą neberasiu šios vietos. 

Partrenktas žmogus pasuko galvą, prilaikomą jos rankų. 

— Emilė? — tyliai pratarė jis. 

Tai išgirdusi, Emilė atsisėdo parietusi po savimi kojas ir 
pamėgino pažvelgti į jį. Jos akys jau buvo beapsiprantančios 
su tamsa, tačiau ji vis dar negalėjo aiškiai įžiūrėti jo veido. 

— Iš kur žinote mano vardą? — paklausė ji ir staiga pri- 
siminė visus tuos siaubingus pranešimus, kuriuos Donaldas 
skaitė per televiziją. Ar šis Žmogus — sumanus žudikas, ap- 
simetantis sužeistu, kad priviliotų moteris ir pasiųstų jas į 
pražūtį? 

Anksčiau negu suvokė, ką daro, ji jau buvo pasitraukusi 
ir pasiruošusi bėgti į kalną prie mašinos. Ar ji paliko variklį 
įjungtą? O gal jis užgeso, kai ji taip staigiai sustojo? Ar jai 
pavyks ištrūkti, kol jis dar jos nenutvėrė? 

— Aš tau nieko nedarysiu, — mėgindamas atsistoti pa- 
sakė vyriškis. 

Emilę draskė noras jam padėti ir noras sprukti kiek ko- 
jos neša. Staiga jis sugriebė jai už rankos, ir ji jau nebegalėjo 
rinktis, ką daryti. 

— Ar tu susižeidei? — paklausė jis kimiu balsu. — Tu 
važiavai taip greitai. Galėjai atsitrenkti į medį ir susižeisti. 

Emilė iš nuostabos tik sumirksėjo tamsoje. Iš pradžių jis 
nustebino pasakydamas jos vardą, dabar žino, kaip greitai ji 
važiavo. Turiu iš čia ištrūkti, pagalvojo ji, ir vėl pažvelgė 
aukštyn, kur ant kalno buvo palikusi mašiną. Pro medžius bu- 
vo matyti siaurutis šviesos ruožas. Ar tik neišsikraus akumu- 
liatorius taip ilgai degant šviesoms, ir ji negalės užvesti ma- 
šinos? 

Vis dar laikydamas ją už riešo, vyriškis pamėgino atsi- 
sėsti, tačiau Emilė jam nepadėjo. Jis buvo kažkoks keistas, 
tad ji norėjo kuo greičiau bėgti iš čia kuo toliau.. 

— Šis kūnas jaučiasi siaubingai, — pasakė jis atsisės- 
damas. 

— Taip, būti partrenktam iš tiesų siaubinga, — pasakė 
ji, o jos balsas iš baimės sulig kiekviena sekunde darėsi vis 
aukštesnis. 

— Tu manęs bijai, — stebėdamasis pasakė vyriškis. At- 
rodė, tarsi vyras būtų tikėjęsis, kad ji jį atpažins. 

— Aš... na, aš ne taip jau ir bijau... — pradėjo ji, galvo- 
dama, kad turėtų jį nuraminti. 

— Taip, tu bijai. Aš tai jaučiu. Tai matyti plika akimi, 
Emile, kaip tu galėtum... 

— Iš kur jūs žinote mano vardą?! — ji kone suriko. 

Jis trynė galvą taip, tarsi jam būtų labai skaudėję. 

— Aš visada žinojau tavo vardą. Tu — viena iš manųjų. 

Pakaks! — pagalvojo ji, staigiu judesiu išsivadavo iš jo 
rankos ir pradėjo skubiai kopti į kalną mašinos link. 

Tačiau ji dar nespėjo nutolti, kai jis sugriebė ją už juos- 
mens ir priglaudė prie savęs. 

— Sšš, — pratarė jis. — Nusiramink. Tu neturėtum ma- 
nęs bijoti, Emile. Mes pakankamai ilgai vienas kitą pažįstame. 

Keista, tačiau jo prisilietimas ją ramino, nors žodžiai ir 
trikdė. 

— Kas jūs? — paklausė ji, o jos lūpos buvo visai prie 
pat jo peties. 

— Mykolas arba Maiklas, — atsakė jis taip, tarsi ji būtų 
turėjusi tai Žinoti. 

— Nepažįstu jokio Maiklo. 

Kodėl ji nesistengia ištrūkti? Emilė, atsišliejusi į jį, ste- 
bėjosi savimi. Kas vis dėlto šis žmogus, kurį ji partrenkė? 

— Tu mane pažįsti, — švelniai pratarė jis, 0 jo ranka 
įstrigo jos plaukuose. Ruošdamasi šio vakaro ceremonijai, ji 
vešlius plaukus buvo sukėlusi į viršų, tačiau dabar jie jau lais- 
vai krito ant kaklo. — Aš esu tavo angelas sargas, ir mes jau 
tūkstantį metų esame drauge. 

Akimirką Emilė pasiliko stovėti kur stovėjusi, saugi jo 
glėbyje. Paskui tai, ką jis pasakė, pasiekė jos smegenis — ir 
Jos viduje pradėjo kunkuliuoti juokas. Būtent juoko jai ir rei- 
kėjo po šios siaubingos dienos. Tai, kas turėjo jai būti didelė 
garbė, virto didžiuliu pažeminimu, ir galiausiai ji su savo ma- 
šina partrenkė Žmogų. 

Žmogų, kuris dabar skelbiasi esąs jos angelas sargas. 

— Angelas, ar ne? — pratarė ji atsitraukdama nuo jo. — 
O kur jūsų sparnai? — ji nežinojo — juoktis ar bėgti kuo 
toliau. 

— Angelai neturi sparnų. Juos išgalvojote jūs, mirtin- 
gieji. Mes kartais pasirodome su sparnais tam, kad galėtumėt 
mus atpažinti, bet niekada neturime jų, kai esame įsikūniję 
mirtingųjų apvalkaluose. 

— Ą, aišku, — šypsodamasi atsakė ji traukdamasi nuo 
bepročio. — Na gerai, matau, kad nesate sužeistas, o be to, 
numanau, jog galite tiesiog pakilti ir nuskristi. Žinoma, jei 
nuspręsite prisikabinti savuosius sparnus, — ji atatupsta trau- 
kėsi į kalną, o tai nebuvo paprasta, nes ji vilkėjo ilgą vakari- 
nę suknelę ir avėjo aukštakulnes basutes. — Todėl manau, 
kad dabar ši mirtingoji pasišalins. 

Jis pasivijo ją ties kelkraščiu, jo ranka akimirksniu apsi- 
vijo jos juosmenį. 

Pakaks, pagalvojo ji ir atsigręžė. 

— Paklausyk, ponuli, kad ir kas tu esi, kad ir koks tu 
būtum, patrauk nuo manęs savo rankas, — šitai pasakiusi ji 
nuėjo prie mašinos iš vairuotojo pusės ir įlipo. Vos tik ji atsi- 
sėdo, išvydo jį, apšviestą automobilio šviesų. Kaip žmogus, 
kurį ką tik partrenkė automobilis, jis judėjo tikrai vikriai. 

Vos akimirką, kol uždarė dureles, ji žiūrėjo į jį. Aukštas, 
plačiapetis vyras, jo juodi plaukai — vešlūs ir garbanoti. O 
jo blakstienos — storos ir tankios, stebėtina, kad jis mato pro 
jas. Vilkėjo juodus, regis, išteptus drabužius, tačiau ji neke- 
tino aiškintis, 1š kur tos dėmės. 

Automobilio variklis vis dar veikė, taigi, nors ir atrodė, 
kad praėjo ištisos valandos, iš tiesų buvo prabėgusios vos ke- 
lios minutės. Ji norėjo apvažiuoti šį pamišėlį, bet vos tik už- 
dėjo rankas ant vairo, jis susmuko ant žemės priešakyje ir 
tysojo apšviestas mašinos šviesų taip, tarsi būtų negyvas. Pa- 
tyliukais keikdamasi Emilė per kelias sekundes iššoko iš au- 
tomobilio ir pribėgo prie jo. Prilaikydama padėjo jam atsi- 
stoti. . 

— Nagi, nuvešiu tave į ligoninę, — nuvargusiu balsu pa- 
sakė ji. 

Jis atsišliejo į ją. Ką tik pakilęs į statų kalną, jis atrodė 


visiškas bejėgis. 
— Žinojau, kad tu negalėtum manęs palikti, — pasakė 
jis šypsodamasis jos viršugalviui. — Tu visada buvai kaip 


ledinukas ant pagaliuko sužeistam žmogui. 

Ji padėjo jam atsisėsti ant keleivio sėdynės, prisegė dir- 
žą, o paskui, atsisėdusi prie vairo, susimąstė apie tai, ką jis 
pasakė. Ledinukas ant pagaliuko? Pakartojo pati sau, 0 pas- 
kui mintyse pridūrė: ak, padlaižys. 

Ji įvažiavo į mažą kalnų miestelį, kur turėjo kambarį pa- 
čiame romantiškiausiame viešbutuke. Tačiau tas beprotis ša- 
lia jos. Vargu ar kas būtų galėjęs pasiūlyti blogesnį savaitga- 
lį už šį! Taip, pagalvojo, ji — tikras ledinukas ant pagaliuko 
mokančiam įsiteikti netikėliui. 


— Nematau nieko blogo, — pasakė jaunas gydytojas 
Emilei. — Nė vieno įbrėžimo ar bent jau mėlynės. Ar esate 
tikra, kad parbloškėte jį savo automobiliu? 

— Juk tokio garso pamiršti neįmanoma, — atsakė ji sėdė- 
dama už stalo. Buvo antra valanda ryto, naujoji suknelė suply- 
šusi, ji pati — purvina ir pavargusi, o vienintelis noras — atsi- 
gulti ir pamiršti, kad ši diena iš viso buvo. 

— Ką gi, arba jums abiem pasisekė, arba... 

Geriau jau gydytojas būtų patylėjęs, nes ji ir taip supra- 
to, jog jis pamanė, kad ji buvo per daug išgėrusi ar prisiuos- 
čiusi kažkokių stebuklingų dulkių. Kokias dulkes skleidžia 
angelai? Argi nėra medžiagos, vadinamos angelų dulkėmis? 
O gal tai — “angelų plaukai", kabinami ant Kalėdų eglutės? 

— Ar gerai jaučiatės, panele Tod? — paklausė jaunasis 
gydytojas, įsmeigęs į ją akis. 

— O kaip tas jo teiginys, kad jis yra angelas? — atšovė 
Emilė. Ji juk nėra pacientė. 

Keletą sekundžių nustebęs gydytojas tik spoksojo į Ją, 
paskui pažvelgė į savo užrašus. 

— Maiklas Čemberlenas, trisdešimt penkerių metų am- 
žiaus, gimęs Niujorke, šimtas aštuoniasdešimt dviejų centi- 
metrų ūgio, sveria aštuoniasdešimt aštuonis kilogramus, juo- 
di plaukai, rudos... 

— Iš kur ištraukėte visą šią informaciją? — piktai pa- 
klausė ji, o paskui atsiprašė. — Atleiskite, buvo ilga naktis. 

— Mums visiems ši naktis prailgo, — pasakė gydytojas, 
duodamas suprasti, kad paprastai nepriiminėja pacientų šeš- 
tadieniais antrą valandą nakties. — Jo vairuotojo teisės, — 
atsakė jis. — Viską, ko mums reikėjo, radome ten. O dabar 

tikrai norėčiau sugrįžti namo ir numigti. Aštuntą valandą ry- 
to prie mano durų jau stovės pacientai. Jei norite, kad ponui 
Čemberlenui būtų atlikti dar kokie nors tyrimai, siūlau nu- 
vežti jį į Ašvilio ligoninę. O dabar jei neprieštarausite... — 
pabrėžtinai ištarė jis. 

Emilė dvejojo norėdama dar kartą pakartoti, kad šis žmo- 
gus turėtų būti nors lengvai sužeistas. 

Tačiau gydytojo antakio kilstelėjimo pakako, kad ji ne- 
prasižiotų. Jo nuomone, ji išvertė jį iš lovos tik tam, kad jis 
apžiūrėtų žmogų, kuris buvo visiškai sveikas. 

Tačiau Emilė žinojo, kad įsirėžė į vyriškį savo automo- 
biliu taip, kad jis nuskrido trisdešimt pėdų žemyn šlaitu. 

— Ačiū jums, — tyliai išlemeno ji, o paskui lėtai iškėb- 
lino iš kabineto į laukiamąjį. 

Ji tikėjosi, kad tas pamišėlis sėdės ten ir lauks jos, ta- 
čiau jo nebuvo nė ženklo, ir ji atsiduso iš palengvėjimo. Pas- 
kui nusistebėjo, kad beprotybė nėra taip aiškiai matoma, kaip 
randas ar apgamas. Kartais reikia pažinoti žmogų daugybę 
metų, kad galiausiai suvoktum, jog jis — beprotis. 

Pasiekusi laukujas duris Emilė jau buvo šiek tiek atsipa- 
laidavusi. Kas jai nutiko? Juk tą žmogų ką tik partrenkė ma- 
šina! Ir visiškai negalima prognozuoti, ką gali pasakyti žmo- 
gus, nusiritęs nuo kalno. Galbūt ji blogai nugirdo, gal jis tik 
sakė, kad angelas sargas jo neapleido. Taip, žinoma, šypso- 
damasi pagalvojo ji. Tikėti angelais pastaruoju metu labai ma- 
dinga. Turėti angelą sargą reiškia būti asmeniškai saugomam 
dangaus. Angelas sargas gali padaryti taip, kad žmogus pasi- 
justų ypatingas. 

“Emilė buvo taip įsijautusi į savo mintis, kad pastebėjo jį 
tik tada, kai įlipo į mašiną ir atsisėdo. 

— Dabar suprantu, kodėl jūs, mirtingieji, tiek daug mie- 
gate, — tarė jis ir saldžiai nusižiovavo, o Emilė iš apmaudo 
tiesiog pasišiaušė. Jis sėdėjo keleivio vietoje. 

— Ką tu veiki mano mašinoje? — kone sušuko ji. 

— Laukiu tavęs, — atsakė jis, tarsi ji būtų pasakiusi kaž- 
ką keista. 

— Kaip tu čia patekai? Mašina buvo užrakinta ir... — ji 
nutraukė jį, kol jis dar nespėjo pasakyti ką nors daugiau. — 
Taigi padėk man, jei sakai, kad esi angelas, ir jei gali atra- 

kinti mašinos dureles, aš... aš... — jai niekada nesisekė gra- 
sinti. Taigi ji nutilo, atidarė savo dureles ir rengėsi išlipti. 

— Emile, — tarė jis, sugriebė jai už rankos ir pasodino. 

Ji išsivadavo iš jo gniaužto. 

— Patrauk rankas nuo manęs! Oi giliai įkvėpė ir sten- 
gėsi nusiraminti. — Paklausyk, aš nežinau, kas tu toks ir ko 
tu nori, tačiau aš noriu, kad išsinešdintum iš mano mašinos ir 
grįžtum ten, iš kur atsiradai. Aš labai apgailestauju, kad tave 
parbloškiau, tačiau daktaras sako, kad tau nieko nenutiko, to- 
dėl gali grįžti namo. Ar aš aiškiai pasakiau? 

Jis dar kartą plačiai nusižiovavo. 

— (Čia nėra tavo gimtasis miestas, ar ne? Ar turi... na, 
kaip jūs juos vadinate? Vietą, kur nakvojama. 


— Viešbutis? 
— Taip, — atsakė jis ir pažvelgė į ją taip, tarsi ji būtų 
buvusi genijus. — Ar turi viešbučio kambarį, kuriame mes 


galėtume apsistoti? 

— Mes? — paklausė ji, pykčiui veržiantis į paviršių. Ji 
daugiau jo nebebijojo. Tiesiog nuo jo pavargo. 

Jis atrėmė galvą į atlošą ir nusišypsojo. 

— Aš galiu skaityti tavo mintis, Emile. Tu galvoji apie 
seksą. Kodėl mirtingieji tiek daug galvoja apie seksą? Jei jūs, 
žmonės, bent truputį save ribotumėt... 


— Dink!' — sušuko ji. — Dink iš mano mašinos! Dink iš 
mano gyvenimo! 
— Tai tas vyras, ar ne? — paklausė jis atsisukęs. — Jis 


ir vėl tave nuvylė, ar ne? 

Akimirką ji nesuprato, apie ką jis kalba, o paskui vos 
nesusprogo. 

— Donaldas? Tu klausi manęs apie vyrą, kurį aš myliu? 

— Ar šitoje šalyje dar kas nors nevadinamas šituo var- 
du? O gal Persijoje? Nagi, kas tai? O taip, antinas. Jis yra... 

Po šių žodžių Emilė sugniaužė kumščius ir puolė jį taip, 
tarsi būtų ketinusi sugrūsti į žemę. Tačiau jis sugriebė jos 
rankas, paskui kurį laiką iš arti Žiūrėjo jai tiesiai į akis. 

— Tavo gražios akys, Emile, — tyliai pasakė jis, pri- 
versdamas ją šiek tiek suabejoti. Paskui ji atsitraukė ir atsi- 
lošė vairuotojo sėdynėje. 

— Ko tu nori? — sunkiai paklausė ji. 

— Aš nežinau, — atsakė jis. — Aš tikrai nežinau, kodėl 
esu čia. Mykolas man pasakė, kad Žemėje yra rimta proble- 
ma, į kurią įpainiota tu, ir pakl4usė manęs, ar negalėčiau įsi- 
kūnyti į Žmogaus pavidalą, kad ją išspręsčiau. 

— Suprantu, — pavargusiu balsu pratarė Emilė. — O 
kas tas Mykolas? 

— Aišku, kad arkangelas Mykolas, arba Maiklas. 

— Na žinoma, — tarė Emilė. — Ir apie ką aš galvojau? 
O Gabrielius tikriausiai yra tavo geriausias draugas. 

— Dieve, ne. Aš tik šešto lygio angelas. O tiedu yra... 
Na, ten, kur jie yra, net nėra lygių. Bet kai Mykolas paprašo 
ką nors padaryti, tu imi ir darai. Ir jokių klausimų. 

— Vadinasi, tu nusileidai į Žemę padėti man kažką pa- 
daryti... 

— Arba padėti išspręsti problemą, kuri susijusi su tavimi. 

— Taip, žinoma. Ačiū, kad mane pataisei. O dabar, kai 
jau išsiaiškinome... 

— Emile, mes abu pavargę. Šitie mirtingieji kūnai, aiš- 
ku, yra labai nepatogūs, sunkūs daiktai, ir... — kaip jūs tai 
vadinate? — aš galiu užmigti ant galvos. 

— Ant kojų, — tingiai pratarė ji. 

— Kojos? Ar tu susižeidei kojas? 

— Užmigti stovint. Galiu užmigti stovėdama. 

— Aš irgi, — pritarė jis. — Bet manau, kad geriau būtų 
miegoti ant nugaros. Ar galėtume dabar važiuoti į tavo vieš- 
butį? Juk užsakiau tau kambarį su dviem lovomis, ar ne? O 
gal jie nepaklausė manęs? Kartais labai sunku priversti mir- 
tinguosius išgirsti. Jūs, žmonės, nelabai klausote. 

Emilė išsižiojo norėdama kažką pasakyti, bet paskui vėl 
susičiaupė. Galbūt jei ji pamiegos, prabudusi supras, kad šis 
žmogus — tik sapnas. Ji įkišo raktą į spynelę, užvedė auto- 
mobilį ir, netarusi nė žodžio, pasuko viešbučio link. 


g skyrius 


Kai Emilė prabudo kitą rytą, pirmiausia ją apėmė pani- 
ka. Ji vėluoja į darbą? turi susitikti su kažkuo pasikalbėti apie 
miesto reikalus? arba... Iš pradžių ji negalėjo patikėti, o pas- 

kui lengvai atsiduso suvokusi, kad turi laisvą visą savaitgalį. 
Jai nereikės nieko daryti iki antradienio, o dabar — dar tik 
šeštadienis. 

Apsivertusi ant kito šono po dangiškai miela antklode ir 
įsiraususi giliai į baltus patalus, ji pagalvojo: “Kokį keistą 
sapną sapnavau praėjusią naktį. Rudaakius angelus ir auto- 
avarijas, ir..." — tačiau mintis nutrūko, ji ir vėl užmigo. 

Emilę pažadino saulės spinduliai, tvieskę tiesiai į akis, 
ir kai ji prisimerkusi pažvelgė lango pusėn, jai pasirodė, kad 
išvydo vyrą, stovintį akinamoje šviesoje. Ji nematė veido, ta- 
čiau išvydo kažką panašaus į didžiulius baltus sparnus. 

— Aš dar neprabudau, — burbtelėjo ji ir vėl palindo po 
antklode. 

— Labas rytas, — pasisveikino vyras maloniu balsu. 

Emilė nepaisė to balso ir neatmerkė akių. 

— Atnešiau tau pusryčius, — pasakė tas pats balsas. — 
Čia turiu braškių, ką tik nuskintų šeimininkės darže, ir mažų 
apskritų bandelių su morkomis. Be to, čia yra šalto pieno ir 
karštos arbatos, taip pat liepiau šeimininkei išvirti tau kiau- 
šinį taip, kad trynys būtų tik vos vos sukietėjęs. Juk tokius 
mėgsti kiaušinius, ar ne? 

Kiekvienas ištartas žodis vis aiškiau priminė praėjusį va- 
karą. Na, žinoma, tai, ką ji prisiminė, negali būti tiesa. Ji at- 
sargiai nusitraukė antklodę ir pažvelgė į tą Žmogų. Jis vilkė- 
jo tuos pačius tamsius marškinius ir mūvėjo tamsias kelnes, 
kaip ir vakar, ir dabar šviesoje ji pastebėjo, kad jo drabužiai 
purvini ir dėmėti. 

— Išeik, — pasakė ji ir pamėgino vėl nugrimzti pataluose. 

— Pasirūpinau, kad ilgiau pamiegotum, — pasakė jis 
taip, tarsi būtų stebėjęs mokslinį eksperimentą. Tarsi norėda- 
mas įsidėmėti, kiek kitą kartą teks dėti vienos ar kitos me- 
džiagos pagal formulę. 

Emilė suprato, kad daugiau užmigti nebegalės. 

— Tik nepradėk iš naujo, — pasakė ji dejuodama, nu- 
smaukė antklodę, nubraukė plaukus nuo akių. Dabar, kai ji 
Jau visiškai prabudo, apėmė siaubingas pojūtis. Ji nedaug ką 
prisiminė nuo tada, kai išvažiavo iš klinikos, tačiau ji tik- 
riausiai atsigulė su... Pakako vieno žvilgsnio, kad įsitikintų, 

J0g ji vis dar tebevilki tai, kas buvo likę iš smėlio spalvos 
suknelės, o ant veido buvo makiažo pėdsakai. 

Apsisiautusi antklode, Emilė atsisėdo lovoje. 

— Noriu, kad išeitum, — tvirtai pareiškė ji. — Dabar 
jau atlikau savo pareigą ir noriu, kad išeitum. Daugiau nie- 
kada nenoriu tavęs matyti. 

Jis elgėsi taip, tarsi būtų jos nė negirdėjęs. 

— Arbata labai karšta, tad nenusiplikyk, — pasakė jis 
duodamas jai dailų porcelianinį puodelį su lėkštele. 

— Aš nenoriu... — pradėjo ji, bet ją nutildė jo žvilgsnis. 
“Jo akių žvilgsnis kausto"“, — pagalvojo ji, paėmė puodelį ir 
pradėjo gurkšnoti arbatą. Jis padėjo padėklą jai ant kelių ir 
išsitiesė ant lovos šalia jos. 

Kad ir kokios būtų jo akys — šito jau per daug. 

— Iš visų suįžūlėjusių... — prabilo ji, pastatė puodelį ir 
jau rengėsi lipti iš lovos. 

— Apačioje kalbėjausi su vyriškiu, kuris priklauso — 
kaip jis pasakė? — policijai, ir jis atlieka autoavarijos, apie 
kurią jam pranešė gydytojas, tyrimą. 

Emilė tarsi sustingo, vieną koją pastačiusi ant grindų, ir 
pažvelgė į jį. 

— Policininkas sakė, kad jeigu aš nepateiksiu kaltinimų, 
jis nieko negalės padaryti. Tačiau jei pateikčiau ieškinį, ir jie 
išsiaiškintų, kad tu, sakykim, važiavai per greitai arba — dar 
blogiau — tarkim, vakarėlyje išgėrei taurę ar dvi šampano — 
pasekmės būtų ganėtinai liūdnos. 

Emilė taip ir stypsojo, sustingusi į ledą. Įbedusi žvilgsnį 
į jį, ji pradėjo suvokti, ką jis kalba. Staiga prieš jos akis 
šmėkštelėjo kameros grotos ir viešas teismas vairuotojų, ku- 
rie vairavo neblaivūs. Ji prisiminė, kad policija gali ištirti 
stabdymo žymes ir pasakyti, kokiu greičiu važiavo automo- 
bilis. Važiuodama tokiu greičiu, kokiu važiavo aną vakarą, ji 
tikrai paliko stabdymo žymes, kurios niekur nedingtų, netgi 
jei įvyktų Žemės drebėjimas. 

— Ko tu nori? — sušnibždėjo ji, o jos gerklė staiga i1š- 
džiūvo. Nors ir tvardėsi, ji jautėsi taip, tarsi jos kūnu bėgiotų 
skruzdės. 

— Emile, — tarė jis, tiesdamas ranką jos link, tačiau ji 

staigiai atsitraukė. Jis atsiduso. — Aš... — jis dvejojo žvelg- 
damas Emilei į akis, ir jai pasirodė, kad jis mėgina perskaity- 
ti jos Mintis. Ir tegu! — pagalvojo ji ir įsmeigė į jį akis. 

Jis vos vos šyptelėjo ir atsipalaidavęs išsitiesė ant lovos. 

— Nagi, suvalgyk bandelę. Be to, kiaušinis aušta. 

— Ko tu nori? — piktai paklausė ji. 

— Pradėkime nuo lengvesnių dalykų, — pasakė jis tep- 
damas ant bandelės sviesto. — Ką pasakytum, jeigu pasiūly- 
čiau praleisti su manimi savaitgalį? 

— Tau turbūt negera, — pasakė ji ir, pastačiusi ant grin- 
dų kitą koją, atsistojo. 

Per kelias sekundes jis atsidūrė priešais ją, uždėjo ran- 
kas jai ant pečių, ir ji pasijuto ramiau. 

— Emile, jei tau pasakyčiau, jog neprisimenu, kas aš esu? 
Kad aš nežinau, kodėl atsidūriau ant kelio praėjusį vakarą ir 
kaip ten patekau? O jeigu pasakyčiau, kad neprisimenu nie- 
ko iki to momento, kai iki susidūrimo buvo likusios dvi mi- 
nutės. Ž 

Ji pažvelgė į jį, dabar jo jau nebebijodama. 

— Tada turėtum nueiti į policiją... — ir vėl jos galvoje 
sukirbo mintis apie tyrimą. Jie norės sužinoti, kas jį partren- 
kė, ir užduos jai begales klausimų; na, taip, apdovanojimo 
ceremonijoje praėjusį vakarą iš tiesų liejosi šampanas, na, 
taip... Ji pagalvojo apie Donaldo politinę karjerą ir ryšius su 
nuteistąja, kuri vairavo neblaivi. 

— Kotu iš manęs nori? — paklausė ji. Jis bent jau nebe- 
kartoja, kad yra angelas, todėl galbūt yra vilčių, kad prisi- 
mins, kas jis toks. Juk aišku, kad kas nors būtinai jo ieško. 
“Galbūt žmona", — pamanė ji, žvelgdama į akis tarp tankių 
blakstienų. 

— Taip jau geriau, — šypsodamasis pasakė jis. — O da- 
bar kodėl tau nesugrįžus atgal į lovą ir nepapusryčiavus? Jau- 
čiu, kad miršti iš alkio, taigi pavalgyk. 

Ji tikrai jautėsi gerokai ramesnė ir jo nebebijojo. Jei jis 
prarado atmintį, galbūt bijo pats savęs. 

— Emile, — tarė jis laikydamas pakėlęs antklodę, kol ji 
palindo po ja, o paskui padėjo padėklą jai ant kelių. — Man 
reikia tavo pagalbos. Kaip manai, ar galėtum šį ilgą savait- 

galį padėti man? Viešbutuko savininkas sakė, kad sumokėjai 
už kambarį iš anksto, ir tuos pinigus prarastum, jei išvažiuo- 
tum namo dabar, — jis padavė jai bandelę su sviestu. — Ži- 
nau, kad tikriausiai turi nuveikti daugybę dalykų, kuriuos pla- 
navai padaryti su... su Donaldu, — atrodė, tarsi vardas būtų 
užstrigęs jo gerklėje. — Bet tikriausiai įstengtum surasti šiek 
tiek laiko padėti man, — jo šypsena rodė, kad jis turi vilties. 

Emilė tylėdama pažvelgė į maistą. 

— Aš nieko neprisimenu, — pasakė jis. — Aš žinau, ko- 
kį maistą mėgstu, kaip nusipirkti drabužių, žinau, kas mane 
domina. Suprantu, kad tai nelengva, bet galbūt galėtum pa- 
dėti man išsiaiškinti, kas man patinka 1r... 

Emilė nesusivaldžiusi nusijuokė. 

— Ar turėčiau patikėti šiuo patetišku pasakojimu? — ji 
pradėjo lupti kiaušinį. — Ko tu iš tiesų nori iš manęs? 

Jis nusišypsojo jai akinama šypsena. 

— Kad padėtum išsiaiškinti, kas, velniai griebtų, pra- 
ėjusią naktį sviedė mane į nebūtį ir paliko numirti. Žinau, 
kad gydytojas sakė, jog man nieko nenutiko, tačiau man taip 
skauda galvą, kad nuo šito skausmo numirtų ir silpnesni mir- 
tingieji. 

— Turime nuvežti tave pas gydytoją, — skubiai pasakė 
ji ir nutraukė antklodę. 

Tačiau jis ir vėl ją užklojo. 

— Aš nenoriu dar labiau atkreipti į save dėmesį. Aš... — 
jis pažvelgė į ją. — Manau, kad kas nors mėgino mane nužu- 
dyti. 

— Tuomet turėtum kreiptis į policiją. 

— Tuomet turėčiau papasakoti apie tave, ar ne? 

— Tikriausiai, — pratarė ji ir vėl pradėjo valgyti, mąs- 
tydama apie tai, ką jis kalba. Jei ji susipainios su policija, 
gali atsisveikinti su savo ateitimi. Įdomu, ar Nacionalinė bib- 
liotekų asociacija atsiimtų apdovanojimą? 

— Aš tikrai nemanau, kad esu tinkamas žmogus žudi- 
kui ieškoti, — pasakė ji. — Galbūt turėtum nusamdyti pri- 
vatų detektyvą. Aš rimtai. Aš nesu iš tų drąsių moterų, ku- 
rios paslapčiomis svajoja nešioti ginklą ir visą naktį tykoti 
prie purvinų sandėlių. Aš esu bibliotekininkė. Ir mėgstu 

sendaikčius. Paprasčiausiai man tai patinka! — pabrėždama 
pasakė ji. 

— Aš neprašau padėti man surasti Žmones, kurie mėgino 
mane nužudyti. Tiesiog prašau tavęs pagelbėti man susigrą- 
žinti atmintį. Abejoju, ar žudikai galėjo būti tokie kvaili, kad 
paliktų mane šalia miesto, kuriame mane daug kas pažįsta. 
Beje, — tarė jis, atsisegdamas rankogalius, — manau, kad 
mane galėjo surišti ir įmesti į mašinos bagažinę. 

Kai jis ištiesė rankas, ji pamatė žymes, kurias ant jo ran- 
kų galėjo palikti virvės. 

— Taip atrodo ir mano kojos. 

— Ar tu neprisimeni nieko, kas įvyko prieš aną vakarą? — 
paklausė ji baigdama gerti pieną. — Nieko? 

— Ne, bet man atrodo, kad šį rytą Žinau šiek tiek dau- 
giau. Aš nemėgstu ispaniško omleto. 

Emilė buvo priversta nusijuokti. Vieną akimirką jis kal- 
bėjo apie žmogžudžius, o kitą — apie ispaniškus omletus. 

— Praleisk šį savaitgalį su manimi, — paprašė jis, žvelg- 
damas maldaujančiomis akimis. — Aš noriu išragauti visus 
patiekalus, pamatyti visus vaizdus, veikti viską, ką galima 
veikti, ir galbūt kas nors man primins, kas aš esu. 

— Tai yra, kas tu esi, kai nebūni angelas, — pasakė ji, 
negalėdama susilaikyti jo nepaerzinusi. 

— Šitai aš prisimenu, — nerūpestingai pasakė jis, žvelg- 
damas į patalus. 

Akimirką Emilei atrodė, kad jis ir vėl pradės tą patį pais- 
tyti, tačiau jis tik pakilo nuo lovos ir nužingsniavo per kam- 
barį prie antikvarinės spintos. 

— Pažvelk, — pasakė jis ir išdidžiai padavė jai pinigi- 
nę. — Čia yra šis tas įdomaus. 

Emilė nusivalė servetėle rankas, paskui paėmė piniginę 
ir pažvelgė į ją. Taip, ten tikrai buvo šis tas “įdomaus"': tris- 
dešimt penki doleriai grynais, taip pat auksinė kreditinė Visa 
kortelė, išduota Maiklui Čemberlenui, vairuotojo teisės, iš- 
duotos Niujorke, nors ir labai keista, tačiau be nuotraukos. 
Dar čia buvo adresas. 

— Policininkas šį rytą jau kreipėsi šiuo adresu, — prane- 
šė jai Maiklas. — Tai viena iš priežasčių, kodėl jis buvo čia, 
kadangi informacija, kurią turėjo gydytojas, neėmė naudos. 

Ji nustebusi pažvelgė į jį. 

— Neėmė? A, supratau. Nedavė. Manau, kad anglų kal- 
ba tikriausiai tau nėra gimtoji. 

— Ne,-— šypsodamasis atsakė jis. — Ar padėsi man? 

Kurį laiką Emilė svarstė, kokias pasekmes gali turėti jos 
sprendimas. Donaldas, žinoma, įsius, jei tik sužinos. Bet kita 
vertus, Donaldas ją nuvylė. Beje, jei ji nebūtų buvusi tokia 
įtūžusi dėl to, kad jis nepasirodė, nors ir dievagojosi ateisiąs, 
galbūt ji nė nebūtų partrenkusi šio Žmogaus. 

Be to, iškilo ir kitas klausimas: ką ji veiktų, jei lieptų 
šitam vyriškiui eiti sau — pasakytų jam, kad ji jam nepadės? 
Jau nekalbant apie tai, kad dėl tokio sprendimo gali tekti pra- 
leisti kitus dvidešimt metų kalėjime, turėtų ištverti dar ir la- 
bai nuobodų savaitgalį. Viena iš priežasčių, dėl kurios jai la- 
bai patiko Donaldas, buvo ta, kad jam niekada netrūko idėjų, 
kuo užsiimti. Jis nebuvo iš tų vyrų, kurie tik stovi nuošaliai 
ir leidžia moteriai planuoti savo gyvenimą. 

Irena sakė, kad Donaldas tampo Emilę paskui save tarsi 
savo nešiojamąjį kompiuterį, tačiau jai patiko nuolat būti su 
Donaldu įvykių sūkuryje. 

Taigi dabar ji galėtų grįžti namo ir atsakinėti į tūkstan- 
čius klausimų, kodėl ji sugrįžo taip anksti, arba viena čia pra- 
leisti savaitgalį. Viena. Su niekuo nesikalbėdama. Vaikštinė- 
dama be jokios draugijos. Visiškai viena. 

— Girdėjau, kad mieste vyksta amatų mugė, — pasakė 
Maiklas. — Ar žinai, kas yra amatų mugė? 

— Skamba nuobodžiai, — pasakė ji, žvalgydamasi pro 
langą. 

— Visiškai ne! Amerikos amatai nuostabūs! Tai ir pinti- 
nės, ir mediniai žaislai, ir papuošalai, ir lėlės, ir... ir viskas, 
ką tik gali įsivaizduoti. Ir žmonės tokie mieli, ir... Tu juokie- 
si iš manęį. 

Jos šypsena pradingo, o lūpos įsitempė. 

— Aš neturiu nė menkiausio supratimo apie tai. Neat- 
skirčiau amatų mugės nuo futbolo rungtynių. Aš ką tik pa- 
galvojau, kokia tu graži. 

Emilė nepalaikė šių žodžių komplimentu. Kai vyrai sa- 
kydavo, kad ji graži, jie visada ko nors norėdavo. Ir ji labai 
gerai žinojo ko! 

— Nemanau, kad iš to kas nors išeis, — tyliai tarė ji. — 
Aš ruošiuosi ištekėti, o tu... 

— O aš nežinau, kas aš ir koks aš, — tarė jis, šypsoda- 
masis jai. — Paklausyk, Emile, tu labai miela, ir aš manau, 
kad turi labai gerą širdį. Kuri moteris sutiktų padėti visiškai 
nepažįstamam žmogui, kaip kad dabar tu? 

— Ta, kuri nenori pakliūti už grotų? — pratarė ji prajuo- 
kindama jį. 

— Ką gi, galbūt pasakiau visa tai tik tam, kad patrauk- 
čiau tavo dėmesį. Šiaip ar taip, ketinau tai pasakyti, nors ži- 
nau, jog visai įmanoma, kad kažkur turiu Žmoną ir pusę tuzi- 
no vaikų. Kaip būtų, jei surasčiau ją ir turėčiau jai papasako- 
ti, ką veikiau, kai buvau ne su ja? 

— Nesu tikra, kad vedę vyrai Amerikoje ar kur nors ki- 
tur yra ištikimi, — tyliai atsakė ji. 

— Galbūt aš esu. Aš nežinau. O kaip Antinas? Ar jis iš- 
tikimas? 

— Tik pavadink jį taip dar kartą ir keliausi sau vienas. 
Supratai? 

Maiklas nusišypsojo. 

— Numanau, jog tai reiškia, kad neatsakysi į mano klau- 
simą, ar jis tau ištikimas. 

— Išsiaiškinkime keletą dalykų 1š karto, — tvirtai pa- 
reiškė ji. — Aš padėsiu tau atgauti atmintį, bet yra kelios pa- 
grindinės taisyklės. 

— Aš klausausi. 

— Pirmiausia mano asmeninis gyvenimas yra tabu. Ta- 
bu yra ir mano kūnas. Todėl laikyk rankas prie savęs. 

— Suprantu. Tu priklausai kito vyro haremui. 

— Aš nepriklausau haremui ir... — ji prisimerkusi pa- 
žvelgė į jį. — Tuoj pat liaukis. Aš labai gerai matau, ko tu 
sieki. Tu stengiesi mane suerzinti, priversti niršti. Man tai 
nepatinka. 

— Bet kai pyksti, tu būni panaši į angelą. Tavo akys 
švyti ir... | 

— Aš rimtai! Arba liaukis svaidęs asmeniškas pastabas, 
arba tarp mūsų nebus jokio susitarimo. Supratai? 

— Kuo puikiausiai. Ar yra dar kokių nors taisyklių? 

— Pagrindinės taisyklės. Jos vadinamos pagrindinėmis 
taisyklėmis. Yra dar kai kas. Nebenoriu daugiau nieko girdė- 
ti apie angelus. Nenoriu, kad sakytum man, jog tu esi ange- 
las, jog aš esu angelas ar kad... kad... 

— Kas mes visi esame angelai, tiktai vieni turi žmogaus 
kūnus, o kiti — ne? Tu turėjai galvoje šitai? 

— Būtent. Ir jau šiandien surasime tau kitą kambarį. Tu 
negali dar vieną naktį praleisti viename kambaryje su mani- 
mi. Taigi, ar su viskuo sutinki? 

— Na žinoma. Visai nesunkiai. Tiktai turi pažadėti man 
vieną dalyką. 

— Pavyzdžiui? 

— Jog pasakysi man, jei norėsi, kad sulaužyčiau kurią nors 
Iš šių taisyklių. Jei norėsi pasikalbėti apie savo asmeninį gy- 
venimą, norėsi, kad aš tave paliesčiau, ar užsimanysi pasiklau- 
syti apie angelus — turi pažadėti man pasakyti, — tai taręs, jis 
ištiesė savo ranką, kad paspaustų jos. — Sutarta? 

Emilė dvejojo jausdama, kad turėtų jam liepti dingti iš 
jos gyvenimo, tačiau paspaudė jo ranką. Ir vėl, vos tik jį pa- 
lietė, ją užliejo.ramybė. Ji jautė, kad viskas bus gerai ir kad 
jos gyvenimas bus toks, kokio ji nori. 

Tada ištraukė savo ranką iš jo saujos. 

— O dabar noriu, kad išeitum, nes man reikia apsireng- 
ti. Po valandos susitiksime apačioje, o tada nupirksime tau 
naujus drabužius ir surasime kokią vietelę, kur galėsi per- 
nakvoti. Tai yra atskirą kambarį, — pridūrė ji. 

— Ačiū tau, Emile, — šypsodamasis padėkojo jis. — Tu 
esi angelas. 

Ji jau buvo bepradedanti prieštarauti, tačiau susičiaupė, 
pastebėjusi sublizgusias jo akis. 

— Dink iš čia! — tarė ji, tik šį kartą juokdamasi. — Iš- 
eik! — ir jis pasišalino. 

Emilė buvo pakeliui į dušą, kai suskambo telefonas. 

— Sveika! Mano mylima bandele, ar pyksti ant manęs? — 
ji išgirdo Donaldo balsą. — Ar atleistum man, jei pasakyčiau, 

kad visą naktį buvau ant kojų ir gesinau gaisrą? Tikrai didelį 
gaisrą, ir kad iš visos širdies atsiprašau ? 

Emilė atsisėdo ant lovos apsidžiaugusi, jog girdi pažįs- 
tamą balsą. 

— Ak, Donaldai. Dar niekada gyvenime nebuvau paty- 
rusi tokių siaubingų dalykų. Tu nepatikėsi, kas man nutiko. 
Važiuodama automobiliu partrenkiau žmogų. 

Akimirką Donaldas tylėjo, ir ji įsivaizdavo raukšles, iš- 
vagojusias jo kaktą. 

— Viską man papasakok, — rimtu balsu pratarė jis. — 
O ypač apie policijos raportą. Ką sakė policija? 

— Nieko. Policija nebuvo iškviesta. Turiu galvoje, poli- 
cijos nebuvo aną vakarą. Šį rytą jie pasakė Maiklui — tai tas 
žmogus, kurį aš partrenkiau, — kad jis gali pareikšti kaltini- 
mus ir visai amžinybei patupdyti mane į kalėjimą, bet... 

— Emile! Neskubėk ir papasakok man viską nuo pra- 
džių. 

Ji stengėsi kaip įmanydama, tačiau Donaldas nuolat ją per- 
traukinėjo ir uždavinėjo tuos pačius klausimus apie policiją. 

— Donaldai, jei tu neleisi man papasakoti visko, pagal- 
vosiu, kad tave domina tik tai, kaip šitai paveiks tavo karjerą. 

— Tai absurdas, ir tu tai žinai. Aš klausiau, ar tu nesusi- 
žeidei. 

— Ne, nė trupučio, tačiau aš per greitai važiavau vin- 
giuotu keliu ir buvai išgėrusi mažiausiai dvi taures šampano. 
— Bet tas vyrukas juk nepareikš kaltinimų, ar ne? 

Įtempusi lūpas, Emilė giliai įkvėpė oro. 

— Ne, — ramiai atsakė ji, — tačiau jis reikalauja manęs 
užsiiminėti su juo netradiciniu seksu. 

Donaldas atsakė į tai akimirksniu: 

— Jei ko nors išmoksi, būtinai parodysi ir man. 

Emilei visiškai nebuvo juokinga, nes akivaizdu, jog jis 
palaikė šią užuominą apie seksą su kitu vyru pokštu. 

— Tiesą sakant, tas vyrukas, Maiklas Čemberlenas, la- 
bai žavus ir apsistojo viename kambaryje su manimi. Aš nu- 
sipirkau juodo šilko apatinius. 

— Tai gera mintis, — pasakė Donaldas. — Tegu jis ir 
pasilieka su tavimi, kad galėtum iš arti pasižiūrėti, ar yra ko- 


20 


Emilės angelas 


kių nors sužeidimų žymių. Ir pasirūpink, kad žmonės pama- 
tytų, jog jam nieko nenutiko. Mes nenorime, kad tas snar- 
glius vėliau išlįstų su kokiais nors prasimanytais kaltinimais. 

— Donaldai! — pyktelėjo Emilė. — Jis nėra snarglius, 
ir aš su juo praleidau naktį. 

Donaldas patenkintas savimi nusijuokė, o Emilė supyko 
dar labiau. 

— Emile, mano meile, — tarė jis, — aš tavimi pasitikiu, 
ir tu gyvenime niekada neturėjai jokio juodo šilkinio daikto. 
Tu per daug praktiška, kad taip mėtytum pinigus. 

— Na, bet aš galėčiau! — pasakė ji vis dar įtempusi 
lūpas. 

— O aš galėčiau važinėti volvo. Man reikia eiti. Tu pa- 
silik ir gerai pasilinksmink su savo atsitiktiniu priklydėliu. 
Myliu tave! — jis padėjo ragelį. 

Kurį laiką Emilė sėdėjo ir abejingai žvelgė į ragelį. Jis 
ką tik nutraukė pokalbį. Nė neužsiminė, kad atvažiuos pra- 
leisti savaitgalį su ja, ir neišgirdo, kad ji sakė, jog leidžia 
laiką su kitu vyru. Su angelu, pagalvojo ji numesdama ra- 
gelį. 

Ji pakilo ir nuėjo į dušą, nesiliaudama keiksnoti Donal- 
do. Praktiška, pagalvojo. Kuri moteris norėtų, kad apie ją gal- 
votų kaip apie praktišką? Ir kuri moteris norėtų, kad jai sa- 
kytų, jog ji niekada gyvenime neturėjo jokio juodo šilkinio 
daikto, net jei tai ir tiesa. 

Išėjusi iš dušo, Emilė pažvelgė į stovinčią prie sienos 
komodą. Vakar ji išsikrovė daiktus laukdama su rožėmis ir 
atsiprašymais pasirodančio Donaldo. Jis ne tik įteikdavo ro- 
žių, bet ir skandindavo ją atsiprašymų jūroje. 

Viskas stalčiuose buvo “praktiška". Ji kraudavosi daik- 
tus labai apdairiai, todėl vieni daiktai, kuriuos ji atsivežė, de- 
rėjo prie kitų — ir visų drabužių etiketėse buvo parašyta, kad 
juos galima skalbti. 

— Praktiška, — su pasidygėjimu pratarė ji ir uždarė 
stalčių. 

Ant lovos buvo numesta jos smėlio spalvos vakarinė suk- 
nelė, tačiau netgi ji buvo akivaizdžiai praktiška. Ar bent jau 
buvo prieš tai, kai ji vidurnaktį nusirito nuo skardžio, nes iš 
suknelės buvo likusios tik audinio skiautės. 

Ji užsitempė tamsiai mėlynas kelnes, apsivilko blyškią 
rausvą palaidinę, visiškai paprastą Žydrą nertinį ir pažvelgė į 
veidrodį. Jos plaukai, pati didžiausia puošmena, buvo surišti 
žydru šalikėliu, truputėlis kosmetikos neslėpė natūralios iš- 
vaizdos. Tokia ji patiko Donaldui. Jis sakė, kad negali pakęs- 
ti “išsipaišiusių damų". Irena sakė, kad jis negali pakęsti nie- 
ko, kas yra gražesnis už jį. 

Tačiau žvelgdama į veidrodį suprato, kad ji nėra viena iš 
tų moterų, kurios patiria jaudinančių, beprotiškų nuotykių. Ji 
— tiesiog daili, ramios, neiššaukiamos išvaizdos, rudomis di- 
delėmis akimis, maža nosimi ir plonomis lūpomis. Netgi pa- 
dažytos jos lūpos niekada neatrodo putlios ir gundančios kaip 
manekenės. Tiktai tamsūs kaštoninės spalvos stori ir vešlūs, 
šiek tiek banguoti plaukai daro užuomina apie seksualumą. 

Tačiau seksualumas nedera prie jos miestelio biblioteki- 
ninkės darbo, pagalvojo ji, o paskui atsiduso. Ne, jai tinka 
jos žavesys, tvarkingas siluetas ir apranga. 

— Natūralu ir praktiška, — burbtelėjo ji išeidama iš kam- 
bario. 


3 skyrius 


Maiklas Čemberlenas laukė jos priešais laukujas duris, 
tyliai sėdėdamas saulės atokaitoje užmerktomis akimis. Jo 
galva buvo atlošta, ir jis šypsojosi. 

Ji šleptelėjo šalia jo. 

— Ar manai, kad esu praktiška moteris? 

Jis neprašė jos paaiškinti, apie ką ji kalba, kaip būtų pa- 
prašęs bet kuris kitas vyras, o tik atsakė į jos klausimą: 

— Emile, — švelniai pasakė jis. — Manau, kad tu esi 
nepraktiškiausia moteris, kokią kada nors regėjau. Norėjau 
pasakyti, kokią kada nors buvau sutikęs. Tu esi labai roman- 
tiška. Tu myli netinkamus vyrus, svajoji apie nuotykius, ko- 
kių niekas iki šiol neįsivaizdavo, ir nieko nebijai. 

Emilė tyliai nusijuokė. 

— Aš? Nebijau? Tu esi didelis melagis, ar ne? 

— Jei tai netiesa, tai kodėl kitos moterys vienos neke- 
liauja po Apalačų miškus, kad išdalytų vaikams knygas? Ka- 

da paskutinį kartą tau pavyko įkalbėti ką nors vykti kartu su 
tavimi? 

— Niekada. Keletas Žmonių sakė, kad važiuotų, bet... 

— Bet jie apsigalvojo. Kalnai ir tarpukalnės juos baugi- 
na, ar ne? 

Ji nusisuko, o paskui atsigręžė ir nusišypsojo. 

— Niekada anksčiau nelaikiau savęs drąsia. 

Maiklas nusišypsojo, paskui atsistojo ir ištiesė jai savo 
ranką. 

— Na, mano drąsioji princese, kur keliausime? 

— Į vyriškų drabužių parduotuvę, — atsakė ji, privers- 
dama jį nusijuokti, nes jis vis dar vilkėjo tuos pačius drabu- 
žius, kaip ir praėjusį vakarą, ir dabar saulės šviesoje aiškiai 
matėsi, kokie jie murzini ir nudriskę. 

— O paskui mes važiuosime į moteriškų drabužių par- 
duotuvę, ir aš tave aprengsiu. 

Emilė buvo bepradedanti prieštarauti, bet, prisiminusi 
Donaldo žodžius, ji tylom sutiko, kad melsvas apdaras atro- 
do beviltiškai nemadingas ir neskoningas. “Tačiau toks prak- 
tiškas" — pagalvojo susiraukusi. 

— Taip, — juokdamasi atsakė ji. — Norėčiau šį bei tą 
nusipirkti ir sau. 


Jie sėdėjo ledų bare. Kažkas, matyt, išleido krūvą pini- 
gų rūpindamasis, kad baras atrodytų senoviškai. Čia stovėjo 
maži apskriti staleliai su balto marmuro stalviršiais 1r mažos 
geležinės kėdės su raudonomis sėdynėmis bei širdelės pavi- 
dalo atlošais. Priešais Emilę ir Maiklą pūpsojo du didžiuliai 
bananų desertai — jos — su varvančiu šokoladu, 0 jo — įpras- 
tas, vien su riešutais ir be jokių kitų pagardų. 

Jie puikiai praleido rytą aprangos parduotuvėse. Jai bu- 
vo labai malonu rinkti drabužius vyrui. Donaldas visada tiks- 
liai žinojo, ką nori vilkėti ir kaip nori atrodyti, todėl Emilė 
niekada ir nieko jam nepirko, išskyrus kaklaraištį. Tuo tarpu 
Maiklas leido jai išrinkti megztinius, marškinius ir kelnes, o 
paskui visa tai suderinti. Jis buvo geranoriškas manekenas, 
kai ji dėjo vieną drabužį po kito prie jo kūno, kad pasižiūrė- 
tų, kaip jie dera prie jo tamsių plaukų ir akių. 

Jis už viską sumokėjo kreditine kortele, o paskui leido- 
si nutempiamas į kirpyklą, kad ten būtų patrumpintos ir su- 
šukuotos vešlios jo garbanos. 

— Tokiais plaukais tu atrodai kaip gatvės banditas, — 
juokdamasi pasakė ji. 

— Galbūt, — atsakė jis. — Jei aš neprisimenu, kas aš 
esu, galiu būti bet kas. 

— Netgi angelas? 

— Netgi angelas, — šypsodamasis atsakė jis. 

Tvarkingai apkirptas ir sušukuotas vyriškis gerokai pa- 
sikeitė, ir Emilė pastebėjo, kad jis, tiesą sakant, yra gerokai 
patrauklesnis, negu jai anksčiau atrodė. Kai jis pamatė, kaip 
ji spokso, nusišypsojo taip, kad jai pradėjo kaisti kaklas. 

— Liaukis! — sušnypštė ji tyliai, kad neišgirstų kirpė- 


jas. — Nagi, kelkis ir eime ieškoti tau kambario. 
— Aš turiu kambarį, — pasakė jis atsistodamas, o pas- 
kui pažvelgė į savo atvaizdą veidrodyje. — Sitas kūnas visai 


neblogas, ar ne? Turėsiu padėkoti Mykolui. 

Ji pervėrė jį skvarbiu žvilgsniu. 

— Atleisk, — pasakė jis, tačiau neatrodė, kad gailėtųsi. 
Jis tik šypsojosi, o jos galvoje buvo vienintelė mintis: “Kam- 
barys! Privalau surasti jam kambarį". 

Kai jie išėjo iš kirpyklos, ji Žengė į priešingą gatvės pu- 
sę, tolyn nuo viešbutuko. Argi neatsiras vietos, kur jis galėtų 
apsistoti? 

— Emile, — pašaukė jis jai už nugaros, ir ji atsisuko 
pasižiūrėti. Maiklas stovėjo priešais parduotuvės vitriną ir 
spoksojo į moteriškus drabužius. — Štai, — jis rodė į mane- 
kenę, į kairę nuo jos. — Štai ten, — Emilė atsitokėjo tik par- 
duotuvėje matuodamasi dievišką apdarą. 

O paskui jie užsuko į ledų barą. Maiklas nekreipė dėme- 
s10 į jos priešgyniavimus, kad bananų desertas netinka prieš- 
piečiams. Ji jau vilkėjo naują kreminę šilkinę suknelę, išmar- 
gintą dailiomis gėlėmis, bei trumpą rūdžių spalvos švarkelį. 
Suknelė buvo sujuosta plačiu rūdžių spalvos odiniu diržu su 
perlamutrine sagtimi. 

Ir Emilė suvokė, kad ši suknelė yra pats nepraktiškiau- 
sias drabužis, kokį ji kada nors gyvenime vilkėjo. Šviesus 

audinys greitai susiteps, o liemenėlė... o liemenėlė — be sa- 
gutės. Tiesiog juostelės buvo sukryžiuotos taip, kad atitinka- 
mai pasilenkus atsidengtų kuo daugiau kūno. Ir apskritai lie- 
menėlė buvo perdaug aptempta: ji pabrėžė jos kūno formas 
kur kas ryškiau, negu ji norėjo. 

— Tu atrodai nuostabiai, — pasakė Maiklas. — Todėl 
nustok jaudintis. Man patinka, kad tavo plaukai šitaip krinta. 
Kur kas geriau, negu surišti. Skitų moterys visada turėjo gra- 
žius plaukus, o kai tu gyvenai karalienės Elžbietos laikais... 

— Kada kada!? 

— Aš, ė, turiu galvoje, atrodai... Kaip tavo ledai? 

Ji pažvelgė į didžiulį desertą su ledais ir nusišypsojo. 

— Šiandien puikiai leidžiu laiką, — pasakė ji. 

— Aš taip pat. Galbūt per daug tavęs nesutrikdžiau su 
savo mala... — jis atrodė susimąstęs. — Lotyniškai tai reiš- 
kia "blogas". 

Ji nusišypsojo. Šiais laikais nedaugelis mokosi lotynų 
kalbos, tačiau "mal" tikrai reiškia "blogas". 

— Malapropizmais. 

— Ar trikdžiau tave? 

— Na žinoma, ne. Tu visiems patikai, — ir tai buvo tie- 
sa. Kažkokiu būdu Žmonės šalia nurimdavo. Aprangos par- 
duotuvėje pardavėja buvo šiurkštoka; iš pradžių ji nesiteikė 
jų aptarnauti. Tačiau Maiklas pažvelgė pardavėjai į akis, ir 
Emilė pastebėjo, kaip paduodamas jai daiktus, kuriuos jie iš- 
sirinko, jis pasuko plaštaką taip, kad jo pirštai paliestų par- 
davėjos pirštus. Vos tik jis ją palietė, ji nurimo ir pradėjo jiems 
šypsotis. 

— Kaip tau tai pavyksta? — paklausė ji. — Kai tik tu 
prie ko nors prisilieti, tas žmogus pasidaro ramesnis, atsipa- 
laiduoja, labiau... — ji nutilo ir pažvelgė į jį. Jei jis pradės 
aiškinti jai, kad jis yra angelas, ji paprasčiausiai nueis. 

Bet jis tik nusišypsojo jai. 

— Mintys kartais būna labai galingos. Galima priversti 
žmogų pajusti tai, ką jauti tu. Stai, duok man ranką. O dabar 
priversk mane ką nors pajusti. Bet ką. 

Ji paėmė jo stiprią dešinę ranką, pažvelgė į akis ir pa- 
siuntė tiesiai į jį savo mintis. 

Vos po kelių sekundžių jis paleido jos ranką ir pradėjo 
juoktis. 

— Puiku, aš supratau tavo žinią. Tu esi alkana ir daugiau 
nebenori, kad laikyčiau tavo ranką. Tikriausiai Anti... — jis 
staiga nutilo ir nusišypsojo. — Tikriausiai vyrui, kurį myli, 
nepatiktų tai, kad laikai kitą vyrą už rankos, kad gyveni su 
kitu vyru tame pačiame kambaryje, leidi... 

— Prašyčiau! — sušnypštė ji pradėdama stotis. — Ma- 
nau, kad pats laikas paieškoti tau atskiro kambario ir... 

Ji nutilo, nes prie Maiklo plačiai išskėstomis rankomis 
pribėgo kokių dvejų metukų graži maža mergytė, ir Maiklas 
ją sugavo. 

Išplėstomis akimis Emilė atsisėdo ir stebėjo, kaip jiedu 
glėbesčiuojasi ir bučiuoja vienas kitą, o vaikas glaudžiasi prie 
Maiklo, tarsi jis būtų jos gyvenimo meilė ir jie būtų daugelį 
metų nematę vienas kito. Tikriausiai jis atgavo atmintį, pa- 
galvojo ji ir pasibjaurėjo savimi dėl liūdesio, kuris staiga ap- 
niko ją. Dabar ji turės sugrįžti namo arba praleisti likusį sa- 
vaitgalį viena. Emilė pasakė sau, kad yra savanaudė, ir, pa- 
kėlusi galvą, išvydo atskubančią jauną moterį, kuri tikriau- 
siai yra mergaitės motina. Ar ji — Maiklo žmona? 

— Reičele! — šūktelėjo moteris. — Kas tau pasidarė? 
Ak, sere, aš labai atsiprašau. Paprastai ji apeina nepažįsta- 
mus žmones. Nežinau, kodėl ji... 

Emilė stengėsi nekreipti dėmesio į palengvėjimo jaus- 
mą, kuris apėmė ją, kai įsitikino, kad tai nėra Maiklo šeima. 

— Prašau prisėsti, — maloniai pasiūlė jis. — Jūs atro- 
dote pavargusi. Ką pasakytumėt, jei pasiūlyčiau ledų desertą 
ir galimybę būti išklausytai? 

Emilė valgė bananinį skanumyną ir tylėjo stebėdama 
vaizdelį priešais ją. Mergaitė vis dar tebesėdėjo Maiklui ant 
kelių ir visiškai patenkinta glaudėsi prie jo taip, tarsi jis būtų 
jos tėvas. 

Vos tik mefgytės mama atsisėdo, tuoj pat pasirodė pada- 
vėja, ir Maiklas be žodžių pakėlė du pirštus, užsakydamas 
dar dvi porcijas ledų, o mergaitės motina, nesulaukusi nė men- 
kiausio padrąsinimo, pradėjo lieti Maiklui širdį. Ji buvo įs1- 
tikinusi, kad jos vyras susitikinėja su kita moterimi, o ji, ap- 
imta įtūžio, kraustėsi iš proto. 

— Aš stengiuosi būti gera motina, tačiau Reičelei jo 1a- 
bai trūksta. 

Ir tau taip pat, norėjo pasakyti Emilė, bet nutylėjo. 

Padavėja atnešė ledų, moteris vis kalbėjo, o Maiklas pra- 
dėjo šaukšteliu maitinti mergaitę, tarsi jai būtų buvę šeši mė- 
nesiai. 

— Jūsų vyras Tomas yra geras Žmogus, — galiausiai pa- 
sakė Maiklas, ir, regis, tik viena Emilė pastebėjo, jog šio žmo- 
gaus vardas nė karto nebuvo paminėtas. — Ir jis jus myli. 
Tačiau dabar nuogąstauja, kad jam nėra vietos jūsų širdyje 
nuo tada, kai gimė Reičelė. 

Moteris panarino galvą. Iki šiol ji tvardė ašaras, tačiau 
dabar jos pradėjo tvenktis akyse. 

— Aš žinau, kaip jis jaučiasi. Reičelė — reiklus vaikas. 

Emilė nepaprastai nustebo, kad šie žodžiai prajuokino 
Maiklą. 

— Ar taip jūs vadinate šią kartą? Girdi, Reičele, brangute, 
tu varai savo tėvus iš proto, — jis ir vėl pažvelgė į moterį. — Ji 
reikli, — pasakė jis meiliai šypsodamasis Reičelei, — nes jai 
gyvenime kai ko trūksta. 

— Mes jai duodame viską, ką galime. Ji... — gindamasi 
kalbėjo jos motina. 

— Muzika, — pasakė Maiklas. — Reičelė yra muzikali. 
Nuveskite ją į muzikos prekių parduotuvę. Nupirkite jai flei- 
tą ar vieną iš tų... — jis laisva ranka atliko primenantį skam- 
binimą pianinu judesį ir atsisuko į Emilę pagalbos. 

— Pianiną, — tyliai pratarė ji. 

— Taip, tikrai, — pritarė Maiklas ir vėl pažvelgė į Emi- 
lę taip, tarsi į genijų. 

— Nupirkite Reičelei instrumentą, kuriuo ji galėtų groti 
ir reikšti savo mintis, — pasakė jis motinai. 

— Bet ar nemanote, kad ji dar per maža groti? 

— Kiek jums buvo metų, kai pamėgote vandenyną? 

Moteris nusišypsojo Maiklui taip šiltai, kad tik per ste- 
buklą neištirpo ledai. 

— Geriau jau eisiu. Kaip tik suspėsiu į muzikos prekių 
parduotuvę, kol ji neužsidarė. Eime, Reičele, mums reikia eiti. 

Mergaitė apsikabino Maiklą — ji nė neketino jo palikti. 
Atsistojusi moteris su nuostaba pažvelgė į Maiklą. 

— Panašu, jog ji labai jus myli, nors niekada anksčiau 
nebuvo jūsų sutikusi. 

— Ak, mes pažįstame vienas kitą jau labai labai seniai, 
O ji dar tokia maža, kad mane prisimena. O dabar eik, bran- 
gute, pas savo mamą. Ji nupirks tau muzikos instrumentą, ir tu 
liausies ant jos šaukusi. Dabar tavo mama tave išklausys, — 
tada jis pabučiavo mergaitei į skruostą, paskutinį kartą ją ap- 
kabino ir pastatė ant grindų, 0 ji priėjo prie motinos ir pada- 
vė jai ranką. 

— Ačiū jums, — pasakė moteris, o paskui pasilenkė ir 
pabučiavo Maiklui į skruostą. Dar kartą nusišypsojusi jam ji 
išėjo iš baro. 

— Nenoriu nieko žinoti, — pasakė Emilė baigdama val- 
gyti ledus. — Nenoriu, kad aiškintum tai, ką pasakei, ar tai, 
ką žinojai. Aš nenoriu nieko žinoti. Ar supranti mane? — pas- 
kutinius žodžius ji ištarė piktai šaudydama akimis. 

— Puiku, — šypsodamasis atsakė jis. 

Emilė atsistojo. 

— Paklausyk, manau, kad viskas nuėjo per toli. Akivaiz- 
du, kad avarijos metu tu nenukentėjai, o aš namuose turiu 
nuveikti daugybę darbų, todėl manau, kad turėčiau tave pa- 
likti. 

— Ir nepadėsi man išsiaiškinti, kas aš toks? 

Ji suraukė lūpas. 

— Manau, kad tu labai gerai žinai, kas tu toks, ir pana- 
šu, kad daugelis kitų Žmonių irgi žino. Man nepatinka būti 
tavo pajuokos objektu. 

— Vos prieš kelias minutes tu apsidžiaugei, kad jos nėra 
mano šeima, kad aš nepaliksiu tavęs savaitgalį vienos ir... 

— Aiškiaregys! — atkirto ji. — Nežinau, kodėl man pri- 
reikė tiek daug laiko, kad tave perprasčiau. Ar tu dirbi vieno- 
je iš tų psichologinės pagalbos tarnybų, kuriose pagalba tei- 
kiama karštąja linija? Ar pasakoji Žmonėms, kad jų gyveni- 
mo meilė yra už kito kampo? — pačiupusi rankinę, ji pasisu- 
ko eiti, tačiau jis sugriebė ją už rankos. 

— Emile, aš nė karto tau nesumelavau. Na, išskyrus tuos 
keletą kartų, kai tu pati privertei mane tai padaryti. Tačiau 
svarbiausi dalykai yra tiesa. Aš tikrai neturiu namų, neturiu, 
kur nakvoti. 


28 


Emilės angelas 


— Tu turi grynųjų pinigų ir kreditinių kortelių. Be to, 
mačiau, kad jomis naudojaisi. 

— Išmokau to stebėdamas kitus, — jis uždėjo plaštaką 
ant jos rankos. — Emile, aš nežinau, kodėl esu čia. Aš neži- 
nau, ką turėčiau daryti, ir man reikia pagalbos. Aš tik tvirtai 
žinau, kad mano gyvenimas yra susijęs su tavo gyvenimu, ir 
man tavęs reikia savo misijai įvykdyti. 

— Man reikia eiti, — pasakė Emilė, staiga panorusi kuo 
greičiau pabėgti nuo jo. Jai patiko jos gyvenimas toks, koks 
buvo, ir ją buvo apėmusi nuojauta, kad jei dar bent dešimtį 
minučių praleis šio žmogaus draugijoje, jos gyvenimas pasi- 
keis taip, kaip ji nenorėtų. — Man buvo labai malonu su ta- 
vimi susipažinti, ir aš dėkoju tau už... už suknelę, — netvir- 
tai pasakė ji ir, jam dar nespėjus nieko pasakyti, išbėgo iš 
baro. 

Ir nesustojo tol, kol pasiekė viešbutuką. 

— Panele Tod, — pasakė jauna moteris už stalo. — Tu- 
riu jums siuntinį. 

Pirmoji Emilės mintis buvo tokia: “Jis negalėjo. Jis ne- 
galėjo atsiųsti ką nors taip greitai. Netgi jei jis — angelas..." 
Ji liepė sau liautis. Jis nėra angelas. Jis tik šiaip labai keistas 
žmogus, turintis neįprastų gabumų. 

Ji paėmė iš moters greituoju paštu atkeliavusį siuntinį, 
padėkojo ir nuėjo į savo kambarį. Ir tik kambaryje ji perskai- 
tė, kad siuntinys atėjo nuo Donaldo. 

— Brangusis Donaldas, — balsu pratarė ji. Brangusis, 
paprastasis Donaldas, nors ir vietos įžymybė, nes rodomas 
per televiziją. Brangusis Donaldas, kuris praleido savaitgalį 
ten, kur kilo gaisras: Tą akimirką gaisras atrodė toks įprastas 
dalykas, palyginti su žmogumi, kuris Žino kitos moters vyro 
vardą, net jei niekas jam jo ir nepasakė, ir žino, kad vaikui 
patinka muzika, ir sakė, kad jau labai labai seniai tą mergaitę 
pažįsta. 

Ji atplėšė ryšulį ir išėmė plokščią baltą dėžutę. Viduje 
buvo nuostabūs juodo šilko apatiniai drabužiai. Laikydama 
šį dailų daiktą rankose ji pagalvojo, kad niekada nejautė to- 
kio švelnumo, jau nekalbant apie tai, kad niekada neturėjo 
nieko panašaus. 

Drebančiomis rankomis ji laikė kortelę. 

“Prašau atkreipti dėmesį, kad etiketėje parašyta, jog jie 
skalbiami rankomis, — tai Donaldo rašysena. — Tavo prak- 
tiškumas ir mano nuojauta. Tegu jie visada dera. Aš myliu 
tave. Ir dar kartą atleisk už savaitgalį. Šiandien penktą va- 
landą žiūrėk žinias. Aš esu... su tavimi." 

Laiškelis privertė ją apsiašaroti. Kai ji buvo įsitikinusi, 
kad Donaldas — pats paviršutiniškiausias, pats savanaudiš- 
kiausias vyras pasaulyje, jis ima ir šitaip pasielgia. Priglau- 
dusi šilką prie veido, ji nugriuvo ant lovos ir pravirko, iš da- 
lies dėl to, kad ilgėjosi jo, o iš dalies dėl kažko, ko ji nesu- 
prato pati. Ji nenorėjo mintyse girdėti savo draugės Irenos 
balso: “Ar šita dovana tikrai nuo Donaldo?" 

— Tas nepakenčiamas žmogus, — balsu pratarė ji gal- 
vodama apie tamsiaplaukį Maiklą. Kadangi ji vos neperva- 
žiavo jo, jos gyvenimas apvirto aukštyn kojomis. Emilė ži- 
nojo, kad tapti tokia, kokia ji turėtų būti, įmanoma tik atsi- 
kračius jo. 

Apgraibomis susiradusi ant spintos lentynos lagaminą ir 
jį nusikėlusi, Emilė pradėjo krautis savo daiktus. Ji privalo 
išvykti dabar, šią akimirką. Kuo greičiau šis miestas atsidurs 
jai už nugaros, tuo greičiau jos gyvenimas sugrįš į įprastas 
vėžes. 

Tačiau pakuodama ji pažvelgė į laikrodį. Buvo jau tre- 
čia valanda po pietų, ir jei ji išvyks dabar, praleis penktos 
valandos naujienas ir nesužinos, ką jos brangus, mylimas Do- 
naldas norėjo jai parodyti. Tačiau ką daryti, jei jis ateis į kam- 
barį? Jeigu jis ir vėl pamėgins įpainioti ją į tą raizgalynę — 
gyvenimą? 

Tačiau kažkodėl ji žinojo, kad to nebus. Ji pažinojo Maik- 
14 Čemberleną mažiau negu dvidešimt keturias valandas, bet 
spėjo pajusti, kad jis yra labai išdidus. Jis nesugrįš pas ją ir 
nemėgins prievarta priartėti prie jos. 

Puiku, pagalvojo Emilė, dėdama paskutinius drabužius į 
lagaminą. Ji nemėgo važiuoti sutemus, tačiau išvyks iš karto 
po Žinių. Tiesa, nors Maiklas galbūt ir neketina daugiau jos 
trukdyti, ji pernelyg skaudžiai jautė, kad palieka likimo va- 
liai bejėgį kačiuką. 

Tai kvaila, pasakė ji pati sau, o paskui pažvelgė į laikro- 
dį. Dešimt minučių po trečios. Mažiau negu dvi valandos. My- 
lima bandelė. Ji... Ką ji veiks tas dvi valandas? Ji dar nebuvo 
amatų mugėje, nors labai norėjo, tačiau jei išeis iš viešbutuko, 
gali susitikti jį. Ir ji žinojo: jeigu pažvelgs į tas dideles tam- 
sias akis — neišlaikys. Ji buvo pažadėjusi jam padėti pada- 
ryti tai, ką, jo manymu, privalo padaryti. 

Emilė pažvelgė į laikrodį. Dvylika minučių po trečios. 
Jeigu ji susitiktų jį, galbūt netgi pamėgintų padėti jam išsi- 
aiškinti, kokią misiją jam paskyrė arkangelas Mykolas. Pa- 
galvojusi nusišypsojo. Taip, tai visai neblogai. Mintys apie 
keistus dalykus, kuriuos jis atskleidė jai, padės prastumti lai- 
ką. Ar visi angelai — mykolai? Turės paklausti jo. O galbūt 
tokie manosi esą pabėgėliai iš psichiatrijos ligoninių? 

Ji pažvelgė į laikrodį. Keturiolika minučių po trečios va- 
landos. “Manau, kad eisiu. Manau, kad turiu nupirkti Donal- 
dui dovaną". Sučiaupusi lūpas ji išėjo iš kambario. 


4 skyrius 


Su pilnais krepšiais dovanų Emilė įbėgo į kambarį likus 
vienai mMinutei iki penkių. 

— Puiku! — pasakė ji, numetė krepšius ir įjungė televi- 
zorių. Paprastai Donaldas savaitgaliais neskaitydavo žinių, 
todėl ji labai nekantravo norėdama sužinoti, ką jis paruošė. 
Emilė buvo nurimusi, nes vaikščiodama nematė nė ženklo to 
keisto žmogaus, kuris praėjusį vakarą įžengė į jos gyvenimą. 
Ir ji džiaugėsi, kad jo nebėra. Dabar ji galės galvoti apie tik- 
rovę, kurioje nėra nė vieno Žmogaus su angelo sparnais, šyp- 
sodamasi pamanė ji. 

Prasidėjo žinių transliacija. Donaldas pasisveikino su 
žiūrovais, ir Emilė akimirksniu atsipalaidavo. Kaip gera bu- 
vo žiūrėti į pažįstamą Žmogų šviesiais plaukais, įžvelgti ki- 
birkštėles jo mėlynose akyse. Jie jau drauge buvo penkerius 
metus, beveik metus susižadėję, kartu praleidę daug malonių 
akimirkų. 

Tiesa, vaizdas per televizorių skyrėsi nuo tikrovės. Žmo- 

gus ekrane — puikiai apsirengęs, plaukai tvarkingai sušukuoti 
ir supurkšti laku, o jis pats — toks tolimas ir nepasiekiamas, 
tarsi sukurtas kompiuterio. Daugybę kartų, kai jis mūvėdavo 
tris savaites neskalbtas senas sportines kelnes, o jo smakras 
būdavo apžėlęs trijų dienų barzdele, ji klausdavo: “Ar čia tas 
pats ponas Naujiena? — erzindama ir vadindama televizijos 
darbuotojų sugalvota pravarde. — Ar čia Žmogus, gimęs būti 


gubernatoriumi?" 
Jai patikdavo, kai jis nusišypsodavo ir paprašydavo at- 
nešti alaus. “Nemanau, kad pirmoji dama nešioja alų“, — sa- 


kydavo ji, o tada Donaldas puldavo ją ir pradėdavo kutenti; 
paprastai vienas poelgis skatindavo kitą, ir jie atsidurdavo... 

Emilė nepajuto, kad ji skendėjo prisiminimuose per be- 
veik visą pusvalandžio laidą, tačiau pagaliau atsipeikėjo — 
nes ekrane atsirado ji! Ji, vilkinti vakarine suknele, žengia 
podiumu pasiimti išskirtinio Nacionalinės bibliotekų asocia- 
cijos apdovanojimo. 

— O dabar atėjo eilė mūsų “Savaitės angelui", — kalbė- 
jo Donaldas. — Panelė Emilė Džeinė Tod buvo pagerbta pra- 
ėjusį vakarą už jos begalinį atsidavimą neįgaliems vaikams, 
kuriems ji dalija knygas Apalačuose. Pasak reporterio, pažįs- 
tančio panelę Tod, ji perka vaikiškas knygas iš savo kuklaus 
miestelio bibliotekininkės atlyginimo, savaitgaliais važiuoja 
į kalnus ir dalija jas vaikams, kurie vargiai turi ką valgyti, 
jau nekalbant apie dvasios peną. 

Šypsodamasis kamerai jis pakėlė į viršų nedidukę auksi- 
nę angelo statulėlę, kokias kiekvieną šeštadienį dovanodavo 
ši televizijos stotis. 

— Šis tas savaitgalio nuotaikai praskaidrinti, — pasakė 
Donaldas, kai buvo pradėta rodyti apdovanojimo ceremoni- 
ja. — Šis angelėlis tau, Emile, — o paskui, vis dar šypsoda- 
masis, Donaldas tęsė: — O dabar šis tas mažiau džiuginan- 
čio, tačiau ne mažiau pritrenkiančio. Mes ką tik sužinojome, 
kad Federalinis tyrimų biuras pametė vieno garsiausių šio am- 
Žiaus nusikaltėlių kūną. 

Emilė buvo beišjungianti televizorių, kai, jos didžiai nuo- 
stabai, už Donaldo galvos išvydo Maiklo nuotrauką. Atsisė- 
dusi ant lovos krašto ji žiūrėjo toliau. 

— Maiklas Čemberlenas, įtariamas žudikas, įsipainiojęs 
į daugybę organizuotų nusikaltimų, buvo ieškomas FTB jau 
daugiau negu dešimtį metų, tačiau tas Žmogus pasirodydavo 
labai retai, ir jo nepavykdavo suimti. Kiek yra žinoma, tai 
vienintelė garsaus nusikaltėlio, įtariamo žmogžudyste, nuo- 
trauka. Kai vienas Žmogus buvo apklausiamas dėl buitinio 
kivirčo, FTB agentas atsitiktinai atpažino, jog tai vienas iš 
dešimties labiausiai ieškomų nusikaltėlių, ir davė nurodymą 
jį sulaikyti. Panašu, jog Čemberlenas gali žinoti, kur pakasti 
visi šunys. 

Čia Donaldas nutilo, norėdamas specialiai sužadinti 
smalsumą. Jis niekada nemėgo savaitgalio Žinių; teigė, jog 
tai tik komedinė rutina. Savaitgaliais niekas nenori klausytis 
rimtų žinių, todėl skaitantis Žinias reporteris tomis dienomis 
turi pabūti klounu, kad pakeltų žinių reitingą. Paskutinis kąs- 
nelis visada būdavo skirtas žiūrovams pralinksminti. 

Donaldas tęsė toliau: 

— Nors Čemberlenas buvo laikomas vienutėje, kurią vi- 
sas dvidešimt keturias valandas saugojo ginkluota sargyba, 
rytą jis buvo rastas negyvas, jo krūtinė suvarpyta kulkų, taip 
pat viena šautinė žaizda rasta galvoje. Koroneris iš karto kon- 
statavo mirtį. 

Po šių žodžių Donaldas, nežymiai šypsodamasis, pasku- 
bom pažvelgė į savo popierius, paskui vėl pakėlė akis. Emilė 
šią šypseną pažinojo labai gerai: jis taip šypsodavosi, kai gal- 
vodavo, kad ji pasielgė kvailai, tačiau buvo per daug manda- 
gus, kad tai pasakytų. 

— Bet panašu, kad FTB prarado ir jo kūną, — tęsė Do- 
naldas. — Net jei Čemberlenas ir buvo tikrai negyvas, jis, 
regis, nugvelbė kažkokius drabužius ir išėjo, tad dabar ir vėl 
išduotas orderis jam areštuoti. 

Donaldo šypsnys padidėjo. 

— Prašytume pastebėjusius ar suradusiuosius lavoną su- 
sisiekti su FTB arba su vietos lavonine. 

Sudidėjęs rankas ant savo popierių, gulinčių ant stalo, 
Donaldas dar kartą nusišypsojo kamerai. 

— Tai tiek naujienų šiandien, o dabar — mūsų pasakų 
apie angelus ir zombius pabaiga. Donaldas Stiuartas linki jums 
paties geriausio, iki susitikimo pirmadienį. 

Akimirką Emilė buvo per daug priblokšta, kad pajudėtų. 
Galbūt tas žmogus, kurį ji partrenkė automobiliu ir keistuo- 
lis, tačiau jis tikrai nėra žudikas. | 

Staiga jos galvoje pradėjo suktis daugybė dalykų: gal- 
vos skausmas, kurį jautė Maiklas, jo nesugebėjimas orien- 
tuotis ir... Ji išsitiesė. Jo kreditinė kortelė. 

Emilė pagriebė telefono ragelį ir paskambino į televizi- 
jos stotį vildamasi surasti Donaldą, kol jis dar neišėjęs. Su- 
laikiusi kvapą ji klausėsi signalų, o paskui turėjo palaukti, 
kol kažkas jį suras. 

“Galbūt jis ką nors žino", — pagalvojo ji laukdama, nes 
Donaldas — ne vien malonus veidas televizijos ekrane: jis 
yra geriausias Žurnalistinių tyrimų specialistas ir pažįsta dau- 
gybę Žmonių. Be to, jis žino daugybę paslapčių. Ir Emilė, ga- 
lėdama prieiti prie pasaulinių dokumentų, padėdavo jam at- 
skleisti pritrenkiamus dalykus. 

— Ei, bandele! — pasakė jis atsiliepęs. — Ar aš jau i1š- 
pirkau kaltę? Tu esi pats gražiausias angelas... 

— Donaldai, — prabilo ji pertraukdama jį. — Man niež- 
ti nosį. 

Jis akimirksniu nustojo juoktis. 

— Ką? 

— Tas paskutinis reportažas apie žmogų, kuris buvo nu- 
žudytas kameroje. Juk tai ne viskas, ar ne? 

Donaldo balsas pritilo, ir ji suprato, jog jis dairosi, ar 
niekas nesiklauso. 

— Nežinau. Tas gabaliukas buvo tik paduotas man, kad 
aš jį perskaityčiau. Aš turiu dar paskambinti į keletą vietų. 
Tik pasakyk man savo numerį, ir aš tau paskambinsiu vėliau. 

Ji taip ir padarė, o paskui padėjo ragelį. 

“Blogio detektorius" — taip Emilės tėvas vadino jos no- 
sį, nes porą kartų taip niežinti nosis išgelbėjo šeimai gyvybę. 
Antai kartą, kai Emilei buvo šešeri, ji drauge su broliu ir tė- 
vu susiruošė pasisukti karusele. Tačiau mergaitė pradėjo šauk- 
ti, kad jai niežti nosį, ir jie atsisakė. Brolis pyko, tačiau tėvas 
buvo gerai nusiteikęs, todėl nusprendė palaukti, kol karuselė 
pradės suktis iš naujo. Tačiau ji nepradėjo... Vos po kelių mi- 
nučių rato mechanizmas sugedo, keturi žmonės žuvo, o keli 

buvo sužeisti. Nuo to laiko, kai Emilei paniždavo nosį, jos 
šeimos nariai suklusdavo. 

Kai Emilės artimieji papasakojo apie tai Donaldui, jis 
nesijuokė, kaip juokdavosi kiti jos vaikinai, bet paprašė įspėti 
jį, kai tik norėsis pasikasyti nosį. To prireikė vos po trijų mė- 
nesių. Jie dalyvavo vakarėlyje, kuriame Emilė buvo supažin- 
dinta su žmogumi, visų laikomu labai svarbiu. Jam priklausė 
televizijos stotis, kuri ką tik nusamdė Donaldą žinioms skai- 
tyti, ir Donaldas dievino šį žmogų. Tačiau Emilė pareiškė, 
kad dėl to žmogaus jai panižo nosį, ir Donaldas šiek tiek pa- 
šniukštinėjęs sužinojo, kad tas žmogus iki kaklo paskendęs 
žemiškuose skandaluose. Po šešių mėnesių jis buvo suimtas, 
tačiau iki to laiko Donaldo su juo jau niekas nesiejo. Suėmi- 
mo dieną Donaldas paruošė tokį sensacingą reportažą, kuris 
gerokai pranoko visų kitų žiniasklaidos atstovų pranešimus. 
Tai buvo pirmas toks įsimintinas reportažas, pelnęs Donal- 
dui nepripažįstančio kompromisų žurnalisto, o ne vien malo- 
naus veido diktoriaus reputaciją. 

Laukdama, kol Donaldas paskambins, Emilė virto nervų 
kamuoliu. Ji negalėjo nustygti vietoje ir Žžingsniavo po kam- 
barį. Kai suskambo telefonas, ji staiga puolė prie jo. 

— Esu skolingas tau glėbį rožių. 

— Geltonų, — greitai sumetė ji. — O dabar papasakok 
man, kas vyksta. 

— Jie tikriausiai suėmė ne tą žmogų. Jo vardas iš tiesų 
Maiklas Čemberlenas, bet dabar jie nėra tikri, ar jis yra tas 
ieškomas Žmogus. 

— Tai kodėl jo nepaleido? 

— Kai FTB paskelbė žiniasklaidai, kad jie pagaliau su- 
čiupo garsųjį nusikaltėlį? Nelabai tikėtina. Jie ketino jį lai- 
kyti uždarytą, kol byla bus pamiršta, o tada paleisti. 

— Tai kas į jį šovė? 

— Pakrutink smegenis. Tai galėjo būti vyrukai iš FTB, 
kurie nenorėjo, kad kas nors sužinotų apie jų klaidą. O gal- 
būt mafija, kuri norėjo, kad tas vyrukas nusineštų viską į ka- 
pus ir pridengtų tikrąjį žudiką. Arba jo žmona. 

— Jo žmona? 

— Taip. Kiek girdėjau, tai būtent dėl jos visų pirma jis 

ir buvo suimtas. Tai jo žmona laikė pridėjusi prie jo galvos 
pistoletą ir šaukė, kad jį nušaus, kai vienas kaimynas iškvie- 
tė policiją. 

— Už ką? 

— Kas už ką? 

— Kodėl jo Žmona norėjo jį nužudyti? — Donaldo bal- 
se ji girdėjo juoką. 

— Aš nesu vedybų reikalų specialistas, bet spėju, kad už 
neištikimybę. O kaip manai tu? 

Emilė nebuvo nusiteikusi linksmintis. 

— Tai tu nori pasakyti, kad trys Žmonės nori nužudyti 
vyruką, kuris galbūt yra, o galbūt ir ne ieškomas dėl žmog- 
žudystės? 

— Ką gi, jei suskaičiuosi visus FTB agentus, visą mafi- 
ją, kuriai priklauso ir ieškomas nusikaltėlis, norėjęs nusikra- 
tyti pėdsekiais bei jų keliama įtampa, bei įtūžusią Žmoną, sa- 
kyčiau, kad susidarytų kur kas daugiau negu trys žmonės. Aš 
asmeniškai statyčiau už Žmoną. Ji pirma jį suras. Jei tas varg- 
šas nelaimėlis gyvas, jam tereikia kartą pasinaudoti krediti- 
ne kortele, ir jis lavonas. Bet kas, turintis modemą, sužinos, 
kur jis yra. 

— Bet jei šis Žmogus nekaltas, kaip jis išsisuks? 

Akimirką Donaldas tylėjo. 

— Emile, ar žinai ką nors? 

— Ką aš galėčiau žinoti? — netgi jai pačiai jos juokas 
pasirodė nenuoširdus. — Iš tikrųjų, Donaldai, — jos balso 
tonas pakilo. — Kaip tu gali užduoti tokį klausimą? Aš tik 
paprasta nereikšminga bibliotekininkė, nepamiršai? 

— Taip, 0 aš visą savo gyvenimą ruošiu vietines žinias. 
Emile, ką, velniai griebtų, tu rezgi? 

Ji giliai įkvėpė. Ji nemokėjo meluoti. 

— Manau, kad šiandien mačiau tą žmogų. Čia, parduotu- 
vėje, — Emilė galėjo rizikuoti, nes jeigu Donaldas teisus — O 
Jis paprastai būdavo teisus, — greitai visi sužinos, kad Maik- 
las Čemberlenas apsipirko nuošaliame miestelyje, kur ji pra- 
leido savaitgalį. 

— Paskambink policijai! — karštai pareiškė Donaldas. — 
Emile, niekas nėra tikras, ar tas žmogus — ne žudikas. Jis gud- 

rus, jis melagis, mažų mažiausiai jis yra apgavikas, Emile! 
Jis gali būti šaltakraujis žudikas. Emile, ar klausaisi? 

— Taip, — atsakė ji, tačiau jos mintys jau buvo kitur — 
klaidžiojo jau kelias valandas, nuo tos akimirkos, kai Maik- 
las panaudojo kreditinę kortelę. 

— Noriu, kad paskambintum policijai, — griežtai pasa- 
kė Donaldas. — Dabar. Ar supranti mane? Tik jokiu būdu neik 
į policiją, o paskambink. Ir noriu, kad paskui dingtum iš ten. 
Tuojau pat! Ar aiškiai pasakiau? 

— Taip, labai. Bet, Donaldai, kas bus tam žmogui? 

— Jis miręs, Ema. Vaikštantis lavonas. Kad ir kas mėgi- 
no jį nužudyti kameroje, sugrįš ir pabaigs pradėtą darbą. Tai 
yra, jei kas nors kitas neprisikas prie jo anksčiau. Dieve! Ema, 
aš noriu, kad tuoj pat 1š ten dingtum. Jei tas žmogus yra ten, 
apie tai bus Žinoma jau po kelių minučių, ir visas miestelis 
gali virsti kruvinu kovos lauku. 

Staiga Donaldas trumpam nutilo, o balsas buvo persi- 
mainęs, kai jis tarė: 

— Turiu eiti. 

— Juk tu ketini paskambinti FTB, ar ne? — pasibaisėju- 
si paklausė ji. 

— Jei jis nekaltas, galbūt FTB gali jį išgelbėti. 

— Jie niekaip neįstengs atvykti čia laiku. 

— Emile, — tarė Donaldas aiškiai įspėjančiu balsu. 

— Na gerai, aš einu. Kad ir kaip ten būtų, aš jau susipa- 
kavau daiktus. Paskambinsiu tau, kai... 

— Ema! — jis pertraukė ją. — Kas nutiko tam žmogui, 
kurį tu partrenkei automobiliu? 

— A, jam, — ištarė ji kuo atsainiau. — Viskas gerai. 
Jokių sužeidimų. Jis grįžo namo, kai suprato, kad aš nesu tur- 
tinga. 

Donaldas ilgai tylėjo. 

— Kai sugrįši, mes būtinai turėsime pasikalbėti. 


— A, — tarstelėjo ji, nurydama seiles. — Gerai. Aš... — 
dabar ji kalbėjo tyliau, stengdamasi, kad jos balsas skambėtų 
seksualiai. — Aš apsivilksiu tavo dovanotais drabužiais, — 


galbūt jei ji primins jam apie juodą šilką, nukreips jo mintis 
nuo... 

— Prisiekiu velniu, taip ir bus! Kai mudu kalbėsimės, 
uždarysiu tave kartoninėje dėžėje. Tačiau paskui mes galėsi- 
me šiek tiek pažaisti. 

Ji pažvelgė į laikrodį. 

— Manau, kad geriau jau judėsiu. Ir nepamiršk geltonų 
rožių, — ji stengėsi kalbėti nerūpestingai. 

— Na žinoma. Daug rožių. Paskambink, vos tik grįši. 

— Taip, žinoma, ir pasikalbėsiu su tavo autoatsakikliu. 

— Jis myli tave ne mažiau už mane. 

— Šis jausmas abipusis. Iki. 

Akimirką Emilė stovėjo ir dvejodama žvelgė į savo la- 
gaminą. Ji turėtų paklausyti Donaldo ir dingti iš čia. Taip, tai 
būtų labai protinga. Bet kitą akimirką jos ranka jau buvo ant 
durų rankenos, o lagaminas — ant grindų prie jos kojų. Ji 
privalo surasti jį ir įspėti! 

Tačiau jai ieškoti neteko. Kai atsidarė durys, vos ne- 
trenkusios Emilei į veidą, už jų stovėjo Maiklas Čemberle- 
nas, ir jai neprireikė daug laiko, kad suprastų, jog jis įsiutęs. 

Jis žvelgė čia į ją, čia į jos lagaminą, o paskui vėl jai į 
akis. 

— Tu ruošeisi mane palikti, ar ne? — sušvokštė jis. 

Emilė pasitraukė atbula. 

— Kaip tu čia patekai? Durys buvo užrakintos. 

— Panašu, jog atidaryti duris yra vienas iš mano suge- 
bėjimų, — nepaisydamas jos pastabos atsakė jis ir artinosi, 0 
jo veido raumenys buvo įsitempę. — Blogai jau tai, kad tu 
neatpažįsti manęs, neprisimeni manęs, tačiau tu ketinai dar 
ir palikti mane. 

— Tu — beprotis, ar tu tai Žinai? — ji jau spaudėsi į 
tualetinį stalelį, o jis vis dar artėjo. — Jeigu nori žinoti, tai 
aš ketinau tave surasti ir įspėti. 

Priartėjęs taip, kad ji jautė jo kvėpavimą, jis nusisuko. 

— Aš mačiau tą kūną per jūsų... 

— Televiziją. 

— Taip. Kažkas nori mane nužudyti. 

— Ne, jie jau tave nužudė, — atsakė ji, o paskui ir pati 
negalėjo patikėti tuo, ką sako. — Tačiau tu nekaltas. Aš kal- 
bėjausi apie tave su Donaldu ir... 

— Ką tu padarei? Kažkam papasakojai apie mane? 

— Tiktai Donaldui. Paklausyk, aš galiu nubraižyti pla- 
ną, kaip tau pasiekti apleistą trobelę kalnuose. Netgi duosiu 
tau savo automobilį, 0 tu turi pinigų, todėl galėsi nusipirkti 
maisto ir pasislėpti ten. 

— O kaip tu manai, kiek laiko prireiks policijai išsiaiš- 
kinti, kad tu buvai su manimi? Dešimties minučių? Penkioli- 
kos? 

Kurį laiką jis stengdamasis nusiraminti braukė delnais 
sau per veidą: 

— Paklausyk, Emile, aš nežinau, ką turėčiau daryti čia, 
Žemėje, tačiau tai kažkokiu būdu susiję su tavimi, ir aš pra- 
leidau visą laiką, kurį tik galėjau praleisti, stengdamasis įsi- 
teikti tau, kad... 

— Įsiteikti man? Ar tai šitaip tu tai vadini? Tu pagrasi- 
nai pateikti kaltinimus dėl to, kad vairavau išgėrusi, jei aš 
neleisiu tau... 

Ji nutilo, nes Maiklas vienu greitu judesiu sugriebė ją ir 
užspaudė plaštaka burną. Emilė stengėsi šaukti priešindama- 
si, tačiau jo rankos buvo per daug stiprios. Po akimirkos pa- 
sigirdo beldimas į duris. Spurdėdama iš visų jėgų Emilė sten- 
gėsi ištrūkti, tačiau Maiklas tvirtai ją laikė. 

— Panele Tod, — pasigirdo vyriškas balsas. 

Maiklas pradėjo tempti Emilę prie lango, tarsi būtų no- 
rėjęs, kad ji pro jį išliptų, tačiau ji įsitvėrė rėmo. 

— Jie mano, kad tu padėjai vienam iš dešimties labiau- 
siai ieškomų nusikaltėlių, — pasakė jis jai į ausį. — Kaip tu 
manai, ką jie tau padarys? 

Vos tik pagalvojusi apie tai Emilė nurimo. Nei ji, nei Do- 
naldas nenorėjo viešumo, o taip būtų, jei ją rastų su šiuo vy- 
ru. Maiklas atitraukė delną nuo jos burnos, kad aukščiau kils- 
telėtų langą. | 

— Bet aš nekalta! — sušnypštė ji, o paskui pamėgino 
prasibrauti pro jį prie durų. 

— Kaip ir Maiklas Čemberlenas, — pasakė jis jai į kai- 
riąją ausį. 

Padvejojusi vos sekundę Emilė išlipo pro langą į balko- 
nėlį Maiklui iš paskos. 

— O kas dabar? — paklausė ji, nugara prisispaudusi prie 
sienos. — Ar išskleisi sparnus, ir mes nuskrisime ant žemės? 

— Gailiuosi, kad jų nepasiėmiau, — rimtai atsakė jis, 
tarsi ji visai nebūtų pajuokavusi. Jis žvelgė į pastatą. — Spar- 
nų nėra, bet mes galime nusileisti šituo, — pasakė jis, rody- 
damas į nutekamąjį vamzdį, kuris šliejosi prie šoninės pasta- 
to sienos. 

— Jei manai... 

Tačiau Maiklas jau buvo pakėlęs ją prie balkono turėklo 
ir norėjo persverti, 0 pats tuo tarpu tyrinėjo nutekamąjį vamz- 
dį. — Perkelk koją ir laikykis krašto. 

— O kas toliau? 

Kai jis atsisuko į ją, jo akys plykstelėjo. 

— O tada labai karštai melskis. 

— Aš nekenčiu angeliškų juokų, — sušnibždėjo ji ne- 
jausdama pagrindo po kojomis. Įmantraus dailidžių darbo dė- 
ka išlipti per balkoną buvo paprasčiau, negu atrodė. Balko- 
nėlis buvo išpuoštas išdrožinėtomis kiaurymėmis, raštais ir 
užraitymais, kurių, atrodė, pilna visur. 

Tačiau kai Emilė pagaliau pasiekė Žemę, ji pajuto, jog 
pašėlusiai dreba, tad turėjo atsisėsti ant didelio rąstgalio ir 
palaukti, kol nustos tirtėję keliai. 

— Gaudyk! — išgirdo ji ir pakėlė galvą pačiu laiku, kad 
pasitrauktų ir išvengtų dviejų lekiančių ant galvos skalbinių 
krepšių. 

Po kelių sekundžių Maiklas buvo ant Žemės šalia jos. 
Rankoje jis laikė dar vieną krepšį. 

— Negalėjau išsinešti lagamino, todėl sukroviau viską į 
šituos. 

Praskleidusi vieną krepšį, ji pamatė ten sugrūstus savo 
drabužius ir tualeto reikmenis. Kaip įtariamam žudikui, jam 
tikrai netrūksta nuovokos. 

— Eime, — pasakė jis, o tada sugriebė jai už rankos ir 
pasileido bėgti mašinų stovėjimo aikštelės link. 

Vos tik jie pasiekė mašiną, Emilę apėmė panika, nes ji 
neturėjo rankinės. 

— Aš ją surasiu, — pasakė Maiklas ir numetė vieną, o 
paskui ir kitą skalbinių krepšį ant užpakalinės sėdynės. 

Emilė buvo taip susierzinusi, kad jis skaito jos mintis, 
j0g visai nepyko dėl betvarkės, kurią jis padarė, tik įlipo į 
mašiną ir laukė, kol galiausiai jis atsisėdo šalia jos ir padavė 
jai raktelius. 

— Kur? — piktai paklausė ji. Jai skaudėjo kulkšnį, o ant 
rankos buvo trys kraujuojančios žaizdelės. Ji įsidrėskė į kaž- 
kokius spygliuotus krūmus, augančius šalia viešbučio. Be to, 
ji buvo pavargusi ir labai išsigandusi. 

— Viskas bus gerai, — tiesdamas ranką stengėsi ją nu- 
raminti Maiklas, tačiau ji atsitraukė. 

— Aišku, kad bus, — atsakė ji, išvažiuodama atbula iš 
automobilių stovėjimo aikštelės. — Aš netrukus būsiu suim- 
ta už bėglio slėpimą, tačiau viskas bus tiesiog puiku. 

Kai jie privažiavo prie įėjimo į viešbutį, ji nežiūrėjo į 
vyrą, sėdintį šalia, ir nė neklausė, kuriuo keliu jis norėtų va- 
žiuoti. Be jokios abejonės, jis ir vėl pradėtų tuos angeliškus 
paistalus ir pasakytų, kad keliauja tik pietų ir šiaurės krypti- 
mi. 

Emilė važiavo į rytus, priešinga jos gimtajam miestui 
kryptimi, kažkokiu kaimo keliu. Ji pradėjo galvoti, ar yra vil- 
čių, kad pirmadienį galės eiti į darbą. Vyriškis šalia jos sėdė- 
jo tylėdamas, netardamas nė žodžio. Tačiau ji labai aiškiai 
jautė, kad jis yra šalia. 

Emilės smegenys be perstojo dirb“ "sdamos mintį, kaip 
juo atsikratyti. Ar FTB agentai beldė:-+“ jos duris? O galbūt 
tai buvo viešbučio tarnyba? Ar ji ką nors užsisakė? Galbūt 
Donaldas kam nors paskambino. Ji tik žinojo, kad žmogus už 
durų buvo jos išgelbėtojas, o ne priešas, kaip verčia galvoti 
šis vyras šalia. Galbūt... 

— Sustok čia, — švelniai pasakė Maiklas. 

Pažvelgusi į jį, Emilė pamatė, kad jis sėdi susiraukęs. 
Nebuvo labai šviesu, tačiau ji suprato, kad jam kažkas ne- 
duoda ramybės. Priešais juos buvo matyti nepaprastai pigaus 
motelio kavinės šviesos. Galbūt jis nori užkąsti. 


— Ne! Čia, — primygtinai pareiškė jis. — Išleisk ma- 
ne čia. 

— Bet... 

— Tuoj pat! — pasakė jis, ir Emilė kone cypiant stab- 

džiams sustojo šalikelėje, o paskui stebėjo, kaip jis išlipa iš 
mašinos. — Tu laisva, Emile, — tyliai pasakė jis. — Gali 
važiuoti. Jei kas nors norės išgirsti tiesą, pasakyk, kad pa- 
grobiau tave ir priverčiau važiuoti su manimi, pasakyk, kad 
paklusai grasinama pistoleto, įremto į smilkinį. Jums, mir- 
tingiesiems, patinka šautuvai. Sudie, Emile, — pridūrė jis ir 
užtrenkė dureles. 

Emilė negaišo nė akimirkos ir kuo greičiau spruko nuo 
j0. Ji pajuto didžiulį palengvėjimą, kai pajudėjo nuo kelkraš- 
čio. Tačiau ji padarė klaidą — pažvelgė į veidrodėlį, kuriame 
pamatė jį, stovintį šalia kelio ir Žiūrintį, kaip ji nuvažiuoja. 
Vienui vienas visame pasaulyje! Kiek laiko prireiks FTB, kad 
jį surastų? O galbūt mafija ras greičiau? 

Jai Žiūrint jis nusisuko ir pradėjo eiti kelio pakraščiu, 
priešinga kryptimi. 

Pasukusi žŽvyruotu motelio keliuku Emilė jau keiksnojo 
save. 

— Prakeikimas, prakeikimas, prakeikimas, — pašnibž- 
domis kartojo ji, niršdama taip, kaip tik galėjo sau leisti. Ki- 
limėlis kojoms nusivalyti, — taip ją vadino Irena. O Donal- 
das tyčiojosi, nuolat primindamas jai “benames kates“, ku- 
riomis jis vadino neturinčius tikslo žmones, su kuriais ji nuo- 
lat susidurdavo. 

Ji lėtai važiavo keliu, tačiau Maiklo niekur nebuvo ma- 
tyti. Ar jis pasuko į mišką, augantį abipus kelio? 

Kai ji jau buvo nuvažiavusi maždaug pusantros mylios, 
vėl pasuko atgal, tik šį kartą važiavo dar lėčiau, o akys varstė 
nakties tamsą ieškodamos jo. Jei ji nebūtų taip akylai dairiu- 
sis aplinkui, taip būtų ir nepastebėjusi jo susmukusio kūno, 
gulinčio vos už poros pėdų nuo tos vietos, kur jį išleido. 

Ji sustabdė mašiną priešais jį ir iššokusi tuoj pat pribėgo. 

— Maiklai, — pratarė, tačiau jis neatsakė. Pasilenkusi ji 
palietė jo veidą. Kai jis vis tiek neatsakė, uždėjo abi rankas 
jam ant galvos ir pakartojo dar garsiau: — Maiklai! 

Ir tada ji pamatė jo šypseną, apšviestą automobilio šviesų. 

— Emile, aš žinojau, kad tu sugrįši. Tu turi kilniausią 
širdį pasaulyje, — jis neatmerkė akių ir nemėgino keltis. 

— Kas tau yra? — piktai paklausė ji, kad paslėptų bai- 

mę. Tačiau ji nežinojo, ko bijoti, nes šis žmogus jos negąsdi- 
no — tik kankino. 

— Man skauda galvą, — sušnibždėjo jis. — Aš neken- 
čiu mirtingųjų kūnų. O ne, tau nepatinka šis žodis. Žmogaus 
kūnų? Ar taip geriau? 

Emilė uždėjo ranką jam ant galvos, tarsi būtų galėjusi 
pajusti jo galvos skausmo priežastį. Rankinėje ji turėjo aspi- 
rino, bet tada prireiks. vandens 1r... 

Kaip tik tą akimirką ji Maiklo galvoje pastebėjo apvalų 
kietą gumbą. Ar jis pargriuvo išlipęs iš mašinos? Tačiau ji 
neužčiuopė jokių kraujo pėdsakų. 

— Turiu nuvežti tave pas gydytoją, — pasakė ji padėda- 
ma jam atsikelti. 

— Jie mane nužudys, — šypsodamasis pasakė jis. — Tai 
jau bus antras kartas. 

Jis pasakė tiesą; Donaldas irgi tvirtino, kad tas žmogus, 
apie kurį buvo kalbama per žinias, yra gyvas lavonas. 

Emilė uždėjo ranką Maiklui ant pečių ir liepė jam pasi- 
stengti eiti kartu iki automobilio. Jis stengėsi iš visų jėgų, ta- 
čiau ji suprato, jog jam per daug skauda, kad galėtų padėti jai. 

Vis dėlto pagaliau jis atsidūrė mašinoje, tad beliko nu- 
gabenti į saugią vietą. Galbūt ji galėtų paskambinti Donaldui 
ir... Ir išgirstų jį sakant, kad paliktų šį žmogų ir dumtų kiek 
kojos neša. 

Emilė įsuko į stovėjimo aikštelę ir nuvažiavo į patį galą, 
kur nebūtų matyti jos mašinos. Ši įstaiga iš vidaus buvo dar 
labiau apšiurusi negu iš išorės, o prie stalo sėdintis ir žiūrin- 
tis televizorių žmogus atrodė taip, tarsi jau kurį laiką būtų 
visiškai nesiprausęs. 

— Norėčiau dviviečio kambario, — pasakė Emilė, ir ku- 
rį laiką tas vyriškis tylėdamas tik spoksojo į ją. Jis nužvelgė 
ją nuo galvos iki kojų vertindamas jos drabužius ir privertė 
ją jaustis taip, tarsi ji būtų vilkėjusi pačius madingiausius va- 
karinius drabužius automobilių lenktynėse. 

— Čia apsistoja tik tie žmonės, kurie neišgali mokėti dau- 
giau — vietiniai mokinukai ir... — jis kvailai išsiviepė. — Ir 
tokios damos kaip tu, tai yra darančios tai, kas neleistina, su 
tokiais tipais, su kuriais nederėtų to daryti. 

Emilė nejautė nė mažiausio noro kalbėtis su tuo žŽmogu- 
mi ar ką nors jam aiškinti. O ką ji galėtų pasakyti, išskyrus 
tai, kad jis teisus? 

— Kiek už tai, kad laikytum liežuvį už dantų? — pavar- 
gusiu balšu paklausė ji. 

— Penkiasdešimt grynais. 

Daugiau netarusi nė žodžio, Emilė sumokėjo, paėmė rak- 
tą nuo kambario motelio gilumoje ir pasišalino. Netrukus pa- 
guldė Maiklą ant ne per daug švarios dvigulės lovos bjauria- 
me motelio kambaryje. 

Emilės supratimu, Maiklas vis dar buvo beveik be są- 
monės, tačiau kai ji atsistojo, jis sugriebė ją už riešo. 

— Tu turi ją išimti, — sušnibždėjo jis. 

— Ką? 

— Kulką. Tu turi išimti kulką iš mano galvos. 

Emilė įsmeigė žvilgsnį į jį. 

— Tu per daug prisižiūrėjai filmų apie kaubojus, — pa- 
sakė ji. — Aš nuvešiu tave pas gydytoją ir... 

— Ne! — pasakė jis, ir jo galva pakilo skatinama balso 
Jėgos, o paskui iš skausmo ir vėl susmuko ant pagalvės. — 
Prašau, Emile. Vardan prisiminimo tų dalykų, kuriuos pada- 
riau tau. 


„o 


tei leistis žemyn nutekamuoju vamzdžiu? Įrašei į ieškomų 
žmonių sąrašą? Ar... 

— Kai tu įkritai į tvenkinį, tai aš pašaukiau tavo mamą, — 
švelniai pasakė jis. 

Tai išgirdusi, Emilė atsitraukė nuo jo, nes ši istorija šei- 
moje buvo visiems gerai žinoma. Nors buvo uždrausta eiti 
prie tvenkinio, Emilė ten ant kranto rinkdavo buožgalvius ir 
kartą taip įkrito į vandenį. Po kelių sekundžių pribėgo moti- 
na ir ją ištraukė. Vėliau mama prisiekinėjo, kad “kažkas" jai 
liepęs bėgti gelbėti dukterį. 

— Kas tu toks? — sušnibždėjo ji vis dar traukdamasi 
nuo jo. 

— Šiuo metu esu žmogus, kuriam reikalinga tavo pagal- 
ba. Prašau, Emile, aš nemanau, kad šis kūnas dar ilgai galės 
kęsti tokį skausmą. Aš nenoriu būti sugrąžintas atgal, kol ne- 
atlikau to, dėl ko buvau čia siųstas. 

— Aš... aš nežinau, ką daryti. Aš nieko neišmanau apie 
mediciną. Aš nieko nežinau. 

— Tas daiktas, kurį naudoji antakiams... — kalbėjo jis 
užmerktomis akimis, o balsas buvo labai silpnas. 

— Pincetas. Tačiau pincetu negalima ištraukti tokio di- 
delio daikto, kaip tas... kaip tas daiktas tavo galvoje, — ji 
atsisėdo ant lovos krašto šalia jo ir nubraukė jam nuo veido 
plaukus. — Aš norėčiau tau padėti, tačiau tik gydytojas gali 
atlikti tai, ko tu prašai. Eilinis žmogus negali taip paprastai 
paimti reples ir ištraukti kulką iš kito Žmogaus galvos. Pa- 
sipiltų kraujas, gali įvykti užkrėtimas ir... — ji nusišypsojo jam, 
net jei jis jos ir nematė. — Pro skylę gali ištekėti netgi tavo 
smegenys, — pasakė ji mėgindama priversti jį nusišypsoti. — 
Privalau tave tuoj pat nuvežti pas gydytoją; apie FTB pagal- 
vosime vėliau. 

— Taip, replės, — pasakė jis. — Taip. Tu turi jas maši- 
noje. Turi jas atsinešti ir ištraukti šitą daiktą. 
| Emilė jau rengėsi kilti nuo lovos. Šiame kambaryje ne- 
buvo telefono, ir ji žinojo, kad greitajai pagalbai prireiktų 
daugiau laiko surasti šią vietą, negu jai nuvežti jį atgal į mies- 
telio kliniką. O galbūt ji turėtų nuvežti jį į padorią miesto 
ligoninę. 

Maiklas sugriebė ją už rankos. 

— Tu privalai, Emile. Tu privalai ištraukti šį daiktą. Vežti 
mane pas gydytoją būtų tas pats, kaip pasmerkti mane my- 
riop. 

Ir vėl ją apėmė tas pats ramumos jausmas, kuris apimda- 
vo kiekvieną kartą, kai tik jis ją paliesdavo. Tarsi sapne ji 
atsistojo, pasiėmė raktelius, nuėjo prie mašinos, pasiėmė iš 
ten krepšį su įrankiais. Sugrįžusi į kambarį, ji atidarė krepšį 
ir ištraukė plokščias reples. 

Atrodė, tarsi ji būtų tik stebėjusi save iš šalies, kai at- 
sisėdo ant lovos, atsirėmė nugara į galvūgalio lentą ir vy- 
riškio galvą pasidėjo sau ant kelių. Šalia lovos deganti lem- 
pa vienintelė skleidė šviesą kambaryje, tačiau ne vien dėl 
to ji nedaug ką matė, tiesiog akys negalėjo sutelkti vaizdo. 
Kažkuria dalimi moteris žinojo, kad jei ji nebūtų apimta to- 
kios keistos transo būsenos, jokiu būdu nedarytų to, ką daro 

dabar. Kaip ji, bibliotekininkė, drįstų išimti kulką iš žmo- 
gaus galvos? 

Labiau pirštų galais negu akimis Emilė nesunkiai sura- 
do kulką ir, priglaudusi prie jos reples, truktelėjo. Pirmą kar- 
tą replės nuslydo, tad antrą kartą ji suspaudė jas iš visų jėgų 
ir tik tada patraukė. Jautėsi taip, tarsi staiga būtų įgavusi tu- 
zino stipruolių jėgą, ir iš antro karto kulka pasidavė. 

Ji pajuto, kaip kūnas, tysantis ant jos ištiestų kojų, su- 
glebo, ir suvokė, kad vyras apalpo. Ji negalėjo leisti sau įsi- 
vaizduoti skausmo, kokį ką tik jam sukėlė. 

Viena vertus, Emilė tikėjosi kraujo, tačiau antra vertus, 
ji žinojo, kad kraujo nebus. Ir ji nudžiugo, nes nemanė, kad 
galėtų įveikti didesnę traumą, negu ta, kurią patyrė per pas- 
tarąsias porą dienų. 

Atlošusi galvą į klibančią galvūgalio lentą, su vyru, vis 
dar tysančiu skersai jos, ir replėmis rankose ji užmigo. 


5 skyrius 


Prabudusi Emilė iš pradžių nesuvokė, kur esanti, bet ži- 
nojo, kad yra kažkas, ko ji nenori prisiminti, todėl vėl palin- 
do po patalais ir užsimerkė. 

— Labas rytas, — linksmai pasisveikino vyriškas bal- 
sas, kurį Emilė akimirksniu atpažino. Ir tai privertė ją palįsti 
dar giliau po antklodėmis. 

— Nagi, kelkis. Žinau, kad tu nemiegi, — vėl prabilo jis. 

Ji nusigręžė į sieną. 

— Ar tavo galvai viskas gerai? — burbtelėjo ji. 

— Ką tu sakei? Aš neišgirdau. 

Ji labai gerai žinojo, kad jis puikiai ją išgirdo, tik dėjosi 
negirdįs. 

Nesulaukusi jo paaiškinimo, ji apsivertė ir pažvelgė į jį. 
Vyriškio plaukai buvo drėgni, pats buvo nuogas, tik rankš- 
luosčiu apsijuosęs klubus. Ji dar labiau pyktelėjo, nes nega- 
lėjo nepastebėti, kad jo plati krūtinė yra gausiai raumeninga, 
o jo oda — patrauklios medaus spalvos. 

Maiklas šyptelėjo. 

— Jie gerai padirbėjo parinkdami man kūną, ar ne? 
Džiaugiuosi, kad tau jis patinka. 

— Dar labai anksti skaityti mintis, — atkirto ji nubrauk- 
dama nuo akių plaukus. 

Jis atsisėdo ant lovos ir pažvelgė į ją. 

— Kartais man suprantama ta trauka, kuria jūsų, mirtin- 
gųjų, kūnai traukia vienas kitą, — švelniai pasakė jis. 

— Tik paliesk mane, ir tu lavonas. 

Jis tik sukikeno, tačiau nepasitraukė nuo lovos. 

— Pažiūrėk, — tarė jis ir perbraukė delnais sau per krū- 
tinę. — Aš nemačiau šito per tavo TU, tačiau... 

— TV — televizija sutrumpintai. 

— Na taip, TV. Taigi ar jie nesakė, kad buvo sušaudyta 
šito kūno krūtinė? 

— Aš tikrai norėčiau, kad liautumeisi vadinęs save “ši- 
tuo kūnu", — pasakė ji nusigręždama. 

— Aš verčiu tave jaustis nepatogiai, — pasakė jis, ta- 
čiau neatrodė, kad jį dėl to graužtų sąžinė. — Supranti, Emi- 
le, jei mes dirbsime drauge, privalome nustatyti žemiškas, 
tai yra pagrindines taisykles, — jis pažvelgė į moterį taip, 
tarsi būtų tikėjęsis pagyrimo už tai, kad prisiminė tai, ką ji 
buvo sakiusi jam, tačiau Emilė neketino nieko jam duoti. — 
Tau negalima manęs įsimylėti, — pasakė jis. 

Jos apatinis žandikaulis atvėpo. 

— Tau negalima manęs įsimylėti, — naudodamasis Emi- 
lės apstulbimu, jis pakilo, pasitraukė ir atgręžė jai nugarą. — 
Kai aš buvau tame krioklyje, ne, tik nieko nesakyk, tame du- 
še, aš... — Jis atsisuko ir vėl pažvelgė į ją. — Tu Žinai, kad 
yra viena stebėti mirtinguosius ir jų įpročius, susijusius su 
tualetu, ir visai kas kita tai patirti. Man visa tai tik kelia di- 
delių nepatogumų. Beje, viskas, kas susiję su šitais kūnais, 
yra nepatogu. 

Emilė piktai žvelgė į jį. 

— Tai kodėl tau nepakilus ir tiesiog neišskridus ten, kur 
ir yra tikroji tavo vieta? 

Jo šypsena praplatėjo. 

— Aš užgavau tave. 

— Argi? — saldžiai paklausė ji. — Tu tik pavertei mane 

bėgle, ieškoma nusikaltėlių, taip pat įstatymo sergėtojų, jau 
nekalbant apie tavo žmoną, tačiau tu liepi man tavęs neįsi- 
mylėti. Prašau pasakyti man, kaip to išvengti. 

Maiklas nusijuokė, o paskui ir vėl atsisėdo ant lovos ša- 
lia jos. 

— Sakau tai tik tam, kad įspėčiau. Kai mano misija čia 
bus baigta, aš turėsiu grįžti namo. 

— O namai yra Danguje? — paklausė Emilė, kilstelėjusi 
antakį. 

— Taip, būtent. Aš grįšiu atgal, ir tu nebeskęsi tvenki- 
niuose, ir tau daugiau neniežtės nosis. 

Po šių žodžių Emilė užsitraukė antklodę iki kaklo. 

— Norėčiau, kad dingtum iš mano gyvenimo, — ramiai 
pasakė ji. — Regis, tu dabar gerai jautiesi, todėl norėčiau, 
kad... 

— Štai, pačiupinėk mano galvą, — pasakė jis lenkdama- 
sis prie jos, visiškai nekreipdamas dėmesio į jos žodžius. 

Emilei norėjosi išlaikyti atstumą, tačiau jai buvo smal- 
su, kas vis dėlto pasikeitė po praėjusio vakaro. Ji paskandino 
pirštus jo drėgnose garbanose ir pradėjo čiupinėti skalpą. Ta- 
čiau nebuvo nei žaizdos, nei jokio kauburėlio, liudijančio, 
kad aną vakarą iš galvos buvo išsikišęs nemenkas apvalus 
švino gabalas. 

— Ir pažvelk čia, — tarė Maiklas pasislinkdamas arčiau. 
Jis vėl perbraukė rankomis sau per krūtinę. 

Ji pamatė žymes, kurios galėjo būti užgijusios šautinės 
žaizdos. | 

— Ir čia, — tarė jis ir apsivertė, kad ji galėtų pasižiūrėti 
į jo nugarą. — Dvi perėjo kiaurai. 

Ji negalėjo susilaikyti nepalietusi randų, kurie visiškai 
nepriminė čia buvusių kulkų paliktų kiaurymių. Donaldas sa- 
kė, kad tą Žmogų nužudė kameroje, jo krūtinė suvarpyta kul- 
kų, 0 viena šautinė žaizda rasta galvoje. 

Versdamasis atgal Maiklas nuo šoninio stalelio pačiupo 
švino gabalėlį. 

— Jis man sukėlė siaubingą skausmą, tačiau kai tu jį i1š- 
traukei, aš pasveikau. Ar gerai miegojai? 

Kalbėdamas jis padavė kulką Emilei, ir akimirką ji sė- 

dėjo spoksodama į tą siaubą keliantį daikčiuką. Aną vakarą ji 
replėmis ištraukė jį iš Žmogaus galvos, o šį rytą apie tai liu- 
dijo tik nedidelis įbrėžimas. 

Ji pažvelgė į jį. 

— Kas tu? — sušnibždėjo. — Kaip tu gali atidaryti už- 
rakintas duris? Kaip tu gali nekraujuoti, kai toks daikčiukas 
išimamas tau iš galvos? Iš kur tu tiek daug žinai apie mane? 

— Emile, — švelniai tarė jis, o paskui siekė jos rankos. 

— Nedrįsk manęs liesti, — pasakė ji. — Kiekvieną kar- 
tą, kai palieti mane, dedasi keisti dalykai. Tu...tu užhipnoti- 
zavai mane praėjusią naktį, ar ne? 

— Aš turėjau taip pasielgti. Antraip tu būtum pakvietusi 
gydytoją. Tačiau aną vakarą negalėjau panaudoti visos ener- 
gijos, kuria turėjau paveikti tavo smegenis, — kalbėjo jis. — 
Aš praradau sąmonę. 

— Tu nukreipi kalbą, — pasakė ji, — ir neatsakai į ma- 
no klausimą. Kas tu toks? 

— Man regis, aš prisimenu, kad žadėjau tau, jog dau- 
giau nekalbėsiu apie angelus, nebent tu manęs paprašysi. 

— Aha, tai dabar aš turiu maldauti, kad man pasaky- 
tum... — Ji nusisuko, ir staiga jos akys prisipildė ašarų. Pas- 
tarosios dienos buvo nepaprastai sunkios. 

— Ar visos mirtingos moterys nemoka logiškai mąstyti? 

— Iš visų šovinistinių žodžių, kurie man kada nors buvo 
pasakyti, šitie yra blogiausi! — tarė ji ir, nusviedusi šalin 
antklodę, pamatė, kad yra su vienais apatiniais. Jos kelnės ir 
marškiniai buvo tvarkingai pakabinti ant kėdės atkaltės kita- 
me kambario gale. 

— Ar tai tu mane nurengei? — paklausė kunkuliuodama 
pykčiu ir akimis šaudydama į jį. 

— Man atrodė, kad tau nepatogu, o aš norėjau, kad tu 
gerai išsimiegotum, — atrodė, kad jis žino, jog kažką padarė 
ne taip, tačiau nebuvo tikras. 

Kai ji vis dėlto lipo iš lovos, jis sugriebė ją už rankos, ir 
ji, kaip visada, nurimo. 

— Papasakosiu tau viską, ką Žinau, jei tik tu išklausysi. 
Tačiau įspėju, kad aš žinau nedaug. Privalai patikėti manimi, 
kai sakau tau, jog esu toks pat sutrikęs ir susipainiojęs, kaip 

ir tu. Taip pat, kaip ir tu, trokštu namo. Aš nenoriu, kad mane 
kas gaudytų, šaudytų ar verstų lipti per balkoną. Aš irgi turiu 
tam tikras pareigas ir darbą, kaip ir visi kiti. 

— Tiktai tu dirbi Danguje, — pratarė ji ir atsitraukė no- 
rėdama išvengti jo prisilietimo. 

— Taip, — lakoniškai atsakė jis. — Aš dirbu kitur. 

— Tai, kuo tu prašai mane patikėti, yra neįmanoma. 

— Kodėl? — jis giliai įkvėpė. — Mirtingieji niekada ne- 
tiki tuo, ko nemato. Tu negali patikėti, kad yra toks gyvūnas, 
kol jo nepamatai. Tačiau tai, kuo tu tiki ar netiki, nedaro įta- 
kos tam, kas arba yra, arba nėra. Ar supranti mane? 

— Aš tave suprantu, tiktai aš netikiu tavimi. 

Maiklas akimirką žvelgė į ją, o paskui sumirksėjo. 

— A, suprantu. Tu tiki angelais, tik netiki, kad aš esu 
angelas. 

— Bingo! 

Tada Maiklas nusijuokė. 

— Ką galiu padaryti, kad tai tau įrodyčiau? Išskyrus spar- 
nų išskleidimą? 

Ji žinojo, kad jis ją erzina, tačiau neketino leisti sau pykti. 
Tiesiog ji tik sėdėjo ir žiūrėjo į jį. 

Po kurio laiko jis pakilo ir pradėjo vaikštinėti po kam- 
barį. 

— Na gerai, tu jau matei kai ką, bet to nepakanka, kad 
patikėtum, kad aš esu tas, kas sakau esąs. Kaip tu manai, kas 
yra to, ką matei, priežastis? 

— Tu — magas ir turi aiškiaregio gabumų. Tau puikiai 
sekasi susidoroti su spynomis. 

— Ir kulkomis, — pasakė jis nusišypsodamas jai, ta- 
čiau ji neatsakė, todėl jis vėl atsisėdo ant lovos. 

— Na, gerai, Emile, aš prašau tavo pagalbos kaip mir- 
tingasis mirtingojo. Aš, hm, kaip aiškiaregis, žinau, kad rei- 
kia sutvarkyti reikalą, susijusį su tavimi. Tačiau aš neturiu 
supratimo, kokia ta problema, ir turiu tai išsiaiškinti prieš 
pradėdamas spręsti. 

— Kokia problema? — ji norėjo nusikąsti liežuvį, bet 
žodžiai jau buvo ištarti, be to, aplinkybės ją intrigavo. Jai 
patiko padėti Donaldui atlikti žurnalistinius tyrimus. Beje, 
jai apskritai patinka tai, ką gaubia paslaptis. 

— Aš nežinau, na, kas galėtų būti taip svarbu, kad reikė- 
tų pasiųsti į Žemę angelą? 

— Blogis, — atsakė ji. — Tikras blogis. 

Po šių žodžių Maiklo veidas nušvito. 

— Tai tiesa. Tikriausiai taip ir yra. Atsidūręs čia aš dar 
neturėjau laiko apie tai pagalvoti, tačiau blogis veikiausiai ir 
yra atsakymas, — jis palinko prie jos. — Tai koks blogis su- 
pa tave? 

— Mane? Mažo miestelio bibliotekininkę? Tu tikriau- 
siai juokauji, — dabar ji vėl pasijuto tvirčiau ir galėjo išlai- 
kyti atstumą tarp savęs ir šio žavaus vyriškio. Tačiau kodėl 
jiedu kaskart atsiduria miegamajame vieni? 

Maiklas vėl atsistojo ir pradėjo vaikštinėti po kambarį. 
Rankšluostis buvo nuslydęs klubais žemiau, ir Emilė staiga 
pasigailėjo, kad kambaryje nėra telefono. Jei būtų, ji nieko 
nelaukdama paskambintų Donaldui. 

— Aš apie tai ir pagalvojau. Tas miestelis, kuriame gy- 
veni, yra ramus ir neįdomus, ir, kaip visada, tavo gyvenimui 
trūksta jaudulio ir... 

— Ką aš girdžiu! — sušuko ji. — Mano gyvenimui ne- 
trūksta jaudulio. Jei nori Žinoti, aš esu susižadėjusi su vyru, 
kuris ketina tapti gubernatoriumi, o gal net prezidentu. 

— Ne, — labai rimtai paprieštaravo Maiklas. — Jis vi- 
sada turi didelių planų būdamas jaunas, o kai pasensta, pasa- 
koja visiems, kuo būtų galėjęs tapti, jei kas nors nebūtų su- 
trukdęs. 

— Iš visų... — tarė Emilė užsiklodama. 

— O taip, aš pamiršau, kad tu negali pakęsti tiesos. 

Tada Emilė atsilošė. 

— Aš galiu pakęsti tiesą, kaip ir Žmogų, esantį šalia, — 
ji kilstelėjo antakį žvelgdama į jį. — O paskutinė tiesa, kurią 
girdėjau, yra ta, kad Dievas davė mums, žemo lygio mirtin- 
giesiems, teisę rinktis. Net jei Donaldas anuose gyvenimuo- 
se ir buvo toks, kaip tu sakei, — kuo aš, beje, netikiu, kadan- 
gi netikiu persikūnijimu, — šiame gyvenime jis galėtų pasi- 
keisti. Ar aš teisi? 

— Visai teisi, — šypsodamasis atsakė Maiklas, ir Emilė 
taip pat nusišypsojo. — Pastabą priimu. Taigi kuo aš baigiau? 

— Tu sakei, kad aš esu nuobodi, vieta, kur gyvenu, yra 
nuobodi, o žmogus, kurį myliu, bus nevykėlis, — maloniai 
paaiškino ji. — Jei tu esi angelas, nenoriu matyti tavyje šėto- 
no, — iškošė ji. 

Maiklas nusikvatojo. 

— Na gerai, galbūt tu ir tavo miestelis ne tokie jau ir nuo- 
bodūs, bet neprisimenu, kad tave persekiotų koks nors blogis. 

— Bet galbūt tu jau susidarei nuomonę apie mus visus ir 
neieškojai. Galbūt tavo knygoje jau parašyta, kad Emilė yra 
nuobodi, ir viskas, ką ji daro, yra nuobodu, todėl net nesivar- 
ginai paieškoti. 

Akimirką Maiklas tik stovėjo ir plačiai atmerktomis aki- 
mis žvelgė į ją. 

— Manau, kad tavyje kažkas yra, — pasakė jis, ir balse 
buvo girdėti nuostaba. 

— Manyje? Tokioje menkoje ir nuobodžioje? — paklau- 
sė ji, akimirką nekęsdama absoliučiai visų vyrų. Iš pradžių 
Donaldas sako, kad ji yra praktiška, o dabar šis vyras sako, 
kad ji yra per daug nuobodi, kad pritrauktų blogį. 

Maiklas nepaisė jos sarkazmo. 

— Aš tikrai manau, kad tu kažką turi. Gėris traukia blogį. 

— Tai dabar aš dar ir gera, — burbtelėjo ji. — Nuobodi, 
gera, praktiška. 

— O kas čia blogo, jei tave pavadina gera? Dangus myli 
gerus Žmones, ir galiu pasakyti, kad tokių reta. 

Ji neketino jam atsakyti, nes jos motina visada sakyda- 
vo, kad būti gerai yra puiku, tačiau moteriai kartais norisi 
pabūti šiek tiek nedora. | 

— Tai kaip tu nugalėsi blogį, jei negali jo rasti? — paklau- 
sė ji. — Ir aš nemanau, kad Grynbraire, Šiaurės Karolinoje, jo 
yra daug. Kaip ir pats sakei, ten ganėtinai nuobodu. 

Maiklas atsisėdo ant lovos krašto. 

— Mėginu prisiminti tą miestelį. Turiu rūpintis keliais 
miestais ir miesteliais, kurių kultūra skiriasi. Tai, kas laiko- 
ma nuodėme Saudo Arabijoje, ne visada yra nuodėmė Mona- 
ke, o tai, kas yra nuodėmė čia, Amerikoje, nebūtinai nuodė- 
minga Paryžiuje. Kartais aš susipainioju. 

— Suprantu. Tu ne vienas toks, bet argi nėra vadovėlio, 
kaip būti angelu. 

— O ar yra vadovėlis, kaip būti mirtinguoju? — atšovė jis. 

— Biblija? 

Jis šyptelėjo jai. 

— Tu visada man patikai, Emile, — pasakė. — O tavo 
kūnas toks juokingas. 

— Mano kūnas tau juokingas? 

Tada jis nusijuokė ir pasilenkęs pabučiavo jai į skruos- 
tą, paskui atsitraukė, tarsi būtų išsigandęs. 

— O, bet tai malonu! Na, ar turėtume jau pradėti? 

— Surizikuosiu tau įkyrėti nuobodžiu klausimu ir pa- 
klausiu, ką mes turėtume pradėti? 

— Betgi ir taip aišku, kad mes grįšime į tavo miestelį 
ieškoti blogio. 

— Mes? Kitaip tariant, tu ir aš? 

Užuot atsakęs jis tik pažvelgė į ją. 

— Artu pamiršai, kad esi ieškomas už nusikaltimus, ku- 
riuos padarei arba nepadarei, ir kad šimtai žmonių medžioja 
tave? Galbūt Grynbrairas tau ir yra nuošali vieta, bet mes taip 
pat turime televiziją, o tavo nuotrauka buvo parodyta visur. 
Kas nors tave pamatys ir apie tave praneš. 

— Hm. Taip, suprantu, tai būtų problema. Tuomet turėsi 
mane paslėpti. 

— O ne, tu to nedarysi. 

— Nedarysiu ko? — paklausė jis, nekaltai kilstelėjęs ant- 
akius. 

— Nepainiosi manęs į visa tai. Ir aš neketinu tavęs slėp- 
ti. Mano nuomone, aš jau ir taip praleidau per daug laiko su 
tavimi. 

— Man tai suprantama. Ko gero, turėčiau pasakyti, kad ta- 
ve gerbiu. Ar aš teisus? O galbūt tokia taisyklė buvo sugalvota 
Tailande? Ne, esu tikras, kad tai padarėte jūs, amerikietės. 

Ji prisimerkė nesuprasdama, ar jis kartais nesityčioja. 

— Kodėl man vis susidaro įspūdis, kad tu manęs nesi- 
klausai? 

Jis nusišypsojo jai puse lūpų. 

— Ar nori prieš pusryčius palįsti po dušu? 

— Na žinoma, eikime pavalgyti, ir tegu visi kavinėje rodo 
į tave ir trimituoja, kad aną vakarą matė tave per televizorių. 

— Ar jie taip elgiasi su Mikiu? 

Ji dėbtelėjo į jį iškart supratusi, kad jis kalba apie peliu- 
ką Mikį. 

— Atleisk, — nenuoširdžiai pratarė jis. — Aš supainio- 
jau animacinius filmukus. Tai visai kas kita. Bet argi tavo 
Donaldas nėra nuolat rodomas per televizorių? Ar Žmonės 
spokso ir rodo pirštais į jį? 

— Jei taip ir daro, tai ne todėl, kad jis nusikaltėlis, — 
staiga ji suvokė, kad jis išsisuko! Jis ir vėl nukreipė pokalbį 
kita linkme. — Paklausyk manęs, atidžiai paklausyk. Mūsų 
bendravimas baigtas. Daugiau neketinu šokinėti pro langus, 
leistis vamzdžiais ar klausytis, kaip aiškini, jog esi angelas. 
Tu esi mažiausiai į angelą panašus iš visų mano sutiktų žmo- 
nių. O dabar ketinu atsikelti, apsirengti ir grįžti namo. Be 
tavęs. Supratai? 

— Puikiai, — linksmai atsakė jis. — Ir aš džiaugiuosi, 
kad išsiaiškinome, nes esu įsitikinęs, kad tavo federalinė ma- 
fija jau suka į aikštelę. 

Tik po akimirkos ji suprato, ką jis pasakė. Federalinė ma- 
fija? Toliau viskas vyko žaibišku greičiu. Maiklas pagriebė 
nuo kėdės savo drabužius ir pradingo už durų. Po sekundės 
pasigirdo beldimas į duris ir netrukus — vyriškas balsas, lie- 
piantis atidaryti. Emilė paprašė jų palaukti, nes ji vis dar te- 
bebuvo lovoje vienais apatiniais, tačiau jie nelaukė. 

Trys vyriškiai atidarė duris, kurios, Emilės įsitikinimu, 
buvo užrakintos, ir akimirką spoksojo į ją, prieš pradėdami 
apieškoti kambarį. 

— Atsiprašau, — pasakė ji. — Ar turite kratos orderį? 

— Ne, ponia, — atsakė vienas iš jų ir kyštelėjo jai pano- 
sėn ženklelį, kurį tuoj pat vėl įsidėjo į kišenę. — Mes esame 
čia, kad apgintume jus. Mums pranešė, kad jus paėmė kaip 
įkaitę ir laiko čia prieš jūsų valią. 

Emilė dar aukščiau užsitraukė antklodę. 

— Jei tai būtų tiesa, tai dabar, kai jūs įsibrovėte į kam- 
barį, turėčiau būti negyva, ar ne? — pasakė ji piktai dėbčio- 
dama į tą vyriškį. Tačiau po antklode ji visa tirtėjo; toks drą- 
sus elgesys tik slėpė baimę. Kaip ji gali painiotis su FTB? 

Moteris protestuodama sukliko, kai vienas iš vyrų ap- 

čiupinėjo antklodę išilgai jos kūno, kad patikrintų, ar lovoje 
ji neslepia Žmogaus. 

— Pasitrauk nuo manęs! — ji giliai įkvėpė ir pažvelgė į 
pirmąjį vyriškį. — Gal malonėtum pasakyti, ką visa tai reiš- 
kia? 

Vyriškis parodė Maiklo nuotrauką — tą pačią, kurią ji 
buvo mačiusi per televizorių. 

— Ar kada nors anksčiau matėte šį žmogų? 

Emilė nežinojo, kokią informaciją turėjo šie Žmonės, to- 
dėl nusprendė būti tokia atvira, kokia tik gali būti. Ji tik Ži- 
nojo, kad Donaldas išdėstė jiems viską, ką ji papasakojo jam. 

— Taip, aš mačiau jį vakar miestelyje, kuriame buvau 
apsistojusi. 

— Ar praleidote su juo dieną? 

— Koks kvailas klausimas. Kodėl turėčiau leisti laiką 
su visiškai nepažįstamu vyru? 

Visi trys vyriškiai stovėdami žvelgė į ją ir laukė. 

— Na gerai, praleidau. Partrenkiau jį savo automobiliu 
penktadienio vakarą, nuvežiau pas gydytoją, o kitą dieną mes 
praleidome kartu. Jis atrodė visiškai nepavojingas, o aš jau- 
čiausi jam prasikaltusi, nes galėjau jį užmušti. | 

— O kas nutiko praėjusį vakarą? 

— Pamačiau jį per televiziją, tada paskambinau savo su- 
žadėtiniui Donaldui Stiuartui, — ji pažvelgė į įsibrovėlius, 
norėdama įsitikinti, ar jie jį pažįsta, tačiau jų veidai nebuvo 
iškalbingi. — Šiaip ar taip, Donaldas liepė man kreiptis į po- 
liciją ir kuo greičiau dingti iš ten. 

— Ar jūs kreipėtės į policiją? 

Ar jie mano, kad ji patikės, jog jie to dar neišsiaiškino? 
Emilė pažvelgė į savo rankas ant antklodės ir pasistengė pa- 
rausti. 

— Tiesą sakant, ne. Aš, na, išgirdau beldimą į duris, iš- 
sigandau ir išlipau pro langą, — ji ištiesė ranką, kad jie pa- 
matytų ilgą įbrėžimo žymę. — Salia pastato auga erškėčių 
krūmas. Aš netgi palikau savo lagaminą, nes žinojau, kad ne- 
galiu jo išmesti. Žinau, kad tai kvaila, bet po Donaldo 
pranešimo buvau per daug išsigandusi, kad ką nors daryčiau, 
todėl pasprukau. 

Emilė sulaikė kvapą svarstydama, ar tie žmonės patikė- 
Jj0 jos pasakojimu. 

— Jūsų pasakojimas patvirtina tai, ką mes jau žinojome, 
panele Tod, — pasakė pirmasis, vienintelis iš jų, kuris, regis, 
turi balso dovaną. — Mes esame įsitikinę, kad Maiklo Čem- 
berleno jau seniai nebėra, bet jei jis ir vėl su jumis susisiektų, 
būkite tokia protinga kaip iki šiol ir paskambinkite mums, — 
Jis padavė jai vizitinę kortelę. — Skambinkite šiuo numeriu 
dieną ir naktį, ir kas nors jums padės. Geros dienos, — pasa- 
kė jis, ir jie pasišalino taip greitai, kaip ir atėjo. 

Kai kambarys ištuštėjo, Emilė ir vėl nugriuvo ant pagal- 
vių ir pajuto, kad jos visas kūnas dreba. FTB! Užduoda klau- 
simus jai! Jai. Praktiška, nuobodi, protinga Emilė Džeinė Tod 
apklausiama FTB. Ir visa tai todėl, kad žmogus, kuris sakėsi 
esąs angelas, ieško blogio. 

Staiga Emilė atsisėdo. 

— Senasis namas Madisone, — ištarė ji, ir staiga kai kas 
jai paaiškėjo. Jeigu šioje Žemėje ir yra blogis, tai tik tame 
klaikiame sename name. Ir tai, žinoma, kažkaip su ja siejasi, 
nes ji daugybę metų tuo domėjosi. Susidarytų pėdos storio 
byla. Niekas tiek nežino apie Madisono namą ir apie tai, kas 
vyko jame, kiek ji. 

Ji nusiklojo ir jau buvo padėjusi koją ant grindų, kai du- 
rys atsidarė ir vidun įgriuvo Maiklas. 

— Emile, ar viskas gerai? Juk jie tavęs nenuskriaudė, 
ar ne? 

Jis jau buvo uždėjęs rankas jai ant pečių ir Žiūrėjo į jos 
kone nuogą kūną taip, tarsi jai būtų grėsęs mirtinas pavojus. 

— Kodėl tu vis dar čia? Tie Žmonės gali sugrįžti bet ku- 
rią akimirką. Tikriausiai jie dabar stebi šitą kambarį, — ji 
pažiūrėjo į jį susiraukusi. 

Maiklas šyptelėjo. 

— Tau buvo neramu dėl manęs, ar ne? Tu nepasakei tiems 
žmonėms, kad aš slepiuosi krūmuose, lauke, — juk būtum 
atsikračiusi manęs visam laikui? 

— Kad ir kas tu būtum, nemanau, kad esi žudikas. Nei 
kad esi angelas, — pridūrė ji, kol jis dar nespėjo nieko pasa- 
kyti. 

— Na gerai, tu taip galvoji todėl, kad jūs, mirtingieji, 
nelabai žinote, kokie būna angelai. O dabar jau lipk iš lovos, 
mums reikia ko nors užkrimsti. Šis kūnas silpsta iš alkio. Kaip 
tai nemalonu. Ar dažnai turiu jį maitinti? 

— Kartą per mėnesį, — atsakė ji meiliai šypsodamasi. — 
Ir būtinai jį pagirdyk kas dvi savaites. 

Juokdamasis jis tarė: 

— Kelkis! Ir apsirenk, — jis atsitraukė ir pažvelgė į ją. — 
Labai keista matyti kito žmogaus kūną mirtingomis akimis. Pa- 
prastai aš matau tik sielas, tačiau žiūrėti į tave visai įdomu. 

Emilė vėl užsitraukė antklodę. 

— Išeik ir palauk manęs už durų. Tik pasislėpk ir pasi- 
stenk, kad niekas tavęs nepamatytų. 

— Mano noras — tau įsakymas, — ištarė jis ir suglumo 
apgalvojęs savo žodžius. 

Emilė neištvėrė nenusijuokusi. 

— Nagi eik, dink iš čia, — pasakė ji ir sviedė pagalvę į 
j0 tolstantį siluetą. 

— Ne, ne ir dar kartą ne, — pasakė Emilė. Ji sėdėjo su 
Maiklu galinėje pavėsinėje krovininių mašinų stovėjimo aikš- 
telėje ir valgė blynus su mėlynių uogiene. Bent jau stengėsi, 
mat jis valgė ne tik savo porciją, bet dar ir pusę jos. Jis sakė, 
jOg mėgina nuspręsti, kurie blynai skanesni — su mėlynėmis 
ar su braškėmis. 

Paskui ji prašneko tyliau. Ne todėl, kad kas nors būtų 
stebėjęs juos. Jei būtų galima spręsti pagal išvaizdą, pusė šioje 
vietoje esančių Žmonių galėtų būti ieškomi FTB. 

— Neketinu vežtis tavęs namo drauge. Nesiruošiu tavęs 
slėpti. Ir nė nemanau vežtis tavęs į tą seną namą Madisone, 
kad tu šniukštinėtum. Tas namas griūna ir yra pavojingas. Jau 
nekalbant apie tai, kad jame vaidenasi. 

— Vaidenasi? Ką tai reiškia? 

— Kad matosi vaiduokliai! Liaukis! Tai mano blynas. 
Tavo blynai yra tavo lėkštėje. Paklausyk, nemandagu valgyti 

iš kito žmogaus lėkštės. Na, nebent tas kitas žmogus būtų ta- 
vo mylimasis. 

Staiga jis pasikeitė — atrodė taip, lyg būtų įsižeidęs. 

— Bet, Emile, aš myliu tave jau tūkstančius metų. Aš 
myliu visus žmones, kuriais rūpinuosi. Ką gi, galbūt vienus 
myliu labiau už kitus, tačiau aš labai stengiuosi. 

— Mes nesame meilužiai. Tiesą sakant, mes net nesame 
įsimylėję. 

— A, suprantu. Seksas. Mes ir vėl prie jo grįžtame. 

— Ne, negrįžtame. Mes negalime sugrįžti prie to, ko nie- 
kada nebuvo, ir liaukis taip elgęsis su manimi! 

— Kaip? — nekaltai paklausė jis. 

Ji primerkusi akis žvelgė į jį tol, kol jis išsišiepė. 

— Na gerai, grįžkime prie reikalo. Emile, meile, man 
reikia pamatyti tą namą. Jei jis yra toks, kaip tu sakai, galbūt 
kaip tik dėl jo ir esu atsiųstas čia. 

— Ką ketini daryti? Surengti seansą? 

Jo veido išraiška pasakė, kad jis neturi nė menkiausio 
supratimo, kas tai yra. 

— Tu sėdi prie stalo su žmogumi, kuris yra sielos tarpi- 
ninkas, ir iškvieti sielą, kuriai užduodi klausimus, ir... — ji 
nutilo, nes jo lūpos pradėjo akivaizdžiai trūkčioti iš juoko. — 
Ar tai, ką pasakiau, tau labai juokinga? — sušnypštė ji. — Tik 
atsikąsk dar kartą mano blyno, ir neteksi rankos, — ji atkišo 
šakutę, pasiruošusi smeigti. 

— Aš tik stengiuosi suprasti, ką tu pasakei, — atsakė 
jis, bet ji matė, kad jis stengiasi susivaldyti, kad nepradėtų 
kvatotis balsu. 

— Ne, tu nesistengi. Tu nesistengi nieko suprasti. Tu tik 
nori pasišaipyti iš manęs, — pačiupusi piniginę, Emilė jau 
rengėsi kilti nuo stalo, bet jis sugriebė ją už rankos, ir ji, aki- 
mirksniu nurimusi, vėl atsisėdo. 

— Emile, aš nenoriu tavęs įžeisti — aš tikrai nenoriu 
tavęs įžeisti. Kodėl tu negali bendrauti su manimi taip, na, 
kaip su užsieniečiu iš šalies, kurios kultūra tiesiog labai ski- 
riasi nuo tavosios? 

— Iš kitos šalies? — pratarė ji. — Tu kilęs iš beprotna- 
mio, ir aš neketinu padėti tau ką nors čia nuveikti. 

Ji sėdėjo sukryžiavusi rankas ant krūtinės labai gerai ži- 
nodama, kad atrodo kaip paniurusi maža mergytė, tačiau ji 
nieko negalėjo su savimi padaryti. Panašu, jog jis pažadino 
joje tai, kas blogiausia. 

— Girdi, pone Mosai? — nerūpestingai kalbėjo Maik- 
las. — Kad galėtume kalbėtis su siela, mes turime susėsti prie 
stalo ir tave iškviesti. Žinai, manau, kad esu matęs keletą tų 
dalykų. Emile, tai tau patiko... kada tai buvo? Manau, kad 
apie 1890-uosius, o galbūt apie 1790-uosius? Ką manai, po- 
ne Mosai? 

— Labai juokinga, — pasakė Emilė, vis dar sukryžiavu- 
si rankas. — Kalbėdamas su išgalvotu draugu nori pasišaipy- 
ti 1š manęs? 

— Ar valgysi tai? 

— Taip! — atsakė Emilė, nors ji buvo pakankamai soti 
1r nenorėjo daugiau nė kąsnelio. Tačiau ji smeigė šakute bly- 
nų likučius ir įsidėjo didelį kąsnį į burną. 

— Emile, — švelniai kalbėjo Maiklas. — Visai neketinu 
iš tavęs tyčiotis, bet matau, kad aš viską suprantu kitaip negu 
tu. Visur yra sielų. Tiktai vienos turi kūną, o kitos ne. O skir- 
tumo tikrai nėra. 

— Numanau, jog matai ir tas, kurios kūnų neturi, — sar- 
kastiškai tarė ji. 

Maiklas neatsakė, tiktai pažvelgė į tai, kas liko iš jo blynų. 

— Na?! — neatlyžo ji. — Tai gali ar negali? 

Jis pakėlė galvą, o jo akys liepsnojo. 

— Taip, žinoma, galiu. Mane stebina tai, kad tu negali. 
Argi nematai pono Moso, sėdinčio šalia manęs? 

Prieš savo valią Emilė pažvelgė į dešinę nuo jo, paskui 
ir vėl į jį. 

— Tikriausiai pasakysi man, kad šioje krovininių maši- 
nų aikštelėje vaidenasi ir kad šalia tavęs sėdi vaiduoklis. 

— Ponas Mosas sako, kad jis... — Maiklas nutilo, o pas- 
kui nusišypsojo. — Aš šito nesuprantu, bet jis sako, jog jam 
būtų maloniau, jei būtų vadinamas "anatomiškai pakoreguo- 
tuoju“. Jis labai malonus žmogus ir pataria kitą kartą para- 
gauti čia dešrelių. Gal galėtume užsisakyti dabar? 

— Ne! — atšovė Emilė. — Tu sustorėsi.. Ar negalėtum 

nenukrypti nuo temos? — paskui prieš savo valią uždavė patį 
kvailiausią klausimą: — Ar nori pasakyti, kad šiuo metu kal- 
biesi su šmėkla? 

— Na, daugiau klausausi. Jis sako, kad jau praėjo daug 
laiko nuo tada, kai paskutinį kartą čia lankėsi kas nors, kas jį 
girdėtų. Jis sako, kad šiuolaikiniame pasaulyje iš tiesų liūd- 
na, nes niekas netiki, kad jis iš tikrųjų egzistuoja, todėl kai 
jis kalba, niekas jo nesiklauso.. Vieninteliai žmonės, kurie jo 
klausosi — bepročiai arba narkomanai, — Maiklas palinko 
prie Emilės. — Jis sako, kad šmėklos dabartinėje Amerikoje 
labai vienišos. 

— Ką gi, — lėtai pratarė Emilė dairydamasi po lauko 
kavinę. — Manau, kad turėčiau nueiti į tualetą, o paskui ge- 
riau jau judėkime. 

— Kas yra pudra? 

— Ką? 

— Ponas Mosas sako, kad tu pudruosiesi. 

— Tai tiesa. Aš ketinu eiti pasipudruoti. 

— Jis sako, kad tu ruošiesi pabėgti ir palikti mane čia, 
nes manai, kad aš beprotis. Jis sako, kad mato visa tai. Jei 
taip, Emile, linkiu tau sėkmės gyvenime ir tikiuosi, kad tu 
būsi laiminga. 

— Tu iš tikrųjų siaubingas, — pasakė ji ir piktai nužvel- 
gė Maiklą. Jei jis būtų prieštaravęs ar reikalavęs, kad ji pasi- 
liktų, ji būtų galėjusi nueiti, tačiau kaip ji gali palikti žmogų, 
kuris jai linki laimės. — Dabar einu į tualetą ir noriu, kad 
apmokėtum sąskaitą, o kai sugrįšiu, nenorėsiu girdėti nė Žžo- 
džio apie poną Mosą. 

Maiklas pasisuko į dešinę. 

— Atleisk. Galbūt kitą kartą. 

Emilė, netarusi daugiau nė žodžio, pasisuko ant kulno ir 
nuėjo tualeto pusėn. 


Maiklas laukė Emilės prie kavinės. Ją erzino tai, kad jis 
darosi toks familiarus. Kartais ji jausdavosi taip, tarsi su šiuo 
žmogumi būtų praleidusi daugiau laiko negu su Donaldu. Bet 
kita vertus, ji ir Donaldas nuolatos buvo užsiėmę savais rei- 
kalais. 

— Manau, kad mums reikia pasikalbėti, — pasakė ji, rim- 
tai ketindama pasakyti kalbą, kurią “užsirašė" mintyse prieš 
kelias minutes, kai jie buvo trumpai išsiskyrę. Jis negalės ke- 
liauti su ja, todėl ji turi jį kažkur palikti. Jiems tereikia su- 
galvoti, kur yra saugu. 

Saugu Žmogui, kurio ieško FTB, mafija, įpykusi žmona 
ir žiniasklaida. Jau nekalbant apie besivaikančius apdovano- 
jimo ir... 

— Tau neramu dėl manęs, ar ne? — paklausė Maiklas. 
Jį, regis, ši mintis nepaprastai džiugino. 

— Nė truputėlio, — atsakė ji eidama pro krovinines ma- 
šinas, kurios rikiavosi per visą aikštelę. Ji savo mažytę baltą 
mazdą buvo pastačiusi miške — paslėpusi už milžiniškos prie- 
kabos, kuri, rodės, yra nepajudinama. 

— Paprasčiausia mums reikia nuspręsti, ką mes turime 
daryti. Tu negali važiuoti namo su manimi, todėl turime su- 
galvoti, kur galėtum keliauti. Gal kas nors galėtų tau padėti? 
O galbūt tu gali... 

— Ne! — griežtai atsakė Maiklas, kai Emilė kišo raktą į 


spynelę. 

— Tau nereikia atrakinti visų durų, — pasakė ji pasidy- 
gėjusi. — Zinau, kad tau patinka mėgautis savo kerais, ta- 
čiau... 


Greitai ir šiurkščiai Maiklas atitraukė Emilę nuo auto- 
mobilio, ir, atsirėmusi nugara jam į krūtinę, ji jautė, kaip dau- 
žosi jo širdis. Pakėlusi akis ji pamatė, kad jis Žiūri į mašiną. 

— Kas yra? — sušnibždėjo ji, atsisukusi į automobilį. 
Jos pačios širdis plakė smarkiu ir greitu ritmu. 

— Su šituo automobiliu kažkas susiję, — pasakė jis. — 
Aplink jį matau tamsias spalvas. 

Tik po akimirkos ji suprato, ką jis turėjo galvoje. 

— Aura? Automobiliai neturi aurų. 

Jis nutylėjo. 

— Noriu, kad eitum už tų medžių — kuo toliau, — atsi- 
gultum ir užsidengtum galvą. Ar supratai? 

Maiklas laikė rankas jai ant pečių, o kai pažvelgė į ją, 
akys liepsnojo. Emilė tik linktelėjo sutikdama. Tada jis pa- 
leido ją, ir ji greitai pasuko miško link, kuo toliau nuo au- 

tomobilio. Kai pasiekė medžius, nejučia pradėjo bėgti, klu- 
pinėdama ir kliūdama už kažkokių stagarų. Paskui ji klusniai 
atsigulė ant žemės ir rankomis užsidengė galvą. 

Kai Emile: atrodė, kad praėjo kelios valandos, ji išdrįso 
pakelti galvą ir pažvelgė į laikrodį, tačiau buvo praslinku- 
sios vos kelios minutės. Kai praėjo penkiolika minučių ir nie- 
ko nebuvo girdėti, ji pradėjo jaustis kvailokai. Kas jai pasi- 
darė? Kodėl ji taip aklai klauso paliepimų žmogaus, kuris iš 
tiesų yra beprotis? Aplink automobilį matyti tamsios spal- 
vos, kurgi ne! Nejaugi jis mano, kad ji tik vakar gimusi? 

Vis dėlto nepaisydama sveiko proto, ji pasiliko ten, kur 
buvusi. Išgirdusi traškesį krūmuose, ji ir vėl užsidengė galvą. 

— Tai aš, — tarė Maiklas, — ir manau, kad pavojus pra- 
ėjo. Ar tai bomba? 

Emilė pakėlė galvą ir išvydo Maiklą. Rankoje jis laikė 
kažką panašaus į kelias dinamito lazdeles su nukarusiais lai- 
dais. 

— Manau, kad taip, — atsakė ji. — Tačiau aš labai men- 
kai išmanau šiuos dalykus. Ar neturėtum jos atsikratyti? 

— Bet kaip? 

— Neturiu supratimo. Ar radai ją mano automobilyje? — 
ji vos neužspringo paskutiniu žodžiu, nes staiga visiškai i1š- 
džiūvo gerklė. 

— Pritvirtintą prie dugno. Ponas Mosas pasakė man, ku- 
riuos laidus nukirpti, kad automobilis nesprogtų. 

— O tu... — pratarė ji ir pažvelgė į jį. 

— Ne, aš nežinojau, kuriuos laidus nukirpti, todėl jis... 

— Ne, turėjau galvoje, kad būtum susprogęs drauge su 
mašina. 

— O taip, šis kūnas būtų susprogęs, — jis pakėlė akis 
nuo daikto, kurį laikė rankoje ir pažvelgė į ją. — Man būtų 
buvę gėda, nes būčiau išsiųstas atgal nė nesužinojęs, kas tas 
blogis šalia tavęs. 

— Galbūt tu laikai blogį rankoje, — pasakė ji. — Ar ne- 
galėtum atsikratyti šito daikto? 

— Taip, ponas Mosas sako, kad netoliese yra senos ka- 
syklos šachta, kurią reikia užpilti. Jei numesiu šitą daiktą, jis 


2 


Emilės angelas 


susprogs, ir šachta užsipildys. Emile, pabūk čia ir nesijau- 
dink dėl manęs. Ponas Mosas žino, ką daro. 

— Puiku, — pasakė ji. — Šmėkla aiškina angelui, ką 
daryti su dinamitu. Nežinau, ko turėčiau nerimauti. 

Kikendamas Maiklas pradingo tarp medžių, o Emilė pa- 
silikusi laukė. Atrodė, kad jau buvo praėję daug laiko, kai ji 
pajuto, kaip po jos kojomis sudrebėjo žemė, ir suprato, kad 
įvyko sprogimas. Tik tada, kai Maiklas sugrįžo, ir Emilė įsi- 
tikino, kad jis sveikas, ji pakilo nuo žemės. Vis dėlto kojos 
tirtėjo, ir ji būtų nugriuvusi, jei jis nebūtų sugavęs. 

— Viskas gerai, — švelniai pasakė jis laikydamas ją glė- 
byje ir glostydamas jos plaukus. — Iš tikrųjų, Emile, dabar 
mes abu saugūs. Tu gali atsipalaiduoti. 

— Kas taip padarė? Ar jie taip troško tave nužudyti? 

— Ta bomba buvo skirta tau, o ne man, — tyliai pasakė jis. 

Emilei prireikė šiek tiek laiko, kad suvoktų, ką jis pasakė. 


— Man? — ji atsitraukė nuo jo. — Nori pasakyti, kad 
kažkas norėjo susprogdinti mane? 
— Taip. 


Ji žengė žingsnį atgal, ir šie absurdiški jo žodžiai sugrą- 
žino jai jėgas. 

— Tikriausiai ten buvo užrašytas mano vardas, ir tu to- 
dėl žinai. Ir, aišku, tas faktas, kad tavęs ieško visi šalies nu- 
sikalstamojo pasaulio atstovai nė negali būti kaip nors susi- 
jęs su bomba, ar ne? 

— Galvok kaip nori, — pasakė jis susimąstęs. — Ta- 
čiau aš jaučiu, kad bomba buvo skirta tau. Kas galėtų norėti 
tave nužudyti, Emile? 

— Niekas. Absoliučiai niekas šiame pasaulyje. Štai 
taip, — pasisukusi ji pajudėjo automobilio pusėn. Šią 
akimirką jai buvo visiškai nesvarbu, kad gali būti dar viena 
bomba. 

Maiklas sugriebė jai už rankos. 

— Tu negali važiuoti namo viena, jei manai palikti ma- 
ne čia. Emile, nesvarbu, tiki manimi ar ne, kažkas nori tave 
nužudyti. Aš žinau tiesą. 

— Paleisk mane, arba pradėsiu šaukti, — pasakė ji. 

— Ir kas tada? — paklausė jis. Ji matė, kad jis nejuo- 
kauja, tik smalsauja. 

— Aaaa! — suriko ji. Tada išsivadavo ir vėl pradėjo eiti. 

Tačiau pasiekusi mašiną, ji dvejojo, prieš įkišdama rak- 
tą į spynelę. 

— Dabar tai jau saugu, — pasakė jis iš kitos pusės. — Iš 
tikrųjų, dabar automobilį supa graži skaidri spalva. 

Emilė mestelėjo jam pasidygėjimo kupiną žvilgsnį, o pas- 
kui įkišo raktą į spynelę ir užvedė mašiną. Tik iškvėpusi ji 
suvokė, kad buvo sulaikiusi kvapą. Kai ji atidarė dureles ir 
atsirakino visos kitos, Maiklas atsisėdo keleivio pusėje ir pri- 
sisegė diržą. 

— Tu negali važiuoti kartu su manimi, — pašoko ji. Ta- 
čiau jis jos nesiklausė, tik žvelgė pro langą. — Žiūri į lavo- 
nus? — ironiškai paklausė ji. — Primink, kad su tavimi 
neičiau į kapines. 

— Kiekviena siela palieka dalelę savęs kape, — mintimis 
nutolęs atsakė Maiklas, o paskui pažvelgė į ją. — Emile, po 
kiek laiko pasiektume tavo namus? 

— Po pusantros valandos. 

— Ar yra kitas, tolimesnis, kelias? 

— Per kalnus galima važiuoti visą dieną, tačiau aš noriu 
namo! — karštai pareiškė ji jau nebegalvodama, ką reikės 
daryti, jei taip juo ir neatsikratys. 

— Tuomet važiuokime ilguoju keliu. Manau, kad mums 
reikia pasikalbėti. 

— Apie ką? — sunerimusi paklausė ji. 

— Noriu, kad papasakotum viską apie save. Apie viską, 
ką prisiminsi iš šio mirtingųjų pasaulio. Mes turime išsiaiš- 
kinti, kas kėsinosi tave nužudyti. 

— Visų pirma, niekas nesikėsino į mane. Aš esu praktiš- 
ka, nuobodi, per daug sveiko proto ir nelinkusi į nuotykius 
moteris, atsimeni? Kuris sveiko proto Žmogus galėtų norėti 
nužudyti mane? Be to, koks angelui nuostolis, jei mane nu- 
žudytų. Žinoma, aš nenoriu tuo pasakyti, kad esi angelas. Juk 
žmonės miršta bjauria mirtimi kiekvieną dieną, tad ką gali 
lemti vienos mažo miestelio bibliotekininkės mirtis? 

— Aš nežinau, — susimąstęs atsakė jis. — Aš užduodu 

tuos pačius klausimus sau. Kodėl buvau atsiųstas čia? Koks 
tave supantis blogis galėjo priversti arkangelą pasiųsti ką nors 
išsiaiškinti? — atsigręžęs jis pažvelgė į jos profilį. — Tačiau 
dedasi labai negeri dalykai, jei kažkas nori nužudyti tokį mielą 
žmogų kaip tu. Emile, tu esi labai gera ir dora. Galbūt ir ne- 
turėčiau to sakyti, tačiau 1š visų savo Žmonių aš visada 1a- 
biausiai mylėjau tave. Tu gyvenime padarei tiek daug gerų 
darbų, padėjai tokiai daugybei žmonių ir mylėjai juos taip, 
kad pasiekei ganėtinai aukštą lygį, tu Žinai. 

— Ne, aš nežinau, — atsakė ji. Tuo tarpu viena vertus, 
galvojo, kad tai, ką jis sako, yra kvaila, o antra vertus, ji jau- 
tėsi pamaloninta. Turbūt kai angelas sako, kad esi gera, tai 
yra visai kas kita, negu tada, kai tokia pavadina septintoje 
klasėje, jei atsisakai pasiūlytos cigaretės. 

Emilė staigiai pasuko mašiną į dešinę, kai pamatė ro- 
dyklę “Vaizdingas maršrutas". Jiems iš tiesų reikia laiko pa- 
sikalbėti, o šiam tikslui visai tiks ir kelionė per kalnus. 

Kai jie pasiekė maisto prekių krautuvėlę kalnuose, Emi- 
lė jautėsi tarsi po kryžminės apklausos žmogžudystės byloje. 
Maiklas tikrai mokėjo užduoti klausimus. Ir prieš savo valią 
ji pati susidomėjo šiuo reikalu. 

Kai ji įveikė savo įniršį dėl absurdiškos prielaidos, kad 
kažkas gali kėsintis ją nužudyti, pradėjo žiūrėti į tokią gali- 
mybę kaip į paslaptingos žmogžudystės planą. Tačiau kad ir 
kaip jie stengėsi, niekaip negalėjo rasti priežasties, dėl ku- 
rios kas nors galėtų norėti ją nužudyti. 

— Ne, ne, — pasakė Emilė krautuvėje paimdama raudo- 
ną plastikinę pintinėlę. Be vyriškio, snaudžiančio už prekys- 
talio, kaimo parduotuvėje, išklotoje medinėmis grindimis, nie- 
ko nebuvo, todėl ji visai nesivaržydama kalbėjosi su Maiklu, 
kurį nuo jos skyrė lentynos. — Aš vis dar galvoju, kad tu 
klysti, — ryžtingai pareiškė ji. — Manau, kad jų taikinys esi 
tu, 0 ne aš, — ji pažvelgė į žmogų už prekystalio, tačiau jo 
galva ilsėjosi atlošta į kėdės atkaltę, o burna buvo pravira. 

— Žinau tai, ką žinau, taigi žinau, kad sprogstamasis už- 
taisas buvo skirtas tau. Kas čia? — paklausė jis, pakėlęs bu- 
telį su labai saldžiomis vaisių sultimis. 

— Bjaurus, siaubingas, šlykštus gėrimas. Tavo dantys 
išpus, vos jis pateks į burną. 

— Skamba neblogai, — pasakė jis ir įmetė butelį į jos 
pintinėlę. — Problema yra ta, kad tu, iš anksto nusistačiusi, 
neieškai kitų galimų variantų. 

— Na gerai, kuo tu pagrįstum tai, kad kažkas nori nužu- 
dyti mane, o ne tave? Aš nesu turtinga ir neturiu jokių gali- 
mybių gauti didelį palikimą. Tikrai nežinau nieko tokio, dėl 
ko reikėtų mane nutildyti. Aš niekada nebuvau jokio nusikal- 
timo liudininkė. Taigi kodėl kas nors norėtų mane pašalinti? 

— Pavydas? 

Emilė tik plačiai nusišypsojo. 

— Teisybė. Du mano meilužiai pasirengę nudėti vienas 
kitą dėl manęs. Padėk šitą atgal! Kodėl tu imi tik nevalgo- 
mus daiktus? Šitas rausvas glajus aklinai užkiš tavo žarnas. 

Maiklas tik šnairomis žvilgtelėjo ir įmetė pyragaičius į 
pintinėlę. 

— Pažvelk! Šitoje dėžėje šalta. Kas šituose indeliuose? 

Emilė atsiduso. 

— Paimk tą, ant kurios užrašyta “Šaldytas jogurtas", bet 
ne kitokią. 

— A, suprantu, Emile, pradedu galvoti, kad žodis “kre- 
mas'' skamba tau kaip prakeiksmas. Na, tai kur mes baigėme? 

— Tu sakei, jog kažkas kėsinasi į mane, kad sutrukdytų 
man išleisti hercogo laiškus. 

Akimirką Maiklas atrodė sutrikęs, o paskui išsišiepė. 

:— Nori kitame gyvenime turėti titulą? Galiu tai sutvar- 
kyti. Paprastai tai nelaikoma dovana. Daug pagundų ir didelė 
atsakomybė. Ir visiškai nedaug meilės. 

— Ne, aš nenoriu titulo. Aš noriu... — ji primerkusi akis 
pažvelgė į jį. — Tai kodėl tu nenori daugiau apie tai kalbėti? 

— Manau, kad mums tiesiog reikia išsiaiškinti, kas nori 
tavimi atsikratyti, ir jokie plepalai nepadės. Aš tikrai stebiuo- 
si, kad tu nežinai tokio dalyko. 

Emilė pastatė pilną pintinėlę ant prekystalio, tuo tarpu 

Maiklas žvelgė į ledinukus ir kramtomąją gumą, išdėliotus 
šalia kasos aparato. 

— Šitie daikčiukai kaip tik tau, todėl pasiimk, kiek tik 
nori, — maloniai pasakė ji, pradėjusi tuštinti krepšelį. — Ne 
visi iš mūsų turi sugebėjimų matyti tai, ko nėra. Mes, vargšai 
mirtingieji, gyvename nuobodų gyvenimą ir niekur nemato- 
me piktųjų dvasių. 

Žmogus už prekystalio prabudo ir pradėjo dirbti savo, 
kasininko, darbą. Tada Maiklas padėjo ant prekystalio dar kokį 
tuziną ledinukų. 

— Kas ta “<karamelė"? Jei kalbi apie poną Mosą, tai jis — 
ne piktesnė dvasia už šį žmogų, — pasakė Maiklas šypsoda- 
masis vyriškiui už prekystalio, o paskui numetė ten dar ket- 
vertą ledinukų. — Ir Emile, brangute, tu esi pati blogiausia 
melagė, kokią aš kada nors sutikau, — draugiškai pridūrė jis 
turėdamas omeny jos mėginimą atkalbėti jį nuo ledinukų. 

Po valandos jie poilsio aikštelėje valgė sumuštinius. 
Maiklas ragavo nesveiką maistą, kurio buvo prisipirkęs, kai 
Emilė atsisuko į jį ir pasakė: 

— Jei tie Žmonės rado tave — ar mane — toje krovini- 
nių Mašinų aikštelėje, jie žino, kas aš ir kur aš gyvenu. 

— Taip, — tyliai atsakė jis, dantimis tempdamas rausvą 
kokosinį pyragaičio, kurį buvo nusipirkęs, glajų. 

Ji paniurusi atsisėdo prie iškylautojų stalo. 

— Jie tikrai mus seka, — pasakė neturėdama nė men- 
kiausių abejonių, kad jis neleido jai pastebėti šio akivaizdaus 
fakto. 

— Ne, jau nebe. 

— Ir tu esi tuo tikras, ar ne? — paklausė ji ir įsitaisė 
kitoje stalo pusėje. — Tu elgiesi taip, tarsi žinotum, kas vyks- 
ta, tačiau tu nežinojai, kad mano automobilyje yra bomba. 

— Tiesa, aš nežinojau, — jis pažvelgė į ją. Nulaižęs gla- 
jų, jis mėgavosi šokoladiniu įdaru. — Tiesa yra ta, kad aš 
neturiu nė menkiausio supratimo, ką aš galiu ir ko negaliu 
daryti. Aš žinau savo galią, kai esu namuose, nes turiu dau- 
gybę metų patirties, tačiau čia jaučiuosi smarkiai suvaržytas. 
Bent jau todėl, kad nematau ateities, — jis nusisuko nuo sta- 
lo, ir jo kaktą išvagojo raukšlės. — Šį rytą aš iš tiesų išsigan- 

dau, nes aš nežinojau, ar viskas pasibaigs laimingai. Jaučiau, 
kad su automobiliu siejasi kažkas negero, tačiau nežinojau 
kas. Kiek aš supratau, tai galėjo būti ir... — jis tik pamojavo 
ranka. 

— Sulaužytas priekinis valytuvas. 

— Taip. Bet, kita vertus, nemanau, kad dėl tokio nereikš- 
mingo dalyko galėtų taip pajuosti automobilio aura. Tačiau 
ką aš žinau? Aš niekada anksčiau nevažiavau mašina. 

— Bet dabar tu jauti, kad mūsų niekas neseka, ar ne? 

— Taip. Jis padėjo bombą į tavo mašiną ir dingo. Tiek 
galiu pasakyti, — jis nusišypsojo. — Kiek suprantu, mano 
galia apsiriboja tavimi. Aš galiu atidaryti tavo mašinos du- 
ris, tačiau kai pabandžiau atidaryti kitas mašinas, man nepa- 
vyko. Be to, viešbutyje taip galėjau atidaryti tik tavo kamba- 
rio duris. Argi tai ne keista? 

— Sugebėjimas atidaryti duris yra stebėtinas, — atsakė 
ji. — Ir sugebėjimas matyti auras yra keistas. Jau nekalbant 
apie šmėklas. O ta maža mergaitė ledų bare? Ir kulka tavo 
galvoje, kulkos tavo kūne? Beje, atrodo, kad kasdieniame gy- 
venime yra daugybė dalykų, kurių tu nežinai. Ir... 

— Būk atsargi, Emile, arba pasakysi, kad manimi tiki. 

— Tikiu, kad manai, jog gali matyti šmėklas, ir manai, 
kad gali... 

— O ką man darytum, jei aš iš tikrųjų būčiau angelas? 

— Ginčiau tave, — nė nesusimąsčiusi atsakė ji. Tačiau 
tai ištarusi nuraudo ir nudelbė akis į nebaigtą valgyti ledinu- 
ką negalėdama patikėti, kad ji iš viso pradėjo jį valgyti. Tai 
angelai yra globėjai, o ne atvirkščiai. 

— Na, tai kas priverstų tave patikėti? Stebuklas? Vizi- 
ja? Kas? . 

— Aš nežinau, — atsakė Emilė stodamasi. Ji pradėjo 
krauti maistą vengdama jo žvilgsnio. 

— Kaip vadinamas reiškinys, kai Žmogus stovi prie ke- 
lio ir stabdo mašinas, kad jį pavėžėtų? 

— Autostopas, — paskubomis atsakė ji ir pažvelgė į jį 
piktu žvilgsniu. — Tik negalvok šito imtis. Tai pavojinga. 

— Jei kur nors mane paliksi, aš autostopu atvažiuosiu į 
tavo miestelį ir pats vienas ieškosiu tave supančio blogio. Nie- 
kas nesužinos, kad kada nors iš viso buvai mane sutikusi. 

— Po dešimties minučių nuo tos akimirkos, kai tu įženg- 
si į miestą, apie tave bus pranešta policijai, — paskubomis 
išpyškino Emilė. Ji sukrovė maistą į mašinos bagažinę, ta- 
čiau Maiklas nė nepajudėjo. Jis tik sėdėjo prie stalo ir žvelgė 
į tolį gurkšnodamas saldų it sirupas vaisių gėrimą, kuris, ji 
žinojo, jam nepatiko, tačiau jis nė nemanė prisipažinti. 

Ji mąstė, kad turėtų jį palikti. Tiesiog nuvažiuoti ir pa- 
likti. Juk ji už jį neatsako, ir nemalonumai absoliučiai tobu- 
lame jos gyvenime nereikalingi. Būtent taip ji mąstė apie sa- 
vo gyvenimą — jis tobulas. Ji turi viską, ko norėjo: mėgsta- 
mą darbą, mylimą žmogų, draugų — ir ją ką tik pagerbė Na- 
cionalinė bibliotekų asociacija. Beliko tik ištekėti už Donal- 
do ir susilaukti poros vaikų. 

Tačiau Emilė nepaliko žmogaus, sėdinčio prie stalo. Ji 
sugrįžo, atsisėdo kitame suolo gale ir įsistebeilijo į apylinkių 


panoramą. 
— Galbūt galėtum kai ką pasakyti man apie Madisono 
namą, — lėtai ištarė ji. — Supranti, aš mielai parašyčiau kny- 


gą apie tai, kas nutiko ten. Aš jau daug tyrinėjau, tačiau kaž- 
ko trūksta. 

— Na, tai kas ten įvyko? — paklausė Maiklas tokiu to- 
nu, tarsi jo tai visai nedomintų. — Mirtingųjų sielos visada 
turi priežasčių neapleisti šio pasaulio. 

— Girdžiu tą istoriją visą savo gyvenimą. Dar vaikystė- 
je mes gąsdindavome ir erzindavome vienas kitą, kad pagriebs 
senis Madisonas, tačiau per pastaruosius metus aš... na, aš 
nežinau, aš išmokau užjausti. 

— Tu visada norėjai padėti žmonėms. 

Ji pravėrė burną norėdama pasakyti jam, kad jis liautųsi 
apsimetinėjęs, jog pažįsta ją jau daug laiko, tačiau kurių galų 
atsisakyti komplimento? 

— Tai visai paprasta istorija ir ji, esu tikra, jau daugybę 
kartų pasikartojo praeityje. Graži jauna moteris įsimylėjo ža- 
vų, bet neturtingą jaunuolį, o jos tėvas neleido jiems susi- 
tuokti. Tiesiog jis privertė merginą ištekėti už jo draugo, tur- 
tuolio Madisono — pakankamai seno, kad galėtų būti jos tė- 
vu. Kiek aš žinau, jie gyveno dešimtį metų mandagiai pakęs- 
dami vienas kitą, bet sugrįžo tą moterį mylėjęs vyras. Niekas 

nežino, kas iš tikrųjų nutiko — ar ji paslapčiomis išsliūkino 
susitikti su juo, ar dar kas nors. Tačiau jos vyras, pagautas 
įniršio, iš pavydo nužudė jį. 

— Deja, matau tai labai dažnai, — rimtai pasakė Maik- 
las. — Pavydas yra didžiausia jūsų, mirtingųjų, klaida. 

— (O? Negaliu sulaukti, kada galėsiu tai pasakyti Mi- 
kiui, — pabrėžtinai pareiškė ji primindama jam tik vieną iš 
vardų, kuriais jis vadino Donaldą. 

Maiklas nusišypsojo. 

— Taigi numanau, kad dabar jūsų senasis Madisonas vai- 
denasi tame name. 

— Kažkas iš tiesų vaidenasi. Po žmogžudystės vyko teis- 
mas, ir nelaimingos moters vyro tarnas paliudijo, kad matė, 
kaip jo šeimininkas nužudė jaunuolį. Remiantis jo parody- 
mais, tas žmogus ir buvo nuteistas, nes kūno taip ir nesura- 
do. Galas toks: ponas Madisonas buvo pakartas, tarnas vė- 
liau iššoko pro langą ir užsimušė, o našlė daugiau niekada 
neišėjo iš namų ir išprotėjo. 

— Vadinasi, tame name esanti dvasia gali būti... — jis 
susimąstęs nutilo. 

— Gali būti nužudytojo jaunuolio, senio, kuris jį nužu- 
dė, nelaimingo tarno, kuris pasiuntė savo poną į pražūtį, arba 
išprotėjusios našlės. Rinkis. 

— Emile, kaip, tavo nuomone, tai susiję su tave supan- 
čiu blogiu? 

— Aš, ė... — ji nužvelgė savo rankas. 

— Nagi, pasakyk. Ką tu padarei? 

Ji pakėlė galvą ir paniekinamai pažvelgė į jį. 

— Aš tiksliai nežinau. Bet aš kažką padariau. 

Išvydęs jos akyse baimę, Maiklas stumtelėjo jai butelį 
sulčių. Ji gurkštelėjo, o paskui susiraukė, nes buvo šleikščiai 
saldu. 

— Na gerai, aš manau, kad turėtum išpilti savo jausmus. 

— Išlieti, Maiklai. Išsilieti. 

— Kad ir kaip ten būtų, papasakok man, ką tokio siau- 
bingo tu padarei, kad į žemę buvo nusiųstas angelas šiai pro- 
blemai išspręsti. 

Ji pažvelgė į butelį ir lengvabūdiškai pradėjo lupti etiketę. 

— Ar tiki piktosiomis dvasiomis? — jis neatsakė, ir ji 
pakėlusi galvą pažvelgė į jį. Maiklas iš nuostabos kilstelėjo 
antakį. — Aišku, tu tiki. Tačiau dauguma Žmonių šiais lai- 
kais netiki. 

— Taip, aš žinau. Jūs, mirtingieji, dabar tikite “moks- 
lu". Dauguma iš jūsų galvoja, kad žmogus, darantis neįpras- 
tus dalykus akcijų biržoje, yra blogio pavyzdys, — Maiklo 
balsas buvo kupinas paniekos. — Pirmyn, papasakok, ką tu 
padarei. 

— Ketinau pasikalbėti apie tai šį savaitgalį su Donaldu, — 
pasakė ji. — Iš dalies kaip tik dėl šito ir pykau, kai jis nepasiro- 
dė. Man reikėjo su kuo nors pasikalbėti. 

— Jei manai, kad jis būtų tinkamesnis žmogus piktoms 
dvasioms aptarti, labai prašau jam ir papasakoti, — šiurkš- 
čiai atrėžė Maiklas. 

— Kaip tu, turėdamas tokį požiūrį, tapai angelu? 

— Aš buvau sukurtas šiam darbui. Papasakosi ar esi per 
daug išsigandusi? 

Ji giliai įkvėpė. 

— Aš nuėjau į tą namą. Tai viskas. Aš tiesiog nuėjau ten 
apsižvalgyti. Pasiėmiau užrašų knygelę, kad galėčiau nupiešti 
namo planą, nes aš mėginau parašyti, kas nutiko. Visa tai vy- 
ko dienos šviesoje ir, nors langai ir buvo murzini, buvo ma- 
tyti labai gerai. 

Ji dar kartą gurkštelėjo siaubingojo gėrimo. 

Emilė nutilo, ir Maiklas įsistebeilijo į tolį. 

— Leisk man atspėti. Tu atidarei kažką, kas buvo užant- 


spauduota. 
— Panašiai, — atsakė ji. 
— Skrynią? Ne? Tu... — jis įdėmiai pažvelgė į ją. — 


Emile! Tu išgriovei sieną? 

— Na, ji ir taip vos laikėsi, ir pro plyšius buvo matyti. 
Kad ir kas tą sieną pastatė, tikrai nebuvo geras meistras, — 
gindamasi kalbėjo ji. 

— Ir ką tu už jos pamatei? 

— Aš nežinau, — piktai atsakė ji. — Aš nematau piktų 
dvasių. Tik Žinau, kad kažkas prašvilpė pro mane, ir aš, ap- 
imta bjauraus jausmo, vos nenualpau. Atsigavau tik po kurio 
laiko, tačiau, kai išėjau iš to namo, vos galėjau pasivilkti. 

Jis kreivai šyptelėjo puse lūpų. 

— Ar ramiai išėjai? 

— Gali tyčiotis iš manęs kiek tik nori, tačiau nuo tos 
dienos, maždaug prieš dvi savaites, Grynbraire dedasi labai 
nemalonūs dalykai. Sudegė vienas namas, skiriasi sutuokti- 
niai, turintys keturis vaikus, prie pat miesto susidūrė trys au- 
tomobiliai ir... 

-— Ar manai, kad dėl visų šitų dalykų kalta kokia nors 
piktoji dvasia? 

— Aš nežinau, — stodamasi pasakė ji. — Tik manęs ne- 
apleidžia jausmas, kad kai vakarais viena sėdžiu biblioteko- 
je, iš tikrųjų esu ne viena. Ir man nepatinka tai ar tas, kas 
būna su manimi. Kartais... kartais man atrodo, kad aš girdžiu 
Jį ar ją juokiantis. Ir... 1r atrodo, kad pastaruoju metu mieste- 
li0 Žmonės greičiau susivaidija negu anksčiau. 

Emilė beveik tikėjosi, kad bendrakeleivis pasijuoks iš 
jos. Donaldas būtų pasijuokęs. Bet ji ir nepriekaištautų, antai 
ji mėgino tai papasakoti savo draugei Irenai, ir ši griuvinėjo 
iš juoko. 

— Ar tu nieko taip ir nepasakysi? — paklausė ji, steng- 
damasi būti pikta, tačiau jai nepavyko. 

— Nematau, kad tai kaip nors sietųsi su mėginimu su- 
sprogdinti tavo automobilį drauge su tavimi. Tačiau kita ver- 
tus, demonai gali ką nors priversti daryti siaubingus dalykus. 
Jų amatas yra chaosas ir sumaištis, todėl galbūt... — jis pa- 
žvelgė į ją. — Ką iš tikrųjų tu padarei: tam draugužiui, kad jis 
persekioja tave? 

— Mane? Kodėl turėtų persekioti mane? Aš manau, kad 
jis gainiojasi visą miestą. Kodėl piktoji dvasia turėtų vai- 
kyti mane? Aš praktiška, per daug sveiko proto ir iš viso 
per daug paprasta. Tai yra tada, kai nesu gera, — susierzi- 
nusi pasakė ji. 

— Per pastarąsias keletą dienų teko patirti, kad tavo gy- 
venimas yra koks tik nori, bet ne paprastas. Beje, tavo gyve- 
nimas toks išskirtinis, kad net buvo atsiųstas angelas iš Dan- 
gaus tavęs gelbėti — ir pačiu laiku, jei jau aš pats taip sakau. 
Keista, Emile, jei tu nebūtum tokia gera ir taip sveikai mąs- 
tanti, būtum nušauta už šnipinėjimą. 

Ta mintis jai pasirodė tokia kvaila, kad ji nusikvatojo ir 
pasijuto kur kas geriau. 

— Ar pasiruošęs keliauti toliau? — paklausė ji. 

— Su tavimi? Aš maniau, kad tu mane išmeti. Maniau, 
kad būsiu priverstas keliauti autostopu. Pagalvojau, kad... 

— Melagis! — šypsodamasi pasakė ji. — Ko gero, pasi- 
kalbėsiu su Dievu apie jo angelus. Sakyčiau, kad jūsų mąsty- 
mą reikėtų šiek tiek pakoreguoti. 

— Ką, ką? — paklausė Maiklas. — Tikriausiai mes turė- 
tumėte būti tokie angelai, kokius jūs matote per televizorių — 
dėstantys visokias banalybes ir šnekantys alegorijomis. 

— Alegorijos praverstų ir man, — pasakė ji ir atidarė ma- 
šinos dureles. — Taip pat praverstų truputis angeliškos išmin- 
ties. Gal papasakotum man apie kitus savo globotinius — esa- 
mus ar buvusius? — paklausė ji, o paskui, kai jis nusišypsojo, 
primerkė akis. — Sukurk ką nors, kaip ir visa kita, ką man 
pasakoji. 

Atrodė, jog Maiklo, jau sėdinčio šalia, visiškai nesutrik- 
dė jos kaltinimai. 

— Nagi, pamąstykime. Manau, kad jūs, mirtingieji, do- 
mitės karaliais ir karalienėmis ir kitokiais panašiais dalykais, 
ar ne? 

— Liaukis provokuoti mane ir papasakok man vieną ki- 
tą istoriją, — paprašė ji ir užvedė automobilį. 

— Marija Antuanetė. Ji buvo maniškė. Dabar ji gyvena 
ūkyje, turi pusę tuzino vaikų ir yra kur kas laimingesnė nei 
būdama karalienė. Tada ji buvo siaubinga. 

— Taigi papasakok man viską, — pasakė Emilė išvažiuo- 
dama į greitkelį. 


S skyrius 


Mažasis Grynbrairas glaudėsi keistoje žemės dauboje — 
“arbatos puodelyje“, kaip kažkas dar neatmenamais laikais 
tą daubą pavadino, ir šis pavadinimas prigijo miesteliui. Ne- 
laimė, didžioji dalis jo gyventojų pastaruoju metu vis šnekė- 
davo: “Negaliu sulaukti, kada galėsiu ištrūkti iš šio “arbatos 

puodelio" dugno". Nors Emilei Grynbrairas buvo tik prie- 
globstis, daugeliui jis buvo tikra nuobodybė. Kažkas jį netgi 
pavadino pačiu nuobodžiausiu miestu Amerikoje. Žmonės juo- 
kaudavo, kad nenaudojamas šerifo Tompsono pistoletas pri- 
rūdijo prie dėklo. 

Kelias į miestelį leidosi stačiu šlaitu, o iš miestelio vedė 
į kalną, kurį mėgo tik užkietėję dviratininkai. Iš kitų dviejų 
pusių stūksojo kalnai, į kuriuos buvo galima įkopti tik nau- 
dojantis tvirtomis virvėmis ir plieniniais įrankiais. 

Šio žemės darinio dugne buvo įsikūręs Grynbrairas, ku- 
riame gyveno du šimtai šešiolika ir du trečdaliai žmogaus (po- 
nia Širli ir vėl laukėsi), ir visi kalbėjo, kad Žmonės čia pasi- 
lieka tik todėl, kad yra pernelyg nepaslankūs ir tingūs, kad 
persikeltų kur nors kitur. Išskyrus tą nedaugelį, kurie dirbo 
miestelio parduotuvėse, visi kiti dirbo mieste. Dažnas iš jų, 
kaip ir Donaldas, praleisdavo visą savaitę ten, kur ir dirbo, ir 
tik savaitgaliais sugrįždavo į Grynbrairą. 

Vienas iš nedaugelio dalykų, kurie viliojo į miestelį pa- 
šaliečius, buvo biblioteka. Taip jau atsitiko, kad devyniolik- 
tame amžiuje Endrius Karnegis užklydo į šį mažą miestelį ir, 
pagalvojęs, kad jis nepaprastai vaizdingas, nusprendė pasta- 
tyti čia vieną savo gražiųjų bibliotekų. Ir šis žavus senas pa- 
statas Emilei tapo savas. Tai buvo vieta, kur ji darė viską, ką 
galėjo, kad priverstų valstijos vyriausybę skirti pinigų kny- 
goms pirkti; ji rašė autoriams ir maldavo, nedavė ramybės 
leidėjams. Kiekvienais metais ji vykdavo į Amerikos knygų 
pardavėjų suvažiavimą ir parsiveždavo namo krūvas knygų, 
kurias gaudavo veltui, kad galėtų pasidalyti jomis su savo 
nuolatiniais lankytojais. 

Neišsenkančių Emilės pastangų dėka Grynbrairo biblio- 
teka buvo pati geriausia tarp mažųjų valstijos bibliotekų. 
Žmonės įveikdavo daugybę mylių, kad pasiklausytų pasakų 
sekėjų, knygų autorių, rašytojų, skaitančių savo kūrinius, kad 
pasigrožėtų knygų menu ir pasigėrėtų viskuo, ką tik įsteng- 
davo sugalvoti Emilė. 

Galbūt kitiems gyventojams Grynbrairas ir buvo vieta, 
kurią jie norėjo palikti, bet ne Emilei. Ji mylėjo miestelį ir jo 
žmones taip, tarsi jie būtų buvę jos šeima — beje, jie ir atsto- 

j0 jai šeimą. Kadangi jos tėvai buvo mirę ir ji neturėjo nei 
brolių, nei seserų, Donaldas, taip pat ir kiti šio miestelio gy- 
ventojai buvo vieninteliai artimieji. 

Bet ji pagalvojo, kad dar turi Žmogų, sėdintį šalia. Jis 
buvo įsijautęs į muziką, transliuojamą per radiją, ir vis ieš- 
kojo radijo stočių bei klausinėjo Emilės apie viską, ką girdė- 
jo. Ji mintyse kartojo sau, jog jis tik apsimeta, kad gyvenime 
niekada negirdėjo nei kantri muzikos, nei operos ir netgi ro- 
kenrolo. 

Kai Emilė įvažiavo į Grynbrairą, buvo jau vėlu, ir ji 
džiaugėsi, kad jau tamsu, nes nenorėjo, kad kas nors pamaty- 
tų ją viename automobilyje su nepažįstamu vyru. Būtų geriau- 
sia, kad niekas jo nepamatytų — net jei ir neatpažintų, — nes, 
ką gi, Donaldas gali ne taip suprasti. 

Namas, kuriame gyveno Emilė, buvo miestelio pradžio- 
je, ir ji tuo džiaugėsi. Grynbrairo mastais tai buvo didelis pa- 
statas ir jame glaudėsi jos butukas. Pirmame aukšte buvo įsi- 
kūrusi maisto prekių ir buities reikmenų parduotuvės bei paš- 
tas. Viršutinis aukštas buvo padalytas į du butus: vienas pri- 
klausė jai, o kitas Donaldui. 

Kai jie susipažino, Donaldas nusprendė, kad nori turėti 
vietelę, kur galėtų pabėgti iš miesto savaitgaliais. Jis taip pat 
žinojo, kad jo, kaip politiko, dosjė atrodys geriau, jei jis bus 
atvykęs iš mažo miestelio — o mažesnio už Grynbrairą nesu- 
rasi. Taigi jis išsinuomojo butelį virš buities reikmenų par- 
duotuvės. 

Nuo to laiko, kai jis savaitgaliais pradėjo lankytis mies- 
telyje, jie tapo neišskiriami. Na, bent jau Grynbraire. Emilė 
tiktai vieną kartą buvo mieste — pasižiūrėti, kur jis dirba, 
pasidairyti po jo butą su veidrodinėmis sienomis, taip pat su- 
sipažinti su jo bendradarbiais. To vienintelio karto pakako. 
Emilė jautėsi visiškai nereikalinga ir nesava šalia tų aukštų, 
lieknų moterų, vilkinčių juodais plačių pečių linijų švarkais 
ir trumpučiais sijonėliais. Ji, apsirengusi rudai balta suknele, 
jautėsi taip, tarsi būtų ne ten pataikiusi, nelyginant melžėja, 
klaidžiojanti po rūmus. 

Vėliau Emilė ir Donaldas niekada apie tai nekalbėjo, ta- 
čiau elgėsi taip, tarsi.jie būtų susitarę, kad ji pasiliks Grynb- 

raire ir lauks jo sugrįžtančio savaitgaliais. “Savaitgalio žmo- 
na" — dažnai jis vadindavo ją, 0 ji juokaudavo, kad ponios 
Darbadienis nėra. Tada jis sakydavo, jog ji savaitgaliais taip 
Jį iškankina, kad jam reikia visos savaitės atsigauti, ir jie drau- 
ge kvatodavo. 

Taigi ji įžengs į savo butuką, kurį nuo Donaldo kamba- 
rių skyrė tik koridorius, su visiškai nepažįstamu vyru. Tačiau 
kartais, žvelgdama į jį, Emilė jausdavosi taip, tarsi pažinotų 
jį Visą amžinybę. 

Mašiną ji pastatė gūdžiame šešėlyje, už pastato. Bus ge- 
riau, jeigu niekas mieste nežinos, kad ji grįžo. Šiaip ar taip, 
ji turėjo praleisti ilgą romantišką savaitgalį su mylimu žmo- 
gumi. Savaitgalis tikrai buvo ilgas, tačiau visiškai neroman- 
tiškas — nebent romantika pavadintum kulkas, bombas ir lai- 
piojimą pro langus. 

— Taip, tikrai čia, — pasakė Maiklas. Balse buvo girdė- 
ti pagarba. — Mačiau šią vietą tūkstantį kartų, kai tu čia įva- 
žiuoji. Arba kai grįžti namo iš bibliotekos. 

— Tu niekada anksčiau čia nebuvai, — pasakė rūsčiau, 
negu norėjo, tačiau šią akimirką ji jautėsi šiek tiek sudirgusi. 
Ir kodėl ji atsivežė šį Žmogų pas save? O dabar, kai jau atsi- 
vežė, ką ji su juo veiks? 

— Viskas bus gerai, — pasakė Maiklas ir savo ranką už- 
dėjo ant jos. Kaip visada, Emilė akimirksniu pasijuto nuri- 
musi. | 

Prieš išlipdama iš automobilio ji pasisuko ir šiek tiek 
šyptelėjo. 

Emilę pribloškė Maiklo reakcija, kai jis pamatė jos bu- 
tuką. Jis kone prasiveržė vidun pro ją, įjungė stalinę lempą, 
iš karto užčiuopęs jungiklį, ir pradėjo vaikštinėti po kamba- 
rį. Akys iš nuostabos buvo išsiplėtusios. 

— Taip, taip, — tarė jis, — viskas čia yra. Ir nė trupučio 
nepasikeitė. Štai stalas, prie kurio tu rašai laiškus savo ma- 
mai. Emile, man buvo be galo gaila tavęs, apimtos skausmo, 
kai ji mirė, tačiau ji laukia tavęs, judvi vėliau susitiksite. O 
čia stalas, kurį įsigijai aukcione pasiūliusi aukštesnę kainą 
už tą vyrą. Buvai tokia laiminga, kai jį gavai. O čia tavo nuo- 
savos knygos. Matau tave sėdinčią... 

Maiklas dar pasisukiojo kambaryje. 

— O kur tas 1lgas daiktas, ant kurio atsigulusi skaitai? 

Emilės griežtai suspaustos lūpos buvo virtusios brūkšniu. 

— Šezlongą pastačiau Donaldo bute. Paklausyk, man ne- 
patinka, kad mane šnipinėjai. Aš manau... 

— Šnipinėjau? Emile, aš apie tai nė nepagalvojau. Aš tu- 
riu rūpintis tavimi, o kaip galėčiau tai daryti, jei tavęs neste- 
bėčiau? O, šitai, — tarė jis paimdamas stiklinį prespapjė. — 
Prisimenu, kai jį įsigijai. Tau buvo trylika, ir tu manei... 

— Man buvo dvylika, — rimtai pasakė ji, paėmė pres- 
papjė iš jo rankų ir vėl padėjo ant stalo. 

Paskui jis nuėjo į miegamąjį ir, rodės, visai nepaisė jos 
pykčio. Akimirką Emilė stypsojo ten, kur buvusi, ir nebeži- 
nojo — pykti ar stebėtis. 

Kai išgirdo atidaromų stalčių miegamajame garsą, ji ap- 
sisprendė. Įsirėmusi rankomis į klubus ir kietai suspaudusi 
lūpas, ji išdidžiai įžengė į miegamąjį. Jis Žiūrėjo į jos spintą 
rankomis naršydamas po drabužius. 

— Dink iš čia, — rėžė ji, o paskui užtrenkė duris taip 
greitai, kad vos neprivėrė jam pirštų. 

Maiklas nė nesutriko. 

— Turėtum apsivilkti tą raudoną suknelę, Emile. Tu taip 
puikiai ją vilkėdama atrodei. Tai aš priverčiau tave ją nusi- 
pirkti. 

— Ar tu visus savo globotinius taip šnipinėji? — paklausė 
ji, o paskui "pasitaisė". — Jei, žinoma, jų turi... — labai sun- 
ku pykti, kai reikia tikslinti kiekvieną sakinį. 

Staiga ji pažvelgė į savo lovą. Akimirką jis lietė jos bal- 
tą antklodę, kurią ji pirko prieš porą metų nedidukėje kaimo 
parduotuvėje, aukštai kalnuose. 

— Emile, aš jaučiuosi keistai. Jaučiuosi labai neįpras- 
tai. Jaučiuosi... i 

Kai jis atsigręžė, jo akyse buvo su niekuo nesupainioja- 
mas karštis. 

Ji instinktyviai atsitraukė nuo jo. 

— Paklausyk, manau, kad tau geriau bus išeiti. Arba aš 
išeisiu. Arba... 

Jis nusisuko, kad paslėptų nuo jos akis. 

— Tai štai, ką tai reiškia, — švelniai pasakė jis. — Da- 
bar šiek tiek geriau suprantu jus, mirtinguosius. 

Negalėjo būti jokios klaidos dėl to, ką jis turėjo galvoje. 

— Manau, kad tau nereikia čia pasilikti. 

Jis pakėlė galvą, o jo akys vis dar liepsnojo. 

— Emile, tau niekada nereikės bijoti manęs. Aš pažadu. 

Jo žvilgsnis atvėso taip greitai, kaip ir įsiliepsnojo, 0 vei- 
dą nušvietė šypsena. 

— O dabar šiek tiek pailsėkime. Tie jūsų kūnai labai sil- 
pni. Reikia nuolat papildyti jų kuro atsargas ir duoti jiems 
pailsėti. 

— Kur ruošiesi miegoti? — paklausė ji, o jos balsas 1š- 
davė susierzinimą. 

— Tik ne ten, kur norėčiau, — atsakė jis, 0 jo šypsnys 
buvo toks įžūlus, kad ji nusijuokė ir nusijuokė taip, kad neju- 
čia atsipalaidavo. 

— Liaukis flirtuoti su manimi. Aš ištiesiu sofą svetai- 
nėje ir tu galėsi ten pernakvoti. O rytoj rytą mes apžiūrėsime 
tą namą. Paskui galėsi keliauti. 

— Na žinoma, Emile, aš iškeliausiu, kai tik tu panorėsi. 
Aš nenoriu būti tau našta. 


— Liaukis, — kone sušuko ji. — Ir nevaidink šventojo, 
nes aš... 

— Aš nesu šventasis, Emile, — pasakė jis, o jo akys spin- 
dėjo. — Aš esu... — jis nutilo, o paskui ir vėl nusišypsojo. — 


Aš esu labai mieguistas žmogelis. Ar jūs, mirtingieji, prieš 
eidami miegoti nieko nedarote lovoje? 

Eidama atnešti patalynės Emilė ir vėl paklausė savęs, ką 
ji daro. 


Ji prabudo, pajutusi ranką, liečiančią jos plaukus, ir ins- 
tinktyviai prisiglaudė prie jos. Vos atmerkusi akis, ji išvydo 
žavų tamsiaplaukį vyriškį su didžiuliais sparnais. 

— Maiklai, — sušnibždėjo ji, o paskui nusišypsojo, pa- 
jutusi bučinį šalia lūpų. — Ar visų angelų vardas yra Maik- 
las? — tyliai paklausė. 

Ji visiškai prabudo tik po kurio laiko, tačiau staiga atsi- 
sėdusi ir galva atsitrenkusi į jo galvą, vėl nugriuvo ant lovos. 

— Kaip tau atrodo, ką tu sau leidi? — sušnypštė ji. 

— Atėjau tavęs pažadinti, o tu gulėjai ir atrodei tokia 
graži, ir... — jo akys buvo išsiplėtusios. — Emile, aš manau, 
kad aš ką tik atsidaviau pagundai. 

Jis atrodė toks sukrėstas, kad ji negalėjo susilaikyti nenu- 
sijuokusi. Buvo per daug ankstyvas rytas, kad galėtum pykti. 

— Ar anksčiau nebuvo angelo, kuris nusidėtų? Ar jis ne- 
buvo už tai išmestas, pats Žinai iš kur? 

— Emile, tai visai nejuokinga. Aš... aš galiu patekti į 
bėdą. 

Net ir prieš savo valią Emilė buvo patenkinta, kad jo vei- 
de ir žodžiuose atsispindėjo siaubas. Be to, kuri moteris ne- 
svajoja būti tokia seksuali, kad priverstų žavų vyrą nusidėti? 

— Na gerai, — pasakė ji, o paskui atsisėdo ir pasirąžė, 
žinodama, kad jos naktiniai marškiniai aptempia krūtinę. 

Maiklas kilstelėjo antakį. 

— Manau, kad pikta dvasia atsekė tave iki namų ir da- 
bar ji užvaldė tavo sielą. Argi tu nesi ištekėjusi moteris? 

— Susižadėjusi, — tuoj pat atsakė ji. — Tiktai tiek, — o 
paskui, supratusi, kad Maiklas vos neprivertė atsižadėti Do- 
naldo, paleido į jį pagalvę. — Dink iš čia! Turiu palįsti po 
dušu ir persirengti. 

Jo veidas buvo labai rimtas. 

— Nėra reikalo išspirti manęs, nes aš ir taip jau mačiau 
tave duše. Man labiausiai patinka, kai losjonu įtrini kojas, 
o kas tas rausvas daiktas, kuriuo vedžioji per savo mažą ap- 
valią... 

— Lauk! Nešdinkis iš čia! Dabar, kol dar neatidaviau 
tavęs policijai už dirsčiojimą pro rakto skylutę ten, kur tau 
nedera. 

Maiklas stabtelėjo prie durų. 

— Vienas iš maniškių irgi buvo toks. Galėčiau tau papa- 
sakoti apie jį, kol tu maudysies, — jis vos spėjo uždaryti du- 
ris, kai Emilė paleido į jį kitą pagalvę. Ji girdėjo, kaip jis, 
eidamas į virtuvę, juokėsi. 

Duše ji pradėjo savęs klausinėti, ką tiksliai darys su ši- 
tuo žmogumi. Kai prisiminė kelias pastarąsias dienas, pagal- 
vojo, jog jau mėgino juo atsikratyti. Bet ar tikrai mėgino? 

Tačiau kiekvieną kartą, kai ji stengdavosi nuo jo išsivaduoti, 
kažkas — kažkokia jėga — ją sustabdydavo. 

Gal paskambinti Donaldui ir paklausti, ką daryti. Tačiau 
buvo nesunku įsivaizduoti jo rūstybę. “Savo bute tu glaudi 
vieną iš dešimties labiausiai ieškomų nusikaltėlių, Emile? Šito 
žmogaus ieško FTB, o tu su juo ketini aplankyti namą, kuria- 
me vaidenasi? Ką tai reiškia? Tu sakai, kad jis — angelas ir 
jau daugybę amžių sergsti tave? Na ką gi, tokiu atveju aš su- 
prantu.“ 

Ne, Emilė negalėjo įsivaizduoti Donaldo tokio supratin- 
go. Bet juk jis būtų teisus, argi ne? | 

Kita vertus, o ką ji turėtų daryti? Išmesti šį Žmogų į gat- 
vę ir leisti, kad kas nors apie jį praneštų? Be abejonės, už jį 
paskirta didžiulė premija, ir bet kas su malonumu jį įskųstų. 
Bet juk tada ji neprabustų nuo jo bučinio? 

Ji kone girdėjo savo motinos žodžius: “Nors vieną kar- 
tą, Emile, paklausyk proto, o ne širdies balso". Net ir laiki- 
nai priimti pas save priklydėlį iš tikrųjų yra sprendimas, pa- 
diktuotas širdies. 

Tačiau ji tikrai norėtų sužinoti viską, ką tik įmanoma su- 
žinoti apie senąjį Madisono dvarą. Ar jame tikrai vaidenasi, 
o galbūt tai — tik Žmonių vaizduotė? Ir jeigu jame vaidenasi, 
tai kas? Ir kas nutiko kapitono Madisono, kuris buvo nuteis- 
tas už žmogžudystę, kūnui? 

Ji užsuko vandenį, išėjo iš dušo kabinos ir pasičiupo 
rankšluostį. Tačiau argi žmogus, ieškomas FTB, gali žinoti, 
ar name yra šmėklų? Žinoma, jei galima patikėti jo pasakoji- 
mu apie angelą, tai galima patikėti ir... 

Ji šiurkščiai ištrynė rankšluosčiu galvą ir paėmė plaukų 
džiovintuvą. Maiklas Čemberlenas nėra angelas. Jis tik turi 
aiškiaregio gabumų ir jam sekasi priversti žmones patikėti 
tuo, kuo jis nori, kad jie tikėtų. 

Tačiau tepdama lūpas blizgesiu ji galvojo, kaip būtų ge- 
ra apsilankyti senajame Madisono name su kitu žmogumi. Do- 
naldas tik pasijuokė iš jos, kai ji paprašė eiti drauge, o visos 
jos draugės paprasčiausiai atsisakė. Ir, žinoma, ji pati kalta, 
kad papasakojo joms, kas nutiko, kai lankėsi ten viena. 

Taip, ji nusives jį ten, o tada sugalvos, kaip juo atsikra- 

tyti — ir kuo greičiau. Dar šįvakar ji ką nors sugalvos, nes 
rytoj jau reikės eiti į darbą, 0 jo negalima palikti bute vieno. 

Puikiai jausdamasi, nes pagaliau apsisprendė, ji nuėjo į 
miegamąjį ir išsitraukė džinsus bei lengvą megztinį. Tiesa, 
megztinis po skalbimo buvo susitraukęs ir dabar šiek tiek 
ankštokas, o džinsai įplyšę ties apatiniu sėdmenų išlinkimu, 
nes prieš porą metų ji pakabino juos ant vinies. Tada ji džin- 
sus nugrūdo į pačia spintos gilumą. Donaldui nepatikdavo, 
kai ji mūvėdavo džinsus, jau nekalbant apie džinsus su trijų 
colių plyšiu ant sėdynės. 

Šiek tiek sudirgusi dėl savo aprangos ir pamaniusi, kad 
tikrai reikėtų apsivilkti ką nors, kas labiau derėtų jos amžiaus 
moteriai, Emilė atidarė duris 1r sustingo apimta siaubo. Jos 
tvarkingoji virtuvė atrodė taip, tarsi būtų susprogęs šaldytu- 
vas. Visur prikrauta maisto; skardinės pusiau atidarytos, dė- 
žė su kiaušiniais apversta, kiaušinių tryniai nuvarvėję nuo 
spintelės. Ant viryklės rūko keptuvė, o jos turinys jau buvo 
sudegęs. Tą akimirką, kai Emilė išvydo visą šį jovalą, įsijun- 
gė priešgaisrinė signalizacijos sistema. 

— Viskas atrodo taip paprasta, kai maistą ruoši tu, — 
sušuko Maiklas. Jis stovėjo virtuvės vidury ir nustėręs spok- 
sojo į ją. Paskui pažvelgė į signalizacijos pultą. — Ar dabar 
atvažiuos policija? 

Emilė nubėgo prie spintos, kurioje laikė įvairius rakan- 
dus, paėmė iš ten šluotą, kad galėtų išjungti signalizaciją. 


— Emile, tu tokia žavi, kai pyksti, — kalbėjo Maiklas, 
sėdėdamas automobilyje, keleivio pusėje. 

— Tai labiausiai nuvalkioti žodžiai pasaulyje, — atsakė ji 
ir kietai sučiaupė lūpas. — Ir tu dar turėsi sutvarkyti virtuvę. 

— Mielai, — atsakė jis, tačiau dabar tik šaipėsi. — Gal- 
būt tu išmokysi mane ruošti valgį. 

— Tu čia neužsibūsi taip ilgai. Beje, šįvakar turi iške- 
liauti. 

— Taip, žinoma. Galbūt išskrisiu lėktuvu. Tikriausiai vi- 
sai malonu skraidyti įlindus į žmogaus kūną. 

— Kur tu keliausi? — paklausė ji ir tik paskui susimąstė. 

Jis spindinčiomis akimis pažvelgė į ją. 

— Nežinau. O kur tu norėtum nukeliauti? 

Ji jau buvo beišsiŽžiojanti pasakyti, kad į Paryžių, bet pas- 
kui Žvilgtelėjo į jį. 

— Donaldas ir aš norime pastovyklauti kalnuose. 

— Tikrai? Tai įdomu. Maniau, kad tave labiau viliotų 
muziejai. Įsivaizduoju tave, na, Romoje. Ne, luktelėk... Pa- 
ryžiuje. 

Emilė nutylėjo ir tik žvelgė į priekį. 

— Štai Jis, — pasakė ji rodydama į seną namą ant kalvos. 

Pastatytas 1830 metais, tas namas buvo didžiulis, api- 
pintas daugybe legendų. Emilė dažnai pagalvodavo, jog jis 
garsėjo kaip vieta, kur vaidenasi, tik todėl, kad tiek daug me- 
tų stovėjo apleistas. Beveik visi langai buvo išdaužyti, 0 sto- 
gas skylėtas. Pastatas priklausė miestui, tačiau nebuvo lėšų, 
na, ir noro jį prižiūrėti. 

— Dailus namas, — pasakė Maiklas stebėdamas Emi- 
lę. — Tau juk visada patiko dideli namai, ar ne? Dar nepa- 
sakojau tau apie tuos laikus, kai buvai viena iš karalienės 
kambarinių? 

Ji neketino nei jo klausytis, nei juo tikėti, 0 jis pridūrė: 

— Tos raudonplaukės. Ji nešiojo didelę... — jis moste- 
lėjo ranka aplink kaklą. 

— Apykaklę? 

— Iš nėrinių. A, tiesa, jai patiko perlai. O tau patiko ji. 
Ji buvo labai gera moterims, kurios dirbo jai, bet tik tos, ku- 
rios neištekėdavo prieš jos valią. Ji manė, kad jei jau ji turėjo 
ištekėti už savo šalies, tai taip turėjo elgtis ir visos damos. 

— Elžbieta, — tyliai pasakė Emilė sustodama priešais 
namą. — Tu kalbi apie karalienę Elžbietą, ar ne? 

— Tikriausiai. Labai sunku jas atskirti. Aš tik prisime- 
nu, kad tau patiko tie namai, kuriuose ji gyveno. 

Išjungusi variklį, Emilė pastebėjo, kaip dega jo akys; ji 
labai gerai jautė, jog jis Žino, kad jai be galo įdomu tai, ką jis 
pasakoja. Tai, aišku, neįmanoma, bet gal jis matė Elžbietos 
dvarą? Jei taip, tai jis, ko gero, galėtų atsakyti į keletą klau- 
simų, kurie istorikams daugelį metų neduoda ramybės. 

— Tu ir vėl mėgini nukreipti mano mintis, — pasakė ji 
ir atsilošė į sėdynę. 

— Ne, Emile, aš tik... — Maiklas neužbaigė sakinio, ir 
jai buvo įdomu, ką jis norėjo pasakyti, bet ji tylėjo, tačiau 
nebeprašneko ir jis. 

Išlipusi iš mašinos, moteris nužvelgė namą. Visur buvo 
užrašai ĮEITI NEGALIMA, o išdaužyti langai buvo užkalti 
lentomis, tačiau tai jos neatbaidė. 

Kai Maiklas atsidūrė šalia jos, ji stengėsi būti kuo daly- 
kiškesnė. 

— Aš tik noriu, kad pavaikščiotum po šiuos namus ir, 
pasitelkęs savo... savo sugebėjimus, pasakytum man, ką jau- 
ti. Šiame name dėjosi siaubingi dalykai, ir manau, kad čia 
turėtų būti jaučiami labai stiprūs virpesiai. Tikiuosi, tu tai 
pajusi pakankamai aiškiai, kad pasakytum man, kas čia yra. 

— Supratau, — taip pat rimtai atsakė jis. — Tačiau ar 
man galima kalbėtis su tais “virpesiais"? 

Ji žinojo, kad jis tyčiojasi iš jos. 

— Dėl.manęs tai tu gali pradingti su jais ir laimingai sau 
gyventi, — maloniai atsakė ji. 

Maiklas sukikeno ir užkopė į prieangį. Kai Emilė buvo 
bepastatanti koją ant supuvusios lentos, jis paėmė jai už al- 
kūnės ir pavedėjo į šalį. 

Iš kišenės ji išsitraukė didelį raktą ir įkišo jį į surūdiju- 
sią laukujų durų spyną. 

— Nežinau, kodėl ji rakinama, nes niekas čia ir taip neina. 
Tiktai vietiniai vaikėzai atklysta pamėtyti į langus akmenų, bet 
šiaip šita vieta visiškai apleista. 

— Bijo šmėklų, ar ne? — paklausė Maiklas. Ji Žinojo, 
kad jam juokingi visi mirtingieji ir jų įprotis bijoti to, ko ne- 
mato. 

— Ne visi mes galime būti tokie visažiniai kaip tu, — 
pasakė ji, įrėmė petį į duris ir jas stumtelėjo. — Jei mes netu- 
rime tokių suvokimo galių, tai dar nereiškia, kad... — kai ji 
trečią kartą bergždžiai stumtelėjo duris, Maiklas įrėmė ranką 
virš jos galvos, ir durys lengvai ir tyliai atsidarė. 

Nelaimė, Emilė kaip tik ruošėsi stumtelėti dar kartą, to- 
dėl ji kone įvirto į prieškambarį. Ji būtų nugriuvusi tiesiai 
ant nosies, jei Maiklas nebūtų jos sugavęs. 

— Galėjai bent įspėti,.— pasakė ji ranka braukydama 

šoną, kuriuo atsitrenkė į vidinę sieną. — Be to, kodėl leidai 
man taip skaudžiai susimušti ranką, kai galėjai tiesiog atlikti 
savo magišką triuką ir atidaryti duris? 

Kai ji pažvelgė į Maiklą, ją pribloškė jo veido išraiška. 
Vyro veide atsispindėjo tikra baimė, kai jis dairėsi po didžiu- 
lį prieškambarį. 

— Emile, — tyliai pratarė jis, — paklausyk manęs ir 
klausykis labai atidžiai. Noriu, kad išeitum iš čia ir kad pa- 
darytum tai dabar. 

— Kas vyksta? — paklausė ji ir pažvelgė jam į akis. Ji 
dar niekada nematė žmogaus, kurio plaukai iš baimės styrotų 
piestu. 

— - Neklausinėk, tiesiog eik. 

— Ne anksčiau, negu pasakysi, kas yra blogai, — ryž- 
tingai atsakė ji, rankas pasidėjusi ant klubų. Šiaip ar taip, juk 
vaidenasi jos name. 

— Ši siela yra labai žemiška, todėl ji turi fizinės jėgos. 
Ji nori nužudyti šį kūną, — Maiklas stumtelėjo ją prie durų. 

Tik po akimirkos ji suvokė, ką jis sako. 

— Tave. Tu sakai, kad ji nori nužudyti tave? 

Jis neatsakęs išstūmė ją pro duris. | 

— Tiktai Dievas gali sunaikinti sielą. Kūnai yra... 

Daugiau ji nebegirdėjo, nes durys, kurias paprastai bū- 
davo taip sunku atidaryti ir uždaryti, užsitrenkė, ir stojo tyla. 

Emilė tuoj pat vėl pamėgino atidaryti duris, tačiau jos 
buvo užrakintos, o kai ji pabandė įkišti raktą, jis nelindo į 
spyną. 

— Maiklai! — sušuko ji belsdama į duris. — Tuoj pat 
mane įleisk! — tačiau ji neišgirdo jokio atsako, ir apskritai 
nebuvo girdėti nė garso. Tada moteris nuėjo prie lango ir pa- 
mėgino pažvelgti pro plyšį tarp lentų, tačiau buvo matyti tik 
šešėliai. 

Ir tik tada ji išgirdo garsus, sklindančius iš vidaus. Ger- 
klę užspaudė gumulas, kai ji išgirdo kažką panašaus į švil- 
pesį ore, 0 paskui šaižų trenksmą į medines grindis. Lyg pa- 
klaikusi ji mėgino sugalvoti, ko galėtų imtis. Paskambinti 
šerifui, papasakoti jam, kad dvasia puola angelą ir kad kuo 
greičiau čia turi atvykti pareigūnas ir ką nors padaryti? Pa- 

vyzdžiui? Bet jei šerifas pamatys Maiklą, ar jis nepraneš apie 
tai FTB? " 

Emilė sugrįžo prie durų ir vėl pradėjo į jas belsti, tačiau 
pakako suduoti vos kartą, ir jos atsidarė. Atsargiai, širdžiai 
daužantis krūtinėje, ji įžengė į šešėliuose skendintį prieškam- 
barį. 

Čia buvo tuščia. Beje, visame name nebuvo girdėti nė 
garso. Ji dairėsi aplinkui ir buvo besurinkanti, kai vos neuž- 
kliudė kardų, įsmigusių į grindis. Būtent toje vietoje, kur sto- 
vėjo Maiklas, styrojo trys kavalerijos kardai, per du colius 
įsmigę į grindų lentas. Jie vis dar virpėjo. 

Ištiesusi ranką ji palietė artimiausią kardą. Žmogus, ku- 
rį pakorė už žmogžudystę, buvo Amerikos kavalerijos kapi- 
tonas. 

Emilė negalvojo, ką ji daro, tik sušuko: 

— Maiklai! — ir pradėjo bėgti laiptais į antrąjį namo 
aukštą. 

Nebijodama to, kuris įsmeigė šituos kardus, Emilė be- 
protišku greičiu naršė namą vis atidarydama tai kambarių, tai 
spintų duris. Prieš kelerius metus ji gavo planą iš vienos ar- 
chitektų firmos Filadelfijoje, kuri suprojektavo šį namą. Ji 
taip išnagrinėjo visas schemas, kad būtų galėjusi vaikščioti 
po namą užrištomis akimis. 

— Maiklai, kur tu? — dar kartą šūktelėjo ji. Balsas atsi- 
mušė nuo plikų sienų, ir išgirdusi šį aidą ji pasijuto ne tokia 
vieniša, tad kurį laiką baimė aprimo. 

Ir tik atsidūrusi trečiame, viršutiniame namo aukšte, mo- 
teris pajuto, kad ją apima isterija. Nejaugi Maiklas pradingo 
taip greitai ir lengvai, kaip ir atsirado jos gyvenime? 

O kai tarsi iš niekur išniro stipri ranka ir užčiaupė jai 
burną, o kita ranka taip stipriai apvijo stuomenį, kad buvo 
vos įmanoma kvėpuoti, Emilė iš visų jėgų pradėjo spardytis 
ir priešintis. 

— Ai! — jai į ausį sušnypštė Maiklas. — Liaukis. Tavo 
batelių kulnai labai skaudūs. 

Ji įkando jam į ranką; jis ją paleido, ir ji, pagauta įnir- 
šio, puolė jį: 

— Kur tu buvai? — piktai paklausė. — Aš ieškojau ta- 
vęs po visą namą. Galėjai bent jau atsiliepti ir... 

Maiklas sugriebė jai už rankos ir pasileido bėgti temp- 
damas ją iš paskos. 

— Ar yra dar vienas aukštas? Na, šio namo viršus? Aš 
nežinau to žodžio. 

— Palėpė. Taip, ten. Tame kambaryje yra laiptai, paslėpti 
spintoje. Kapitono Madisono palėpė visada buvo draudžiama 
zona. 

— Neminėk man jo vardo, — paniuręs pareiškė Maiklas 
ir toliau tempdamas ją už rankos. Taip jie įbėgo į miegamąjį 
ir atidarė pusiau paslėptas duris. — Lipk! — paliepė jis be- 
maž stumtelėdamas ją, o pats nusekė jai iš paskos. — Ar aš 
teisus, kad iš šio kambario yra išėjimas? Aš tiesiog jaučiu, 
kad čia nėra uždara erdvė. 

— Taip, — atsakė ji. — Kapitonas buvo įsirengęs tune- 
lį, kad esant reikalui juo būtų galima pasinaudoti, tačiau aš 
nesu tikra, ar dabar ten saugu po tiek metų. Šis namas pūva. 

— Tai to žmogaus protas pūva, — pašnibždomis pasakė 
Maiklas, kai jie išniro namo palėpėje. 

— Ak, — pratarė Emilė dairydamasi aplinkui. Ji nieka- 
da nebuvo čia anksčiau. Palėpėje buvo pilna skrynių, senų 
drabužių ir kitų dalykų, kuriuos ji labai norėjo apžiūrėti. 

— Nė negalvok apie tai, — pasakė Maiklas ir vėl pa- 
griebė ją už rankos. — Na, tai kur tas išėjimas? Mes turime 
iš čia ištrūkti. 

Emilė norėjo kaip nors sutelkti mintis. Tačiau buvo sun- 
ku, nes prie vienos sienos stovėjo spinta su stiklinėmis dure- 
lėmis, pilna senų knygų. Kas ten? Reti leidiniai? Pirmieji eg- 
zemplioriai, pasirašyti pačių autorių? O galbūt netgi kokio 
nors klasikinio romano rankraštis? Galbūt... 

— Emile! — sušuko Maiklas. — Kur išėjimas? 

Ji porą kartų mirktelėjo, kad prisiverstų sugrįžti į tikrovę. 

— Tikriausiai ten, po pakraige. Bet aš tikrai nemanau, 
kad ten saugu. Galbūt mums derėtų... — ji vėl ilgesingai pa- 
žvelgė į knygas. 

— Derėtų ką? Pasilikti čia ir laukti, kol mus persmeigs? 

Ji atsitraukė, ir jis pradėjo apgraibomis ieškoti durų ar 
kitokio išėjimo. 

— Radau, — pasakė jis ir, neradęs jokios velkės, pirštų 

galais atidarė nedidukes duris. Kai jis siekė Emilės, ji buvo 
per du žingsnius nuo knygų spintos ir bandė ją atidaryti. 

Maiklas sugriebė ją, stumtelėjo pro dureles, o paskui pri- 
vertė atsiklaupti. 

— Aš eisiu pirmas, o tu man padėsi. Jei sustosi pažiop- 
soti į kokį daiktą, teks pasigailėti. 

— Alisa kiškio urve, — pasakė ji, giliai įkvėpė ir pradė- 
jo ropoti. 

Aplinkui buvo girdėti garsai. Emilė nežinojo, ar tai girgž- 
da senas namas, ar dedasi kiti dalykai, apie kuriuos ji neno- 
rėjo galvoti. 

— Ar nepasakytum, kas vyksta? Maniau, kad šmėklos — 
tavo draugės. Ar tu negali pasikalbėti su tuo žmogumi? 

— Duok man ranką, — pasakė jis, ištiesė savąją ir ėmė 
vesti Emilę. Ji visiškai nieko nematė — nei savo kūno, nei 
Maiklo, tačiau, ko gero, jam buvo vis vien — šviesu čia ar 
tamsu. — Na, gerai, o dabar eime. Iš lėto. Taip, gerai. Netru- 
kus iš čia ištrūksime. 

— Ar tu man taip ir neatsakysi? — nekantriai paklausė 
Emilė. Ji negalėjo pakęsti tylos tamsoje, ir jai reikėjo, kad 
jis nuolat primintų, jog yra šalia. 

— Šio namo dvasia nori nužudyti šį kūną, kad mano dva- 
sia grįžtų ten, kur ir yra jos vieta. Tačiau nenorėčiau mirti, 
kol neišsiaiškinau, kodėl buvau čia atsiųstas. 

— Suprantu, — atsakė ji. Jo žodžiai tik dar labiau ją 
įbaugino, todėl ji stengėsi pakeisti baimę pykčiu. — Tu tik- 
rai moki erzinti, — rėžė ji. — Kodėl tu nebijai? 

— O ko bijoti? 

— Mirties! Visi bijo mirties. 

— Atsargiai! Ta lenta supuvusi. Gerai. Tau puikiai sekasi, 
Emile. Žmonės bijo mirties, nes jie nežino, kas būna numirus. 
Aš žinau. Ir tai visai neblogai. 

— Kažkas nori tave nužudyti, 0 tu sau filosofuoji? — 
atkirto ji. 

— Galbūt galėtum pasimelsti tinkamesniu laiku? — jo 
balse nuskambėjo nuostaba. 

— Tiesą sakant, ne, — atsakė ji jausdama, kaip joje pul- 
suoja baimė. Ji nekentė tos palėpės, nekentė šito ropojimo, 
nekentė... 

— Adrianai, kur tu? — ganėtinai garsiai paklausė Maik- 
las, tarytum būtų norėjęs atitraukti ją nuo jos minčių. 

— O kas tas Adrianas? 

— Mano bosas. 

— Aš maniau, kad tavo bosas yra arkangelas Mykolas, — 
ji užkliudė voratinklį ir pradėjo lyg paklaikusi valyti jį nuo 
veido, tačiau jis atsisuko ir švelniai nubraukė lipnią masę. 

— Ne, — tyliai atsakė jis, kai jo rankos vis dar lietė jos 
veidą. Emilė jautė, kaip jos baimė rimsta. — Arkangelo My- 
kolo padėtis — maždaug dviem šimtais lygių aukštesnė negu 
Adriano, o aš esu dešimčia lygių Žemiau už Adrianą. 

— A, suprantu, — atsakė ji, tačiau nesuprato. Kai Maik- 
las vėl nusisuko ir pradėjo šliaužti, ji nebesijautė tokia sutri- 
kusi ir išsigandusi, tačiau vis tiek nenorėjo būti tamsoje ir 
tyloje. — Tai, apie ką tu pasakoji, labiau panašu į korporaci- 
ją negu į rojų. — Jam dar nespėjus prasižioti, ji pridūrė: — Ir 
nedrįsk man sakyti, kad korporacijų pagrindas ir yra rojus. 
Šituo aš nepatikėsiu. Jų pagrindas yra ta kita vieta. 

— Nedidelis skirtumas. Šėtonas vagia idėjas. 

— Koks netikėtumas, — sarkastiškai pareiškė ji. 

Jis sukikeno. 

— Emile, man tavęs truks. 

— Kaip manai, tas Žmogus, kuris tave išsives, bus gyvas 
ar miręs? 

Juokdamasis Maiklas išlipo iš angos, ir staiga stojo švie- 
sa. Atsisukęs jis paėmė Emilei už rankos. Pagaliau ji galėjo 
atsistoti, 1r nebereikėjo klūpėti ant kelių. Galbūt dėl šviesos, 
o galbūt todėl, kad Maiklas laikė ją už rankos, ji jau nebebi- 
jojo. 

— Jis yra čia, — pasakė Maiklas. Jo balse nuskambėjo 
palengvėjimo gaidos. 

— Kas? — ji pajuto, kad klausia pašnibždomis. Jei at- 
mintis neapgauna, tai pagal namo išdėstymo planą dabar jie 
yra mažame slaptame kambarėlyje po kapitono Madisono dar- 
bo kambariu. Šis kambarėlis net mažesnis negu moderni įlei- 
džiama į sieną spinta, o durys taip gerai užmaskuotos, kad iš 
kambarėlio jų nematyti. 

— Čia yra Adrianas, — šypsodamasis pasakė Maiklas. — 

Jis neturi kūno, kuriam ta žemiška siela galėtų pagrasinti, to- 
dėl jam nėra ko bijoti. Adrianas nuramins tą žmogų, ir tu bū- 
si saugi. 

Ji nenorėjo galvoti apie tai, kad Maiklas itin lengvabū- 
diškai vertina savo gyvybę, bet nuolatos galvoja apie jos. 

— Ar mėginai atidaryti duris? — paklausė ji, siekdama 
durų už jo. 

Tačiau jis sugriebė ją už rankos. 

— Dar ne. Dar ne laikas, — ramiai atsakė jis. 

Jo balsas buvo kažkoks keistas, tačiau Emilė nė nesiruo- 
šė galvoti apie tai. Geriau ji pavers tai juokais, kad nuslopin- 
tų baimę. 

— Puiku. Esu įstrigusi spintoje su angelu, įsikūnijusiu 
žmogžudžio kūne, o angelas už durų tramdo piktąją dvasią. 
Ar ne taip? 

— Tu visada buvai labai sumani, Emile. Sumani ir gra- 
ži. Emile... 

Jo balsas buvo toks rimtas, kad ji pažvelgė į jį. Drabuži- 
nėje buvo labai tamsu, tačiau ji įžvelgė jo kontūrus ir jautė jo 
didelio kūno šilumą. Jos širdis vis dar daužėsi, ir ji stengėsi 
save įtikinti, kad taip yra ne dėl jo artumo, o dėl to, kad teko 
daug išgyventi. 

— Šis kūnas ir, ė, tavo kūnas verčia mane jausti, — švel- 
niai pasakė jis. — Man norisi priglausti lūpas prie tavo kak- 
lo. Bučiuoti tavo kaklą šią akimirką man atrodo taip pat gy- 
vybiškai svarbu, kaip ir kvėpuoti. Ar galiu? 

— Ne, aišku, kad ne, — atsakė ji, tačiau pasuko galvą ir 
pakėlė smakrą, kad būtų lengviau pasiekti kaklą. 

Jo lūpos palietė Emilės kaklą, ir ji buvo tikra, kad dar 
niekada gyvenime nepatyrė tokio dieviško pojūčio. Maiklas 
buvo labai švelnus, tačiau kartu ir aistringas. Nė nesusimąs- 
čiusi ką daro, ji apsivijo rankomis jo juosmenį ir prisiglaudė 
prie jo, o paskui pasuko veidą taip, kad jo lūpos galėtų suras- 
ti jos lūpas. 

Tačiau kitą sekundę atsivėrė durys, ir pro jas plūstelėjo 
šviesa, apakinusi Emilę. Atsigręžusi ji nieko neišvydo, tik tuš- 
čią kambarį. Kai ji vėl pažvelgė į Maiklą, jis buvo išblyškęs. 

— Atsidūriau aklavietėje, — burbtelėjo jis. 

— Kaip nors sukis, — atsakė ji, jos balsas užlūžo kaž- 
kur gerklėje, o keliai keistai nusilpo. Ji nebuvo tikra, ar galės 
stovėti, jei jis patrauks ranką nuo jos liemens. 

Tačiau po kelių sekundžių Maiklas atitraukė abi rankas 
ir įsitempė tarsi kareivis, atiduodantis pagarbą. Kai ji pažvelgė 
į jo veidą, atrodė, tarsi jis klausytųsi. Tačiau nė vienoje ma- 
tomoje kambario kertėje nieko nebuvo. 

Po kurio laiko jis atsigręžė. 

— Emile, luktelėk čia. Tai nebus malonu. Adriano cha- 
rakteris siaubingas, — tai taręs, jis užvėrė duris ir paliko ją 
tamsoje. 

Netrukus ji išgirdo Maiklo balsą už durų. Ji negalėjo iš- 
skirti žodžių, tačiau jo balsas buvo įgavęs toną, kurio ji ne- 
buvo girdėjusi anksčiau, — kupiną ramaus nusižeminimo ir 
gilios pagarbos. Ir jis tikrai kalbėjo kaip kareivis, pakviestas 
pasiaiškinti pas karininką. 

Emilė jau pradėjo atsipeikėti — ir nenorėjo žinoti, ar nuo 
Maiklo bučinių, ar nuo varginančio šliaužimo tuneliu. Tačiau 
smalsumas nugalėjo. Aišku, tai neįmanoma, bet galbūt vis dėl- 
to už durų vienas angelas bara kitą angelą, ir, ko gero, šitai 
vertėtų išsiaiškinti. 

Ji atsargiai atidarė duris ir išvydo Maiklą, stovintį vidu- 
ry kambario nuleista galva. 

— Tai kūnas, — tyliai kalbėjo jis. — Regis, aš negaliu 
jo suvaldyti. Taip, aš suprantu. Tačiau ji tokia graži, kad man 
sunku atsilaikyti — taip ji mane traukia. 

Jam už nugaros Emilė nusišypsojo. Jai dažnai sakydavo, 
kad ji — Šauni ir Žavi, ir jai tai buvo malonu, tačiau šito žmo- 
gaus Žodžiai bemaž privertė ją patikėti, kad taip yra iš tikrųjų. 

— Tačiau jos siela yra graži! — karštai pasakė Maiklas, 
tarsi gindamas Emilės garbę, ir ji nusišypsojo dar plačiau, 
kai jis suklusęs nutilo. 

— Tu juk nežinai, kodėl aš buvau atsiųstas čia, ar ne? — 
paklausė Maiklas nematomojo. 

Emilė klausėsi tylos, kai tuo tarpu Maiklas linksėjo ir 
kaskart tyliai murmėjo: 

— Hm, hm, — po kelių minučių jis šiek tiek pasuko gal- 
vą Emilės pusėn ir paaiškino: — Jis sako, kad jam ir nedera 

žinoti, kas yra angelo galvoje, tačiau jis nemano, kad mano 
misija suderinama su žavių merginų bučiavimu spintose. 

Po šių žodžių Emilė nusišypsojo, ir Maiklas pamerkė jai 
akį, o po akimirkos jis atsisuko ir nusišypsojo. 

— Ar pasiruošusi eiti? Šis kūnas alkanas. 

— Bet kaip...? — pradėjo ji, tačiau Maiklas kone išstūmė 
ją iš kambario, iš namo, kol pagaliau jie atsidūrė mašinoje. 


Emilė valė virtuvę, gramdė nuo spintelių pridžiūvusius 
kiaušinius, o Maiklas sėdėjo ant taburetės prie nedidelio ba- 
ro ir mąstė. 

Didžiąją kelionės į jos namus dalį jis tylėjo, tačiau ji ma- 
tė, kad jam neramu. Ir prireikė nemažai pastangų, kad išgau- 
tų jo nerimo priežastį. 

— Turiu išsiaiškinti, kodėl esu čia, — pasakė jis. — Po 
šios dienos įvykio mane gali atšaukti anksčiau, negu aš suži- 
nosiu, kodėl buvau čia atsiųstas. Tu per daug žmogiškai ma- 
ne trauki, Emile, o aš leidžiu, kad tai trukdytų man išsiaiš- 
kinti ir vykdyti užduotį. 

Emilė negalėjo jam nei atsakyti, nei patarti. Atrodė, jog 
jis Visai ramiai ištvėrė namo, kuriame vaidenasi, siaubą, ta- 
čiau ji vis dar negalėjo pamiršti tų įspūdžių. Šliaužti bjauria 
palėpe tikrai nebuvo labai malonu. Bet svarbiausia, Maiklas 
taip ir nesužinojo, kodėl jis yra Žemėje. 

— Ką planuoji veikti rytoj? — paklausė jis, kai ji pradė- 
jo daryti sumuštinius jų vėlyviems priešpiečiams. 

— Eiti į darbą. Atsimeni tą vietą? Kai sugrįšiu, ten bus 
visiškas chaosas ir aš turėsiu... 

— Aš eisiu su tavimi. 

— Ne, neisi. Ir net negalvok. Niekas neturi tavęs pamatyti. 

— Ar aš toks bjaurus? — jis mėgino pajuokauti, tačiau 
jo akys buvo liūdnos. 

—- Ne, tai per daug pavojinga. Tave kas nors gali pama- 
tyti. 

— O jei mane kas nors ir pamatytų, ką man padarys? 
Nužudys? 

— Aš tikrai nenoriu, kad tu taip lengvabūdiškai kalbė- 
tum apie tokius rimtus dalykus. 

— Vienintelis rimtas dalykas, susijęs su mano mirtimi, 
yra tas, kad tai gali įvykti anksčiau, negu aš įvykdysiu savo 
užduotį čia — kad ir kokia ji būtų. 

— Tu nemanai, kad tai susiję su tuo, kas įvyko Madiso- 
no name? — paklausė ji. 


— Nesu tikras. Tai įmanoma, tačiau... — jis pakėlė gal- 
vą. — Aš tik manau, kad ilgainiui tai išsiaiškinsiu. Man ne- 
ramu, kad... — jis vėl nuleido galvą ir įbedė žvilgsnį sau į 


rankas. Neatrodė, kad dar ką nors pasakytų. 

— Tau neramu dėl ko? — Emilė stengėsi kalbėti nerū- 
pestingai, tačiau ji žinojo, kad tai, apie ką jis galvoja, yra 
rimta. 

Kai jis ir vėl pažvelgė į ją, jo akys buvo švelnesnės. 

— Matai, Emile, tiesa yra ta, kad aš nesu labai geras an- 
gelas sargas. Vieni Žmonės man patinka labiau už kitus, o kai 
kurie išvis nepatinka. Mes visi stengiamės būti tokie kaip Die- 
vas. Jis myli visus. Iš tikrųjų. Ir visai nesvarbu, kas tie žmo- 
nės ir ką jie padarė. Dievas juos vis tiek myli. 

Maiklas giliai įkvėpė ir vėl tarė: 

— Mes stengiamės lygiuotis į jį, tačiau aš nė nepriartė- 
jau prie jo. Aš linkęs visur kištis. 

— Ir kaip tu tai darai? 

— Įspėju savo numylėtinius apie gresiantį pavojų ir pa- 
našiai. 

— Pavyzdžiui, pakuteni jiems nosis, kai turi įvykti kas 
nors baisaus? 

— Tikra tiesa. Numanau, jog jeigu taip elgčiausi su vi- 
sais savo žmonėmis, būtų gerai. Tačiau aš, regis, negaliu,.toks 
būti kiekvienam. Antai turiu vieną Žmogų, kuris iš tiesų yra 
negeras. Kupinas egoizmo, blogio. Tas žmogus žudo, muša 
žmones, kankina vaikus. 

— Tačiau tu turi jį mylėti. 

— Taip, iš tiesų. Adrianas su savo visais globotiniais el- 
giasi vienodai. Tačiau aš... — jis suglumęs pažvelgė į ją. 

— Kaip tu elgiesi su tuo nenaudėliu? 

Maiklas susiraukė. 

— Pasistengiu, kad jis vis įkliūtų. Kiekviename jo gy- 
venime vis pašnibždu kam nors į ausį, kur jis yra, jį sugauna 
ir uždaro. Jei jis pabėga, pasirūpinu, kad jį ir vėl sugautų. 

Viename gyvenime išlaikiau jį kalėjime dvidešimtį metų už 
tai, kad jis pavogė šaukštą, nes žinojau, ką jis padarytų, jeigu 
būtų laisvas. O kai jį paleido, pasistengiau, kad jis pavogtų 
arbūzą ir vėl sugrįžtų atgal. 

— Taigi tu esi siaubingas angelas, — pasakė ji, tačiau iš 
tikrųjų ji jau kunkuliavo iš juoko. 

— Tai nejuokinga. Dievas suteikė jums, mirtingiesiems, 
laisvą valią, ir aš neturėčiau kišti pirštų prie jos. Adrianas 
būtų pasakęs man, kad tas žmogus gali pasikeisti, bet aš jį 
patupdžiau į kalėjimą, ir jis neturėjo galimybės pamėginti. 
Tačiau, Emile, kai matai žmogų, darantį vien tik bloga dau- 
giau negu tris šimtus metų, tu pagalvoji: jis niekada nepasi- 
keis! 

Emilė nežinojo, ką pasakyti — nebent tik tiek, jog ma- 
no, kad jis teisus. Kita vertus, ką ji išmano apie angelus? “Ta- 
čiau dar neaišku, ar jis yra angelas", — pridūrė pati sau. 

— Su garstyčiomis ar majonezu? — garsiai pasiteiravo ji. 

— O kas tai yra? — paklausė jis. Ji paaiškino, ir jo min- 
tys pasuko kita linkme. 


O skyrius 


Kitą rytą eidama į darbą Emilė galvojo apie tai, kad ke- 
tino iki šio ryto atsikratyti Maiklu, tačiau taip ir neatsikratė. 
Kažkokiu būdu jis priversdavo ją pamiršti net pačius geriau- 
sius ketinimus. 

Praėjusį vakarą jis paprašė jos parodyti, ką Žmonės daro 
su plienu ir maistu. Ji tik po kurio laiko suprato, ką jis turėjo 
galvoje, nes iš pradžių įsivaizdavo kardus ir avis, aukojamas 
ant senovinių altorių. Ji beveik nusivylė, kai išsiaiškino, kad 
jis kalbėjo tiesiog apie kepimą ant grotelių. Jos ir Donaldo 
butus jungė nedidelis balkonėlis, taigi ji atnešė anglių ir 
degamojo skysčio, o paskui paaiškino jam, ką daryti, kol ji 
nueis į parduotuvę nupirkti mėsos. Ji buvo nusiteikusi grįžus 
rasti pastatą, sudegusį iki pamatų, tačiau maloniai nustebo 
radusi tvarkingai paruoštas anglis. O Maiklas buvo toks pa- 
tenkintas savimi, kad rodės, pakils dangun. 

— Ar nori, kad paskraidyčiau? Aš galiu, tu žinai, — pa- 
sakė jis, ir ji negalėjo susilaikyti nesusijuokusi. 

Po pietų jis panoro, kad ji išmokytų jį šokti, kaip kad 
matė ją darant. Tam prireikė šiek tiek laiko, tačiau pagaliau 
ji išsiaiškino, kad jis turėjo galvoje valsą, kurį ji šoko dar 
Edvardo laikais. Ji, žinoma, netikėjo persikūnijimu, vis dėlto 
nepaprastai greitai įvaldė visus žingsnius ir judesius. Kai ji 
1r Maiklas drauge skriejo per kambarį, jis papasakojo jai apie 
puotą, kurioje ji dalyvavo, sidabrinę suknelę, kurią vilkėjo, 
ir deimantus plaukuose. 

— Ten tu buvai pati gražiausia moteris, — kalbėjo jis, — 
ir joks vyras negalėjo nuleisti nuo tavęs akių. 

— Netgi mano vyras? — pajuokavo ji, tačiau Maiklas 
nusigręžė ir neatsakė. O ji ir nebeklausė, nes tiktai Dangus 
gali žinoti, kas jai buvo nutikę anais laikais, kai dar nebuvo 
šiuolaikinės medicinos. 

Visos tos pasakos, kurias jis sekė, — tikros ar išgalvo- 
tos — iš tikrųjų padėjo jai pamatyti save kitu laiku ir kitoje 
vietoje. Ji matė žvakes, užuodė kvepalų aromatą, girdėjo tylų 
kitų šokėjų juoką. Ji bemaž jautė korsetą, veržiantį jos kūną 
1r beveik pergnybiantį juosmenį, ilgą sijoną, apsunkusį nuo 
daugybės sidabriškų stiklo karoliukų, žavingai besiplaiks- 
tantį apie kojas. 

Kai muzika nutilo ir Maiklas atitraukė ranką, reginys din- 
go, Ir ji vos įstengė susivaldyti ir nepulti vėl į jo glėbį, kad 
dar kartą visa tai patirtų. 

Maiklas tarė: 

— Manau, kad turėtume išsiskirti nakčiai, Emile. Labos 
nakties, — tada jis staiga nusisuko ir išėjo palikęs ją vieną 
po tvieskiančiomis šiuolaikinėmis lempomis. Daugiau jokių 
žvakių, jokių apnuoginančių pečius suknelių. 

Tačiau tik pasilikusi visiškai viena miegamajame ir sau- 
gumo dėlei užsirakinusi Emilė pasiryžo būti sau atvira. Ji pri- 
valo suimti save į rankas. 

— Atsiribojimas, — balsu pasakė ji. Atsiribojimas ir at- 
stumas. Ir galbūt rytoj vakare ji paskambins Donaldui, net 
jei Jis ir nemėgsta būti trukdomas darbadieniais. Nebent iš- 
imtiniais atvejais. “O ar tai nėra išskirtinis atvejis?" — pa- 
galvojo ji ir palindo po antklode. 

Penktą valandą, Maiklui dar miegant, Emilė ant pirštų 
galų išsėlino iš namų. Keliaudama į darbą stengėsi įtikinti 
save, kad ji nėra bailė, 0... išėjo anksti todėl, kad turi daug 
nuveikti, tik ne dėl kurios nors kitos priežasties. Raštelis, ku- 
riame ji griežtai liepė Maiklui niekur neišeiti iš buto visą dieną 
1r neleisti, kad kas nors jį pamatytų, tėra sveikas atsargu- 
mas. Tiesa, jis Žino, jog privalo niekam nesirodyti, bet juk 
priminti vertėjo? Ko gero, raštelis įtikins kur kas geriau nei 
pokalbis? 

Tačiau ji vėl prisiminė, kaip su Maiklu šoko valsą. 

— Galbūt per priešpiečius paskambinsiu Donaldui, — 
burbtelėjo ji ir paspartino žingsnį. 


— Kaip laikosi jūsų šeima, ponia Širli? — paklausė Emi- 
lė nėščią moterį su dideliu pilvu bibliotekoje. 

— Visi gyvuoja puikiai. Tik jaunėlis peršalęs. O kaip se- 
kasi Donaldui? 

— Jo sveikata puiki. Jis... — ji nutilo, kai pakėlusi gal- 
vą išvydo įeinantį į biblioteką Maiklą. 

— Emile? Ar viskas gerai? — paklausė ponia Širli. — 
Atrodote, tarsi būtumėt pamačiusi vaiduoklį. 

— Ne, tiktai angelą, — atsakė Maiklas, atsirėmė į stalą 
ir pažvelgė į nėščią, storą ir labai pavargusią ponią Širli taip, 
tarsi ji būtų buvusi pati seksualiausia moteris. 

— Ak, — pratarė ponia Širli ir sumirksėjo. — Nemanau, 
kad mes buvome susitikę. Aš esu Zuzana Širli, o jūs... 

Maiklas pakėlė jos ištiestą ranką prie lūpų ir lėtai pabu- 
čiavo krumplius, kurių apgailėtinas vaizdas liudijo, jog mo- 
teris jau dešimt metų rūpinasi būriu vaikų. 

— Aš esu Maiklas... — dvejodamas jis pažvelgė į Emi- 
lę, ir ji suprato, kad jis pamiršo savo pavardę. 

— Čemberlenas, — mestelėjo ji ir žvilgsniu davė supras- 
ti, kad ji nudės jį už pasirodymą viešumoje. 

Tačiau jis nekreipė dėmesio į ją ir vėl pažvelgė į ponią 
Širli. 

— Taip, žinoma... Čemberlenas. Aš esu Emilės pusbro- 
lis. Iš motinos pusės. Ir dabar apsistojau pas ją. 

— Betgi Emile, kodėl mums nepasisakei? — paklausė 

ponia Širli. Beje, ji visai neskubėjo ištraukti delno iš Maiklo 
saujos. 

Emilė per daug sunkiai rijo seiles, kad galėtų kalbėti. 
Pusbrolis? Apsistojo pas ją? 

— Emile, brangioji, — tarė Maiklas, — ar viskas gerai? 
Galbūt norėtum ko nors atsigerti? 

Poniai Širli žvilgčiojant tai į vieną, tai į kitą, Emilė ne- 
drąsiai šyptelėjo ir akimirksniu suprato, kad dabar jos gyve- 
nimas baigtas. Per tris valandas visas Grynbrairas sužinos, 
kad pas ją apsigyveno “pusbrolis". 

— Sakykite, Čemberlenai, ar jūs vedęs? 

— Vedęs! — Emilė taip sunkiai išstūmė šį žodį iš ger- 
klės, kad pradėjo kosėti. 

Maiklas persisvėrė per stalą ir paplekšnojo jai per nuga- 
rą, tačiau jau po pirmo plekštelėjimo jo ranka pradėjo ją glos- 
tyti. 

— Išsiskyręs, — pasakė Maiklas šypsodamasis poniai 
Širli. — Deja, laukia oficialios skyrybos. 

Emilė, vis dar kosėdama, atsitraukė nuo Maiklo rankos, 
tačiau kai jis padėjo ranką ant stalo, ji taip kirto per ją, kad 
jis aiškiai suprastų, jog per daug sau leidžia. 

Maiklas neatitraukė akių nuo ponios Širli, tačiau atitrau- 
kė ranką, o Emilė tuo tarpu liovėsi kosėti. 

— Ką gi, Emile, — pasakė ponia Širli, — geriau jau grį- 
šiu į namus, kol vaikai jų nenugriovė. Turiu pasakyti, kad 
nors ir gerokai nustebau, man buvo malonu su jumis susipa- 
žinti, Čemberlenai. 

— Prašau vadinti mane Maiklu, — pasakė jis. 

— Privalote būtinai ateiti pas mus papietauti, kad mudu 
su vyru galėtume artimiau susipažinti. Arba ne, — pasakė ji 
taip, tarsi jai būtų ką tik toptelėjusi į galvą mintis, — skyry- 
bos, ko gero, sunkus išgyvenimas — galbūt galėčiau supa- 
žindinti jus su keliomis savo draugėmis? 

— Man būtų labai malonu, — kone sumurkė Maiklas. — 
Ak, verčiau paskubėkite, nes labai greitai į pasaulį gali pasi- 
belsti kūdikiai. | 

— Kūdikiai? — suglumusi pratarė ji. — O ne, kūdikis tik 
vienas. Aš tik šiaip labai stambi, o man dar liko du mėnesiai. 

Begaliniam Emilės pasidy gėjimui ir akivaizdžiam ponios 
Širli džiaugsmui Maiklas uždėjo delnus ant jos didžiulio kie- 
to pilvo. 

— Kūdikiai du, berniukas ir mergaitė, o jums liko tik 
penkios savaitės. 

— Ak, — tarė ponia Širli, pasukusi durų link. Ji Šypso- 
josi visam pasauliui taip, tarsi ką tik būtų gavusi popiežiaus 
palaiminimą. — Aš tikrai paskambinsiu savo gydytojui ir gal- 
būt pareikalausiu, kad būtų padaryta dar viena sonograma. 

— Taip, — maloniai pritarė Maiklas. — Ir nepamirškite 
pažado supažindinti. 

— Ak, galite nesibaiminti, — atsakė ji išeidama atbula, 
tarsi bijotų bent sekundei nuo jo nusigręžti. 

Kai ji išėjo, Maiklas atsisuko į Emilę vis dar šypsoda- 
masis. 

— Tu beprotis! — sušnypštė ji stengdamasi kalbėti ty- 
liai, kad kiti žmonės bibliotekoje jos negirdėtų. — Ar Žinai, 
ką tu padarei? 

— Aš tik norėjau pamatyti biblioteką, — linksmai pasa- 
kė jis. 

Ji giliai įkvėpė ir pradėjo skaičiuoti iki dešimties, tačiau 
pavyko suskaičiuoti iki trijų, nes jis persisvėrė per stalą ir 
pamėgino savo nosimi paliesti jos nosį. 

— Ponia Širli papasakos apie tave visoms miestelio mo- 
terims, ir per dvidešimt keturias valandas čia prisistatys FTB! 

— Tiesą sakant, — ramiai pasakė Maiklas, — nemanau, 
kad tu teisi. Su kai kuo šį rytą kalbėjausi ir... 

— Gyvu ar mirusiu? — įgėlė ji. 

— Gyvu. 

Ji žvelgdama į jį primerkė akis. 

— Turinčiu kūną ar ne? 

Maiklas šyptelėjo puse lūpų. 

— Ne. Ji sakė, kad šiame miestelyje vienam vyrui tenka 
dvidešimt moterų ir... 

— Ji? Kas ta ji? 

— Dvasia, kuri man pasakė, kad ji moteriškos lyties. Ar 
tu pavydi? 

— Nė truputėlio. Aš tik noriu žinoti, kur tu sutikai tą 
moterį, o gal dabar jau ir mano bute vaidenasi? 

— Ne, ji apsistojusi pas Antiną... ė, na, pas Donaldą. Ji 
man sakė, kad šiame miestelyje yra tiek mažai vyrų, kad čia 
esu saugesnis negu bet kurioje kitoje planetos vietoje. Taip 
pat sakė, kad galiu jaustis ramus, nes niekas nepasakys nie- 
ko, dėl ko būčiau išmestas iš čia. 

Emilė neketino komentuoti, išgirdusi tokį iškreiptą jos 
mylimo miestelio apibūdinimą. Be to, juos pastebėjo Ana Hol- 
mer, viena lankytoja, ir, matyt, nusprendė, kad kaip tik šią 
akimirką reikia užsirašyti knygas. Maiklas prasižiojo kažką 
sakyti, tačiau Emilė metė jam tokį nuožmų žvilgsnį, kad jis 
tik nusisuko ir susidomėjo plakatu, reklamuojančiu naujau- 
sią Nensės Pikard fantastinį romaną. 

Kai Ana išėjo, Emilė vėl kreipėsi į Maiklą, tik dabar 
tyliau: 

— Ką ta moteris veikė Donaldo bute? 

— Aš nežinau. Man atrodė nemandagu klausti. 

— Puiku, dvasių etiketas, — burbtelėjo ji ir įtempė 
lūpas. 

— Emile, ar tu ant manęs pyksti? 

Ji neketino atsakyti, nes buvo įsitikinusi, jog jis žino, 
kad klausimas nereikalingas. Be to, ji neketino leisti jam nu- 
kreipti jos minčių kita linkme. 

— Ko tau čia reikia? 

— Pamaniau, kad galbūt peržvelgsiu namo, kuriame lan- 
kėmės vakar, dokumentus, o kadangi Lilijana sakė, kad čia 
yra miesto centras... 

— O kas ta Lilijana? — ji paklausė taip garsiai, kad Ha- 
tė ir Sara Somervil pakėlė akis nuo detektyvinių romanų, ku- 
riuos jos skaitė. Paskui prašneko tyliau: — Ne, tik nesakyk 
man, kad tai kūno neturinti dvasia, kuri gyvena Donaldo bu- 
te, gerai? — ji nusišypsojo Maiklui netikra šypsena. — Ka- 
dangi ten jo nebūna visą savaitę, galbūt ji turėtų mokėti nuo- 
mos mokestį. 

— Ji neturi kišenių gryniesiems, be to, gali iškilti pro- 
blemų, jei ji pamėgintų atsidaryti sąskaitą banke. Tu žinai, 
koks jūsų, mirtingųjų, požiūris į dvasias. 

— Baik šaipytis iš manęs. Ką turi galvoje sakydamas, 
kad ji neturi kišenių? 

— Jokiu būdu nedrįsčiau 1š tavęs šaipytis, o Lilijana pa- 
liko šį pasaulį maudydamasi, todėl... — jis gūžtelėjo pečiais, 
o paskui jo akys nušvito. — Galbūt tu įdarbintum ją čia, bib- 
liotekoje. Ji tikrai galėtų pasirūpinti, kad Žmonės laiku 
grąžintų knygas, o be to, galėtų sudaryti draugiją tiems dviem 
vyrams, sėdintiems... 

— Liaukis! Aš nenoriu daugiau girdėti tavo pasakojimų 
apie... apie nuogas šmėklas. Ir tikrai nenoriu girdėti apie 
šmėklas mano bibliotekoje. 

— Tikrai? Tai tikrai labai šaunūs vyrai. Tiktai manau, 
kad vienas iš jų nužudė... 

— Dar vienas žodis, ir aš tave iš čia išmesiu, — sušnypštė 
ji vogčiomis žvilgčiodama į paneles Somervil. Jos taip sten- 
gėsi nugirsti, apie ką šnekama, kad jų liemenys Emilės pusėn 
buvo pasvirę keturiasdešimt penkių laipsnių kampu. 

Maiklas šypsojosi. 

— Tai kur laikai savo tiriamąjį darbą? 

— Kodėl tau nesugrįžus į mano butą? — labiau įsakė 
negu pasiūlė ji, — o aš parnešiu jį namo? 

— Jokiu būdu. Noriu būti šalia tavęs, kol išsiaiškinsiu, 
koks blogis tyko tavęs. 

— Žinoma, tu kalbi ne apie save ir tas bekūnes sielas? 

— Emile, Emile, galėčiau pagalvoti, kad pyksti ant ma- 
nęs. Geriau nusišypsok, nes Žmonėms jau darosi įdomu, apie 
ką tu ir aš taip intymiai šnibždamės. 

Staiga ji pagalvojo, kad geriau jis tegu būna šalia. Ji bent 
jau žinos, kur jis yra ir ką veikia. Jokios pažangos mėginant 
juo atsikratyti. 

— Na, gerai, eik ir atsisėsk ten, 0 aš atnešiu tai, ką turiu, 
kad galėtum pasižiūrėti. 

— Ačiū, bet aš atsisėsiu prie kampinio stalelio. Tie vy- 
rai užsidegę ką nors nuveikti, tad jie galės man padėti. 

Emilė piktai pažvelgė į jį. 

— Na gerai, bet jei nors vienas iš jų pradės versti pusla- 
pius ar kitaip gąsdinti mano lankytojus, aš... — o kaip būtų 
galima nubausti šmėklas? Ji kreivai nusišypsojo Maiklui. — 
Aš papasakosiu Adrianu! apie jus visus, — ji pajuto pasiten- 
kinimą pamačiusi, kaip Maiklo veidas prarado spalvą. 

— Tu mokaisi per daug greitai, — pasakė jis, tačiau prieš 
nusisukdamas pamerkė jai akį. O vėliau, kai ji padėjo ant stalo 
pėdos aukščio popierių krūvą, sušnibždėjo: — Jie nori susi- 
pažinti su Lilijana, — ir pakraipė antakius taip, jog Emilė tu- 
rėjo nusisukti, kad nepradėtų juoktis. Mintis apie dvi senstelė- 
jusias dvasias, kurioms įgriso — tik Dangus žino kiek laiko — 
sėdėti bibliotekoje, dvasias, norinčias susipažinti su nuoga mo- 
ters dvasia, buvo daugiau, negu ji galėjo ištverti. Tik po kurio 
laiko ji susikaupė ir pasakė: 

— Kai baigsi, atnešiu dar, — deja, Emilės balsas neskam- 
bėjo taip griežtai, kaip ji būtų norėjusi. 

“Penktadienio vakaras", — pagalvojo Emilė. Ji atsirėmė 
į vonios kraštą ir užmerkė akis. Žinoma, viskas, ką j1 Šią sa- 
vaitę darė, buvo blogai, vis dėlto ji turėjo pripažinti, kad tai 
buvo pati įdomiausia savaitė gyvenime. Tiesa, ji sau primi- 
nė, kad geriau būtų praleidusi laiką su Donaldu, tačiau savai- 
tė buvo išskirtinė. 

Kai antradienį bibliotekoje pasirodė Maiklas, ją apėmė 
siaubas, kad jį atpažins. Emilė įsivaizdavo jį, gulintį kraujo 
klane ant grindinio, apsuptą FTB ir mafijos vyrukų su auto- 
matais ar kitokiais ginklais, kuriuos jie šiais laikais nešioja- 
si. Tačiau po labai įtemptos popietės, taip ir neužgriuvus jo- 
kiems smogikams, ji šiek tiek atsipalaidavo. 

Na, atsipalaidavo tam tikra prasme. Tiesa buvo tokia, kad 
kai Zuzana Širli išėjo iš bibliotekos ir pradėjo visam pasau- 
liui trimituoti apie bibliotekoje sėdintį bemaž laisvą viengun- 
gi, ji neturėjo nė minutės ramybės. Grynbrairas buvo prie- 
miestis, ir visą savaitę čia beveik nebūdavo vyrų. Dauguma 
jų, kaip ir Donaldas, turėjo butus mieste, kur jie dirbo, o na- 
mo sugrįždavo tik penktadienio vakarą su portfeliais, prigrūs- 
tais darbų. 

— Tai primena karinį miestelį, — kažkada guodėsi Ire- 
na. — Vyrai kiekvieno pirmadienio rytą išeina į karą ir su- 
grįžta kontūzyti savaitgalį. 

Emilei neatrodė, kad Grynbrairas toks jau blogas, tačiau 
kartais ir ji pripažindavo, kad čia trūksta vyrų. Taigi vos tik 
pasklisdavo žinia, kad suaugęs, heteroseksualus vyras yra 
mieste, jis tapdavo miestelio atrakcija. 

Emilė, braukdama kempine per kairiąją koją, susierzi- 
nusi pagalvojo, kad Maiklui tai patiko: Jis mėgavosi kiekvie- 
na dėmesio minute, ir visa nesvarbu, ar tai buvo vienišų mo- 
terų, ar vaikų, retai matančių savo tėvus, dėmesys. 

Tai dienai baigiantis Maiklas atsisakė perskaityti tiria- 
mojo darbo užrašus, kuriuos jam buvo davusi Emilė, ir pa- 
skyrė savo dėmesį Grynbrairo Žmonėms. Per priešpiečius jis 
paliko krūvą popierių ir persėdo į jaukų bibliotekos kampelį, 
kur Emilė buvo įrengusi vietelę vaikams. Čia stovėjo krėslai 
ir dideli pampsai, taip pat buvo patiestas storas kilimas — 
Emilė tris mėnesius kaulijo prekybos agento, kad šis padova- 
notų jį bibliotekai. 

Emilei registruojant vieną knygą po kitos, — nes Grynb- 
rairo gyventojams tai buvo pretekstas ateiti į biblioteką, — 
Maiklas įrengė kažką panašaus į remonto dirbtuves. Visai at- 
sitiktinai nukrito lėlės galva. Ta lėlė buvo mergaitės, kuri sto- 
vėjo šalia savo motinos, sveikinančios atvykusį į miestą Maik- 
14. Motina, išsiskyrusi ir viena auginanti vaiką, nepastebėjo, 
kaip didelės dukrytės akys prisipildė ašarų, kai ši išvydo sa- 
vo lėlę be galvos. Tačiau tai pastebėjo Maiklas. Atsiklaupęs 
jis paėmė lėlę, nukritusią galvą ir pataisė žaislą. 

Motina nervingai ir tuščiai šnekėjo, tačiau stengėsi su- 
daryti kuo geresnį įspūdį, o Maiklas matė tik mergaitę. 

— Ar žinai kokių nors pasakų? — pašnibždomis paklau- 
sė mergaitė, žiūrėdama į dideles tamsias Maiklo akis. 

— Žinau daugybę pasakų apie angelus, — tyliai atsakė 
jis. — Ir labiau už viską norėčiau tau keletą papasakoti. 

Mergaitė linktelėjo ir ištiesę ranką, kad Maiklas ją pa- 
imtų, o tada nusekė paskui jį į vaikų kampelį. Mergaitės mo- 
tina tik sumirksėjo ir pasiteiravo Emilės, ar nieko neatsitiks, 
jei ji paliks bibliotekoje mergaitę, kol pati sutvarkys keletą 
reikalų. 

— Aš... — sutriko Emilė. Paprastai ji neleisdavo biblio- 

tekos paversti dieniniu darželiu, tačiau dabar ji pažvelgė į 
Maiklą ir mergaitę, susėdusius ant grindų ir įsijautusius į kaŽ- 
kokią istoriją, kurią jis pasakojo. Emilė atsakė, kad vaikas, 
žinoma, gali pasilikti. 

Paskui nebuvo nei galo, nei krašto. Čia susirinko viso 
miestelio vaikai su savo sulaužytais žaislais ir ištemptomis 
ausimis, trokštančiomis išgirsti, ką jiems papasakos Maik- 
las. 
dirbo ne visą dieną, ir paprašė ateiti į darbą, nes ji esanti la- 
bai reikalinga. Gidrą taip pribloškė šis prašymas, kad ji, ne- 
tarusi nė žodžio, išskubėjo. Kai atvyko, Emilė net nedrįso 
paklausti, kokiu greičiu ji važiavo. 

— O Dieve, pasigailėk, — pratarė Gidra, plačiai išspro- 
ginusi savo dideles rudas akis, kai užmetė žvilgsnį į sausa- 
kimšą biblioteką. — Kas jis? 

Gidra buvo visa pėda aukštesnė už Emilę ir kokiu šimtu 
svarų sunkesnė. Tokio geraširdžio žmogaus Emilė dar nieka- 
da nebuvo sutikusi. Gidra gyveno miesto pakraštyje su savo 
vyru, retkarčiais pasirodančiu namuose, ir dviem paaugliais 
sūnumis, kurie ištisas dienas tik valgė ir Žiūrėjo televizorių. 
Ji sakė Emilei, kad eiti į darbą jai yra vienas didžiausių ma- 
lonumų gyvenime. 

— Mano pusbrolis, — atsakė Emilė per trijų moterų gal- 
vas, kurios buvo išsirikiavusios prie stalo ir laukė, kol bus 
įregistruotos jų knygos. — Ar gali pabūti prie stalo, kol aš 
žmonėms paieškosiu knygų? 

— Na žinoma, — atsakė Gidra, o jos akys vis dar buvo 
išsiplėtusios — ji spoksojo į Maiklo viršugalvį; patį vyriškį 
užstojo krūva vaikų. — Ar jis koks gatvės cirkininkas? 

— Angelas, — pasakė Emilė atsainiai, o paskui žvilgte- 
lėjo į Gidrą, gūžtelėjo pečiais ir pradingo tarp lentynų. Atsi- 
laisvinusi nuo stalo ji įsimaišė tarp kitų moterų, susirinkusių 
į biblioteką. Jai buvo be galo smalsu pasiklausyti, kokias is- 
torijas pasakoja Maiklas. 

Su pilnu glėbiu knygų Emilė stabtelėjo grupelės pakraštyje 
ir klausėsi. Ji nežinojo, ko tikėtis iš Maiklo pasakojimų — reli- 
ginių siužetų, Biblijos motyvų ar ko nors panašaus. Tačiau jis 

pasakojo Amerikos istoriją, o apie Amerikos revoliucinį są- 
jūdį pasakojo taip, tarsi pats būtų ten dalyvavęs. 

Ir jis galėjo atsakyti į visus klausimus, kuriuos tik užda- 
vė vaikai: “Ką jie valgė?", “Kaip jie prausėsi?", “Ar jų tėvai 
dirbo mieste?“', “Ar jiems patiko vaizdo žaidimai ?“. 

Niekas nesuglumino Maiklo, ir Emilė netikėtai pajuto, 
kad braunasi į priekį, nes ji irgi turėjo keletą klausimų, ku- 
riuos norėjo užduoti. Tačiau kai Maiklas pakėlė galvą ir pa- 
merkė jai akį, ji prisiminė savo darbą ir nunešė knygas lau- 
kiantiems lankytojams. 

Gidra ženklino knygas, vos tik suskubdavo jas atversti. 

— Manau, kad geriau jau uždaryk langą, nes tie popie- 
riai tuoj nuskris nuo stalo, — pasakė ji ir parodė į tolimiau- 
sią kampą, kur buvo padėtas tiriamasis darbas apie Madiso- 
no tragediją. 

Ir Emilė pasibaisėjusi pastebėjo, kad darbo lapai verčia- 
si vienas po kito, tarsi pora Žmonių juos skaitytų. Paskui nuo 
lentynos atkeliavo ir atsivertė stora byla. 

Tvardydamasi, kad nepradėtų bėgti ir neatkreiptų į save 
dėmesio, ji vis tiek apvertė dvi kėdes. 

— Liaukitės! — sušnypštė ji stalo pusėn. — Jūs išgąs- 
dinsite lankytojus, — akimirksniu popieriai nustojo judėti. 

“Juos apraminusi turėčiau būti patenkinta", — pasakė 
pati sau. Tačiau jautėsi taip, tarsi ką tik būtų uždraudusi dviem 
lankytojams naudotis biblioteka. Kokią teisę turi ji juos tram- 
dyti vien todėl, kad jie bekūniai? 

— Prakeikimas, prakeikimas ir dar kartą prakeikimas, — 
burbtelėjo ji, o paskui iš kampo paėmė didelę kamščiamedžio 
širmą ir apsupo ja stalą. — Galite tęsti, — susierzinusi pasakė 
ji. — Tačiau jei kas nors eitų pro šalį, tuoj pat liaukitės šna- 
rinti popierius, supratote? 

Emilė nebuvo tikra, tačiau jai pasirodė, jog nusisukda- 
ma aiškiai išgirdo, kaip vyriškas balsas pasakė "ačiū". Ji pa- 
kėlė į viršų rankas. 

— Puiku, dabar aš dar ir dvasioms padedu įveikti nuo- 
bodulį. 

Gidra linktelėjo širmos pusėn. 

— Su kuo tu kalbėjaisi? 

— Su savimi, — atsakė Emilė. — Ten yra mano tiriama- 
sis darbas apie Madisoną, ir aš nenoriu, kad kas nors jį lies- 
tų, — ir ji nuėjo Gidrai dar nespėjus paklausti, kodėl ji nepa- 
dėjo popierių į vietą. O ką ji būtų atsakiusi — jog norėtų, kad 
tie velioniai, iš kurių vienas gali būti žmogžudys, laikytųsi 
atokiau nuo jos kabineto? 

Penktadienis jau buvo ketvirta diena, kai biblioteka pa- 
nėšėjo į beprotnamį. Iš pradžių moterys ėjo pasižiūrėti į Maik- 
1ą, puoselėdamos aistringo romano arba įsipareigojimų vil- 
tis. Bent jau šitai Emilė įskaitė jų akyse. Tačiau laikui bėgant 
viskas keitėsi. 

— Nuskriausti vaikučiai, ateikite pas mane, — trečia- 
dienio popietę pasakė Gidra, žiūrėdama į Maiklą, kuris juo- 
kėsi su vaikais ir mokė juos žaisti vieną penkiolikto amžiaus 
žaidimą. — Jis man primena Biblijos personažą. Jis nori, kad 
vaikai eitų pas jį. Visai kaip Jėzus. 

— Manau, kad Maiklas yra ne to lygio, — rūsčiai pasa- 
kė Emilė, nešdama dar vieną krūvą knygų. 

— Lygio? — paklausė Gidra ir nusišypsojo. — Aš tikrai 
esu įsitikinusi, kad tu pavydi, Emile. O man tai atrodo keista, 
kai Žinau, kad esi susižadėjusi su Donaldu. Beje, o kaip jis? 
Kaip jam patinka, kad tu gyveni su tuo žaviu juodaplaukiu 
raumenų kalnu? 

Emilė dėjo knygas ant stalo ir nepratarė nė žodžio. 

— Nagi, nagi, — tarė Gidra. — Jei spręsčiau pagal tavo 
veido spalvą, tai sakyčiau, kad televizijos žmogus nežino apie 
šitą, na, pusbrolį. Pasakyk man dar kartą, koks tarp jūsų gi- 
minystės ryšys. 

Emilė nusistebėjo, kad jai iš viso kada nors galėjo patik- 
ti Gidros humoro jausmas. 

— Iš mamos pusės, — maloniai atsakė ji. — Mūsų sene- 
lė ta pati. 

— A, — pratarė Gidra ir greitai užantspaudavo tris kny- 
gas. — Ar tai ta pati senelė, kuri ėjo į mokyklą su mano sene- 
le? Ta, kuri ištekėjo už vyro iš Tulsos ir turėjo tik vieną duk- 
terį, tai yra tavo motiną? Ta senelė? 

— Nekenčiu mažų miestelių, — burbtelėjo Emilė prieš 
pradingdama tarp lentynų. 

Tiktai vakare ji praleido šiek tiek laiko su Maiklu, ir tai 
tik todėl, kad jiedu elgėsi kaip pabėgėliai. Antradienį, vos tik 
ji uždarė biblioteką, jau laukė moterys su karštais troškiniais. 

— Pamaniau, kad jei jau dirbate visą dieną ir turite sve- 
čią, tai jums visai praverstų pagalba virtuvėje, — pasakė vie- 
na moteris, ir Emilė neturėjo nė mažiausio supratimo, kas ji 
tokia. Tačiau ant jos piršto buvo siauras baltas ruoželis, kuris 
liudijo, kad čia neseniai būta vestuvinio žiedo. 

— Ačiū jums, bet... — pradėjo Emilė, tačiau Maiklas, 
džiaugsmingai šypsodamasis moteriai, jau tiesė rankas į pa- 
tiekalą. 

— O čia mano vardas, adresas ir telefonas, — pasakė ji. — 
Taigi galėsite grąžinti indą. 

Kadangi troškinys buvo vienkartiniame aliuminio inde, 
Emilė jai dirbtinai šyptelėjo. 

— Na, žinoma, — burbtelėjo ji. — Kokia jūs miela, — ji 
pažvelgė į Maiklą. — Gal jau eisime? 

Pakeliui į namus stabtelėjo keturi automobiliai su mote- 
rimis, kurios priminė Maiklui apie kelis pakvietimus. Sugrį- 
žę namo, tarp laukujų durų ir staktos rado įkišta septyniolika 
raštelių. 

— Tai tau, — pasakė Emilė ir įbruko juos visus Maiklui. 

Kai jie jau buvo viduje, ji nuėjo tiesiai į miegamąjį nė 
neketindama iš ten išeiti. Ji nežinojo, dėl ko taip pyksta. Ne- 
trukus Maiklas nepasibeldęs atidarė jos miegamojo duris, ir 
ji bandė jam aiškinti, kad tai — jos privati teritorija, tačiau, 
didžiam savo siaubui, tik apsipylė ašaromis. 

Maiklas akimirksniu atsidūrė ant lovos šalia jos ir ją ap- 


glėbė. 

— Viskas gerai, — ramino jis. — Niekas manęs čia ne- 
ieškos. 

— Aš ne dėl to, — tarė ji, atbula ranka šluostydamasi 
ašaras. — Tai dėl... — tiesą sakant, Emilė neturėjo suprati- 


mo, kas jai nutiko, tačiau kažkaip jautė, kad Maiklas jau ne- 
bėra jos asmeninė slapta nuosavybė, 0 ji jokiu būdu nenorėjo 
su tuo susitaikyti. 

— Pasiimkime maisto ir pabėkime į mišką, — pasiūlė 
Maiklas, vis dar apglėbęs ją. — Aš noriu būti tik su tavimi ir 

noriu, kad papasakotum man viską, ką veikei šią dieną, o aš 
tau papasakosiu apie vaikus. 

— O tos moterys, — pratarė ji tarsi maža mergaitė. 

— Tu žinai, Emile, kad nė viena iš jų neturi tokios geros 
širdies kaip tavo. Nė viena iš jų nėra tokia dvasinga, gerašir- 
dė ir tyra. Tiesą sakant, kai kurios iš jų yra tiesiog... kaip jūs 
vadinate tas Žuvis, apie kurias tiek daug galvojate? 

Ji jau Žiojosi sakyti delfinai, bet suprato, kad jis kalba 
apie ryklius. 

— Plėšrūnės? 

— Taigi. Aš joms nepatikau, ir jos nė nenorėjo manęs 
pažinti; joms tik reikėjo vyro. 

Jei jis būtų jai pasakęs, kad ji — pati gražiausia moteris 
miestelyje, kaip, beje, daugūma vyrų būtų padarę, ji nebūtų 
juo patikėjusi. Tačiau jis kalbėjo apie jos širdį, apie tai, kokį 
mato jos vidų. 

Emilei dar nespėjus nieko pasakyti, pasigirdo beldimas 
į duris, ir ji susiraukusi pakėlė galvą. 

— Emile, apsitempk džinsus, tuos su skyle ties užpaka- 
liu, o aš paimsiu daugiau maisto, ir mes dingsime, — pasakė 
jis eidamas prie laukujų durų. — Alfredas ir Efrimas šian- 
dien man kai ką papasakojo, o rytoj jiems reikės popieriaus 
ir pieštukų, kad galėtų šį tą užsirašyti. 

Emilė prasižiojo klausti, kas yra Alfredas ir Efrimas, bet 
paskui ir taip suprato. 

— Jie negali leisti, kad kas nors pamatytų juos rašan- 
čius, — jam įkandin pasakė ji. O paskui suvokusi, ką pasakė, 
nusijuokė. Argi Žmonės neturėtų bijoti šmėklų? Ji pakilo ir 
nuėjo išsitraukti iš spintos nudriskusių džinsų. 

Emilė mažiausiai tuziną kartų perdavė ragelį Maiklui ir 
klausėsi, kaip jis priima visus pakvietimus. Lauke jau buvo 
beveik tamsu, kai jie pagaliau ištrūko 

— Dabar jau per vėlu kur nors eiti, — pasakė ji, o jos 
lūpos buvo virtusios siauru brūkšniu, bylojančiu apie susier- 

zinimą. Be abejo, ji žinojo, jog raukosi dėl neįvykusios išky- 
los, nors ir neturėjo sukti sau galvos dėl to. Juk paprastai ji 
visą savaitę praleisdavo viena. Iš tikrųjų ji netgi daugybę sa- 
vaitgalių praleisdavo viena, kadangi Donaldas turėdavo pa- 
silikti mieste, jei ruošdavo kokį “karštą" reportažą. 

Tačiau Maiklas pastūmė į šalį telefoną, paėmė iškylų 
krepšį, pačiupo ją už rankos ir ištempė pro duris, telefonui 
skambant jiems už nugaros. 

— Juk tu nebijai tamsos, ar ne? — paerzino jis, vesdamas 
ją laiptais taip greitai, kad ji tik per stebuklą nenugriuvo. 

— Jau nebe, — juokdamasi atsakė ji. — Tik ne po šios 
dienos, kai išbariau šmėklas ir liepiau joms elgtis kaip pride- 
ra. O kaip tu suradai laiko su jomis pasikalbėti? Kaskart, kai 
tik pakeldavau galvą, tu būdavai tarp vaikų, kuriems pasako- 
jai įvairiausias istorijas. 

— Efrimas atėjo prie manęs ir papasakojo vieną istoriją 
kaip tik tada, kai aš taisiau Jeremijo traukinuką. O aš tik per- 
pasakojau tai vaikams. 

Kai jie pasiekė miško pakraštį, Emilė jau dvejojo. Bū- 
dama sveiko proto ir jautri būtybė, ji paprastai vėlų vakarą 
neidavo į miško tankmę. 

— Nagi, — tarė Maiklas ir timptelėjo jai už rankos. — 
Miškų elfai parodys mums kelią. 

— A, na žinoma, — tarstelėjo ji tipendama jam įkandin. — 
Ir kaip aš nepagalvojau. Miškų elfai. Efrimas nebuvo tas, ku- 
riS... ė, a... 

— Nužudė savo žmoną, sukapojo ją į gabalus ir paslėpė 
jos kūno dalis skrynioje? 

— Ką? — tyliai paklausė ji ir sustojo kaip įbesta. Kad ir 
ką galvotum apie elfus, bet klausytis pasakojimų apie suka- 
potas Žmonas tamsiame miške — tai jau per daug. 

Sustojęs Maiklas šyptelėjo, ir ji, blėstant paskutiniams 
šviesos atšvaitams, pastebėjo jo baltus dantis. 

— Ne, Efrimas nieko nežudė. Jis buvo apkaltintas ir nu- 
teistas, tačiau jis prisiekė būti Žemėje tol, kol bus surastas 
žudikas. 

— Hm, na ir kaip, ar jam pavyko? Turiu galvoje, ar su- 
rado žudiką? 

— Tikriausiai ne, jei vis dar tebėra čia. Aš tikrai norė- 
čiau, kad jūs, mirtingieji, liautumėtės duoti tas paskutines 
priesaikas. Jos sukelia daug problemų. Tik pažvelk į vargšą 
Efrimą, — kalbėjo jis, toliau tempdamas ją už rankos, kai ji 
ir vėl pajudėjo. 

— Taip, vargšelis. Jam mirtinai nuobodu. O galbūt tai ne- 
tinkamas apibūdinimas. Ar seniai buvo nužudyta jo žmona? 

Maiklas trumpam stabtelėjo — atrodė, kad jis klausosi; 
1r, kiek Emilė jį pažinojo, suprato, kad ne šiaip sau. “Įdomu, 
koks miškų elfų balsas?" — pagalvojo ji, o paskui jis ir vėl 
truktelėjo ją už rankos ir nutempė į tankmę. Tačiau ir čia bu- 
vo takas, vedantis į proskyną šalia nedidelio šaltinėlio. Netgi 
tamsoje buvo matyti, kad vietelė nepaprastai graži. 

— Tau patinka? 

— Čia labai gražu, — sušnibždėjo ji, žvelgdama į me- 
džius. Tarpai tarp lajų, atrodė, sudaro kupolą tarsi bažnyčioje. 

Atidaręs krepšį Maiklas ištraukė butelį vyno. 

— Elfai yra kaprizingi padarai, — jis pripylė jai sklidi- 
ną taurę. — Jie leidžia mirtingiesiems ateiti į šią vietą tik 
tuomet, jei moteris yra vaisinga. Pasak jų, pusė miestelio pir- 
magimių buvo pradėti čia. 

Juokdamasi Emilė paėmė taurę. 

— Tu norėjai užduoti man klausimą. Kokį? — paklausė 
Maiklas, rausdamasis krepšyje. Jis nustūmė Emilės rankas, 
kai ji mėgino padėti. 

— Hm, aš nežinau, — atsakė ji ir ištiesė kojas ant žolės. 
Ji sukluso, išgirdusi vandens čiurlenimą. Galbūt tai buvo tik 
vaizduotės žaismas, tačiau ši vieta iš tiesų labai romantiška. 

— Emile, — švelniai pratarė Maiklas, — nesėdėk šitaip 
atsilošusi, o be to, gal turi ką nors, kuo galėtum susirišti plau- 
kus? 

Sutrikusi ji pasirąžė, o paskui krestelėjo plaukus. Maik- 
lo tonas privertė ją jaustis neprilygstama vilioke. 

— Dinkite iš čia! — sušuko Maiklas mosuodamas ran- 
komis. — Šalin! Visi! 

Jo skambus ir šiurkštus balsas sutrikdė tylą, ir Emilė stai- 
ga sujudėjo. 

— Ką tai reiškia? 

— Nedori padarai. Jie pasakė, kad galėtų... 

— Ką galėtų? 

— Pridengti mus nuo Adriano akių, — atsakė Maiklas, 
įsmeigęs Žvilgsnį į sūrį, kurį pjaustė. 

— O, — pratarė Emilė išplėsdama akis. Ji niekaip ne- 
įstengė sugalvoti, ką dar pasakyti. 

— Dabar grįžkime prie Efrimo, — dalykišku tonu pasa- 
kė Maiklas. 

— Taip, — atsakė ji ir paėmė iš jo lėkštę. — Žmogaus, 
kuris nesukapojo savo Žmonos, — galbūt galvodama apie 
žmogžudystę atsikratys minčių apie šio nuošalaus, maloniai 
kvepiančio lizdelio aplinką ir prisivers galvoti apie tai, ką 
jiedu su Maiklu ir turėtų galvoti. 

— Taip, — pritarė Maiklas. — Efrimas, — jis prašneko 
taip, tarsi jam būtų buvę sunku prisiminti, kas tas Efrimas. — 
O taip. Jis man sakė, kad prieš kelerius metus buvo sutikęs 
žmogų, kuris pažinojo kapitoną Madisoną. 

— Prieš kelerius metus? Tačiau kapitonas Madisonas mi- 
rė prieš šimtą metų ar panašiai. 

— A, supratau. Mirę žmonės. Šmėklos. Pasakyk man, ar 
jie irgi rengia vakarėlius ir egzistuoja įprastas visuomeninis 
gyvenimas? 

Ji juokavo, tačiau Maiklas to nesuprato. 

— Ne, ne visai. Tiesa yra ta, Emile, kad dvasios, kurios 
pasilieka žemėje, kai jų kūnai miršta, nėra laimingos. Dau- 
guma jų netgi nesuvokia, kad jos neturi kūnų. Ir paprastai 
žemėje jos lieka dėl kokios nors tragiškos priežasties. 

Emilė nustebusi sumirksėjo. Rodos, kartais yra ganėti- 
nai keista būti su žmogumi, kuris nesupranta, kad šmėklų pa- 
prastai yra bijoma. Bet kita vertus, netgi Maiklas bijojo ka- 
pitono Madisono. 

— Taigi ką Efrimo draugas sakė apie tą siaubingą Žmogų? 

— Esmė ta, — pasakė Maiklas ir vėl pripylė vyno, — kad, 
pasak jo, negalima nė tikėtis sutikti malonesnį Žmogų už kapi- 
toną Madisoną. Jis buvo net per daug geras, ir jo vadovaujamų 
laivų vyrai taip jį mylėjo, kad galėjo už jį numirti. 

— Ar tai tas pats Žmogus, kurio dvasia svaidė į tave kar- 
dus Madisono name? Tas kapitonas Madisonas? 

— Tas pats. Man šis maistas patinka. Kas tai? — paklausė 
jis, Žiūrėdamas į dubenėlį su valgiu. 

— Neturiu supratimo; per daug tamsu, kad galėčiau įžiū- 
rėti. Be to, ji įsimylėjusi tave, o ne mane. Beje, jos plaukų 
spalva — nenatūrali. 

Netgi tamsoje ji įžiūrėjo Maiklo šypseną. 

— Tu nematai, kas yra viduj, tačiau pakankamai gerai 
matai patį dubenį, jei gali pasakyti, kas jį atsiuntė? 

Emilė nė nesivargino jam atsakyti, tačiau pasuko kalbą 
kitur. 

— Taigi jei kapitonas Madisonas jau toks šaunus, tai ko- 
dėl jis vis dar vaidenasi tame name? Ir kodėl jis buvo pakar- 
tas už žmogžudystę? Manau, kad tavo vaiduoklio atmintis šlu- 
buoja. 

— Efrimas sakė, kad žmonės, kurie pažinojo kapitoną, 
negalėjo patikėti, jog jis būtų galėjęs ką nors nužudyti. Jis 
buvo girdėjęs, kad mergina, kurią kapitonas vedė, laukėsi, 0 
kūdikio tėvas išvyko 1š miesto. 


— Aha... — pratarė Emilė ir nulaižė nuo pirštų cukraus 
pudrą, kuri ten buvo pasilikusi nuo ką tik suvalgyto pyragai- 
čio. — Tai būtų visai logiška. Galbūt senasis kapitonas įsi- 


mylėjo savo jaunąją nuotaką, ir kai po daugelio metų jos my- 
limasis sugrįžo, kapitonas jį nužudė. Meilė gali priversti net- 
gi malonius žmones daryti siaubingus dalykus. 

— Tikrai? — paklausė Maiklas kilstelėdamas antakį. — 
Šito aš nežinau, nes labai mažai buvau šitame pasaulyje. 

— Na gerai, Matūzali, aš Žinau, kad esi labai senas, bet... 

— Matūzalis? Ar aš sakiau tau, kad jis buvo vienas iš 
maniškių? 

Emilė pagriebė saują žolės ir paleido į jį. 

— Ar bent vieną minutėlę gali pabūti rimtas? Kaip mes 
sužinosime, kodėl esi čia, jei nedirbsime? 

Jis įsmeigė akis į savo lėkštę, kurią dabar jau trečią kar- 
tą papildė. 

— O jeigu aš buvau koks nors samdomas mušikas ir žu- 
dydamas žmones užsidirbdavau duoną — ką nori pasakyti tuo 
“kodėl esi čia"? 

— Žudikas, o ne mušikas. Galbūt tu ir nesi angelas, bet 

1r žudikas tikrai nesi. Beje, — ji pakėlė galvą, — kaip tu ma- 
nai, ar gali kapitonas Madisonas širsti dėl to, kad buvo nu- 
teistas neteisingai? Kodėl jis nepalieka šitos žemės? Galbūt 
tu buvai atsiųstas, kad išsiaiškintum tiesą ir išvaduotum jo 
sielą. 

Maiklo burna buvo pilna maisto, panašaus į drebučius, 
19 Emilė pagalvojo, kad jis tikrai turi devynerių metų vaiko 
apetitą. 

— Galbūt jis buvo pakartas už tai, ko nepadarė, — savo 
darbe aš sutinku daug tokių pavyzdžių, — tačiau ką tai turi 
bendra su tavimi, Emile? Kapitonas Madisonas nėra vienas iš 
maniškių, o tu esi. Aš buvau pasiųstas čia pasirūpinti tavimi. 

— Jei aš įminsiu šią mįslę ir apie tai parašysiu knygą, ji 
pateks į perkamiausių sąrašus, ir aš galbūt praturtėsiu. Tai 
jau būtų susiję su manimi. 

— Kažkodėl aš taip nemanau. 

— Per daug žmogiška, ar ne? 

— Tikrai. Kas čia? 

— Vyšnių pyragas. Tu tikrai neturėtum valgyti mėsos, 
drebučių salotų ir pyrago vienu metu. Tai kaip dar tas kapito- 
nas Madisonas galėtų būti susijęs su manimi, jei neminėsime 
to, kad aš jį jau ketverius metus tyrinėju? Ir kaip tas kapito- 
nas susijęs su tavimi? 

— Aš jau pradedu galvoti, kad mes staugiame ne prieš 
tokį mėnulį. 

Emilei reikėjo gerai pagalvoti, kad suvoktų, ką jis nori 
tais žodžiais pasakyti. 

— Galima tik eiti ne ta linkme, — pasakė ji. — Kaip 
suprantu, tu nemanai, kad kapitonas Madisonas kuo nors su- 
sijęs su tavo misija čia. 

Ji turėjo palaukti, kol jis vienu kąsniu įveikė gabalą, — 
tai sudarė ketvirtį viso pyrago. 

— Emile, mane iš tiesų viskas glumina. Praleidau be- 
veik savaitę su tavimi, ir galbūt mano suvokimo galios nusil- 
po, kol atkeliavau čia, tačiau aš tikrai nematau daug blogio 
aplink tave. Ak, yra kelios moterėlės, kurios pavydi, bet... 

— Man? Ko man galima pavydėti? 

— Nagi pagalvokime. Nuo ko turėčiau pradėti? Tu esi 

jauna, graži ir sumani, tau sekasi. Tokiais žmonėmis kaip tu 
visi tiki ir nori būti šalia tavęs. Tu gauni premijas ir esi ger- 
biama, be to, turi vaikiną. Tu... 

— Na gerai, aš supratau, — sumišusi, bet patenkinta pa- 
sakė ji. — Vadinasi, niekas paslapčia nesikėsina į mane? — 
juokais paklausė ji šypsodamasi, tačiau Maiklas buvo nusi- 
teikęs rimtai. 

— Ne. Niekas iš tų, kuriuos iki šiol mačiau, bet kaskart 
išaušta rytojus. Ar tiesa, kad tu rytoj neisi į biblioteką? 

— Ne, šeštadieniais dirba Gidra, — Emilė nutylėjo, kad 
ten tikriausiai bus tuščia, jei nebus jo. 

— Ar galėtume rytoj pasivaikščioti po miestelį? Aš no- 
riu užeiti į visas parduotuves, apžiūrėti visus namus. Kur nors 
turi būti kažkoks pavojus, tiktai aš jo nejaučiu. 

— Na gerai. Galėsi rytoj susipažinti su Irena — geriau- 
sia mano drauge. Ji visą savaitę dirba mieste. Žavi kažkokio 
beprotiškai garsaus prokuroro asmeninė sekretorė — ji visa- 
da gali papasakoti ką nors įdomaus. 

— Tau ji visada patiko, — pašnibždomis pasakė Maiklas. 

— Anuose gyvenimuose? — paklausė Emilė tokiu tonu, 
kad žodžiai skambėtų taip, tarsi ji juo netiki, o jei ir tiki, tai 
jai neįdomu, tačiau vis dėlto ji mielai pasiklausytų pasakoji- 
mo apie savo ir Irenos pažintį. 

Tačiau apie Ireną jis nesakė nieko. 

— Ar pasiruošusi eiti? — paklausė jis ir pradėjo krauti 
daiktus atgal į krepšį. — Nuo šito vyno mane apėmė miegas. 

Emilė nežinojo, kas nutiko, tačiau suprato, kad jo nuo- 
taika pasikeitė. Kelyje į namus jis tylėdamas laikė ją už ran- 
kos ir vedė tamsoje taip lengvai, tarsi būtų buvusi šviesi die- 
na. Vienu metu ji išgirdo, kaip jis burbtelėjo “užsičiaupk", o 
paskui buvo visiškai tikra, kad girdėjo chorą kikenimų ir spar- 
nų plasnojimą. 

Kai jie grįžo namo, mirksėjo autoatsakiklio lemputė, ta- 
čiau Emilė nebenorėjo išgirsti dar vienos moters, kviečian- 
čios Maiklą į vakarėlį, kiną ar dar kur nors, balso. Jis pats 
nuėjo į dušą, o kai sugrįžo su rankšluosčiu, apsuktu apie klu- 
bus, pasakė, kad eina miegoti. 

— Ar aš ką nors padariau ne taip? — švelniai paklausė 
ji, kai jis ėjo pro šalį. 

— O ką tu galėjai padaryti? Tu jau daugybę amžių neda- 
rai nieko blogo, — atsakė jis, o paskui pasuko į svetainę, kur 
buvo sofa. Emilė stovėjo kaip įbesta, ir jis per petį tarė: — 
Emile, brangioji, eik miegoti. Ir būtinai užsirakink. Beje, dar 
1r užsklęsk duris, kad aš negalėčiau patekti vidun. 

— A, — šypsodamasi pratarė ji, o paskui patenkinta nu- 
ėjo į savo miegamąjį. Ji uždarė duris, tačiau nė nemanė už- 
sklęsti. 

— Ir tu ketini eiti? — paklausė Emilė, o jos balsas išda- 
vė pyktį ir kartu nuostabą. — Tu ketini eiti į biliardinę, kur 
susirenka Žmonės, geriantys ištisą naktį ir darantys dar die- 
vai žino ką. Tie žmonės žino, kas tu toks! 

Maiklas ramiai skutosi. Jis buvo pusnuogis — mūvėjo 
tik kelnes. Plaukai vis dar buvo drėgni po dušo. Jis nė nepa- 
žvelgė į Emilę ir nereagavo į jos pyktį. 

— Ar tu man atsakysi? — reikliai paklausė ji. 

— Jie neturi nė menkiausio supratimo, kas aš. Jie neži- 
no, kas aš esu iš tikrųjų, — atsakė jis, braukdamas likusias 
putas nuo veido, paskui apsižiūrėjo, ar neįsipjovė. Jis nebu- 
vo pratęs naudotis skustuvu. 

— Jie žino tai, ką mano turį Žinoti. 

— Gal žinai, kur yra tie rudi marškiniai? — paklausė 
Maiklas, rausdamasis Emilės spintoje. — O galbūt aš turė- 
čiau apsivilkti žalius? 

— Apsivilk tokius, kurie derėtų prie kraujo, — atšovė ji, 
atsirėmusi į durų staktą ir rūsčiai sunėrusi ant krūtinės ran- 
kas. 

Kai Maiklas, nešinas rudais marškiniais, praėjo pro Emi- 
lę, pabučiavo jai į skruostą. 

— Šiandien irgi puikiai praleidau laiką, ir šiąnakt man 
tavęs truks. 

— O man tavęs — ne, — atrėžė ji. — Tai absurdiška 
mintis. Praėjusią savaitę praleidau su tavimi tiek laiko, kad 
nekantrauju pabūti viena. Turiu keletą knygų, kurias norė- 
čiau perskaityti. 

Maiklas neatsakė, bet viską pasakė šypsenėlė jo veide. 
Prakeiktasis, pagalvojo ji, tačiau jie iš tiesų šauniai praleido 
dieną. Ji su malonumu aprodė jam miestelį ir supažindino su 
žmonėmis. Dauguma vyrų savaitgaliais grįždavo namo, ir 
Maiklas stabtelėdavo kone prie kiekvieno namo ir šnekučia- 
vosi su žmonėmis taip, jog atrodė, kad Grynbraire gyveno 
visą gyvenimą. 

Ir su kuo tik jis susipažino, patiko visiems. Juodu su 
Emile tie Žmonės vis kvietė užeiti išgerti kavos, arbatos ar 
limonado. Kai jie sėdėjo Kelerių namo verandoje, Emilė pa- 
sakė: 

— Kada nors norėčiau turėti tokį namą. Noriu didelės 
verandos, žalios pievelės ir sūpuoklių. 

— Tik ne aš, — paprieštaravo Maiklas, ir Emilė nuste- 
busi pažvelgė į jį. Paskui ji nusisuko — koks jai skirtumas, 
ką jis mėgsta ir ko nemėgsta? 

— Norėčiau turėti Madisono namą. Esu įpratęs prie erd- 
vės, o tas namas erdvus. Be to, norėčiau mažiausiai šešių 
vaikų. 

— Vargšė tavo žmona, — pasakė Emilė, vėl įsistebeili- 
jusi Į jį. 

— Nemanau, kad kas nors gailėtų mano žmonos, — ty- 
liai pasakė jis taip, kad Emilės nugara nubėgo šiurpuliukai. 

Netrukus ponia Keler atnešė limonado ir pyragą, o kalba 
pasuko kita linkme. 

Irena dar nebuvo parsiradusi iš miesto, ir nežinia, ar ji iš 
viso ruošėsi grįžti, taigi su ja jie nesusitiko. Nutiko tik vie- 
nas negeras dalykas. Brendonų namuose ponas Brendonas, 
teisininkas, įsistebeilijęs į Maiklą, paklausė: 

— Ar aš kartais jūsų nemačiau per televizorių? 

Emilė buvo per daug išsigandusi, kad galėtų ištarti bent 
žodį, tačiau Maiklas nusišypsojo ir atsakė: 

— Taip, mano nuotrauka buvo rodoma. 

Ponas Brendonas akivaizdžiai stengėsi prisiminti. 

— Ar ne jūs buvote apkaltintas kaip vienas iš mafijos 
veikėjų, o paskui FTB pasodintaš į kamerą? Argi ne jūs bu- 
vote peršautas? 

— Buvau, — linksmai atsakė Maiklas. — Netgi nušau- 

tas. Tačiau Emilė surado mane ir replėmis ištraukė kulką iš 
mano galvos. Nuo tada tapau ištikimu jos vergu. 

Emilė buvo įsitikinusi, kad ji tuoj nualps, tačiau po pir- 
mojo šoko ponas Brendonas pradėjo juoktis, paplekšnojo 
Maiklui per nugarą ir pakvietė jį drauge su kitais vyrais pra- 
leisti vakarą vietinėje biliardo ir alaus salėje. Štai ten Maik- 
las ir ruošėsi. 

Emilės eiti drauge su juo nepakvietė. 

— Na, ir kaip aš atrodau? 

“Gerokai, gerokai per gražiai", — pagalvojo Emilė, bet 
geriau jau ji nupliks, negu pasakys jam tai. 

— (Gerai, — rūsčiai atsakė ji, — ir tikiuosi, kad malo- 
niai praleisi vakarą. 

Maiklas tik nusijuokė, dar kartą pabučiavo ją į skruostą, 
o paskui išbėgo pro duris, ir Emilė pirmą kartą per pastarą- 
sias dienas pasiliko viena. 

Kai Maiklas išėjo, butas atrodė per didelis, per tuščias 1r 
visai nejaukus. 

— Tai absurdiška, — burbėjo Emilė. Ji lankstė ir kabino 
Maiklo drabužius, kuriuos jis visada palikdavo išmėtytus. Ji 
buvo įpratusi leisti laiką viena, dažniausiai netgi savaitga- 
liais, tai kodėl dabar atrodo reikalinga draugija žmogaus, ku- 
rio ji net nepažįsta? | 

Nuvijusi šalin nerimastingas mintis, ji paėmė nuo lenty- 
nos romaną, kuris gulėjo ten nepaliestas visą savaitę ir pasi- 
stengė susikaupti. Deja, nepavyko, tad ji išvalė šaldytuvą. Pas- 
kui išsiurbė dulkes visame bute, paruošė troškinį ir įdėjo jį Į 
šaldiklį, nes šaldytuvas buvo prikrautas patiekalų, kuriuos 
Maiklui atnešė Grynbrairo moterys. Paskui ji pakeitė pataly- 
nę, o naudotą sudėjo į mažutę skalbimo mašiną virtuvėje. 
Vėliau išlaidė naujus marškinius, kuriuos drauge su Maiklu 
nupirko jam šį rytą. 

Tada jau buvo pirma valanda nakties, tačiau Maiklo vis 
dar nebuvo. Ji telefonų knygoje susirado biliardo salės tele- 
fono numerį, tačiau susitvardė ir nepaskambino. Juk jis — 
angelas, tai kas galėtų jam'nutikti? 

Bet juk jis, be jokios abejonės, nėra angelas. Tik... tik... 
na, iš tiesų, neaišku, kas jis toks, tiktai aišku, kad jis yra be- 


r 

jėgis. Ji turėjo jį mokyti užsirišti batų raištelius, nes jis nie- 
kaip negalėjo suvokti, kaip padaryti kilpas. 

Pusę trijų ji išgirdo, kaip prie laiptų sustojo automobi- 
lis. Lyg paklaikusi ji apibėgo butą ir užgesino visas šviesas, 
o paskui nuskubėjo į savo miegamąjį ketindama apsimesti, 
kad miega ir nežino, grįžęs jis ar ne. 

Tačiau ir numirėlis būtų prabudęs, Maiklui įžengus į bu- 
tą. Jis, tarsi visai neturėtų klausos, kažką dainavo apie širdį, 
sudaužytą neištikimos moters, ir kliuvinėjo už kėdžių, stalo 
1r knygų spintos. 

Emilė išlipo iš lovos, uždegė valgomajame šviesą ir pik- 
tai pažvelgė į Maiklą, o jis, atsakydamas į žvilgsnį, išsišiepė. 

— Tu girtas, — piktai pasakė ji. 

— Toks esu, bet pažiūrėk į šitai, Emile, mano meile, — 
iš kišenės jis išsitraukė pluoštelį dolerių banknotų, ant kurių 
net ir iš tolo matėsi alaus dėmės. — Aš juos išlošiau. 

Jos rankos nusviro, o žandikaulis atvėpo. 

— Tu lošei iš pinigų? — sušnibždėjo ji, o kai jis linkte- 
lėjo, pridūrė: — Ką pasakytų Adrianas? 

— Kalės vaikas Adrianas, — atsakė Maiklas. — Tai ma- 
no naujasis keiksmažodis. Šįvakar girdėjau jų daugybę. Nori 
išgirsti dar? 


— Ne, ačiū. 
— Kas padaro žodį gerą arba blogą? — rimtai paklausė 
jis, iš visų kišenių traukdamas suglamžytus banknotus. — Ir 


kodėl vienas žodis yra blogas vienoje šalyje, bet nėra blogas 
kitoje? O kodėl tu tokia graži? 

Apsimestinei ramybei išgaravus, Emilė krestelėjo galvą. 

— Tu rytą kentėsi sunkias pagirias, todėl geriau eik į 
lovą ir deramai išsimiegok, — priėjusi prie jo, ji uždėjo ran- 
ką jam ant juosmens, kad padėtų nueiti iki miegamojo. Nėra 
prasmės guldyti jį ant sofos, nes ji buvo tikra, kad jis nuo jos 
vis tiek nukris. 

Maiklas draugiškai uždėjo ranką jai ant pečių. 

— Mes valgėme picą, Emile. Tu nesakei man apie picą. 
Ir žiūrėjome... ei... — jis gestu pademonstravo kamuolio me- 
timą ir vos neišsitiesė. 

— Futbolą. 

— Teisingai. Futbolą. Ir matėme du vyrus, mušančius 
vienas kitą. 
— Boksas, — pasakė ji, stumtelėjimu pasodindama jį ant 


lovos, 0 pati atsiklaupė nuauti batų. — O kaip tu išlošei vi- 
sus tuos pinigus? Pažvelgei į ateitį ir iš anksto žinojai, kas 
nugalės? 


Jis tebelaikė ranką jai ant peties, kad nesvyruotų. 

— Tai buvo keisčiausias dalykas, Emile. Aš žinojau, kas 
laimės kiekvieną lošimą. Aš netgi žinojau, koks kada bus kir- 
tis, tačiau tai nebuvo svarbu. O kai antrą kartą žiūrėjome lo- 
šimą... 

— Vaizdo juostoje. 

— Taip, vaizdo juostoje, visi susirinkusieji žinojo, kas 
bus toliau, tačiau niekas nesuko sau galvos. Mums tai vis tiek 
patiko ir antrąjį, ir netgi trečiąjį kartą. Ar tai nėra keista? 

— Tu ką tik paminėjai vieną didžiausių visų laikų mįs- 
lių, kuri glumina visas moteris šioje žemėje. Jei sužinosi at- 
sakymą, būtinai pasakyk ir man. O dabar atsistok. 

Maiklas paklusniai pusiau atsistojo, kad Emilė galėtų pa- 
dėti jam nusimauti kelnes. 

— Aš tai padarysiu, Emile, — labai rimtai pasakė jis. — 
Padarysiu viską, ko tik panorėsi. Ten buvo daug moterų, ta- 
čiau nė viena neturėjo tokios sielos kaip tavo. Taviškė tokia 
tyra ir Švytinti, taip pat šilta ir mylinti. 

Kai Emilė jau buvo nuvilkusi jam marškinius, ji vėl stum- 
telėjo jį ant lovos ir užklojo lengva antklode. 

— Jau vėlu, ir tu turėtum pamiegoti. 

Tačiau kai ji siekė užgesinti šviesą, jis sugriebė ją už 
riešo. 

— Emile, dar niekada gyvenime man nebuvo taip gera, 
kaip praėjusią savaitę su tavimi. Aš mėgaujuosi kiekviena mi- 
nute, kai būnu su tavimi. Atiduočiau gyvybę, kad tik apgin- 
čiau tave nuo bet kokių pavojų. 

Ji išsivadavo nuo jo rankos, užgesino šviesą, o tada, at- 
sisėdusi ant lovos krašto, kurį laiką žvelgė į jį. Jo akys buvo 
užmerktos, ir ji pamanė, kad jis miega, todėl ištiesė ranką ir 
palietė jo kaktą, paskui nubraukė plaukus nuo smilkinių. Ar 
iškeliaudamas jis drauge pasiims ir prisiminimus apie ją? 

Jis atrodė toks mielas, gulintis jos lovoje užmerktomis 
akimis, ir tik mėnesiena pro langą apšvietė jo tamsius žavius 
bruožus. Jausdamasi tarsi motina su savo vaiku, ji pasilenkė 
pabučiuoti jį į kaktą. 

Tačiau Maiklas kilstelėjo galvą, kad jos lūpos priartėtų 
prie jo lūpų, o tada įrodė, kad bučiavimasis yra instinktas. Jo 
ranka nuslydo prie moters kaklo, pakreipė jos galvą, jis pra- 
vėrė savo lūpas, paliesdamas josios. Bučiavo karštai ir aist- 
ringai, apžiodamas jos burną, tarsi būtų norėjęs ją sugerti. 

Emilė negalėjo nieko galvoti, per antklodę jausdama jo 
didelį, stiprų kūną, šlaunis, atsirėmusias į ją, jausdama jo stip- 
rybę ir karštį. 

— Emile, — pratarė jis, o jo lūpos nuo jos burnos nusly- 
do ant kaklo. 

Kažkaip Emilei pavyko išlaikyti sveiką protą ar bent jau 
nuovoką, kas yra ji, kas yra jis ir kaip ji turėtų elgtis — ji 
jokiu būdu negali sau leisti voliotis lovoje su vyru, kurį pa- 
žįsta tokį trumpą laiką. 

Didžiulėmis valios ir net jėgos pastangomis ji atsirėmė į 
jo krūtinę ir išsivadavo. 

— Ne, — pavyko ištarti, tačiau jos balsas buvo silpnas. 

Maiklas nemėgino prisitraukti jos prie savęs, tačiau jos 
ryžtui palaužti beveik pakako jo akių žvilgsnio. Jo akyse at- 
sispindėjo toks ilgesys, toks troškimas, kad ji vos vėl neuž- 
griuvo ant jo. 

Vis dėlto ji sugebėjo atsistoti. 

— Geriau jau leisiu tau šiek tiek pamiegoti, — pasakė ji 
trūkinėjančiu balsu. Tada krenkštelėjo. — Susitiksime rytą. 

Nelaukdama, kol jis ką nors pasakys, 1r nė sekundės il- 
giau nežiūrėdama į tas akis, ji nusisuko ir išbėgo iš kambario. 


Dar nebuvo praėję daug laiko nuo saulės patekėjimo, o 
Emilė, išėjusi iš kambario, jau sėdėjo ant balkonėlio turėklo 
ir gurkšnojo arbatą. Ji buvo palikusi duris atviras, jei kartais 
išgirstų Maiklą, tačiau vargu ar buvo galima tikėtis, kad po 
tokios nakties jis atsikels prieš vidurdienį. Beje, ji mėgavosi 
vienatve galvodama apie tai, kas vyksta tarp jos ir menkai 
pažįstamo vyro. 

Galbūt jis ir nežino (o galbūt, pasitelkęs savo suvokimo 
galias, puikiausiai supranta), tačiau praėjusį vakarą ji apsi- 
kvailino. Kas jai darbo, jei šis žmogus leidžia laiką su kitais 
žmonėmis? Argi tai jos reikalas, jei jis rodosi mieste? Arba 
jei visos vienišos ar pusiau ištekėjusios miestelio moterys per- 
sekioja jį? 

Tiesą sakant, nė vienas iš tų dalykų jai neturėtų rūpėti. 
Jos reikalas... 

Staiga ji išgirdo šauksmą bute, paskui trenksmą, o tada 
garsą, tarsi ant žemės būtų nukritęs kūnas. 

— Kas tu... — pasigirdo vyriškas balsas. 

— O kas tu, velniai rautų, toks? Ir ką tu darai čia? — 
atsiliepė kitas balsas. 

Emilės akys pradėjo plėstis, kol galiausiai visiškai iš- 
sprogo — ji labai gerai žinojo, kas vyksta. 

— Donaldas, — aiktelėjo ji numesdama puodelį ir pasi- 
leido bėgti. 

Miegamajame ant grindų gulėjo beveik nuogas Maiklas 
ir žvelgė į Donaldą, kuris sugniaužęs kumščius piktai spok- 
sojo į jį. Iš jo povyzos Emilė suprato, kad Donaldas ruošiasi 
smogti. 

Vienu judesiu — vikriu šuoliu ji atsidūrė tarp dviejų vy- 
rų, kad užstotų Maiklą, kuris, kaip suprato vos užmetusi akį į 
jį, jau pradėjo suprasti, kas yra pagirios. 

— Donaldai, — kreipėsi ji pačiu saldžiausiu maldauja- 
mu balsu, — eime į svetainę, ir aš tau viską papasakosiu. 

— Pasitrauk man iš kelio, Emile, — pro sukąstus dantis 
iškošė Donaldas. — Aš jį nudėsiu. 

Maiklas uždėjo ranką sau ant galvos. 

— Manau, kad šis kūnas gali numirti ir savaime, — su- 
šnibždėjo jis. 

— Prašau, Donaldai, — kalbėjo Emilė, uždėjusi ranką 
ant jo peties. — Eime į kitą kambarį, ir aš paaiškinsiu. 

Donaldui prireikė laiko susitvardyti, kad galėtų nukreipti 
visą dėmesį į Emile. 

— Nori, kad jį vieną palikčiau čia? Tavo miegamajame? 

— Čia yra mano drabužiai, — nekaltu balsu atsiliepė 
Maiklas, tačiau Emilė tik piktai pažvelgė į jį, nes labai gerai 
suprato, kad jis tik nori dar labiau įkaitinti Donaldo įniršį. 

Donaldas puolė prie Maiklo, kuris mėgino išsipainioti iš 
paklodžių, apsivijusių aplink jį, tačiau Emilė vėl įsiterpė tarp 
jo ir Donaldo, rankomis įsiremdama pastarajam į krūtinę. 

— Prašau, — maldavo ji. Moteris jautė, kaip po jos del- 
nais daužėsi jo širdis. 

Kai Donaldas nusiramino ir galėjo klausytis Emilės, 
Maiklas išsilaisvinęs jau stovėjo jai už nugaros, ir kaip tik tą 
akimirką Emilė pajuto, kad Donaldo kūnas šiek tiek atsipa- 
laidavo. Donaldas gali būti įniršęs, tačiau jis ne kvailys — 
Maiklas gerokai didesnis už jį. Donaldas, nors gražus it mo- 
delis, yra Žemo ūgio, o natūralių raumenų, tokių kaip Maik- 
lo, jam nepavyko išsiugdyti netgi per daugybę valandų, pra- 
leistų sporto salėje. Be to, dėl savo tamsių plaukų ir akių bei 
juodų šerių, kuriais dabar buvo apžėlęs smakras ir žandenos, 
Maiklas panėšėjo į nusikalstamo pasaulio gangsterį, kuo ir 
buvo kaltinamas. 

— Eime, — ragino Emilė stumdama Donaldą tolyn nuo 
Maiklo svetainės link. 

Nenoriai Donaldas leidosi išstumiamas iš kambario. Už- 
dariusi duris, Emilė piktai pažvelgė į Maiklą, stovintį anks- 
tyvo ryto šviesoje vienomis trumpikėmis. 

— Renkis, — sušnypštė ji. — Ir nesirodyk, kol nepasa- 
kysiu. 

Šypsodamasis ir, akivaizdu, nė kiek nesikrimsdamas 
Maiklas pamerkė Emilei akį prieš tai, kai ji iš kitos pusės 
uždarė duris. 

— Viską, — pasakė Donaldas, vos tik ji įžengė į svetai- 
nę. — Noriu žinoti viską apie tai, kodėl... tas... tas... — stai- 
ga jis pažvelgė į ją, 0 jo veide atsispindėjo viduje jaučiamas 
siaubas. — Jis — tas Žmogus 1š Žinių, ar ne? — paklausė Do- 
naldas, o jo balsas buvo toks tylus, kad vos girdėjosi. Aki- 
mirksniu jo rankoje atsidūrė telefono ragelis. 

— Ką tu darai? — išsižiojo ji. 

— Tai, ką turėjai padaryti dar prieš savaitę tu. Skambinu 
FTB. Mes jiems pasakysime, kad jis laikė tave įkaite, o aš 
tave paremsiu. Aš pasakysiu... Ką, velniai rautų, tu darai? — 
jis kone išrėkė paskutinius žodžius, nes Emilė spėjo ištraukti 
telefono laidą. 

— Tu negali niekam skambinti, — pasakė ji. — Tu turi 
išklausyti mane ir lesti man viską paaiškinti. 

— Tu rengiesi paaiškinti, kad nėra nieko blogo priglaus- 
ti žmogų, kuris yra FTB labiausiai ieškomų asmenų sąraše? 
Ne, nesakyk nieko. Leisk man atspėti. Jis pasekė tau kokią 
pasakaitę apie tai, koks jis nekaltas ir kad per klaidą buvo 
suimtas, kad niekas jo nesupranta ir... 

— Ne, ne, ne! — šaukė ji, o paskui pamėgino nusira- 
minti, kad galėtų papasakoti melagingiausią istoriją, kuria pri- 
verstų Donaldą patikėti, jog ji turinti ir toliau slėpti ieškomą 
Žmogų. 

Donaldas stovėjo sukryžiavęs ant krūtinės rankas. 

— Na gerai, Emile, aš klausau. Bet palauk, prieš pradė- 
dama pasakoti man, esu tikras, pačią neįtikinamiausią istori- 
ją, kokią kada nors girdėjau, aš noriu žinoti, kodėl nesugal- 
vojai išmesti jo iš savo lovos prieš man ateinant. 

Stengdamasi nusiraminti ji atsisėdo. 

— Aš nežinojau, kad tu atvažiuosi, — nuoširdžiai atsa- 
kė ji, o jos mintys karštligiškai sukosi, kad sukurptų paaiški- 
nimą, kodėl Maiklas yra čia. Tokį paaiškinimą, kuris neturė- 
tų jokio ryšio su tiesa. 

Donaldas nieko nesakė, tik nuėjo prie jos autoatsakiklio 
ir paspaudė išklausymo mygtuką. 

“Sveika, brangute, aš tikrai labai apgailestauju, bet ne- 
galėsiu būti su tavimi penktadienį, tačiau esu tikras, kad ma- 
tei naujienas. Reportažas apie pasikėsinimą nužudyti atima 
visą mano laiką. Turėčiau grįžti šeštadienio vakarą. Myliu 
tave." Kita Žinutė taip pat buvo Donaldo: “Atleisk, bande- 
le, bet šiandien negalėsiu. Nemiegojau jau dvi paras, tačiau 
būtinai būsiu pas tave sekmadienio rytą. Kodėl tau neįsitai- 
sius lovoje ir nepalaukus manęs? Pasistengsiu, kad laukti 
būtų verta.“ 

Buvo ir trečioji Žinutė — pasigirdo moteriškas balsas: 
“Emile, brangioji, čia Džiulija Voters, skambinu, kad pakvies- 
čiau Maiklą pietų sekmadienio vakarą. Aš tikrai tikiuosi, kad 
jis galės ateiti. Beje, jei tu neužsiėmusi, laukiame ir tavęs." 

Klausydamasis paskutinės žinutės, Donaldas, negalėda- 
mas patikėti, žvelgė į Emilę. 

— Kiti miesto Žmonės žino apie jį? — nustėręs paklausė 
jis. — Jie jį matė? Matė tave su nusikaltėliu? Ar tu žinai, 
kokia skiriama bausmė už tokio žmogaus slėpimą? 

— Jis ne toks, koks atrodo, — tyliai atsakė Emilė, vis 
dar negalėdama sugalvoti, kaip paaiškinti Donaldui, kad ji 
padeda Maiklui. Donaldas stovėjo, o ji sėdėjo, ir ji jautėsi be 
galo maža. Galbūt Donaldas ir atrodo neaukštas šalia Maik- 


lo, tačiau prie jos jis — milžinas. 
— Tu neklausei šitų Žinučių, ar ne? — ramiai pasiteira- 
vo Donaldas. — Tai todėl jis buvo tavo lovoje? O galbūt tu 


praleidai naktį lovoje su juo, ir tau buvo visai nesvarbu, už- 
tiksiu aš jį ar ne? 

— Ne! — ryžtingai atsakė ji ir pakėlė galvą. — Praėju- 
sią naktį jis grįžo girtas, todėl paguldžiau jį savo kambaryje. 
Aš miegojau ant sofos. Mes nesame meilužiai. 

— O kodėl turėčiau tuo patikėti? Tu man daug ką mela- 
vai, tai iš kur man žinoti, ar nemeluoji dabar? 

Emilė žinojo, kad gali drąsiai paprieštarauti. Irena nuo- 
lat jai kartodavo, kad ji jam — nelyginant kilimėlis kojoms 
nusivalyti, tačiau jautėsi kalta, nes, ką gi, per pastarąsias die- 
nas ji visiškai pamiršo Donaldą. Keista, tačiau vakar nė vie- 
nas Žmogus nepaklausė apie jį. Pasukusi galvą, ji pažvelgė į 
miegamojo duris. Ji nenustebtų, jei Maiklas būtų panaudojęs 
kokius nors kerus, kad ji negalvotų apie Donaldą, o kiti žmo- 
nės apie jį neužsimintų. Ar Maiklas sugebėtų tai padaryti? 

— Na, — tarė Donaldas, susigrąžindamas jos dėmesį. — 
Aš laukiu. 

— Aš stengiuosi padėti jam išsiaiškinti tiesą, — išleme- 
no ji. — Jis nekaltas. 

— Aišku, kad nekaltas, — pasakė Donaldas. — Kalėji- 
me kaltų nėra. 

Vis dėlto Emilė rado savyje šiek tiek tvirtybės, nes da- 
bar piktai pažvelgė į jį. 

Pačiu įmantriausiu judesiu, kokį gali atlikti tik labiau- 
siai nevykęs aktorius, Donaldas atsisėdo priešais ją. 

— Atleisk man už mano pyktį, — pasakė jis, — tačiau 
aš dvi dienas stovėjau prie ligoninės, mėgindamas išsiaiškin- 
ti, ar gyvas miesto meras. Bet tu juk apie tai nežinai, ar ne? 

Ne, aišku, kad ne. Judu... — jis piktai pašnairavo į uždarytas 
miegamojo duris. — Judu buvote per daug užsiėmę bendra- 
vimu su visu Grynbrairu, kad būtumėt girdėję apie merą. Taigi 
dabar tu man papasakok, kas šis Žmogus, apsigyvenęs tavo 
bute? Kodėl tu butą vadini namais, tarsi tai būtų jo namai? 

Emilė norėjo paklausti, kaip laikosi miesto meras, tačiau 
ji negalėjo, nes tai tik būtų patvirtinę pačias niūriausias Do- 
naldo mintis. Užmetus žvilgsnį į jos butą, buvo nesunku su- 
prasti, kodėl Donaldas numanė, kad Maiklas gyvena čia jau 
ne pirmą dieną. Jo šviežiai išlaidyti marškiniai kabojo ant 
durų spintos rankenos; pora batų stovėjo šalia sofos; ant sta- 
lo šalia durų gulėjo trys aptrinti numeriai Sports Illustrated 
bei jo kišenių turinys. 

— Mes atliekame tyrimą, kad išsiaiškintume, kas yra 
tikrasis nusikaltėlis, — tyliai pasakė ji, nudelbusi akis že- 
myn. Donaldas nieko neatsakė, tad ji pažvelgė į jį. Jo vei- 
das buvo taip iškreiptas pykčio, kad jos nugara nubėgo šiur- 


puliukas. — Kaip aš ir tau padedu išsiaiškinti vieną ar kitą 
dalyką, — kalbėjo ji. — Tu visada man sakydavai, kad aš 
moku tirti, todėl aš... — aš padedu jam išsiaiškinti, kas yra 


tikrasis nusikaltėlis. 

— Ar tu jį myli? — šaltai paklausė Donaldas. 

— Ne, aišku, kad ne, — greitai atsakė ji. — Jis tik ė... ė, 
na, draugas. 

— Paprastai neleidi draugams apsigyventi drauge. 

Staiga Emilei kilo pati keisčiausia mintis — kodėl jis 
neišeina? Argi dauguma vyrų, sužinojusių, kad su jų sužadė- 
tine gyvena kitas vyras, sukėlę kivirčą neišeina? 

— Ir tu juo tiki? — visiškoje tyloje paklausė Donaldas. — 
Tu tiki jo melu ir dar maitini jį, apnakvydini ir netgi vedžioji po 
miestą? Ar taip? 

— Ne taip, kaip gali atrodyti, — vėl tyliai atsakė ji. — 


Jis... — ji pakėlė galvą. — Jis prarado atmintį ir nieko neži- 
no. Tiesą sakant, jį ištiko amnezija. 
— Kas? 


— Amnezija. Jis neprisimena tik kai kurių dalykų, an- 
tai: kokį maistą mėgsta, kaip pirkti drabužius, kaip susirasti 
darbą ir gyvenamąjį plotą. 

Donaldo žvilgsnis privertė ją sustoti. 

— Jis nieko nežino, — kalbėjo ji ir dovanojo Donaldui, 
kaip jai atrodė, susitaikymo šypseną. — Iš tikrųjų tas žŽmo- 
gus be pagalbos negali nė sagų užsisegti. 

Donaldas nieko jai neatsakė, tik atsistojo, pasiėmė nuo 
kėdės švarką, o paskui pažvelgė į ją. 

— Emile, vienas dalykas, kurio išmoksta žurnalistas, yra 
užuosti melą, taigi galiu pareikšti, kad viskas, ką tu man pa- 
sakoji, yra vienas melas po kito. Aš nežinau, kas čia vyksta. 
Tik žinau, kad galbūt jis šantažuoja tave, o galbūt grasina tau 
fiziniu susidorojimu, tačiau jei tu neleidi tau padėti, aš bejė- 
gis. 

Kai jis pradėjo rengtis švarką, Emilė pašoko nuo kėdės. 

— Donaldai, aš atsiprašau, tikrai atsiprašau. Aš tik mė- 
ginu paaiškinti tai, ko pati nesuprantu. Jei tik tu pakęsi ma- 
ne, aš... 

— Tu — ką? — paklausė jis piktai žvelgdamas iš vir- 
šaus į ją. — Apsispręsi, kurį iš mūsų pasirinkti? Nuspręsi, ar 
nori manęs, kurį pažįsti jau daugybę metų, ar nori jo, nusi- 
kaltėlio, kurį pažįsti savaitę? Ar tai turėčiau pakęsti? 

— Aš... aš nežinau, — atsakė ji. — Panašu, jog šią mi- 
nutę aš pati nieko nesuprantu. Mano gyvenimas toks painus. 

— Ką gi, leisk palengvinti. Apsispręsk — jis arba aš, — 
tyliai pasakė Donaldas ir išėjo pro duris. 


13 skyrius 


Praėjus dviem minutėms, kai išėjo Donaldas, iš miega- 
mojo pasirodė Maiklas. Jis buvo su kelnėmis ir palaidais at- 
lapotais marškiniais. Iš jo išvaizdos galėjai spręsti, kad jis 
jau žino, kas yra šėtoniškas romas. 

— Nė žodžio, — įspėjo Emilė, žiūrėdama pro šalį. — 
Nenoriu girdėti nė vieno žodžio iš tavęs. Tik noriu, kad susi- 
krautum krepšius ir išsikraustytum. Tuoj pat. 

Maiklas atsisėdo ant kėdės priešais ją. 

— Aš neturiu jokių krepšių. Nebent turi galvoje tuos, į 
kuriuos krauname maisto produktus. 

Ji mestelėjo greitą piktą žvilgsnį į jį, norėdama parody- 
ti, kaip jo nekenčia. Tačiau jo paakiai buvo patamsėję, o vei- 
das labiau ištįsęs negu paprastai. 

— Gerai, — tarė ji. — Džiaugiuosi, kad jautiesi šlykš- 
čiai. Tu to nusipelnei. Tu griauni mano gyvenimą. 

Maiklas delnais perbraukė sau per veidą. 

— Jei nebūtų manęs, tu iš viso neturėtum gyvenimo, — 
tyliai pasakė jis. 

— Ir ką tai turėtų reikšti? Aš gyvenau labai gerai, kol 
nepasirodei tu, ir gyvensiu vėl puikiai, vos tik tu pradingsi. 

— Gali meluoti kam tik nori, tik ne man. Tu buvai tokia 
vieniša, kaip niekas šioje planetoje, kol nebuvo manęs. Gal 
galiu kuo nors padėti tavo mirtingajai galvai? Šitą pilvuką 
taip pat skauda. 

Ji atsistojo — taip išdidžiai, kaip tik sugebėjo. 

— Aš noriu, kad po valandos tavęs čia nebūtų, — paskui 
vis dar stengdamasi tvardytis nuėjo ant balkonėlio ir atsisė- 
dusi į krėslą laukė sukryžiavusi ant krūtinės rankas. 

Ji nežinojo, kiek laiko ten prasėdėjo, kai išgirdo duše 
tekantį vandenį. Paskui stojo tyla, ir ji suprato, kad Maiklas 
skutasi. Ji stengėsi negvildenti tų jo žodžių apie vienišumą, 
taip pat negalvoti apie tai, koks jos gyvenimas bus tada, kai 
jis išeis. 

Po kurio laiko ji išgirdo jį besidarbuojantį virtuvėje, ne- 
trukus jis atėjo į balkonėlį, atsisėdo šalia jos ir padėjo kažką 
ant mažo stalelio, kuris stovėjo tarp jų. Ji neketino žiūrėti 
nei į jį, nei į tai, ką jis padėjo. 

— Aš atnešiau tau arbatos, — švelniai pasakė jis. — Su 
pienu, tokios, kokią tu mėgsti, ir tų sviestinių daikčiukų, ku- 
riuos pirkome vakar. Kaip jūs juos vadinate? 

— Raguoliais, — atsakė ji, vos sujudinusi lūpas. — Ar 
jau susikrovei? 

— Aš niekur neišeinu. 

Po šių žodžių ji piktai įsmeigė į jį akis. Dabar jis atrodo 
tvarkingas, jo nuskustas veidas — toks šviežias ir gaivus, ta- 
čiau akyse — ne pagirių sunkumas, bet kažkoks liūdesys. Ji 
nenorėjo, kad tas liūdesys kaip nors ją veiktų. 

— Jei tu neišsikraustysi, aš išduosiu tave policijai. 


————/" Jude Deveraux 


— Ne, neišduosi, — ramiai atsakė jis, paėmė puodelį ir 
pradėjo gurkšnoti arbatą. — Emile, žinau, kad tu nenori pri- 
pažinti sau, kad aš esu tas arba toks, tačiau manęs tai nekei- 
čia. Aš esu angelas. Ne... aš esu tavo angelas ir geriau už 
tave žinau, ko tu nori. Šiuo metu tu esi sutrikusi. Regis, tu 
nori mūsų abiejų, manęs ir to vyro, ir negali apsispręsti, ku- 
rio iš mūsų labiau. 

Kai ji išgirdo šiuos teisingus žodžius, dalis vidinės ko- 
vos padiktuotų jausmų išsiveržė į paviršių. 

— Jei tu nesi angelas, esi nusikaltėlis. Bet kuriuo atveju 
tu nesi tas vyras, kurio... kurio man reikia. 

— Aš tai Žinau, — švelniai atsakė jis, o paskui pažvelgė 
į ją tokiomis kupinomis skausmo akimis, kad ji nusisuko. — 
Žinau geriau už tave. Ir jau tau sakiau — vos tik pamatysiu, 
koks blogis tavęs tykoja, būsiu sugrąžintas atgal. Aš žinau, kad 
tu manęs nė neprisiminsi, — trumpam nutilęs, jis gurkštelėjo 
arbatos. — Tačiau dabar aš suprantu, kas yra tas blogis. 

— Tai pasakyk, nes aš mirštu iš nekantrumo. Lošimas iš 
pinigų, viskis ar vyrai, daužantys vienas kitam snukius? 

— Tai Donaldas. 

Emilės nuotaika kaipmat pagerėjo, ir ji pradėjo juoktis. 

— Čia tai jau viršūnė. Donaldas bent jau turi pagrindą 
pykti, nes mes — sužadėtiniai, tačiau tu ir tavo pavydas yra 
kvailiausia... 

— Jis atsinešė tą blogį su savimi. 


— Na, žinoma, — pratarė ji, piktai žvelgdama į jį. — 
Vidinėje kišenėje, ar ne? O galbūt jis nešiojasi blogį savo la- 
gaminėlyje? 


— Aš nesakiau, kad tavo mylimas Donaldas yra blogis, 
tik sakiau, kad blogis atėjo su juo. Tai su juo susijęs sprog- 
muo, padėtas tavo automobilyje. 

— Galiu tau priminti, kad sprogmuo buvo skirtas tau. 

— Ne, ne man. Jau tada tau tai sakiau. Kažkokiu būdu 
Žmonės, kurie padėjo sprogmenį po tavo automobiliu, suži- 
nojo, kur tu esi, ir jie nusprendė, kad tai labai gera proga 
tavimi atsikratyti. Jie žinojo, kad su tavimi susitikti buvo at- 
ėję FTB vyrukai, todėl pagalvojo, kad taip nuleis karštį. 

— Nuleisti galima garą, o ne karštį, — raukydamasi pa- 

sakė Emilė. — Tu kalbi nelogiškai. Juk aš nepriklausau kara- 
liškajai šeimai ir mano buvimo vieta spaudoje neskelbiama. 
Manęs netgi nerodo per televizorių kaip Donaldo, tai kaip- 
gi... — Emilė pakėlė galvą. — Per visą šią sumaištį pamiršau 
reportažą, kurį parengė Donaldas. Jis padovanojo man “ An- 
gelą". 

— Ką jis padarė? — Maiklo lūpos virto brūkšniu, ir bu- 
vo plika akimi matyti, kaip skausmas persmelkė galvą. 

— Ar gali bent dešimt sekundžių liautis pavydėjęs? Te- 
levizijos stotis, kurioje dirba Donaldas, apdovanojo mane 
“Angelu". Tai statulėlė, kurią jie kiekvieną šeštadienį skiria 
valstijos asmeniui, ką nors nuveikusiam visuomenės labui. 
Visai prieš pat mūsų susitikimą buvau rodoma per televiziją, 
19 Donaldas pasakė, kur vyko renginys, kurio metu aš buvau 
apdovanota. Aš buvau už kelių mylių, tačiau mane surasti būtų 
buvę visiškai nesunku, — po pauzės ji primerkusi akis tęsė: 
— Palauk, tu stengiesi nukreipti mano mintis kita linkme. Da- 
bar kalbame ne apie kokį nors sprogmenį, bet apie tave, ma- 
ne ir vyrą, kurį aš myliu. Su juo pasielgiau siaubingai. Neįsi- 
vaizduoju, kaip jausčiausi, jei grįžusi iš darbo, rasčiau jį su 
kita moterimi, kuri apsigyvenusi su juo. Bet juk taip aš pasi- 
elgiau sų Donaldu. 

— Jei mes neišsiaiškinsime, kas mėgina tave nužudyti, 
tu išvis neturėsi ateities su jokiu vyru. 

— Manau, kad atėjo laikas pranešti apie visa tai polici- 
jai, — pasakė ji, tačiau nežiūrėjo į jį. Kaip FTB vyrai pasi- 
elgs su žmogumi, kuris yra tarp labiausiai ieškomų? Tačiau 
ne tai problema. Jei jis yra tas, kuo dedasi, jam sunkumų ne- 
kils. 

— Tu teisi, — tarė jis, ir ji suprato, kad tai atsakymas į 
jos mintis. — Aš būsiu saugus. Tačiau kaip jie pasielgs su 
tavimi, kai sužinos, kad tu melavai jiems sakydama, kad ne- 
žinai, kur aš esu? 

— Puiku, — pratarė ji ir pakėlė rankas. — Aš esu tokia 
pat bėglė, kaip ir tu. Tikriau, mano padėtis dar beviltiškesnė, 
nes tu gali išskleisti sparnus ir nuskristi, — ji stengėsi įgelti 
kuo skaudžiau. 

Tačiau Maiklas nepaisė jos kandumo. 

— Emile, manau, kad tau vienintelė viltis — išsiaiškin- 
ti, kodėl aš čia, išspręsti tą problemą, ir aš būsiu atšauktas. 
Nuo tada visam laikui dingsiu iš tavo gyvenimo. 

— Atšauktas, — tyliai pakartojo ji. 

— Be abejonės. Kaip tu žinai, šitas kūnas jau yra miręs. 

Prieš savo valią Emilė pažvelgė į jį. Kai ji kiek aprimo, 
pajuto, kad jai nepatinka mintis, jog niekada daugiau jo ne- 
bematys. 

— Tau patinka šitas kūnas, ar ne? — paklausė jis, o jo 
balsas buvo kimus. 

Emilė pabudo iš savo susimąstymo. 

— Ne, nepatinka. Man patinka Donaldo kūnas. Beje, man 
viskas jo patinka. 

Maiklas nusigręžė nuo jos ir pažvelgė į miškus, o jo lū- 
pose atsirado nežymus šypsnys, kuris siutino ją. 
dar nespėjus nieko pasakyti, jis pažvelgė į ją ir nusišypso- 
jo. — Emile, meile, kai liepsi man išeiti, ir tie žodžiai plauks 
iš tavo širdies, aš pasišalinsiu tą pačią minutę, tačiau dabar 
tu nenori, kad aš išeičiau. Beje, tau netgi patinka visa ta 
pavydo intriga. 

— Aš tavęs nekenčiu. 

— Taip, aš jaučiu tavo neapykantą, — pasakė jis kiken- 
damas. 

Emilė atsigręžė į jį. 

— Paklausyk, tai rimta. 

— Ne, tai nėra rimta. Tarp kitko, tas vyras dabar tavęs 
nori labiau negu kada nors anksčiau. Jis visada galvojo apie 
tave kaip apie laukiančią Emilę, todėl visai neblogai jį pa- 
krutinti. 

— Ne pakrutinti, o sukrėsti, — pataisė ji 1r paėmusi puo- 
delį gurkštelėjo arbatos. Ji jau buvo ataušusi, tačiau Emilė 
nė nepajuto. Tai, ką sakė Maiklas, skambėjo tarsi iš pagalbos 
sau vadovėlio. Kaip privilioti vyrą ir panašiai. Emilė nieka- 
da nesistengė, kad koks nors vyras jos pavydėtų. Tačiau to- 
kią taktiką dažnai naudodavo Irena. Bet kita vertus, kai mo- 
teris atrodo taip, kaip Irena, ji gali rizikuoti netekti vyro žais- 
dama jo charakteriu ir meile. Emilei... 

— Man nepatinka tavo mintys, — piktai pareiškė Maik- 
las. — Paklausyk, ar mes negalime apsiriboti vien reikalais? 
Ar tu nors kartą negalėtum griežtai tam savo vaikinui pasa- 
kyti, kad ketini elgtis būtent šitaip? Pasakyk jam, kad nori 
padėti man gauti tam tikros informacijos, ir jei jam tai nepa- 
tinka, jis gali... gali... — Maiklas suglumęs pažvelgė į ją. — 
Kaip ten vyrai sako? Kažką apie nėrimą į ežerą? 

— Jei jam tai nepatinka, jis gali nerti kilpą sau ant kak- 
lo. Arba gali šokti į ežerą. 

— Puiku. Gal dabar galėtume ko nors užvalgyti? Ko nors 
minkšto, kad man nereikėtų kramtyti. 

Prieš savo valią ji nusišypsojo. 

— Aš tikrai manau, kad tu siųstas velnio. 

— Prašau pasistengti, kad Adrianas tavęs neišgirstų. Ši 
galva neatlaikys, jei jis pradės šaukti ant manęs. 

Ji kreivai jam šyptelėjo. 

— Pasakyk man, ar būtum iš čia išspirtas, jei padarytum 
ilgalaikę žalą Donaldo ir mano santykiams? 

Akimirką Maiklas atrodė taip, tarsi ruoštųsi paneigti tai, 
tačiau paskui nusišypsojo. 

— Emile, meile, tu per daug protinga. Aš nežinau dau- 
gybės šio mirtingųjų gyvenimo taisyklių, tačiau žinau, kad 
neturiu kištis. Ir Žinau tai iš patirties. 

— Nejaugi? Ir kaip tu tai sužinojai? Ar kas nors išsiaiš- 
kino, kad pasiuntei vieną iš vargšų mirtingųjų į kalėjimą, šiam 
dar nespėjus padaryti nieko blogo? 

Kai Maiklas panarinęs galvą droviai pažvelgė į ją, ji nu- 
sijuokė. 

— Eime, paruošiu tau minkštus pusryčius. 

— Skamba viliojančiai, — atsakė jis nesuprasdamas, ko- 
dėl ji iš jo juokiasi. 

Emilė sugrūdo dar vieną krūvą popierių į šiukšlių dėžę, 
o kai pusė jų išslydo ant grindų, nes šiukšlių dėžė buvo pil- 
na, ji piktai juos suspaudė ir sugebėjo popieriaus lapu du kar- 
tus įsipjauti tą patį pirštą. 

— Prakeikimas, prakeikimas ir dar kartą prakeikimas! — 
bambėjo ji, čiulpdama pirštą, sunkiai šleptelėjusi į savo krėslą 
kabinete. Čia buvo trys plastikiniai maišai, pilni senų bro- 
šiūrų, pageltusių popierių ir pasenusių lankstinukų, kuriuos 
Emilė ruošėsi išmesti jau daugybę metų, bet taip ir nesurado 
nei laiko, nei jėgų. | 

Tačiau pažvelgusi pro langą į besileidžiančią saulę, ji su- 
siraukė ir apsidairė — gal galėtų dar ką nors išvalyti, išmesti 
ar sutvarkyti. Ji praleido bibliotekoje visą dieną — savo bran- 
gią poilsio dieną — panaudodama tam, kad atliktų darbą, ku- 
rio labiausiai nekentė. Tačiau šiandien jai reikėjo kažkokiu 
būdu nukreipti mintis nuo to, kas vyksta jos gyvenime. Gy- 
venime, kuriame yra du vyrai, regis, pasiryžę išvaryti ją iš 
proto. 

Tą rytą, kai Donaldas išėjo iš jos buto, ji mėgino jam 
prisiskambinti, tačiau jis nekėlė ragelio. Tai, kad neatsiliepia 
Donaldas, kuriam yra svarbus kiekvienas skambutis, tik ro- 
dė, koks jis yra prislėgtas. Ji bandė užeiti pas jį į butą, tačiau 
jos beldimą į duris pasitiko tyla. Ir kai ji išsiaiškino, kad nė- 
ra jo mašinos, suprato, kad jis grįžo į miestą. 

Iš Maiklo pagalbos nesulauksi. Jis buvo piktdžiugiškai 
patenkintas, kad Donaldo nėra ir kad niekas netrukdys jam 
leisti laiko su Emile. 

Tačiau netikėtai sekmadienį Emilė suvokė, kad nenori 
matyti nė vieno iš jų. Ji panoro pabūti viena ir užsiimti kuo 
nors, kas neleistų jai nuobodžiauti, kol ji nuspręs, ką daryti. 

Tačiau po kelių valandų senų bylų ir popierių tvarkymo 
ji buvo išsekusi, bet nė kiek nepriartėjusi prie sprendimo. 

“Donaldas, žinoma, yra gyvenimo meilė", — galvojo ji. 
Tiktai jis nuolatos būna užimtas. Ir jie visada atskirai. Kar- 
tais ji jausdavosi tokia vieniša, kad kalbėdavosi su televizi- 
Jos personažais. Ji svajojo apie normalų gyvenimą, apie pus- 
ryčius drauge, norėjo planuoti savaitgalį taip, kad nereikėtų 
nerimauti, jog jos Žmogus bus staiga iškviestas. 

Tačiau ji numanė, kad daug moterų gyvena šitaip; dau- 
gelio moterų sutuoktiniai yra gydytojai ar gaisrininkai — vy- 
rai, kurių dažnai nebūna šalia. 

Bet, ak, buvo taip malonu bendrauti su Maiklu! Jis buvo 

toks dėmesingas, toks... “Bet jis — ne mano", — priminė ji 
sau. Ką iš tikrųjų ji Žino apie jį? 

Viena vertus, jis yra ieškomas nusikaltėlis, o kita ver- 
tus, jis yra pats geriausias, pats švelniausias vyras, kokį ji 
kada nors buvo sutikusi. Jis... 

— Ką tu padarei mano vyrui? 

Nustebusi Emilė pakėlė galvą ir išvydo į ją piktai žiū- 
rinčią aukštą tamsiaplaukę moterį. Graži moteris, tobulas ma- 
kiažas, kaip iš užsienio muilo operų, raudonas kostiumėlis, 
kuris turėjo būti pasiūtas specialiai jai grakščioms linijoms 
išryškinti. 

— Ar tu kurčia? — paklausė moteris. Ir tik tada Emilė 
pastebėjo šautuvą, kurį laikė moteris. 

— Aš... — pradėjo Emilė, tačiau nė neįsivaizdavo, ką 
pasakyti. Paprastai mažų miestelių bibliotekininkėms šauna- 
maisiais ginklais niekas negrasina. 

— Maikui! — iškošė moteris, žengė arčiau ir ištiesė ran- 
ką taip, kad ginklas atsidūrė visai prie Emilės veido. — Kur 
yra Maikas? — kone išrėkė ji, tarsi iš tikrųjų būtų maniusi, 
kad Emilė kurčia. 

— Namuose, — tyliai atsakė Emilė, ir žodis įstrigo ger- 
klėje. 

— Tavo namuose? — moteris nužvelgė Emilę, ir jos to- 
bulai apvestas lūpas sudarkė kreivas šypsnys. 

Nors ir ne laiku, Emilei šovė mintis išsiaiškinti, kiek lū- 
pų dažų ji sunaudojo per visą savo gyvenimą. 

— O tu kitokia negu visos jo mergšės, — pasakė mote- 
ris. — Bet, kita vertus, Maikui patinka eksperimentuoti, — 
akimirką moteris atitraukė akis nuo Emilės ir apžvelgė patal- 
pa. — Vyro niekada nesupaisysi, ar ne? Maikui visada patiko 
laukinė gyvenimo pusė, lošimas iš pinigų, žudymas, daugybė 
kraujo ir pinigų. Pati supranti. 

Emilė nedrąsiai šyptelėjo. 

— Grynbraire nedaug tokių žmonių. 

Akimirką atėjūnė dvejojo, o paskui nusišypsojo. 

— Tu ne tokia kaip kitos, ar ne? — atsidususi moteris 
atsisėdo ant vienintelės laisvos kėdės Emilės kabinete ir pra- 
dėjo kasyti kairiąją kulkšnį. Jos didelės pėdos buvo apautos 


131 


Jude Deveraux 


raudonomis basutėmis su tokiais aukštais kulniukais, kokius 
ji buvo mačiusi tik knygoje Fetišai. 

— Tai: ar nori man papasakoti apie save ir Maiką? 

Nors. moteris ir atrodė atsipalaidavusi, ji nė akimirką 
nepaleido. ginklo, ir kai Emilė nervingai numetė ant grindų 
krūvą popierių, moteris akimirksniu vėl pakėlė ginklą. 

— Aš, ė, aš partrenkiau jį mašina, — išlemeno Emilė, 
nors gerklė buvo siaubingai išdžiūvusi. 

— O paskui jis apmulkino tave, — pasakė moteris. — 
Ką jis padarė — pasakė, kad nueis į policiją, jei nedarysi, 
kaip jis lieps? 

— Taip, — atsakė Emilė, išplėtusi iš nuostabos akis. — 
Būtent taip jis ir sakė. 

— Hm. Nebuvau tikra, kad tai jis, bet dabar jau tikrai 
žinau. Tai kokią istoriją jis surezgė tau? Jis, žinoma, nekal- 
tas, bet jis visada turi atsargą variantų prisistatyti, kas esąs, 
kaip antai spausdinimo mašinėlių pardavėjas. Man toks pri- 
sistatymas yra mėgstamiausias. Šitai pasakęs, jis susilaukda- 
vo daugybės simpatijų. Kiekviena moteris, turinti kompiute- 
rį, pajusdavo jam užuojautą. O kaip jis apvyniojo apie pirštą 
tave? 

— Jis sako, kad yra angelas, — Emilė išgirdo save sa- 
kant. 

— Po paraliais, — tyliai pratarė moteris. — Tai šis tas 
naujo. Ar tu patikėjai? 

— Beveik, — atsakė Emilė ir nedrąsiai šyptelėjo. 

Kurį laiką, rodėsi, nepaprastai ilgai, moteris žvelgė į 
Emilę, primerkusi savo tobulai išdažytas akis. 

— Mano tėvas visada sakydavo, kad merginos veltui mo- 
komos mokykloje. Tikriausiai jis buvo teisus. Jei perskaičiu- 
si visas šias knygas, tu vis dar tiki, kad toks žudikas kaip 
Maikas gali būti angelas... — ji palinko į priekį. — O kaip jis 
paaiškino tai, kad neturi sparnų? O galbūt jie jau išaugo? — 
paskutinis klausimas, regis, jai pačiai sukėlė daug juoko, ir ji 
nusikvatojo rodydama savo dirbtinai baltus ir nenatūraliai tai- 
syklingus dantis. 

— Tikri angelai neturi sparnų, — atsakė Emilė ir pati 
nustebo, kad jaučiasi tokia rami. Tačiau kas dar galėtų jai nu- 

tikti? Per pastarąsias dienas jai teko susidurti su šmėklomis, 
angelais ir bomba. — Ar tu ketini mane nužudyti? — paklau- 
Sė ji. 

— Ne, — viešnia atrodė įsižeidusi, kad Emilė iš viso 
galėjo taip pagalvoti. — Aš tik noriu, kad nuvestum mane 
pas Maiką, ir aš galėčiau atiduoti jį policijai. 

— Bet jis juk tavo vyras, — pasakė Emilė. 

— Ar tau kada nors teko gyventi su vyru, kuris būtų tar- 
si nektaras visoms moterims, jaunesnėms negu devyniasde- 
šimt? Netgi mažoms mergaitėms jis patinka. 

— Jos bėga prie jo ir sėdasi ant kelių, — pratarė Emilė. 

— Tiesa. Ką gi, man teko patirti, kaip paskui jį laksto 
jaunos moterys. Jis žudė ne nevykėlius — pasauliui tokių nė 
nereikia, tačiau man neramu dėl tų merginų. 

— Vadinasi, jis yra samdomas žudikas? Panašu, jog FTB 
vyrai nebuvo tikri. 

— Na, žinoma, žudikas, ir jie tai žino. Kaip manai, kas 
Jį nužudė? O gal tiksliau — mėgino nužudyti? Galiu tau pa- 
sakyti, kad buvau priblokšta, kai sužinojau, kad jis vis dar 
yra gyvas. Na, tai ar tu pasiruošusi eiti? 

Toks netikėtas kalbos posūkis sutrikdė Emilę. 

— Eiti? 

— Taip. Eime pas Maiką ir užbaikime visa tai. 

— Užbaikime? — Emilė suvokė, kad kartodama tai, ką 
išgirsta, ji panaši į sugedusį grotuvą. 

— Paklausyk, brangute, būkime realistės. Kaip tu ma- 
nai, kas jį aną kartą aišdavė policijai? Man pasidarė bloga 
nuo jo ir jo moterų, todėl aš pasakiau keletui žmonių, kur jis 
yra, ir jie buvo labai apčiuopiamai dėkingi, jei supranti, ką 
turiu galvoje. 

Emilė suvokė, kad moteriškė išdavė savo vyrą dėl pini- 
gų ir dabar nori, kad ji nuvestų ją pas Maiklą, kad galėtų ir 
vėl apie jį pranešti. Ar jai duos antrą premiją? 

Viešnia klaidingai suprato Emilės dvejojimą. 

— Paklausyk, galbūt mes galėtume pasidalyti tą premi- 
ją. Tu nuvedi mane pas jį, ir jeigu tik aš be vargo paimsiu jį, 
duosiu tau dvidešimt procentų. 

— Paimsi jį? 

— Taip, tas žodis reiškia ir nužudyti, — atsakė Maiklo 
žmona, tarsi Emilė būtų buvusi visiška neišmanėlė. — Juk tu 
nori juo atsikratyti, ar ne? — ji primerkė akį ir stipriau su- 
spaudė ginklą. — O galbūt tu jį įsimylėjai? Ko gero, tikrai 
tiki, kad jis yra angelas. 

— Ne... aš... — kvalifikuotos bibliotekininkės mokslo 
laipsnis negarantuoja sėkmės susidūrimo su ginkluotomis pik- 
tomis žmonomis, taip pat gyvybės ir mirties pavojaus atve- 
jais. 

— Tai kieno tu pusėje? 

— Tavo, — akimirksniu atsakė Emilė karštligiškai steng- 
damasi sugalvoti, kaip atsikratyti šia moterimi. Galbūt jai pa- 
vyktų įtikinti ją susitikti neutralesnėje aplinkoje? 

— Manau, kad geriau jau tu eik su manimi. Ar jis tavo 
namuose? 

— Ne, manyčiau, kad jis išėjo su vaikinais. Jam patinka 
žiūrėti futbolą ir vaizdajuostes. 

Akimirką moteris žvelgė į Emilę, tarsi ji būtų netekusi 
proto. 

— Maikui? Patinka futbolas? Patinka leisti laiką su vai- 
kinais? — moteris staiga atsistojo, 0 jos ranka suspaudė šau- 
tuvą ir nukreipė Emilei į galvą. — Dabar aš viską supratau. 
Tu esi niekuo neišsiskirianti pilka bibliotekininkė ir tau pa- 
tinka tas jaudulys, kurį patiri glausdama pas save žudiką. Tai, 
ko gero, pirmas jaudinantis nuotykis tavo gyvenime ir pas- 
kutinis. 

— Iš visų įžeidimų, kokius man teko patirti, — piktai 
tarė Emilė atsistodama, — šitas yra pats bjauriausias! Kodėl 
esi tokia tikra, kad žinai ką nors apie mano gyvenimą? Tai, 
kad aš gyvenu mažame miestelyje, nereiškia, kad... 

— Ar damos kalbate apie mane? 

Jos abi atsisuko ir išvydo Maiklą, stovintį tarpduryje. 
Jo plaukai buvo susitaršę, tarsi jis būtų ką tik pažadintas iš 
miego. 

— Ji turi ginklą! — sušuko Emilė ir puolė prie moters. 

Tačiau ginklas iššovė anksčiau, negu Emilė galėjo ką nors 
padaryti, ir Maiklas virto taikiniu. Emilė susmuko ant grindų 
prie įsibrovėlės kojų, o paskui pakėlė galvą ir pasižiūrėjo į 

Maiklą, kuris atbulas traukėsi prie durų. Jis pridėjo ranką sau 
prie peties, ir Emilė buvo tikra, kad į jį pataikė, tačiau kitą 
akimirką jis atsistojo, išsitiesė ir pasuko jų link. 

— Nemanau, kad reikalingos tokios drastiškos priemo- 
nės, — ramiai pasakė jis artėdamas. 

— Tai apie ką šis spektaklis, Maikai? Nori padaryti įspūdį 
šitai mergytei? Ji nėra tavo įprasto skonio, ar ne? O galbūt 
dabar medžioji skaistuoles, kai visos šalies mažulės jau per- 
miegojo su tavimi? 

Maiklas ir toliau ėjo prie moters ištiesęs ranką. 

— Manau, kad turėtum atiduoti man ginklą, — tyliai pa- 
sakė jis. — Nenoriu, kad tu ar Emilė susižeistumėt. 

— Aš sužeisiu tave, — tarė ji, o tada šiek tiek kilstelėjo 
šautuvą ir jau rengėsi paspausti gaiduką. Tačiau Maiklas ap- 
lenkė ją. Net ir stebėdama Maiklą nuo grindų, Emilė nespėjo 
pamatyti, kaip jis pajudėjo. Vieną akimirksnį jis stovėjo toli- 
majame jos kabineto gale, o kitą — jau laikydamas šautuvą 
savo rankoje, priešais moterį. 

— Tu niekšas! — sušuko ji ir puolė vyrą. Jis griebė ją į 
glėbį ir tvirtai laikė, kai ji tuo tarpu kumščiavo jį, spardė 
stengdamasi sužeisti smailais kulniukais, kandžiojo. 

— Išeik, Emile, — paprašė Maiklas, kai moteris sugrie- 
bė jį už plaukų, o paskui suleido dantis į jo petį. 

Emilė suprato, kad Maiklui skauda, tad ji dairėsi kokio 
nors daikto, kuriuo galėtų trinktelėti tai damai, kad ši nebe- 
būtų tokia agresyvi, bet nieko nerado. 

— Eik! — paliepė Maiklas. — Dabar! 

Daugiau Emilė nebedvejojo ir išbėgo iš kabineto į tam- 
sias bibliotekos patalpas, o paskui pro laukujas duris įsi- 
veržė į vakaro tamsą. Atsidūrusi gryname ore, ji nurimo — 
pakankamai, kad galėtų galvoti: “O kas dabar? Negalima pa- 
likti tos moters su Maiklu, tačiau negalima ir skambinti po- 
licijai". 

Emilė galvojo, ką daryti, kai sunkios bibliotekos durys 
atsidarė, ir pro jas išgriuvo ta moteris, prabėgo pro šalį, mes- 
telėjusi itin trumpą žvilgsnį jos kryptimi. Emilė prisiplojo prie 
sienos vildamasi, kad jos nepastebės. Rodės, kad moteris ne- 
beturi ginklo, tačiau Emilė nebuvo tikra. 

Tik kai Emilė pasuko už kampo, ją užliejo pasipiktini- 
mo banga. Juk ta moteris nešėsi jos rankinę! Emilei prieš akis 
iškilo rankinės turinys — kreditinės kortelės, raktai bei pi- 
liulių dėžutė, kurią jai buvo davęs tėvas. Nė nesusimąsčiusi 
Emilė pasileido bėgti moteriai įkandin. 

Kai pasukusi už kampo Emilė pamatė, kad moteris sku- 
ba tiesiai prie jos automobilio, rankoje jau laikydama rakte- 
lius, Emilė sušuko: 

— Tai mano mašina, — ir, liuoktelėjusi it liūtė, metėsi 
prie moters. 

Vėliau Emilė nebeprisiminė, kas nutiko toliau, nes atro- 
dė, kad viskas vyksta vienu metu: ji puolė priešininkę, bet 
tarsi iš niekur atsirado Maiklas, sugriebė ją ir stumtelėjo at- 
gal, pastato pusėn; ji atsitrenkė į pastato sieną taip stipriai, 
kad vos neprarado sąmonės; apsvaigusi pakėlė galvą, kad pa- 
matytų Maiklą, kuris bėgo paskui moterį, 0 ji tuo tarpu atida- 
rė automobilio dureles ir įlipo į vidų; vos tik Maiklas pasiekė 
automobilį, rodės, nušvito dangus, tarsi būtų susprogęs visas 
pasaulis. 

Emilė prisidengė delnu akis ir nusigręžė į sieną. Tačiau 
tuoj pat ji atsikvošėjo ir pamėgino bėgti liepsnojančio praga- 
ro, kuris kažkada buvo jos mašina, link. Paskutinį kartą, kai 
ji matė Maiklą, jis buvo uždėjęs ranką ant durelių rankenos. 

Tačiau Emilė negalėjo prisiartinti arčiau negu per dešimtį 
pėdų nuo ugnies. Ore tvyrojo aitrus benzino kvapas, o lieps- 
nos kilo aukštai, medžių viršūnių link. Po keleto mėginimų 
prisiartinti prie degančio automobilio ji ir vėl užsidengė ran- 
ka akis, tačiau karštis negailestingai svilino odą. 

— Maiklai, — įstengė sušnibždėti ji traukdamasi atgal. 

Emilė, pasitraukusi į kiek vėsesnę vietelę prie bibliote- 
kos sienos, savo akimis, jau apsipratusiomis su akinančia švie- 
sa, pastebėjo, kad liepsnose kažkas juda. 

— O Dieve, — sušnibždėjo ji, pajutusi, kad darosi nege- 
ra. — Vienas iš jų vis dar gyvas, — ji neįsivaizdavo tų kan- 
čių, kurias gali patirti gyvas kūnas tokiame karštyje. 

Tačiau kai ji pažvelgė dar kartą, jai pasirodė, jog mato 
šviesos stulpą. Ta šviesa buvo visiškai kitokia negu liepsnų 
raudonis — auksinė, ir, atrodė, labai sunki, tarsi būtų iš gry- 
no aukso. 

Iš didžiulės nuostabos plačiai atmerktomis akimis Emi- 
lė stebėjo auksinę šviesą ir pamatė, kad ji auga. Siauras švie- 
sos stulpas didėjo, kol galiausiai pasidarė žmogaus dydžio. 
Išaugęs iki maždaug šešių pėdų aukščio stulpas sujudo, pasi- 
traukė nuo mašinos ir pradėjo artintis prie jos! Ji atsirėmė į 
sieną ir iškėlė rankas, tarsi norėtų apsiginti. 

Vos už kelių pėdų nuo Emilės šviesa pradėjo irti nely- 
ginant kiaušinio lukštas, ir ji to švytinčio kokono viduje iš- 
vydo Maiklą. Pakerėta ji stebėjo, kaip sklaidosi šviesa, kol 
pagaliau priešais ją atsirado Maiklas. Ant jo kūno nebuvo 
nė ženklo žaizdų ir nudegimo žymių, drabužiai sveiki svei- 
kutėliai. 

Emilei šito buvo per daug, ir ji pajuto, kad pradeda alp- 
ti. Tačiau dar buvo pakankamai sąmoninga, kad pajustų, jog 
nenugriuvo ant žemės, nes ją sugavo stiprios Maiklo rankos. 


15 skyrius 


Ji atsipeikėjo apimta didžiulio siaubo ir būtų pasileidusi 
bėgti, jei nebūtų sulaikiusios rankos. 

— Nusiramink, Emile, — tarė pažįstamas balsas, ir kaip 
visada, kai Maiklas ją palietė, ji nurimo. 

— Kas nutiko? — paklausė ji, negalėdama užmiršti siau- 
bingų vaizdų, ir prigludo prie Maiklo. 

Ji susirangė ant jo kelių, jo rankos glaudė ją, 0 jos galva 
ilsėjosi ant jo krūtinės, kurioje daužėsi širdis. 

— Emile, — švelniai pratarė jis. — Man buvo taip nera- 
mu dėl tavęs. Aš taip išsigandau, — jo balsas buvo toks ty- 
lus, kad ji labiau jautė jį, negu girdėjo. — Man sakė, kad tau 
gresia pavojus, tačiau aš bijojau, kad nesuspėsiu laiku, — jis 
priglaudė ją dar arčiau savęs, o jos lūpos atsidūrė prie jo kak- 
lo. — Pamaniau, kad ji gali nužudyti tave. Nenorėčiau laikyti 
negyvo kūno, — sušnibždėjo jis, o paskui pasuko ją taip, kad 
galėtų matyti veidą. 

Jam nė nereikėjo sakyti, kur jie yra, nes ji suprato. Nedi- 
delė giraitė, atskirta nuo pasaulio ir saugoma miško elfų, — 
vieta, kurioje negali lankytis nevaisingos moterys. 

— Bet juk tai tau grėsė pavojus, — pasakė ji, žiūrėdama 
] jį ir jausdama jo kaklo odą taip arti lūpų. 

— Ne, man negresia joks pavojus. Dabar aš suprantu, 
kad man negali nieko nutikti, kol nebus laikas išeiti. O aš 
negaliu išeiti iki tol, kol žinosiu, kad tu saugi. 

Jo glėbyje, raminama jo energijos, Emilė vėl prisiminė, 
ką buvo mačiusi. 

— Tu žuvai, ar ne? Sprogimas tave sudraskė į gabalus? 

— Tą kūną taip. Tačiau toks menkas dalykas negali pa- 
Žeisti sielos. 

Mėgindama suvokti jo Žodžius, ji šiek tiek atšlijo, kad 
galėtų atidžiau pažvelgti į jį. 

— Tu tikrai esi... — vis dėlto ji negalėjo ištarti to Žo- 
džio. 

— Angelas. Taip, Emile, taip ir yra. Aš niekada tau ne- 
melavau. Buvau pasiųstas čia, kad išsiaiškinčiau, koks blo- 
gis tavęs tyko, ir apginčiau tave. Aš visada sakiau tau tiesą. 

Būdama jo glėbyje, ji ir toliau žiūrėjo į jį. 

— Tu buvai nušautas, tačiau išgyvenai. Paskui suspro- 
gai į tūkstantį gabalų ir vis tiek likai gyvas. 

— Taip, — ramiai atsakė jis. — Šis pasiskolintas kūnas 
yra saugomas tik iki tol, kol man jo reikės. 

— Tu nesi tikras, — pasakė Emilė ir gumulas gerklėje 
rodė, kad ji panikuoja. — Tu nesi žmogus. Tu esi... monstras. 
Kaip vilkolakis ar koks kitas baisūnas. Tu esi... 

Ji nutilo, nes Maiklas pabučiavo ją. Jį užvaldė aistra, kuri 
kaupėsi viduje daugybę dienų, daugybę metų. 

Emilė atsakė tuo pačiu. Ji apsivijo rankomis jo kaklą ir, 
pravėrusi lūpas, paskendo bučinyje atsiduodama jam. 

— Aš esu visiškai tikras, — pasakė jis prie pat jos lūpų. — 
Tikresnis negu kuris nors kitas tavo pažįstamas ir myliu tave 
jau daug amžių, Emile. Šimtus metų stebėjau, kaip dalini sa- 
vo gerumą ir meilę, savo kilniaširdiškumą vyrams, kurie ne- 
verti nė tavo žvilgsnio, kai tuo tarpu aš mylėjau tave kiek- 
vieną minutę. Aš norėjau žinoti, ką reiškia laikyti tave glė- 
byje, bučiuoti tavo kaklą, — pasakė jis, ir jo karštos lūpos 
nuslydo jos kaklo linija. — Bučiuoti tavo akis, — ir jis pabu- 
čiavo jos užmerktų akių vokus. — Tavo plaukus, skruostus, 

nosį. Ak, Emile, aš myliu tave, — jis priglaudė ją prie savęs 
ir suspaudė taip tvirtai, kad ji vos galėjo kvėpuoti. — Aš taip 
tavęs noriu. Noriu turėti tave šalia visada. Aš buvau tavo... 

Ji nenorėjo girdėti daugiau nė vieno žodžio, kurie dar 
nebuvo ištarti. Jei jis norėdamas būti mandagus dabar paklaus- 
tų, ar gali su ja mylėtis, jai dar pakaktų sveiko proto, kad 
atsakytų ne. Bet ji nebenorėjo sveikai protauti, ji geidė šito 
vyro bučinių, jo rankų ir jo kūno. 

Emilė priglaudė lūpas prie jo lūpų, paskui pravėrė jas ir 
leido jo liežuviui įslysti vidun. Daugiau žodžių nebuvo. Jo 
rankos, regis, labai gerai žinojo, ką daryti. Tarsi labiausiai 
patyręs meilužis jis pakišo ranką po jos laisvu megztiniu, pirš- 
tai nuoga nugara nuslinko prie liemenėlės sagtelės ir vienu 
greitu judesiu ją atsegė. 

Kai jo plaštaka pasiekė krūtinę, o nykštys palietė spene- 
lį, ji pamanė, kad gali sustoti širdis. Plaštaka, nusileidusi ant 
krūties, pradėjo glamonėti taip, kaip iki šiol dar joks vyras 
neglamonėjo. 

Emilė nebuvo prityrusi meilužė. Iš tikrųjų Donaldas bu- 
vo vienintelis jos partneris, ir tai, ką ji žinojo apie seksą, pa- 
tyrė iš jo. Ji pati manė, kad jos lytinis gyvenimas nuostabus, 
tačiau dabar ji tuo suabejojo. 

Visų pirma Maiklas neskubėjo. Jis be galo švelniai ir gė- 
rėdamasis ja nuvilko drabužius. Glostoma jo ypatingo Žžvilgs- 
nio Emilė jautėsi graži, tarsi ji būtų buvusi tokia vienintelė ir 
nepakartojama moteris visame pasaulyje. 

— Niekada nei Žemėje, nei Danguje nemačiau tokios gra- 
žios kaip tu, Emile, — pasakė jis, kai ji visiškai nuoga gulėjo 
jo glėbyje. — Joks angelas negali prilygti tavajam grožiui. 

Jis bučiavo jos kūną ir glamonėjo ją, kol ji pati pradėjo 
siekti jo trokšdama, kad jis eitų giliau. 

Ir jis mylėjosi taip švelniai, kad ji nė neįsivaizdavo, kad 
taip įmanoma. Kai jis ją apkabinęs glamonėjo, ji jautė, kaip 
jo siela liečia jos sielą. 

“Laikas", — pagalvojo ji, kai jie mylėjosi. Maiklas leido 
jai jaustis taip, tarsi jie turėtų visą pasaulio laiką liesti vienas 
kitą, Žiūrėti vienas į kitą ir patirti meilę. Jų mylėjimąsi jis pa- 
vertė stebuklu, tarsi jam būtų žinoma amžių patirtis — 0 ji jam 
ir yra Žinoma. 

Naktį jie mylėjosi visais įmanomais būdais, apie kuriuos 
ji kada nors svajojo, ir kiekvienas Maiklo judesys buvo kupi- 
nas jausmo ir meilės. Jo dėka ji jautėsi pati geidžiamiausia 
moteris pasaulyje, ir atrodė, kad vienintelis jo gyvenimo tiks- 
las — ją patenkinti. 

— Aš myliu tave, Emile, — nuolat kartojo jis, liesdamas 
taip, kaip ji nė nesvajojo būti liečiama. — Aš stebėjau tave 
daugybę metų, — kartą sumurmėjo jis, — ir viliuosi, kad ži- 
nau, kokia tu esi, — užmerkusi akis, Emilė įsivaizdavo mei- 
lužius kvepiančiais šilko marškiniais pūkų pataluose. 

Perskaitęs jos mintis, Maiklas juokdamasis pasakė: 

— Jei nori, galiu parūpinti tau plunksnų, — ir tada Emi- 
lė išvydo didžiulius baltus sparnus, supančius juos. Jie buvo 
jaukūs, apsaugantys ir labai labai gundantys. Ji mylėjosi su 
angelu! 

Kikendama Emilė įsikniaubė veidu į plunksnas, o pas- 
kui juokdamasi sukando vieną. 

— Ai! — šūktelėjo Maiklas, o ji įkando dar kartą, ir jie 
abu raičiojosi po maloniai kvepiančią žolę. 

— O kaip šitie? — paklausė ji ir parodė į medžių balda- 
kimą jiems virš galvų. Maiklas suprato, kad ji kalba ne apie 
medžius, o apie miško elfus. Šypsodamasis jis ritosi su ja tol, 
kol ji atsidūrė viršum jo; jos basos kojos, apglėbusios jo nuogą 
kūną, rėmėsi į išskleistus ant žemės baltus sparnus. 

Staiga paprasto miško medžiai virto magiškų būtybių ka- 
ralyste. Akimirksnį ji išvydo besišypsantį jai aukštą, liekną, 
žavų vyriškį, plevenantį ore. Elfą supo mažiausiai tuzinas jau- 
nų dailių moterų — visos lieknos, apsigaubusios permatomais 
šilkais, ir visos jos, plevendamos maloniai šiltame vakaro ore, 
išdykėliškai šypsojosi jai. 

— Ak, — sužavėta pratarė Emilė, kai reginys pradingo 
taip greitai, kaip ir buvo atsiradęs. — Ar šitai tu matai visą 
laiką? 

— Hm, — atsakė Maiklas, tačiau buvo akivaizdu, kad jis 
visiškai nesidomėjo miško elfais, šokančiais aplinkui juos. — 
Emile, ar kada nors mylėjaisi medyje? 

— Leisk man pagalvoti, — tarė ji, neva susimąsčiusi. — 
Buvo vienas kartas ant geležinkelio bėgių, tačiau medyje? Ne, 

nemanau. Bet galbūt turėčiau perskaityti savo dienoraštį, kad 
prisiminčiau. 

— Ok! — sušuko Maiklas, o paskui suėmė ją į glėbį, ir 
jie, na... jei ne skrido, tai bent jau pakibo ore. 

— Sparnai? — paklausė ji, žvilgtelėjusi į žemę, kuri bu- 
vo jau gerokai nutolusi. 

— Šitie daiktai taip pat gali būti naudingi. Nors papras- 
tai jie tik trukdo. Su jais karšta, jie sunkūs ir juos niežti. 

Emilė prigludo prie jo, jiems kylant į viršų. 

— Bet jie tokie dieviškai gražūs, — pasakė ji ir švelniai 
pabučiavo jį į lūpas. 

— Tada jie verti to, — atsakė jis ir nusišypsojo, — kad 
ir kokie būtų nepatogūs — kad tik matyčiau tave šitaip besi- 
šypsančią. 

— Tau, regis, atitenka visos mano šypsenos, — tarė ji 
prisiglausdama. 

— Aš tik noriu, kad jos būtų amžinos, ir tiek. 

— O kiek laiko trunka amžinybė? 

— Kol nustosiu mylėti tave, o to niekada nebus. 

Emilė padėjo galvą ir leido jam bučiuoti jos kaklą. 

— Man labai patinka, kai tu taip darai. 

— O kaip šitaip? O šitaip? 

Emilė neturėjo jėgų atsakyti — bent jau žodžiais. 


16 skyrius 


Kai Emilė prabudo, buvo įdienoję, ir ji tysojo visiškai 
viena mažojoje laukymėje. Nuogutėlė. Buvo labai romantiš- 
ka visą naktį nuogai mylėtis su žaviu vyru, tačiau tvieskiant 
saulei viena apsinuoginusi ji jautėsi sutrikusi. 

— Maiklai? — sušnibždėjo ji, tačiau nesulaukusi atsa- 
kymo suglumo dar labiau. O kas, jei ją užtiks kokie mokinu- 
kai, pabėgę iš pamokų? 

Ji greitai susirinko drabužius 1š krūmų, kur jie buvo nu- 
sviesti, ir apsivilko. “Tai tokie tie angelai, — dygiai pagal- 
vojo ji. — Angelai neapsiverčia ant kito šono ir neužmiega 
šalia, bet išskrenda į nepasiekiamą šalį." 


141 


Jude Deveraux 


Dienos šviesoje vėl tapusi praktiška ir logiška Emilė sten- 
gėsi neprisiminti to, kas nutiko praėjusią naktį. Arba to, kas 
nutiko jos vaizduotėje. Juk negalėjo būti sparnų, miško elfų, 
negalėjo būti... Na, tiesa yra tokia, kad ji — susižadėjusi mo- 
teris, tad kito vyro tiesiog neturėjo būti. 

Tik vilkdamasi per galvą megztinį ji galiausiai prisimi- 
nė, kas nutiko aną vakarą. Moteris su šautuvu! Susprogęs au- 
tomobilis! Ir ji, pabėgusi iš nusikaltimo vietos? 

Vis dar tempdama megztinį žemyn ji jau leidosi bėgti 
bibliotekos pusėn. Ar kas nors jau rado mašiną? 

Ji buvo netoli bibliotekos, kai pamatė raudonas šviesas 
ir išgirdo daugybės balsų keliamą triukšmą. Tikriausiai buvo 
rastas automobilis. Emilė sulėtino žingsnį ir pasislėpė už me- 
džių pagalvojusi, kad bus geriau pirmiausia išsiaiškinti, kas 
vyksta, o tik tada pasirodyti. Kai ji buvo pakankamai arti, 
išvydo dvi gaisrinės mašinas, keletą policijos automobilių ir 
du naujienų autobusiukus su palydovinėmis lėkštėmis ant vir- 
šaus. Toje sumaištyje koks šimtas Žmonių padrikai bėgiojo 
tai šen, tai ten ir mindė vienas kitam kojas. 

Miškelio pakraštyje styrojo krūva gaisrininkų apsiaustų 
— didžiulių sunkių daiktų, kuriuose pasislėptų ir dvigubai 
aukštesnis už Emilę žmogus. Atsargiai ji vieną paėmė, apsi- 
vilko, o paskui užsidėjo šalmą, kuris uždengė didelę jos vei- 
do dalį. Neprarasdama budrumo ji įsimaišė tarp Žmonių ir 
priėjo prie vieno vyriškio, kuris kuitėsi prie vieno iš autobu- 
siukų garso aparatūros. 

— Kas čia vyksta? — paklausė ji. 

Vyriškis nė nepažvelgė į ją, bet toliau sukinėjo rankenėles. 

— Kur tu buvai, kad negirdėjai? 

— Praleidau naktį su angelais ir miško elfais ir ką tik 
prabudau. 

Vyriškis šyptelėjo puse lūpų jos pusėn ir toliau dirbo sa- 
vo darbą. 

— Savo mašinoje susprogo vietinė bibliotekininkė. 

— K...ką? 

— Emilė Tod, bibliotekininkė, buvo susprogdinta, — pa- 
sakė jis. — Panašu, jog ji gyveno dvigubą gyvenimą. Dieną 
bibliotekininkė, o naktį — nusikaltėlė. 

— Nusikaltėlė?! 

Vyriškis skvarbiu žvilgsniu pažvelgė į Emilę, tačiau ji 
užsismaukė šalmą dar Žemiau ant veido, kad jis negalėtų jos 
matyti. 

— Taip. Ji gyveno su FTB labiausiai i1eškomu nusikaltė- 
liu. Sklando gandai, kad ji susijusi su nusikaltėlių gauja. Daug 
laiko ji praleisdavo kalnuose ir, manoma, ji veždavo maistą 
besislapstantiems nusikaltėliams. Regis, ji buvo tikra artistė, 
nes visas miestas buvo įsitikinęs, kad ji gabena knygas varg- 
šams vaikams. Ji netgi gavo kažkokių apdovanojimų, bet pa- 
sirodo, kad ji dirbo gaujai. 

Emilė įstengė tik spoksoti į jo profilį, kai jis toliau suki- 
nėjo rankenėles ir klausėsi garso per ausines. 

— Tai Donaldas papasakojo šią istoriją, — tęsė vyriškis. 

— Donaldas? — vargais negalais sušnibždėjo Emilė, nes 
jos gerklėje užstrigo sprangus kamuolys. 

— Taip, na, žinai, ponas Naujiena? Aišku, kad girdėjai 
apie jį. Prieš porą metų jis atskleidė Džonsono paslaptį, — 
vyriškis trumpam atsitraukė nuo aparatūros, matyt, patenkin- 
tas reikiamai suderinęs rankenėles. — O dabar panašu, jog 
jis atskleidė Tod paslaptį. Žinai, man įdomu, ar ji kaip nors 
susijusi su Mere Tod Linkoln? Ta moteris irgi buvo pamišusi. 
Ei! Ko gero, turėčiau pasakyti Donaldui, kad jis pasidomėtų. 
Gal pasivaišintum kava ir spurgomis? Niekas nemato. 

Emilė buvo per daug priblokšta, kad pajudėtų iš vietos, 
jau nekalbant apie valgymą. Ji tik stovėjo, įsmeigusi akis į 
valdymo pultą, tarsi tai būtų buvęs koks nors visiškai nema- 
tytas daiktas. Pasirodo, jog dabar ji yra mirusi. Ir tai yra 1a- 
bai gerai, nes ji buvo labai negera moteris, padėjusi nusikal- 
tėliams slapstytis nuo įstatymo. 

— Šito negali būti, — pasakė ji sau. — Aš paprasčiau- 
siai turėsiu pasakyti tiesą, ir viskas išaiškės, — pagauta ryž- 
to, ji jau rengėsi nusiimti šalmą, tačiau pamatė žmones, ku- 
rie aną vakarą buvo atėję į jos kambarį viešbutyje. “FTB", — 
pagalvojo ji. Jei ji kreipsis į juos, turės pasakyti tiesą, kad 
slėpė Žmogų, kuris, kaip jie mano, yra nusikaltėlis, taip pat, 
kad ji melavo jiems. Ir kad praėjusį vakarą to žmogaus žmo- 
na susprogo jos automobilyje, o ji, užuot pranešusi apie tai 

policijai, pabėgo į mišką ir mylėjosi su vyru, kuris nėra jos 
sužadėtinis. 

— Vis blogiau ir blogiau, — burbtelėjo ji. 

— Kas? — paklausė moteris, stovėjusi šalia jos. — Šita 
sumaištis ar gyvenimas apskritai? 

— Šita sumaištis, — atsakė Emilė, nuleidusi galvą, kad 
nebūtų matyti jos veido. — Aš ką tik čia atvažiavau. Kodėl 
visi galvoja, kad mašinoje buvo panelė Tod? — Emilė pagal- 
vojo, kad "panelė" skambės pagarbiau negu tas kaltinimas, 
kurį prilipdė anas vyriškis. 

— Tai jos mašina, ir į orą buvo išmesta jos rankinė. Ži- 
noma, kol kas nėra visiškai aišku, nes iš kūno nedaug beliko, 
bet Donaldas atpažino, kad tai jo buvusi sužadėtinė. 

— Kaip jam pavyko? 

Moteris gūžtelėjo pečiais. 

— Aš nežinau, bet jis, regis, tikrai žino, kad tai ji, ir tai 
galbūt garsiausias siužetas per visą jo karjerą. Panašu, kad 
panelė Emilė Džeinė Tod buvo giliai įklimpusi. Kalbama apie 
narkotikus ir pinigų plovimą, ir, kas žino, dar ką. Dieve! Tik 
pagalvok, ką netrukus būtų vedęs Donaldas! Tai rodo, kad 
netgi Žmogus, daugybę metų tiriantis bylas, gali būti apmau- 
tas. Ei! Ar gerai jautiesi? Tau reikėtų ką nors suvalgyti. Gais- 
ro gesinimas tikriausiai yra labai sunkus darbas. 

Emilė stengėsi giliai kvėpuoti, tačiau nebuvo lengva. Sle- 
giama sunkaus apsiausto, kurį vilkėjo, ji smarkiai prakaita- 
vo. Ji tarsi išvydo savo ateitį ir tai, kas galėjo nutikti, jei tik 
ji būtų užvedusi savo automobilio variklį. Dabar ji būtų 1a- 
vonas, 0 jos vardas liktų apdrabstytas purvais visam laikui. 
Visi tie metai, kai ji stengėsi kilniai ir dorai elgtis, duoti dau- 
giau, negu gaudavo, būtų praleisti veltui. Užuot įvertinę nuo- 
pelnus, visi ją prisimintų tik kaip mafijos parankinę. Kaip 
žmogų, kuris glaudė nusikaltėlius ir melavo FTB. 

Emilė susvirduliavo ir pajuto, kad tuoj gali nualpti, ta- 
čiau staiga susiėmė. Ji negali nugriūti! Jei ji, priblokšta tos 
skaudžios neteisybės, susmuks, daugiau niekada neatsigaus. 
Ją nutemps į FTB būstinę ir tikriausiai uždarys, kad niekas 
nieko daugiau iš jos neišgirstų. 

Ne, negalima pasiduoti — reikia galvoti ir veikti. “Vie- 

nai, — jausdama kartėlį pagalvojo ji. — Tai tokie tie angelai. 
Kur dabar angelas sargas, kai jo labiausiai reikia? Ar jis mo- 
kosi naudotis savo sparnais, kad paliko vieną?" 

Pasisukusi ji pastebėjo, kad moteriai iš kišenės kyšo už- 
rašų knygelė. Dieve, ji tikriausiai žurnalistė. Emilė suprato, 
kad vienas klaidingas žodis gali užtraukti kalėjimą. 

Emilė pažvelgė į tą moterį, šiek tiek kilstelėjusi šalmą — 
tik tiek, kad ši pastebėtų jos įraudusius skruostus. Emilė vylėsi, 
kad moteris pagalvos, jog tai drovumo, o ne pykčio raudonis. 

— Ar galėčiau jūsų šio to paprašyti? Gal jūs bent truputį 
pažįstate Donaldą Stiuartą? Turiu galvoje, ar jūsų statusas pa- 
kankamas, kad galėtumėt man gauti jo parašą? 

— Na žinoma, kad taip, — atšovė moteris, ir Emilė su- 
prato, kad ji tikriausiai gyvenime nebuvo kalbėjusi su Do- 
naldu. 

— Tuomet gal padėtumėt man? Paprašykite, kad jis pa- 
sirašytų Bandelei. Mano sesuo, pamačiusi jo autografą šalia 
mano pravardės, pamanys, kad ponas Stiuartas ir aš galbūt 
buvome... na, suprantate, pažįstami. 

— Bandelė? — pasibjaurėjusi pakartojo moteris, ir Emilė 
suprato, jog ji jau pasigailėjo sutikusi paprašyti autogratfo. 
Susiraukusi ji pasakė Emilei niekur nesitraukti, nes netrukus 
ji grįšianti su autografu. ' 

— Nė už ką pasaulyje nesitrauksiu, — nuoširdžiai atsa- 
kė Emilė, o paskui stovėjo tarsi prikalta, kol moteris per mi- 
nią skynėsi kelią prie Donaldo, kuris, kaip pastebėjo Emilė, 
sėdėjo kėdėje ir buvo grimuojamas prieš filmavimą. 

Stebėdama Donaldo pakaušį Emilė suprato, kad jis gavo 
jos Žinutę ir suprato, ką ji reiškia. Pasisukęs kėdėje, jis pa- 
žvelgė jos pusėn ir pastebėjo neaukštą siluetą po gaisrininko 
apsiaustu. Emilė sveikindamasi pakėlė ranką, ir po kelių aki- 
mirkų Donaldas atsidūrė šalia jos. Sugriebęs jai už alkūnės 
jis tempė ją į medžių užuovėją. 

— Ką, tavo manymu, čia veiki? — paklausė jis, kai jie 
nutolo nuo minios. 

Emilė išsivadavo iš jo gniaužtų. 

— Ką visa tai turėtų reikšti? Ar tu nesidžiaugi, kad aš 
nemiriau? 

— Na, žinoma, džiaugiuosi, — atšovė jis, tačiau visiš- 
kai neatrodė patenkintas. — Aš tik labai sukrėstas, ir tiek. 
Mes visi manėme, kad... 

— Kad tai bus tavo gyvenimo siužetas, ar ne? — karčiai 
pasakė ji, o paskui prarado ryžtą ir pajuto, kad kaupiasi aša- 
ros. — Donaldai, aš maniau, kad tu myli mane. 

— Taip ir buvo. Norėjau pasakyti yra, tačiau Emile, tu 
tikrai privalai pripažinti, kad pastarosiomis dienomis elgeisi 
su manimi siaubingai. Tu gyvenai su kitu vyru. + 

:— Ne taip, kaip tu manai, — atsakė ji, stengdamasi su- 
rasti ką nors kišenėse, kad galėtų nusivalyti nosį, tačiau ki- 
šenės buvo taip Žemai, kad ji galėjo pasiekti tik viršutinę jų 
dalį. — Tu apie mane prikalbėjai siaubingų dalykų, nors ži- 
nai, kad tai — netiesa. Tu žinai, kad aš padėjau Maiklui tik 
todėl, kad mane lengviausia pasaulyje apmulkinti. 

Donaldas gūžtelėjo pečiais. 

— Bet tai — puikus siužetas. 

Akimirką jo šiurkštumas apstulbino ją, bet paskui ji kie- 
tai suspaudė lūpas paversdama jas brūkšniu. 

— Tu labai gerai žinojai, kad tame automobilyje buvau 
ne aš, ar ne? 

Donaldas neatsakė, bet piktai pažvelgė į ją. 

— Geriau jau tu būtum mirusi, negu pabėgusi su tuo... tuo... 

— Tu taip pasielgei iš keršto, ar ne? Tu nusprendei, iš- 
pūtęs didžiulį burbulą, apdergti mano vardą, bet kas toliau? 
Jei po kelių dienų ir paaiškėtų, kad aš gyva, atitaisymas būtų 
išspausdintas kokio nors vietinio laikraščio dvidešimt trečia- 
me puslapyje? Ar šitaip tu buvai suplanavęs? 

— Tu to nusipelnei, — rūsčiai atsakė Donaldas. — Kaip 
tu drįsti gadinti mano reputaciją ir visą karjerą tąsydamasi su 
tuo žudiku? Iš tikrųjų, Emile, kaip tu galėjai man taip kenkti? 

— Aš nieko blogo tau nepadariau. Priglaudžiau jį todėl, 
kad jis malonus žmogus, ir jam reikėjo pagalbos. Su tavimi 
tai neturi nieko bendra. 

— Viskas, kas susiję su tavimi, yra susiję ir su manimi. 
Tai mano ateities klausimas. Pasirinkau tave todėl, kad buvai 
atsidavusi, ir buvau tikras, jog nepridarysi man jokių nepato- 
gumų. Kaip tu galėjai mane šitaip išduoti? 

— Aš? — išsižiojo ji, o paskui nusiramino. — Donaldai, 
kodėl tu paprašei manęs tekėti? Ir kol dar nesumelavai, leisk 
tau priminti, kad aš galiu išeiti į priekį ir pasakyti tiems žmo- 
nėms, jog esu gyva ir tu pasirodysi per Nacionalinę televiziją 
kaip visiškas kvailys. Juk tai Nacionalinė televizija, ar ne? 
Kaip suprantu, ji čia yra dėl viso šito reikalo. 

— Taip, tai Nacionalinė televizija. Ir tai mano didysis 
siužetas. 

— Tai atsakyk man. Kodėl paprašei už tavęs tekėti? Tie- 
sa, Donaldai, kodėl būdamas toks gražus nenorėjai vienos iš 
tų ilgakojų gražuolių, kurios visada sukinėjasi aplink tave? 

Donaldas siekė jos rankų ir paėmė jas abi tarp savųjų. 

— Nes norėjau moters, kuri skirtų dėmesį man. Man 
nereikia tokios, kuriai nuolat kiltų įniršio priepuoliai, o aš 
turėčiau jos ašaras šluostyti rožėmis ir deimantais. Ne, aš 
noriu tokios, kaip tu, Emile, tokios, kuri mato tik mane, ku- 
ri būna namuose, kai aš jai paskambinu. Aš noriu Žmonos, 
kuri galėtų būti motina, kuriai patiktų sėdėti namuose ir au- 
ginti vaikus. Nepakenčiu tų sugadintų moterų, kurios tik ir 
laukia, kad vyras joms patarnautų ir dešimtį kartų per dieną 
kartotų, kokia ji graži. Jei vyras nori tokios ateities, kokios 
noriu aš, jam nereikalinga žmona, kuri šniukštinėja po 
viešbučius. Ne, aš noriu motiniškos žmonos. Dailios, bet ne 
pribloškiančios. Protingos, bet ne intelektualios. Linksmos, 
bet ne per daug sąmojingos. Tokios, kuria galėčiau pasikliau- 
ti. Kaip tu, Emile. 

Vis dar tebelaikydamas jos rankas, jis palinko į priekį ir 
pabučiavo jos nosies galiuką. Jo veidas buvo kupinas nuošir- 
dumo. 

— Emile, meile mano, aš žinau, kokia tu jautri, ir Ži- 
nau, kaip tu pasielgsi su tuo siaubingu žmogumi, su tuo be- 
sislapstančiu nusikaltėliu. Žinau, kad tu jo atsisakysi, nes 
aš prašau tavęs. Man reikia moters, kuri būtų pasirengusi 
man padėti ir... 

Jo akys nušvito, jis nusišypsojo tarsi suokalbininkas. 

— Aš tau atsilyginsiu už pagalbą. Jei sutartume, šią die- 
ną lygiai po metų siūlau iškelti vestuves. 

Kurį laiką Emilė žvelgdama į jį įstengė tik mirksėti iš 
nuostabos. Atlygis — santuoka su juo. 

Staiga Emilei viskas paaiškėjo, ir ji suprato, kodėl ža- 
vus, įžymus vyras, toks kaip Donaldas, prašo niekuo neišsi- 
skiriančios, nuobodžios, praktiškos moters, tokios kaip ji, už 
jo tekėti. 

— Visada svarbiausia buvo tavo karjera, ar ne? Tu nie- 
kada nė trupučio manęs nemylėjai, juk taip? 

— Emile, tu klysti. Aš mylėjau tave. Iš tikrųjų mylėjau. 

— Tu mylėjai mane tol, kol aš nekėliau tau rūpesčių, ta- 
čiau vos tik aš padariau tai, kas galėtų pakenkti tavo bran- 
giausiai karjerai, ir tu jau buvai pasirengęs atiduoti mane vil- 
kams! — ji sužaibavo žvilgsniu. — Per Nacionalinę televiziją! 

— Emile, — pratarė jis, ir ji suvokė, jog kažkokia galia 
ji vis dar valdo jį, tik nesuvokė kokia. 

Tačiau tuoj pat jai paaiškėjo ir tai. Jei ji dabar išeis iš 
miško ir pasirodys, Donaldas taps visišku kvailiu. Šalies mas- 
tu. Jei ji ketina išsigelbėti, — geriau tai padaryti dabar. 

— Aš žinau, kad visada buvau paklusnumo įsikūniji- 
mas, — ji nedrįso sau prisipažinti esanti mazgotė. — Ta- 
čiau Donaldai, jei tu visko nepaaiškinsi, paaiškinsiu aš. Mo- 
teris, kuri žuvo sprogimo metu, buvo Maiklo žmona. 

Akimirką Donaldas atrodė sutrikęs, tarsi niekaip nepri- 
simintų, kas yra Maiklas. 

— Čemberleno? Nori pasakyti, kad jo žmona jį surado? 
O FTB vyrukams nepavyko. Tiesa, aš sakiau, jog ji suras jį 
pirmoji, bet tikrai nemaniau, kad taip ir bus. 

— Man nereikia tavo sveikinimų, skirtų sau. Ji surado jį 
ir ketino nušauti. Ir kodėl ne, juk ji pirmoji būtų atidavusi jį 
į FTB rankas? Bet štai sensacinga žinia tau: ta bomba, kad ir 
kas ją padėjo po mašina, buvo skirta man, o ne Maiklui ar jo 
žmonai. 

— Tau? — nustebęs pakartojo Donaldas, o paskui jo lū- 
pas perkreipė šypsnys. — Kas šiame pasaulyje galėtų norėti 
tavo mirties? 

Netarusi daugiau nė žodžio, Emilė pasisuko ant kulno ir 
žengė televizijos mašinų link, tačiau Donaldas sugriebė ją už 
rankos. 

— Na, gerai, aš atsiprašau. Tai jis padarė tave tokią, ar 
ne? Kur dingo ta miela Emilė, kurią aš taip mylėjau? 

— Sprogmenys automobiliuose. Grasinimai šaunamai- 
siais ginklais. Kulkų rankiojimas iš galvos. Šmėklos. Tik įvar- 
dyk ką nors ir įsitikinsi, kad aš tai jau ištvėriau. Ką ketini 
daryti su šita informacija? 

— Kad žuvo Čemberleno žmona? 

Emilė kaustė jį žvilgsniu. 

— Na gerai, aš ką nors sugalvosiu, o tavo vardas liks 
švarus. 

— Geriau taip ir padaryk, antraip pasirūpinsiu, kad būtų 
apjuodintas tavo, ir taip, kad niekas niekada į jokį postą ta- 
vęs neišrinks. 

— Tu nesi toji Emilė, kurią visada pažinojau. 

— Puiku. Aš noriu, kad būtų aiškiai pasakyta, jog visoje 
šioje sumaištyje-esu tik nekalta auka ir kad niekas nežino, 
kur aš esu. Tačiau nenoriu, kad mane dabar imtų medžioti. 

— Ar gerai, jei pasakysiu, kad tu dabar esi saugoma? 

— Sakyk ką nori, kad tik būtų reabilituotas mano var- 
das, — atsakė ji, o paskui nusivilko sunkųjį apsiaustą, nusiė- 
mė šalmą ir padavė visa tai jam. 

Kai ji pasuko į miškelio gilumą, jis tarė: 

— Emile, kas nori tave nužudyti ir kodėl jiems šito rei- 
kia? 

— Visas dangus dirba, kad atsakytų į šį klausimą, — mes- 
telėjo Emilė per petį ir nesustodama žengė toliau. 

— O kaip vestuvės? — jai įkandin šūktelėjo Donaldas. 

— Kaip tu gali vesti mane, Donaldai? Aš mirusi, ar jau 
pamiršai? 


17 skyrius 


“Taigi pasielgiau drąsiai", — pagalvojo Emilė, kai jau 
buvo miške, toli nuo reporterių akių. O ką daryti dabar? Ji 
Jau beveik norėjo bėgti atgal pas Donaldą, pulti jam ant kak- 
lo ir maldauti atleidimo. 

— Kovoti pačiai už save — liūdnas reikalas, — balsu 
pasakė ji ir atsisėdusi ant apipuvusio rąstgalio vylėsi, kad at- 
eis koks nors dieviškas įkvėpimas ir patars, ką daryti. 

— Ar manęs ieškai? — paklausė pažįstamas balsas, ta- 
čiau Emilė nepažvelgė į Maiklą. Jis apleido ją, kai jai labiau- 
siai jo reikėjo, tai kodėl dabar turėtų būti jam maloni? 

Tarytum nekreipdamas dėmesio į Emilės pyktį Maiklas 
išsitiesė ant žolės prie jos kojų, bet ji nusisuko į kitą pusę, 
kad nereikėtų žiūrėti į jį. 

— Aš nepalikau tavęs, tu Žinai. Tu turėjai pati nuspręsti dėl 
savo vaikino, ir aš privalėjau nesikišti. Man negalima kištis. 

Kurį laiką Emilė žvelgė į erdvę, o paskui joje pradėjo 
kunkuliuoti pyktis. 

— Kištis? — iškošė ji pro sukąstus dantis. — Tu tik tai 
ir temoki daryti. Tu mano visiškai normalų laimingą gyveni- 
mą pavertei siužetu iš siaubo romano. Viena moteris laikė šau- 
tuvą, įremtą į mano galvą, o po kelių minučių mačiau, kaip ji 
susprogo. Mano mašinoje jau buvo padėta ne viena, bet dvi 
bombos — mašinoje, kurios nebeturiu, galėčiau pridurti. Pas- 
kui, žinoma, visos tos moterys, nukrovusios troškiniais ma- 
no stalą. O dabar vyras, kurį myliu, yra... 

Maiklas padavė jai nosinę, ir ji išsipūtė nosį. Velniop 
viską, tačiau jos pyktį pakeitė ašaros, o labiausiai ji nenorėjo 
gailėtis savęs. 

— Iš kur ją gavai? — paklausė ji, žvelgdama į didžiulę 
lininę nosinę. Kampe buvo išsiuvinėta “M"' raidė. 

— Iš Madisono. Mes susitaikėme su sąlyga, kad aš 
nespausdinsiu istorijos, kuri iš tikrųjų nutiko, kai jis buvo 
gyvas. 

Emilė vis dar nežiūrėjo jam į akis; ji neprarijo masalo, 
kuriuo jis stengėsi suminkštinti ją. Ji nesiruošė suteikti jam 
pasitenkinimo klausinėdama, kas iš tikrųjų nutiko kapitonui 
Madisonui. 

— Tikra gėda, kad taip galima iškreipti jūsų, mirtingų- 
jų, gyvenimo istorijas. Visi galvoja, kad kapitonas Madiso- 
nas buvo siaubingas vesdamas tą jauną moterį, tačiau iš tik- 
rųjų... — Maiklas giliai atsiduso. — Numanau, jog esi per 
daug prislėgta Donaldo elgesio ir nenori nieko girdėti apie 
kapitoną Madisoną. 

Emilė turėjo prikąsti liežuvį, kad nepaklaustų, tačiau ji 
neketino leisti jam išmušti ją iš vėžių. 

— Tau visa tai tik juokai, ar ne? Mano gyvenimas per 
tave žlunga, tačiau tu gali tik tyčiotis. 

— Na, gerai, daugiau jokių juokų. Tu nori tiesos? Taigi 
tiesa yra tokia, kad iš tikrųjų tavo gyvenimas buvo chaosas 
dar prieš man pasirodant. Visi mylimieji, kuriuos tu pasirink- 
davai, buvo netinkami vyrai. Tavo Donaldas? Jis pasirinko 
tave, nes manė, jog esi per daug nuobodi, kad kada nors pri- 
darytum jam nemalonumų. Jis jautė, kad tu jį kone garbini, ir 
jis buvo įsitikinęs, kad tu mielai tvarkysi namus, ruoši pietus 
1r dirbsi tiktai jam. Tačiau mainais paprašys: tik labai nedaug 
arba iš viso nieko. Tuo tarpu jis bet kada galės tave apgaudi- 
nėti, tai yra megzti romanus su moterimis, kurias tik jam pa- 
vyks prisivilioti į lovą, o turint galvoje jo darbą ir išvaizdą, 
romanų kiekis turėtų būti solidus. 

Nutilęs jis pažvelgė į ją ir paklausė: 

— Tęsti toliau? 

— Aš to nenorėjau, — tyliai atsakė ji. — Aš tik norė- 
jau... 

— Gyventi svajonėmis. Visi mirtingieji taip gyvena. Nė 
vienas iš jūsų nenori žinoti tiesos. Emile, aš žinau, kad dabar 
tu pyksti ant manęs, tačiau jei būtum už jo ištekėjusi, tavo 
gyvenimas būtų buvęs apgailėtinas. 

Ji piktai dėbtelėjo į jį. 

— Tu esi mano angelas sargas, tai kodėl tau to nesutvar- 
kius? Argi ne šitai jūs ir turėtumėt daryti? 

Prieš atsakydamas Maiklas kurį laiką tylėjo, ir ji supra- 
to, kad jis kruopščiai sveria kiekvieną žodį. 

— Angelas negali kištis į žemiškus dalykus, nebent pats 
Dievas jam duotų leidimą. Bet angelas kartkartėmis gali su- 
rasti mirtingajam poilsio aikštelę, — jis truputį patylėjo, nes 
jo paties mintys jam sukėlė šypseną. — Tačiau angelas be 
Dievo leidimo negali nei ilginti, nei trumpinti gyvenimo. Ir 
angelas negali kištis į meilės dalykus! Tai yra griežtas tabu. 
Angelams sargams šleikštu matyti, kaip tos, kuriomis jie rū- 
pinasi, teka už mušeikų ir vaikų tvirkintojų. Tačiau jiems drau- 
džiama trukdyti meilei keliauti ten, kur ji nori, nes, kaip su- 
pranti, Dievui meilė yra šventa. 

Maiklas patylėjo, kad įsitikintų, ar Emilė jį sustabdys, 
tačiau ji tylėjo. 

— Tačiau angelai gali pakreipti aplinkybes tokia linkme, 
kad žmogus išsiaiškintų tiesą apie savo mylimąjį. Bet, nelai- 
mė, tiesa yra ir tai, kad meilė — akla, ir žmogus labai retai 
mato tiesą netgi tada, kai ji rodoma jam. Tėvai paprastai sten- 
giasi neleisti dukroms ištekėti už siaubingų vyrų, bet šian- 
dien meilė nugali netgi tėvus. Meilė yra vienintelis dalykas 
Žemėje stipresnis už blogį. Ji stipresnė už pinigus, seksą ir 
už nuodėmių nuodėmę. Jei žmogus karštai myli kitą žmogų, 
Dievas tik įgauna dar daugiau jėgų. Dievas nusileidžia ant 
Žemės traukiamas meilės jėgos. 

Ir vėl jis nutilo, pažvelgė į ją ir kalbėjo toliau: 

— Tu nemylėjai Donaldo ir niekada nebūtum pamilusi. 
Tau nedera tenkintis tuo, ką gauni, Emile, nes tu esi verta to, 
kas geriausia. 

Išklausius šiuos žodžius Emilė atsistojo, rankas įrėmė į 
klubus ir iš viršaus piktai pažvelgė į jį. 

— Tu žinai, kad tokios paskaitos kaip ši mane varo iš 
proto. Visi šiais laikais postringauja apie nuostabų vyrą, ko- 
kio yra verta moteris, tačiau aš noriu žinoti viena: kur rasti 
tokį. Kur auginami tie pasakiški vyrai, kurie yra geri, atidūs 
ir verti moters meilės? Kur yra toks vyras kaip mano tėvas, 
kuris sugrįždavo namo iš darbo laiku ir kurio didžiausias rū- 
pestis gyvenime buvo šeima? Ko gero, aš tik sutinku vyrus, 
kurie mano, kad esu nuobodi, ir angelus, kurie pamyli mane, 
o paskui nė neatsigręžę palieka. 

Maiklas akimirksniu pašoko ir ištiesė jai savo ranką, ta- 
čiau ji jos nepaėmė. Jis atsistojo priešais ją, tačiau ji tik nu- 
sisuko. 

— Praėjusią naktį aš suklydau, — švelniai pasakė jis. — 
Jei tik tave tai paguos, pasakysiu, jog visą rytą buvau bara- 
mas Adriano. Regis, labai rimtai pažeidžiau etikos taisykles, 
ir aš būsiu... — jis giliai įkvėpė, — pažemintas. Kai sugrįšiu, 
būsiu pasiųstas į žemesnį lygį. Aš turėsiu... 

Kai jis kalbėjo, atrodė, kad jo balsas stringa gerklėje. 

— Turėsiu rūpintis naujais globotiniais, naujais Žmo- 
nėmis. į 

— Vadinasi, nebebūsi mano angelas sargas, — tarė Emi- 
lė, o jos akys piktai žybtelėjo. 

— Ne, — tyliai atsakė jis. — Aš nebeprižiūrėsiu tavęs. 

— Na ir gerai! Tuomet galėsiu pati rinktis mylimuosius, 
draugus, visus ir viską, ir niekas nesikiš. 

— Taip, — atsakė Maiklas. — Tu eisi per gyvenimą be 
manęs. 

Emilė reikšmingai pažvelgė į jį. 

— Tai kodėl tu vis dar čia? Tu buvai išbartas, tau buvo 
pasakyta, kad blogai dirbai, tai kodėl tavęs neatšaukė? 

Maiklas gūžtelėjo pečiais. 

— Nė neįsivaizduoju. Adrianas mėgino susisiekti su ar- 
kangelu Mykolu, tačiau... 

— Jam buvo liepta palaukti, kol sujungs? — išsprūdo 
jai, nors ji nenorėjo tyčiotis. 

Maiklas liūdnai tarė: 

— Danguje laukti, kol sujungs, gali tekti per amžius. 

Emilė norėjo prikąsti liežuvį, kad susilaikytų nenusikva- 
tojusi, tačiau juokas išsprūdo. 

— Tu pats blogiausias angelas, koks tik gali būti, — pasa- 
Kė ji, tačiau jos balse jau nebuvo pykčio, nes po visų bjaurių 
ryto įvykių ji pradėjo pamažu prisiminti praėjusią naktį. — Ar 
Adrianas sakė ką nors apie... 

— Praėjusią naktį? — paklausė Maiklas, ir jo veide atsi- 
rado toks įžūlus šypsnys, kad Emilė turėjo nusisukti. — Šiek 
tiek. Tiesą sakant, jis pasakė daugiau. Jo kalba prilygo ke- 
lioms dienoms. Jis turėjo ištęsti žemišką laiką, kad visa tai 
sutalpintų. Kol tu aiškinai Donaldui, ką apie jį manai, ant ma- 
nęs buvo šaukiama tiek laiko, kiek Žemėje truktų dešimt ir 
pusę dienos. 

— O dangau. Atrodo, jog Adrianas tikrai mėgsta pašne- 
kėti. 

— Jis visada mėgsta šnekėti su manimi, — Maiklas pa- 
kėlė galvą. — Beje, ar tu ką nors sužinojai? 

— Ką turi omenyje? 

— Kas kėsinasi tave nužudyti? Ar tavo buvęs mylimasis 
numano, kas galėtų tave persekioti? 

— Na, mes neturėjome laiko to dalyko aptarti. Jis bu- 
vo... — ji nusigrėžė. 

Maiklas suėmė jos smakrą, paskui kilstelėjo galvą, kad 
pažvelgtų jai į akis. 

— Ką tas bjaurybė mėgino tau padaryti? 

— Aš nenoriu apie tai kalbėti, — pasakė ji ir atsitraukė 
nuo jo. — Aš tik noriu eiti namo 1r... 

— Tavo namuose jau nebesaugu. Kai Donaldas ištaisys 
savo klaidą, tie žmonės, kurie paliko bombą tavo mašinoje, 
sužinos, kad tu dar gyva. Galbūt jie jau Žino. Aš jaučiu, kad 
tavo butas nėra saugus. 

— Tai kur, tavo manymu, aš turėčiau apsigyventi? Kaip 
turėčiau eiti į darbą? Kaip aš... 

Maiklas apkabino ją ir priglaudė prie savęs; ji jautė, kaip 
prie skruosto daužosi jo širdis. 

— Aš nenoriu tavęs liesti, — sušnibždėjo ji. — Tu nesi 
tikras. Tu čia nepasiliksi. Aš ką tik netekau vieno Žmogaus, 
kurį mylėjau, ir neištverčiau, jei netekčiau dar ir antro. Tai 


neteisinga! 
— Taip kalbėjo ir Adrianas, — atsakė Maiklas, glausda- 
mas ją prie savęs ir glostydamas jai plaukus. — Jam nesvar- 


bu, kaip pasielgiau aš pats, bet tai, ką padariau tau, peržengė 
ribas. Matai, kai moteris įsimyli angelą, joks mirtingasis ne- 
gali jam prilygti. 

— Ką?! — klausimas užstrigo Emilės gerklėje, ir ji atsi- 
traukė, kad pažvelgtų jam į akis. — Manai esąs toks geras, 
kad po vienos nakties su tavimi per visą gyvenimą nerasiu 
tinkamo vyro? Tu pats neangeliškiausias žmogus, kokį kada 
nors buvau sutikusi. Tu tuščias, pasipūtęs ir nieko neišma- 
nai, todėl esi tik velniškai didelis kliuvinys. Galėčiau įsivai- 
kinti šešis vaikus, ir jie pridarytų mažiau rūpesčių negu tu. 
Tu net negali... Ar nepasakytum man, ko juokiesi? 

— Aš džiaugiuosi matydamas, kad tu vėl tapai savimi, — 
juokdamasis atsakė jis, o paskui draugiškai paėmė jos ranką. — 
Manau, kad mes turėtume išsiaiškinti, kas mėgina tave nužu- 
dyti, ar ne? Tu žinai, Emile, aš pagalvojau, kad jeigu išsiaiš- 
kintume, tu galėtum parašyti knygą apie tai ir galbūt galėtum 
ją sėkmingai parduoti. Aš tikrai jaučiuosi skolingas tau isto- 
riją, nes kapitonas Madisonas prisiekė prakeiksmais, kas nu- 
tiks, jei bus išspausdintas jo pasakojimas. 

— Galbūt ir galėčiau parašyti, bet kaip mes išsiaiškinsi- 
me, kas mėgina mane nužudyti? 

— Tu manimi netikėjai, tačiau aš sakiau tau, kad Donal- 
das — problemų šaltinis. 

— Didesnių problemų, negu tu žinai, — burbtelėjo ji. 

Maiklas išsišiepė, ir jo veidas nušvito. 

— Iškilo sunkumų, ar ne? 

— Aš maniau, kad tu viską žinai. 

— Aš tik žinau, kad išsiskyrė jūsų nuomonės. Ar nori 
papasakoti man detaliau? 

— Ne, nė žodžio. Bet ką tu ten sakei, kad nuo Donaldo 
prasideda blogio ištakos? 

— Ar tu žinai, kur jis gyvena? 

— Kiek suprantu, turi galvoje miestą. Taip, Žinau. Juk 
tu neplanuoji ten važiuoti, ar ne? Žinau, kad aš negaliu va- 
Žiuoti, nes... — ji nutilo. 

Maiklas smalsiai pažvelgė į ją. 

— Kodėl tu negali ten važiuoti? 

— Nes dabar aš esu ieškoma nusikaltėlė. Jei kas nors 
atpažins mane iš “Žinių", būtinai praneš apie mane. Bet koks 
skirtumas, jei jau aš mirusi? 

— Nagi, Ema, pralinksmėk. Tu esi mirusi, 0 aš esu an- 
gelas. Nuo šiol bus tik geriau. 

Tačiau jai nebuvo linksma. 

— Aš noriu, kad mano vardas ir mano reputacija būtų 
švarūs, — tai pasakiusi, ji akies krašteliu pažvelgė į jį. 

— Eik ir pranešk apie mane, — skaitydamas jos mintis 
ir Šypsodamasis pasakė jis. — Jie negali nieko man padaryti, 
o aš tau pažadu, kad grįšiu pas tave, kai tik Dangus galės 
mane tau atsiųsti. Susitaikyk su tuo, Emile, kad mes būsime 
kartu, kol įminsime mįslę. Aš esu siųstas Dievo ir vykdau 
savo misiją. 

— Na gerai, taigi nuo ko turėčiau pradėti? Noriu susi- 
grąžinti savo ankstesnį gyvenimą. Aš pavargau nuo bombų, 
FTB ir angelų. Ir man ypač negera nuo šmėklų. Noriu gyven- 
ti normaliai! 

— Tu ką tik užgavai labai malonių Žmonių jausmus, — 
pasakė jis, o jo akys suspindo, bet Emilės Žvilgsnis privertė jį 
surimtėti. — Na, gerai, daugiau jokių juokų. Aš tik Žinau, kad 
blogio šaltinis yra tavo mylimas Donaldas, kuris tave įdavė. 

— Išdavė. 

— Nesvarbu. Privalai patekti į jo butą — ne į tą, kurį jis 
turi Grynbraire, bet į tą kitą, kur jis laiko mot... — Emilės 
žvilgsnis jį nutildė. — Kur jis laiko savo trofėjus ir apdova- 
nojimus už sąžiningą žurnalisto darbą. 

Emilė pažvelgė į jį įspėjamu žvilgsniu, tačiau jis nekrei- 
pė į tai dėmesio, tik paklausė: 

— Kaip mes nusigausime iki to kito buto? 

— Galima autobusu, mašina, lėktuvu, sraigtasparniu. Per 
keletą dienų nueitume ir pėsčiomis. Viskas kainuoja pinigus, 
o mano rankinė susprogo drauge su mašina. Ir su ta vargše 
moterimi, — paskutinius žodžius, prisiminusi tą siaubą, ji iš- 
tarė liūdnai. 

— Su ta, kuri išdavė vyrą policijai už apvalią pinigų su- 
mą? Su ta, kuri mėgino nužudyti jį antrą sykį už antrą premi- 
ją? Su ta moterimi? Važiuokime traukiniu. Vienam iš mano 
globotinių priklauso daugybė traukinių. 

— Tik nesakyk, kad kuriam nors plėšikų atamanui. 

Maiklas ją timptelėjo, ir ji pradėjo eiti. 

— Ne tai, kad jis vogė, bet vertė Žmones daryti tai, ką 
jis norėjo. Nori — papasakosiu apie perlų vėrinį, kurį jis nu- 
pirko savo žmonai? 

Emilė norėjo eiti namo, palįsti po karštu dušu ir kad vi- 
sa tai, kas įvyko, būtų buvę tik sapnas. 

| — Pradžiugėk, Emile. Greitai mes sužinosime, kas viso 

šito kaltininkas, ir tu atsikratysi manęs, taip pat susigrąžinsi 
savo ankstesnį gyvenimą, — Emilė jau rengėsi pasakyti, kad 
reikia sakyti “pralinksmėk"", bet jis greitai pridūrė: — Aš tau 
kai ką pažadėsiu. Čia ir dabar prisiekiu, kad surasiu tau tin- 
kamą vyrą. Surasiu jį ir nukreipsiu pas tave. 

— Maniau, kad tu daugiau jau nebebūsi mano angelas 
sargas. Maniau, kad tave pažemino. 

— Pažemino, tačiau mane perkels ne anksčiau kaip po 
šimto metų. Aš turiu pabaigti tai, ką pradėjau. Taip pat turiu 
išmokyti šio amato kitą angelą, o pats išmokti naujo darbo. 
Visam tam reikia laiko. 

Prieš savo valią Emilė nusijuokė. 

— Šimtas metų, — jie jau pasiekė miškelio pakraštį, ir 

prieš juos atsivėrė pietinis kelias, vedantis iš Grynbrairo. — 
Tai kaip mes nukaksime iki geležinkelio stoties? — padariu- 
si grimasą paklausė ji. — Iki jos — mažiausiai dvidešimt pen- 
kios mylios, o kai ten nusigausime, kaip susimokėsime už 
bilietus? 

— Aš ką nors sugalvosiu. Pasitikėk manimi. 

Keista, bet nepaisant visų tų bėdų, kurios užgriuvo tada, 
kai jiedu susipažino, ji juo tikėjo. 


15 skyrius 


“Iki šios akimirkos nėra aišku, ar panelė Tod buvo kaip 
nors susijusi su šiurpia šio ryto žmogžudyste, bet kol ji nesu- 
rasta ir neapklausta, atsakymo niekas nežino. Šiandien tiek. 
Su jumis buvo Donaldas Stiuartas." 

Emilė nusisuko nuo televizoriaus parduotuvėje, bet ki- 
toje pusėje stovėjo daugybė kitų ir visi jie rodė jos nuotrauką 
stambiu planu. 

— Tai vis ta Donaldo baimė dėl karjeros, — pratarė ji. 
Geriau jau ji būtų pasielgusi taip, kaip grasino. Sukandusi 
dantis ji išėjo į gatvę. 

— Aš nežinau, kas čia yra, bet tai visai skanu, — pasakė 
Maiklas ir padavė jai riebaluotą maišelį ir aukštą popierinį 
puodelį su gėrimu. 

— Taco, meksikietiški kukurūzų paplotėliai, — atsakė 
ji, Žvilgtelėjusi vidun, ir palingavo galva. Ji vis dar buvo ne- 
atsipeikėjusi nuo ryto, kai Maiklas privertė sustoti vyriškį, 
vairavusį didžiulį juodą limuziną, ir pavėžėti juos iki miesto. 
Jie labai maloniai pasivažinėjo, o prieš išlipant vyriškis pa- 
davė Maiklui storą pluoštelį grynųjų. 

— Kaip tau pavyko priversti, kad į Grynbrairą užsuktų 
limuzinas? — sužavėta paklausė Emilė. 

— Raganavimo menas, — išsišiepęs atsakė jis. — Juo- 
doji magija. 

— Geriau patylėk, nes Adrianas tave išgirs. 

— Žinai, aš manau, kad galbūt Adrianas šiek tiek pavy- 
di. Galiu lažintis, kad arkangelas Mykolas niekada neprašė 

jo atlikti ką nors panašaus. Ir ko gero, jei man dabar pasi- 
seks, galbūt manęs vis dėlto nepažemins. O gal Adrianas ne- 
rimauja, kad galiu atsidurti vienu lygiu aukščiau nei jis? 

Emilė priekaištaujamai papurtė galvą. 

— Angelai neturėtų pavydėti, taip pat neturėtų būti am- 
bicingi. 

— O mirtingieji turėtų gyventi ramybėje ir santarvėje. 
Dabar noriu, kad palauktum čia, kol aš atnešiu ko nors paval- 
gyti, — pasakė jis, — o tada eisime į tavo Antino butą. 

Pirmą kartą Emilė nepriešgyniavo Maiklui paminėjus šį 
vardą. Ji rijo vieną riebų paplotėlį po kito, o Maiklas tempė 
ją gatve. Ji neturėjo didelio noro pakliūti į Donaldo namus. 
O kąjie ten gali rasti? Neištikimybės įrodymų? Iš tikrųjų Emi- 
lė vylėsi, jog Donaldas prisimena kiekvieną malonų akimirks- 
nį, praleistą drauge, ir trokšta ją susigrąžinti. “Riebus šan- 
sas!" — pagalvojo ji, kai jie priartėjo prie namo, kuriame yra 
Donaldo butas. 

— Tikriausiai tau nereikia sakyti, kad durininkas be Do- 
naldo leidimo mūsų neįleis, — pasakė ji ir linktelėjo Maik- 
lui, kuris pasipūtėliškai šypsojosi. | 

Durininkas, beje, elgėsi taip, tarsi Maiklas būtų buvęs 
jo draugas, su kuriuo jis seniai nesimatė, ir po kelių minučių 
jie jau buvo lifte. Netrukus Maiklo veidas šiek tiek pažalia- 
vo. 

— Per greitai ir per aukštai, — sumurmėjo jis, kai jie 
išlipo dvidešimt šeštame aukšte. 

Emilė žinojo, kad Donaldas slepia raktą priešgaisrinėje 
žarnoje šalia atsarginio išėjimo, tačiau Maiklas tik uždėjo ran- 
ką ant durų rankenos ir durys atsidarė. 

— Tavo butas man patinka labiau, — pasakė Maiklas dai- 
rydamasis po stiklo, chromo ir juodos odos apartamentus. Vi- 
sur nuo pat grindų iki lubų buvo pilna veidrodžių. 

— Na gerai, jau viską pamatei, taigi eime, — pasakė Emi- 
lė. Ji jautėsi labai nepatogiai šiame bute, kuriame taip retai 
lankydavosi anksčiau. 

— Jis yra čia, — tyliai pasakė Maiklas. 

Emilė, pamaniusi, kad jis turi omeny Donaldą, jau rengė- 
si sprukti pro duris, tačiau Maiklas sugriebė ją už rankovės. 

— Bailė. Jo čia nėra, — pasakė jis, kaip visada perskai- 
tęs jos Mintis. — Bent jau aš taip manau. Ar turėtume užmes- 
ti akį į miegamąjį? Gal ten dar tyso kokia blondinė? 

— Labai juokinga. Tikiuosi, kad Adrianas pažemins ta- 
ve ir nusiųs ten, kur ir yra tavo vieta. 

— Tuomet galėsiu matyti visus vyrus iš tavo praėjusių 
gyvenimų, — atšovė jis. — Ar norėtum, kad papasakočiau 
tavo apie gyvenimą, kurį paaukojai lošėjui iš pinigų? Tu pra- 
stūmei keturiasdešimt kelerius metus tikėdamasi, kad jis pa- 
sikeis. 

— Ar negalėtum surasti tai, kas, tavo manymu, yra čia ir 
palikti mane bei mano gyvenimus ramybėje? 

— Negaliu, — atsakė jis, vaikštinėdamas po kambarį. 
— Bent jau ateinančius šimtą metų negalėsiu palikti tavęs 
ramybėje. Pasakyk man, Emile, su kokiu vyru norėtum pra- 
leisti savo gyvenimą? 

— Šauniu, linksmu, atsidavusiu man. Tiesą sakant, to- 
kiu, kuris būtų mano vergas. Ir turtingu, kad jis galėtų nusi- 
vežti mane į Paryžių. 

— Maniau, kad norėsi paplaukioti upe. Plaustais, ar ne? — 
staiga jis sulaikė kvapą priėjęs prie aukštos spintos, stovinčios 
prie sienos priešais duris. — Tai yra čia. 

Visiškai nepaisydama sveiko proto balso, Emilė sustojo 
kaip įbesta. Kas yra toje spintoje? Blogio demonai? Šmėk- 
los? Kažkas gyvas ar negyvas, kas iššoks ir atgal nebesugrą- 
žinsi? 

Kai Maiklas atidarė spintos duris, Emilės širdis vos ne- 
sustojo, o ranka pakilo prie kaklo, ir ji šaižiai aiktelėjo. Ta- 
čiau viduje buvo matyti tik knygos, eilės knygų odinėmis nu- 
garėlėmis. 

— Jos man nelabai panašios į blogį, — pasakė Emilė, 
susierzinusi dėl tokios savo reakcijos. — Čia Donaldo repor- 
tažų tekstai. Žinau, nes pati suradau jam knygrišį. 

Atsargiai, tarsi bijotų nudegti ranką, Maiklas pasiekė vie- 
ną knygą, išėmė ją ir atvertė. Kaip Emilė ir sakė, viduje buvo 
darbiniai Donaldo reportažų tekstai. Nors popieriai buvo įrišti 
į elegantiškus brangius odinius viršelius, patys buvo netvar- 
kingi, pigūs, sulankstyti, kai kur apiplyšę. Maiklas užvertė, 

knygą ir padėjo ją į vietą, o paskui perbraukė rankomis per 
knygų eiles. 

— Ką tu darai? — nekantriai paklausė Emilė. — Juk ne- 
pradėsi man pasakoti, kad knygose yra vaiduoklių? 

Atsisukęs jis pažvelgė į ją labai rimtu veidu. 

— Ką tu darydavai su šiais... 

— Tekstais, — pasakė ji, pavargusi nuo jo pavydo. — 
Tai tiesiog tekstai ilgesnių reportažų, kuriuos ruošė Donal- 
das. Juose nėra nieko blogo. 

— Ką turėdavai daryti tu? 

— Aš? — paklausė ji, bet staiga nutilo. — Aš padėdavau 
tirti ir tiek. Tai buvo Donaldo mintys, o aš... — ji nutilo, nes 
dabar jis žvelgė į ją taip, tarsi būtų žinojęs, kad ji meluoja. 

— Na, Grynbraire jaučiuosi labai vieniša, todėl daug 
skaitau. Kartkartėmis užtinku kokią mintį, kurią Donaldas ga- 
lėtų išplėtoti. Tada šiek tiek patyrinėju. Tai nėra kažkas ypa- 
tinga, ko nesugebėtų padaryti bet kas. Aš naudojuosi ryšiais 
su bibliotekomis ir internetu. Liaukis į mane taip žiūrėjęs! 
Aš nenaršau po bylas, kurios būtų draudžiamos, ir nedarau 
nieko neteisėto ar nelegalaus. Tiesiog padedu Donaldui ir tiek. 

— Nenuostabu, kad jis paprašė tavęs tekėti už jo, — ty- 
liai pratarė Maiklas. 

— Ir ką tai turėtų reikšti? 

— Emile, tu buvai visa jo karjera. Kiek 1š šių siužetų tu 
išrinkai, ištyrei, o paskui ir parašei? 

— Tik kai kuriuos, — atsakė ji. Tai, kad Donaldas — 
melagis ir išdavikas, dar nereiškia, kad ir ji tokia. Vis dėlto 
laidos pabaigoje titrai skelbdavo, kad siužetą parengė Donal- 
das; jos pavardės nebuvo nė karto. Ji paprastai sau kartoda- 
vo, kad šito ir nori. Kai kurie jo paruošti reportažai buvo ga- 
nėtinai prieštaringi ir... 

Ji pažvelgė į Maiklą. 

— Galbūt aš kai kam užmyniau ant kelių nuospaudų, ir 
tas asmuo sužinojo, kad tai mano darbas, o ne Donaldo. Ar 
apie tai galvoji? 

— Tikrai taip. 

Akimirksniu Emilės galva prisipildė prisiminimų apie vi- 
sus reportažus, kuriuos ji “padėjo" Donaldui parengti. Beje, 

būtent taip jie ir susipažino. Emilė ilgai rašė Donaldui mal- 
daudama atvykti į jos biblioteką ir pasikalbėti su paaugliais 
apie žurnalistiką, tačiau sulaukdavo tik laiškų, kuriuose jis 
rašydavo, kad jo tvarkaraštis pernelyg įtemptas. Emilė suko 
galvą, kaip prisivilioti jį į biblioteką, o paskui prisiminė, jog 
buvo skaičiusi apie nykstančias augalų rūšis, taip pat prisi- 
minė, ką juokais buvo pasakiusi vieno labai svarbaus rango- 
vo žmona ir dar kai ką. Kai sudėjo viską į krūvą, išėjo visai 
nebloga istorija, taigi ji užrašė ją ir nusiuntė Donaldui. 

Po dviejų savaičių Donaldas atvyko į Grynbrairą, susiti- 
ko su Emile ir pasikalbėjo su moksleiviais, o po kurio laiko 
išsinuomojo butą, ir mažas kalnų miestelis tapo savaitgalių 
namais. Be to, Donaldas pasidomėjo Emilės kūriniu, ir pa- 
aiškėjo, kad visa tai tiesa, taigi jis parengė išskirtinį reporta- 
žą vakaro žinioms. Rangovo darbas buvo nutrauktas, ir Emi- 
lė girdėjo, kad jis prarado milijonus, nes nebegalėjo sudaryti 
kontraktų. Donaldas už šį reportažą gavo apdovanojimą ir at- 
šventė — nupirko Emilei šampano, rožių ir atėmė jai nekal- 
tybę. 

— Kodėl tu taip keistai žiūri? — paklausė Maiklas. — 
Kurie iš šitų reportažų galėtų būti neapykantos priežastis? 

Emilė menkai šyptelėjo. 

— Manyčiau, kad neapkęsti galima būtų nebent Donal- 
do. Jis juos skaitė ir jis buvo apdovanotas. 

— Nors tavo nuomonė apie Donaldą ir kitokia, daug sme- 
genų nereikia, kad suvoktum, jog Donaldas yra idiotas. Jo 
dailus veidas, ir skaito jis išraiškingai. Tačiau niekas, pralei- 
dęs bent pusantros valandos šalia jo, nepatikėtų, kad tuos re- 
portažus parengė jis. Nužudyti Donaldą? Ir kas iš to? Nieko. 
Nužudyti reikia idėjų šaltinį, o tas šaltinis esi tu. 

— O, — pratarė Emilė ir sudribo ant vieno iš juodųjų 
Donaldo minkštasuolių. — Niekada taip negalvojau. Beje, aš 
pati prašiau Donaldo leisti likti nežinoma. Aš niekada netroš- 
kau rampos šviesos. Tik norėjau teisingumo. 

Maiklas nusišypsojo jai. 

— Man patinka, kad tu niekada nesikeiti. Tu visada bu- 
vai tokia. Porą kartų netgi paguldei galvą už teisingumą. 

— Ar šiame gyvenime — irgi? — nedrąsiai paklausė ji. 

— Ne. O dabar kibkim į darbą. Manau, kad mums reikia 
ieškoti siužeto, kuris dar nėra užbaigtas. Ar prisimeni, kurie 
tai galėtų būti siužetai? 

— Galbūt susiję su žmonėmis, kurie netrukus bus pa- 
leisti lygtinai? 

Akimirką Maiklas iš nuostabos spoksojo į ją. 

— Kai klausiau, koks blogis egzistuoja aplink tave, kodėl 
nepagalvojai apie visus tuos reportažus, kuriuos paruošei? 

— Nemaniau, jog kas nors žino, kad aš su jais susijusi. 
Donaldas visada sakydavo, kad aš esu jo slaptas ginklas. 

— Donaldas norėjo prisiskirti visus nuopelnus sau, — 
raukydamasis pasakė Maiklas. — Na, gerai, kas padaryta, tai 
jau padaryta. Nuo ko pradėsime? Jei i1mčiau knygas vieną po 
kitos, pajusčiau, kuri susijusi su blogiu. 

— Kodėl tiesiog nepaėmus įrištų tekstų? 

— Per daug miglota. Nuo aplanko gali sklisti bloga ener- 
gija, bet ji per silpna. Man reikia šaltinio. Kur yra tavo pir- 
minis tyrimas? 

— Kompiuterio diske, — atsakė ji — tyčia taip, kad ne- 
būtų aišku. 

Maiklas piktai dėbtelėjo į ją. 

— Na, gerai. Viskas yra Donaldo nešiojamajame kom- 
piuteryje. Jis nieko nenorėjo palikti pas mane, nes... — Emi- 
lė nutilo ir pažvelgė į Maiklą. 

— Tu neprivalai man aiškinti, aš ir taip Žinau. Jis neno- 
rėjo, kad kas nors atsitiktinai sužinotų, jog visą darbą atlikai 
tu, o jis nedarė nieko. 

— Jis pasakė ne visai taip, bet galbūt tai tiesa. 

— Tai kur jo kompiuteris? 

— Tu negali naršyti po asmenines bylas. Tai nelegalu ir 
neetiška, be to, aš ir nežinau. Numanau, kad jis drauge su juo 
arba jo kabinete. 

— Abejoju, ar jis paliktų jį kabinete. Jis nenorėtų, kad 
kas nors šniukštinėtų. Galbūt apsidairykime čia? 

Emilė žinojo, kad neverta stengtis atkalbėti Maiklą čia 
verstis po asmeninius Donaldo daiktus, nes ji buvo tikra, kad 
Maiklas vis tiek padarys taip, kaip nori. 

— Miegamajame? — padvejojo ji. — O galbūt pirmiau- 
sia apžiūrėk svetainę? 

— Dabar laimingas? — paklausė Emilė. — Mes, įsibro- 
vę į šį butą, pasielgėme kaip niekingi vagys, tačiau nieko ne- 
turime. Na, ar esi labai laimingas? 

— Nė trupučio, — atsakė Maiklas, nepaisydamas jos sar- 
kazmo. — Čia yra kažkas negerai, bet aš nežinau, kas. 

— Negerai yra tai, kad bet kurią minutę gali pasirodyti 
Donaldas. Jis tikrai iškvies policiją ir pasiųs mus abudu į cy- 
pę. Tau galbūt pavyks išskristi, tačiau jei kas nors mane ka- 
lėjime užmuš, aš mirsiu. 

— Įprasta mirtingųjų problema, — pasakė Maiklas nė 
nepakeldamas galvos nuo tekstų. 

Jau buvo šešta valanda vakaro, bet, kaip Emilė ir sakė, 
jie nieko nerado. Aišku, diena nebuvo nuobodi. Jie rado Do- 
naldo asmeninį kompiuterį, ir jo atmintis pakankama, kad tilp- 
tų Emilės tiriamasis darbas. Tačiau Donaldas buvo įvedęs 
slaptažodį, neleidžiantį patekti į visas bylas, o Emilė neturė- 
jo nė menkiausio supratimo, koks tas žodis. Kai ji paaiškino 
Maiklui, ko jiems reikia, jis pasakė: 

— Lilijana žinos, koks jis. Tavo Antino gyvenimas yra 


jos darbas. 
— Ar galime jai paskambinti? — paklausė Emilė, pri- 
mindama jam, kad ji yra nuoga dama, neturinti kūno. — O 


galbūt galėtume surengti seansą? 

— Paprašysiu, kad Henris nueitų pas ją. Nueičiau pats, 
tačiau visur turiu tampyti šitą kūną, ir tai atima daug laiko. 

— Nenoriu girdėti, kas tas Henris. 

— Jis gyvena čia. 

— Na žinoma. Kodėl aš vis dar stebiuosi? — daugiau 
Emilė beveik neklausinėjo, nes kitą valandą Maiklas pralei- 
do puslapis po puslapio versdamas įrištus tekstus. Kiek vė- 
liau jis pakreipė galvą į vieną pusę ir, regis, kažko — 0 gal 
ko nors — klausėsi. Paskui pranešė, kad slaptažodis yra “Po- 
nas Naujiena". 

— Ne per daug originalu, ar ne? — paklausė Maiklas, 
stebėdamasis Donaldo, pasirinkusio tokį slaptažodį, tuštybe. 

O Emilė prikando liežuvį. kad susilaikytų nepaklaususi, 

kaip viena šmėklą perduoda informaciją kitai šmėklai. Kaip 
jos keliauja? Ji pašiurpo įsisąmoninusi, kad nematomas pa- 
saulis nuolat supa jos pasaulį, kuris dar visai neseniai atrodė 
toks saugus. 

Tačiau kad ir kaip norėjo, ji negalėjo nieko pasakyti, nes 
Maiklas staiga tarė: 

— Mes turime eiti. Dabar. 

— Jis ateina, ar ne? 

Maiklas dar kartą sukluso. 

— Taip, — tyliai atsakė jis, o paskui, nužvelgęs Emilę, 
pridūrė: — Turime išeiti šią akimirką. 

Jo elgesyje buvo kažkas, kas vertė ją abejoti. 

— Ar dar kokios nors negeros dvasios? Ar jos persekio- 
ja tave? | 

Maiklas neatsakė, tik uždarė kompiuterį (taip nutildyda- 
mas visus garso signalus, nes buvo netinkamai jį išjungęs), 
pasikišo jį po pažastimi, o paskui pradėjo stumti Emilę lau- 
kujų buto durų link. 

Tačiau jie pavėlavo, nes koridoriumi jau ėjo Donaldas, 
ranka apglėbęs dailią blondinę, kurios galvoje, Emilė buvo 
tikra, nebuvo nė trupučio smegenų. “Būtų neteisinga, jei ji 
turėtų ir smegenis, ir tokias kojas", — pagalvojo Emilė ir 
įsmeigė į juos akis, sustojusi tarsi įbesta. 

Tačiau Maiklas sureagavo greitai. Pačiupęs Emilę, jis pri- 
spaudė ją prie sienos ir pradėjo aistringai bučiuoti. Po kelių 
sekundžių ji jau galvojo tik apie Maiklą; Donaldo nė neprisi- 
minė. 

Kai Maiklas atsitraukė, Emilė įsmeigė žvilgsnį į jį, o jos 
akyse mirguliavo Žvaigždelės. 

— Jie praėjo, — pasakė Maiklas, vis dar užstodamas 
Emilę savo masyviu kūnu. 

— Kas? — sušnibždėjo ji, o paskui prisiminė, kai Maik- 


las droviai nusišypsojo. — Pasitrauk nuo manęs! — pasakė ji 
ir stumtelėjo jį. 
— O aš maniau, kad tau patinka... — jos žvilgsnis pri- 


vertė jį nutilti, tačiau jis vis dar šypsojosi. — Eime, — pridūrė 
Maiklas, paėmė Emilės ranką ir pasileido bėgti tempdamas 
ją iš paskos. 

Kai jie pasiekė gatvę, ji buvo uždususi. 

— Jis supras, kas paėmė kompiuterį, — pasakė ji šno- 
puodama. — Jis man parodė, kur paslėptas raktas. 

— Ar tu manai, kad Donaldas nenutuokia, kas mėgina 
tave nužudyti ir kodėl? 

— Manau, kad ne, — tvirtai atsakė Emilė. — Galbūt Do- 
naldas ir yra šiek tiek tuščiagarbis, negalėčiau patikėti, kad 
jis Žino apie... apie rengiamą žmogžudystę. Jis nenori mano 
mirties. 

— Ne, nebent tavo mirtis suteiktų galimybę paruošti pa- 
tį geriausią reportažą gyvenime, — pasakė Maiklas, o paskui 
pakėlė ranką ir sušuko: — Taksi! — ir automobilis akimirks- 
niu sustojo. 

— Kur mes važiuojame? — paklausė ji, kai jie įlipo vi- 
dun. 

— Yra tik viena vietelė, kur galime jaustis saugūs, — 
pasidėjęs Donaldo kompiuterį ant kelių, atsakė jis. 

— O ne, tik ne ten, — sudejavusi pasakė Emilė. — Tik 
ne į Madisono namą. 

— Maniau, kad tau patinka ta vieta. 

— Patiko. Patinka, tačiau... — ji nutilo, nes jis šypsojo- 
si jai. — Kad tu prasmegtum, — ji labai gerai žinojo, kad jis 
skaito jos mintis: jai baisu dėl jo ir dėl to, kaip ta pikta siela 
praėjusį kartą su juo elgėsi. Ji neketina jo įsimylėti. Ji negali 
1r to nedarys. — Na taip, žinoma, — po kurio laiko pridūrė 
ji, ojos balsas buvo toks šaltas, kokį tik ji įstengė nutaisyti. — 
Blogis yra tavo reikalas, o ne mano. Bet aš žinau, kad grįžti į 
Grynbrairą su taksi yra per daug brangu. Ir tai pritrauktų per 
daug dėmesio. 

— Na žinoma, — šypsodamasis atsakė jis. — Mes grįši- 
me traukiniu. Ar aš sakiau tau... 

— Taip! — atšovė ji, o paskui nusisukusi pažvelgė pro 
langą. — Tu man jau viską pasakei. 


— Man šis daiktas patinka, — pasakė Maiklas. — Kaip 
jis vadinasi? 

— Džinas. Tau nereikėtų jo gerti. Esu tikra, kad tai prieš- 
tarauja Dievo įstatymams. 

— Bet koks nesaikingumas prieštarauja Dievo įstaty- 
mams. Ar nenorėtum man papasakoti, kodėl taip širsti? 

Jie sėdėjo Madisono name ant grindų, tiksliau — ant sto- 
rų rytietiškų kilimų, kurie buvo sukloti dviem sluoksniais ir, 
Emilės manymu, buvo verti kalno pinigų. Židinyje, tikriau- 
siai nevalytame kokį šimtą metų, degė ugnis, o šalimais gu- 
lėjo marokietiško viščiuko ir šokoladinio deserto atliekos. 
Emilė turėjo pripažinti, kad Maiklas labai greitai prisitaikė 
prie Žmonių gyvenimo patogumų ir per trumpą laiką labai 
daug sužinojo apie maistą. Dabar netgi ji kartais pasijusdavo 
klausianti jo, kaip ir ką daryti. 

— Vienas auksinis soverenas, — pasakė jis. Ji sumišo ir 
pažvelgė į jį, tačiau greitai nusigręžė, nes jis buvo per daug 
žavus židinio šviesoje. Namo tamsos gaubiami jie jautėsi jau- 
kiai ir saugiai. 

— Nesupratau, — burbtelėjo Emilė. Ji lėtai gurkšnojo 
dietinę kolą — stengėsi laikytis kuo toliau nuo bet kokių al- 
koholinių gėrimų. 

— Regis, jūs, Žmonės, sakote: “vienas pensas už tavo 
mintis". Ką gi, aš siūlau daugiau. Siūlau tau visą auksą, už- 
kastą po šio namo pamatais. 

Kurį laiką ji Žiūrėjo iš smalsumo plačiai išplėtusi akis, 
bet paskui nusisuko. 

— Kas nutiko? — paklausė jis. 

— Nieko, — pasakė ji, neleisdama sau klausinėti apie 
jokį auksą. — Aš tiesiog pavargusi. | 

— Emile, tu gali meluoti kam tik nori, bet ne man. Kas 
nutiko? 

— Tu gali skaityti mintis, tai tu man ir pasakyk, — įgėlė ji. 

— Tavo gyvenimas dūžta į šipulius, ir tu nežinai, kaip 
juos vėl suklijuoti į visumą, — ramiai kalbėjo jis. 

Jis buvo iki skausmo teisus, ir kai ji mėgino vėl prabilti, 
negalėjo. Ji norėjo būti drąsi. Norėjo būti stipri ir pati sau 
pasakyti, kad viskas bus gerai, bet negalėjo. Nejučia skruos- 
tais pradėjo riedėti ašaros. 

— Emile, — sušnibždėjo Maiklas, o kai pamėgino ap- 
glėbti ją, ji pasipriešino, tačiau jis vis tiek tvirtai ją laikė ne- 
leisdamas atsitraukti. 

— Tu pasielgei neteisingai! — pasakė ji, galvą priglau- 
dusi prie jo krūtinės, o paskui trenkė jam kumščiu. Jis nė ne- 
krūptelėjo, toliau laikė ją apkabinęs, o ji buvo veidu įsikniau- 
busi į minkštą jo megztinio vilną. — Aš buvau laiminga. Gal- 
būt Donaldas ir snarglius ir galbūt man būtų buvę labai sun- 
ku būti jo žmona, gal aš jam buvau reikalinga dėl menkiausių 
tikslų, tačiau aš to nežinojau. Aš buvau laiminga. Ar tu tai 
supranti? 

— Taip, žinoma, — atsakė jis, glostydamas jai plaukus. — 
Iš pradžių su jais visais tu jausdavaisi laiminga. 

— Liaukis! — bemaž užriko ji, o paskui pamėgino atsi- 
traukti nuo jo. Jis tvirtai ją laikė. — Aš nenoriu girdėti nei 
apie praeitį, nei apie ateitį. Aš tik noriu to, ką dar visai nese- 
niai turėjau. 

— Bet aš tai sugrioviau, — tyliai pasakė jis. — Aš ir vėl 
sugrioviau tavo gyvenimą. 

— Ar dažnai taip darydavai? — sarkastiškai paklausė ji, 
vėl atsišliejo į jį ir nebemėgino atsitraukti. Kokios siaubin- 
gos buvo pastarosios dienos! 

— Emile, — kai jis prabilo, jo balsas buvo labai tylus, ir 
ji veikiau jį jautė negu girdėjo. — Pridariau tau baisių dalykų. 

Išgirdusi šiuos žodžius ji atsitraukė, norėdama pažvelgti 
Į ji, bet jo labai tamsios akys žvelgė į židinį, o rankos, tvirtai 
apsivijusios, laikė ją. 

— Aš... — jis dvejojo. 

— Ką tu padarei? 

Maiklas giliai įkvėpė. 

— Aš ne tik sugrioviau dabartinį tavo gyvenimą, bet ir 
ankstesnius du. 

Šįkart Emilė taip atšlijo, kad iš tikrųjų galėtų matyti jo 
akis. 

— Papasakok man, ką tu padarei, — griežtai paragino ji. 

Maiklas tylėjo, ir ji suprato, kad jis nenori jai sakyti to, 
ką ruošėsi pasakyti. 

— Aš nusipelniau pažeminimo. Nusipelniau bet kokio 
likimo, kurį man paskirs Adrianas, už tai, ką padariau tau. 
Supranti, Emile, tu tokia gera. 

— Taip, taip, — nekantraudama pasakė ji. — Tokia ge- 
ra, kad mano sužadėtinis dabar su kita. 

— Taip jau yra. Šitie Žemės vyrai tavęs nevertina. Jie 
įžiūri tik tai, kas yra moters išorėje. Jie mato, kad tu miela 
akiai, tačiau nesigilina į tavo vidų, nežino, kad tavo vidinis 
grožis tiesiog neprilygstamas. Panašu, jog šitiems mirtingiems 
vyrams visiškai nerūpi moters siela. Kad ir kokia nuostabi 
siela yra įkalinta storame kūne, ar moters negražus veidas, 
vyrai jos nenori. 

— Tačiau jeigu būčiau tokia gražuolė kaip ta moteris, 
kurią matėme su Donaldu... — liūdnai prabilo ji. 

— Ne, tu esi graži, bet tu nedailini savęs taip, kaip da- 
ro... ta moteris, kurią matėme su tavo... tavo... 

— Buvusiuoju, — juokdamasi papildė ji. 

— Taip, su tavo buvusiuoju. 

— Bet tu vis dar nepasakei, ką tu padarei man praeityje. 

— Tada tu buvai tokia pati, kokia esi dabar. 

— Nuobodi ir praktiška? 

— Ne! Tu buvai patikli ir lengvai pasiduodanti įtakai. 
Tavo širdis buvo tokia kupina meilės, kad tu... 

— Ką aš? 

Maiklas atsiduso. 

— Tu tiki viskuo, ką tau sako gražus vyras, štai kas. Vos 
keletas šioje Žemėje yra vertų tavęs, Emile, — karštai kalbė- 
jo jis. — Mačiau, kaip švaistei savo gerumą dalydama jį al- 
koholikams, nelaimėliams, kurie ėdė tave. Ar tu bent įsivaiz- 
duoji, ką jaučiau stovėdamas ir stebėdamas tave ir tavo du 
vaikus, mirtinai šąlančius, kai tavo šlykštusis vyras pragėrė 
pinigus, skirtus vaikų maistui? Tu ėmeisi skalbimo, Emile. 
Tavo švelnios rankos... — nutilęs jis pakėlė jos ranką ir pir- 
miausia pabučiavo delną, tada viršutinę plaštakos dalį, pas- 
kui vieną po kito visus pirštus. | 

— Ir ką tu padarei? — tyliai paklausė ji. 

— Aš nukreipiau tave pas vieną ponią, kuriai reikėjo siu- 
vėjos. Siūti buvo bent jau lengviau negu skalbti, ir ji... 

— Ne, turiu galvoje, ką tu padarei man praėjusiuose dvie- 
juose gyvenimuose? 

— Ą. 

Jis nieko neatsakė, ir ji vėl pasidėjo galvą jam ant pe- 
ties. 

— Nag!, tu gali man papasakoti. 

Jis giliai įkvėpė ir tik po kurio laiko prašneko: 

— Tavo praėjusiame gyvenime tu vilkėjai tokią sidabri- 
nę suknelę — aš ją tau išrinkau. Aš žinojau, kad tau tinka 
sidabras. Tu klausei, ar vilkėdama ja patiksi savo vyrui. Emile, 
aš... aš neleidau tau ištekėti. Kiekvieną kartą, kai prie tavęs 
priartėdavo koks nors vyras ir tu pradėdavai galvoti apie san- 
tuoką su juo, aš pakutendavau tau nosį, kad tu pasitrauktum. 
Praėjusiuose dviejuose gyvenimuose aš neleidau tau nei te- 
kėti, nei susilaukti vaikų. Du kartus tu mirei, taip ir neprara- 
dusi skaistybės. 

Emilė atsitraukė nuo jo ir akimirką buvo be žado, paskui 

— Koks tu angelas? Kaip tu gali šitaip elgtis su Žmogu- 
mi, kurį globoji? Aš nemanau, kad tu buvai pasiųstas į Žemę. 
Tu buvai ištremtas. 

— Emile, prašau pamėginti suprasti. Po viso to skalbė- 
jO0s gyvenimo aš pasirūpinau, kad tu turėtum turtingą ir įta- 
kingą tėvą, bet netgi jis negalėjo apsaugoti tavęs nuo meilės 
netinkamam vyrui. Tam vyrui buvo reikalingas tik tavo pali- 
kimas, ir jis būtų išleidęs viską iki paskutinio penso, o tu vėl 
būtum tapusi skalbėja. Man buvo per sunku žiūrėti, kad įvy- 
kiai vėl taip klostosi. 

— Todėl tu pakutenai man nosį, ir aš likau skaisti. Man 
smalsu, kaip tu neleidai tam vyrui manęs išsivežti? Numa- 
nau, jog jis kovojo dėl mano tėvo pinigų. 

— Jis, na, jis buvo užkluptas keblioje padėtyje ir turėjo 
vesti kito žmogaus dukterį. 

— Ir tu pasirūpinai, kad jis būtų užkluptas. 

— Taip. 

Kurį laiką Emilė sėdėjo jo glėbyje visiškai rami. Ji neži- 
nojo, tikėti juo ar ne, bet kažkodėl visa tai atrodė logiška. 
Visą gyvenimą jos neapleido nuojauta, kad ji niekada, nieka- 
da neištekės, kad joks vyras jos nenorės. Kai ji buvo dar mer- 
gaitė, paprastai verkdavo žiūrėdama į paveikslėlius su kūdi- 
kiais, o kai motina kartą paklausė, kas yra, Emilė pasakė, jog 
ji Žino, kad niekada neturės vaikų. 

— Ir tu taip pasielgei su manimi dviejuose gyvenimuose? 

— Taip, — atsakė Maiklas nupuolusiu balsu. — Aš ži- 
nau, kad pasielgiau negerai. Aš neturėjau taip elgtis. Juo la- 
biau, kad tavo gyvenimas buvo kone toks pat sunkus, kaip ir 
būtų buvęs, jei būtum ištekėjusi už to pašlemėko. 

— Leisk man atspėti. Aš gyvenu atsiskyrėlės gyvenimą 
apsupta knygų ir galbūt vienos kitos katės. Kartą per mėnesį 
aš rengdavau arbatėlę pagyvenusioms damoms, kad galėtu- 
me aptarti paskutinę populiariausią knygą, nes niekada netu- 
vaikus ir klausytis pasakojimų apie jų laimingus namus. 

— Taip, — Maiklas ilgai tylėjo, ir Emilė vos išgirdo at- 
sakymą. 

— Aš suprantu. Tai gyvenimas, kokio aš labiausiai bijo- 
jau, sapnuodavau, kad man tai nutiks. O tu pakišai man jį du 
kartus? 

— Aš maniau, kad viskas pakrypo blogai pirmą kartą, 
nes aš nežinojau, ką darau. Tačiau pamaniau, kad viskas bus 
gerai kitąkart. Maniau, kad surasiu tau puikų mylintį vyrą, o 
paskui pastūmėsiu judu reikiama linkme ir nors kartą tu būsi 
laiminga Žemėje. 

— Leisk man ir tai atspėti. Tu neradai vyro, kuris būtų 
vertas manęs. 

— Tikrai taip. Kas galėtų prilygti tavo gerumui? 

Labai lėtai Emilė atsitraukė nuo jo, ir kai jis pažvelgė į 
ją, nustebo išvydęs jos akyse pyktį. 

— Tu niekšas! — tyliai pasakė ji, tačiau jos balse slypė- 
jo jėga. — Aš nesu... nesu koks nors angelas, — išrėžė ji. — 
Aš esu moteris, turinti kūną ir kraują, ir manęs nereikia gar- 
binti, tik mylėti. Aš nenoriu, kad į mane kaip į muziejaus eks- 
ponatą žiūrėtų todėl, kad esu, cha, cha, "gera". Aš noriu gy- 
venti ir patirti viską, ką man gali pasiūlyti gyvenimas. Galiu 
lažintis, kad buvau laimingesnė būdama skalbėja, negu reng- 
dama damoms pasisėdėjimus, kai buvau turtinga. 

— Taip, — gėrėdamasis pasakė jis. — Ir niekada negalė- 
jau to suprasti. Pasirūpinau, kad tu turėtum viską. Tu turėjai... 

— Aš nieko neturėjau! Ar girdi mane? Aš visiškai nieko 


neturėjau. Aš turėjau... — staiga jai visa tai pasidarė nepake- 
liama. — Tu niekada nesuprasi. Niekada. Donaldas davė 
man... 

— Aš žinau, ką jis tau davė! — kone užriko Maiklas. — 
Nors aš ir angelas, tačiau šitame kūne visų pirma esu vyras. 
Ar tu manai, kad man lengva žiūrėti į tave šitaip ir neliesti 
tavęs? Praleidau su tavimi vieną naktį, o turėsiu mokėti visą 
amžinybę. Tačiau buvo verta. Taip, glamonėti tave buvo ver- 
ta, net jei už tai tektų kęsti visas pasaulio bausmes. 

Akimirką Emilė žiūrėjo į jį, o paskui sugrįžo į jo glėbį. 

— Maiklai, aš negaliu mylėti tavęs. Aš negaliu. Tu ne- 
tikras. Tu pradingsi. 

Maiklas laikė ją taip, tarsi jaustų, kad paleidęs ją nebe- 
gyvens. 

— Žinau, — sušnibždėjo jis. — Tą patį jaučiu ir aš. Kaip 
aš galiu mylėti mirtingąją? Kaip galiu grįžti namo ir stebėti 
tave viename gyvenime po kito su... su... — jis giliai įkvėpė, 
o paskui atitraukė ją nuo savęs per ištiestą ranką. — O kas, 
jei padaryčiau taip, kad tu mane pamirštum? 

— Tu negali taip pasielgti, — pasakė ji žiūrėdama jam į 
akis. — Pripasakojai man pakankamai, kad įsisąmoninčiau, 
jog netgi Dievas negali ištrinti meilės. Galbūt aš neprisimin- 
siu, kodėl jaučiu tuštumo jausmą, tačiau aš visada žinosiu, 
kad kažko trūksta. Ar aš teisi? 

Prieš atsakydamas jis šiek tiek patylėjo. 

— Taip. Meilės negalima pamiršti, ir visai nesvarbu, ar 
tai meilė žmogui, ar Dievui. 

— Man netrūksta Donaldo, bet man trūksta tavęs netgi 
tada, kai tu išeini į kitą kambarį. Aš pykau ant tavęs už tai, 
kad palikai mane vieną po meilės nakties. 

— Žinau. Aš nenorėjau tavęs palikti, bet mane... pasiė- 
mė. Mano siela ir mano kūnas buvo perkelti į kitą vietą. 

Ji ir vėl pasidėjo galvą jam ant peties. 

— Mums nederėjo taip elgtis, ir aš visomis išgalėmis 
stengiausi pamiršti, kad tai įvyko, tačiau aš negaliu. Aš bijau 
pasilikti viena, kai tu išeisi. 

— Emile, tu niekada nebūsi viena, tu niekada nebuvai ir 
nebūsi viena. 

Ji pažvelgė į jį. 

— Viskas bus kitaip, kai tu neturėsi kūno. 

— Žinau. Aš galėsiu matyti tave, o tu negalėsi manęs 

nei matyti, nei girdėti, — akimirką jis dar glaudė ją, o paskui 
atsitraukė, kad pažvelgtų jai į akis. — Na gerai, Emile, mano 
meile, mes turime du pasirinkimus. Arba paverkti į sriubą... 

— Alų. Paverkti į alų. 

— Gerai. Alus man patinka labiau už sriubą, — atsakė 
jis, o paskui šypsena atsakė į jos šypseną. — Šiaip ar taip, 
galime paverkti dėl to, kas mums nutiks, nes nesuklysiu pa- 
sakęs, kad būsime išskirti. Arba galime pagyventi šia akimir- 
ka ir išnaudoti ją net jei ir žinome, kad rytojus gali atnešti 
blogų naujienų. 

— Suprantu, — pratarė Emilė ir atsitraukė nuo jo. — 
Taigi tu nori pasakyti, kad kiekvieną minutę, kurią turi Že- 
mėje, turėtume praleisti mylėdamiesi ir būdami drauge. 

— Na žinoma, — linksmai atsakė jis, džiugiai šypsoda- 
masis. — Tikrai taip. 

— Tu esi vyras, ar ne? Angelas ar ne angelas, bet neabe- 
Jotinai esi vyras! — paskutinį žodį ji ištarė taip, tarsi jis būtų 
buvęs bjaurus ir vertas pasišlykštėjimo Žmogėnas. 

Maiklas suglumęs pažvelgė į ją. 

— Tavo mintys per daug susipainiojusios, kad galėčiau 
jas skaityti. 

— Tu apgailėtinas daikte, — pasakė ji traukdamasi. — 
Aš visu šimtu procentų esu Adriano pusėje. Tu iš tikrųjų esi 
pats blogiausias angelas visame Danguje. Tu sakai, kad aš 
nesugebu pasirinkti vyro, tačiau netgi aš matau, ko sieki tu. 

Maiklo veidas rodė begalinį sumišimą, kai jis stengėsi 
suvokti, apie ką ji kalba. 

— Ką aš padariau? 

— Tu atplėšei mane nuo Donaldo tik dėl savų tikslų, ar 
ne? Ir tu du gyvenimus leidai man pūti be vyriško dėmesio, 
taip pat dėl savanaudiškų tikslų, ar ne? 

— Aš, na, galbūt ir buvau šiek tiek savanaudis, tačiau aš 
stengiausi apsaugoti tave. 

— Nejaugi? O dabar irgi stengiesi apsaugoti mane siū- 
lydamas tokius velnioniškai malonius dalykus? 

— Aš nenorėjau nieko blogo, — sutrikęs kalbėjo jis. — 
Aš... 

— Tiktai tiek, ar ne? Tu ateini čia ir maloniai elgiesi su 

ta, kuri, kaip žinai, blogiausiai visame pasaulyje nusimano 
apie vyrus, paskui aš iki ausų tave įsimyliu, o kas paskui? Aš 
klausiu tavęs, kas bus paskui? 

— Aš... — Maiklas pasikasė galvą. — Tavo logika, re- 
gis, man nelabai suprantama. 

— Ką gi, puiku! Man jau bloga nuo visų jūsų vyriškų 
svaičiojimų, kas aš esu. Bloga! Ar girdi mane? Bloga! 

— Tai ką tu nori, kad aš padaryčiau? 

— Surastum man vyrą, savaime suprantama. Aš nenoriu 
gyventi viena. Noriu namo provincijoje ir mažiausiai trijų Vai- 
kų. Tu esi angelas ir permatai Žmonių širdis, todėl noriu, kad 
prieš išskrisdamas surastum man vyrą. 

— Bet mes turime išsiaiškinti, kas mėgina tave nužudyti. 

— Suprantu. Tam tu turi laiko, bet ne kokiam nors ge- 
ram darbui mano labui, ar ne? 

— Emile, man atrodo, jog netekau proto. Aš niekaip ne- 
suprantu, kodėl tu pyksti ant manęs. Aš visiškai sutrikęs. 

— Tai labai paprasta. Tu nusileidai į Žemę ir sugriovei 
gyvenimą, kurį buvau pasirinkusi. Galbūt, tavo akimis, tai 
nebuvo geras gyvenimas, bet tai buvo gyvenimas. O dabar 
per tave aš neturiu nieko. Aš beveik myliu angelą, kuris keti- 
na palikti šią Žemę ir galbūt pasiims, o galbūt ir ne, prisimi- 
nimus su savimi, ir gyvenu mažame priemiestyje, kur matau 
tik labai mažai vyrų ir dar mažiau jų pažįstu. Juk nedaug du- 
rų atsidaro kaimo bibliotekininkei, ar ne? 

Emilei kone pagailo Maiklo, kai jo žavus veidas net įkaito 
nuo susikaupimo, jam stengiantis suprasti tai, ką ji pasakė. 
Tačiau Emilė pavargo nuo kalbų apie tai, kad ji lengvai pasi- 
duoda kitų įtakai, nebenorėjo nieko girdėti apie nuolat pasi- 
kartojančią meilę netinkamiems vyrams. Ji nė neabejojo, kad 
įsimylėjo Maiklą, ir nenorėjo per daug į tai gilintis, tačiau, 
dievaži, kartais Žmogus juk turi pabūti savanaudis! Galbūt 
tai, jog angelas nusileido ant žemės, kad išgelbėtų jai gyvy- 
bę, ir yra nuostabu, tačiau argi tai bus gyvenimas, jei likusią 
jo dalį ji bus gyva, bet džius dėl kažkokio vyro, kurio galbūt 
nė neprisimins? 

— Na? — tarė Emilė ir net pati nustebo, kad balsas toks 
tvirtas. Motina mokė ją būti malonią visada, tačiau dabar ji 

pajuto, kaip gera pabūti savanaude. Ji pasinaudos angelu sa- 
vanaudiškais tikslais. 

— Tai gali surasti man gerą vyrą ar ne? 

— Tikriausiai, — ramiai atsakė jis. — Ką tu turėjai gal- 
voje? 

— Pats sakei, kad jaučiu prielankumą girtuokliams ir 
tokiems vyrams, kurie veda, kad galėtų rengti kviestinius pie- 
tus, prisimeni? Aš noriu vyro, kuris gerai elgtųsi su manimi, 
su kuriuo galėčiau susilaukti vaikų, vieno iš tų vyrų, apie ku- 
riuos rašoma, kad moteris gali jais pasitikėti, gali pasikliauti. 

— Suprantu. Tokių sunkiausia surasti dabartiniame am- 
žiuje. Šiame pasaulyje per daug pagundų... 

— Ką gi, kai grįši namo, turėsi paprasčiausiai prižiūrėti 
mane, ar ne? Turiu galvoje, toks yra tavo darbas? 

Emilė suprato, kad jis turėjo galvoje ne tai, oO ir ji norėjo 
ne šito. Sulig kiekviena diena jai vis labiau norėjosi praleisti 
gyvenimą su Maiklu. Ne su tokiu, kaip jis, bet su juo. Kur 
dar ji suras vyrą, kurį taip žavi gyvenimas? Vyrą, kuris Žiūri 
futbolą taip, lyg tai būtų vienas pasaulio stebuklų? Kur dar 
ji..? 

Ji prisivertė liautis galvojusi. Ji nenori supančioti Maik- 
lo. Geriau 1š viso atsikratyti šitos minties, antraip galima iš- 
protėti. Kaip sakydavo jos draugė Irena, vienintelis priešnuo- 
dis vyrui yra kitas vyras, geriausia toks, kuris yra jaunesnis 
ir išvaizdus. 

— Na gerai, — ryžtingai pasakė Emilė, stengdamasi kal- 
bėti dalykiškai, — ar tai sandėris? 

— Sandėris? 

Ji niekada nematė tokio prislėgto žmogaus. 

— Štai tau pavyzdys: aš kasau nugarą tau, o tu man. 

— A, pagaliau šis tas, kas man patinka, — pasakė Maik- 
las taip lipšniai, kad Emilė turėjo nusisukti, kad paslėptų šyp- 
seną. 

Tačiau netrukus ji atsigręžė. 

— Ne, ne taip. Nuo šiol mes esame verslo partneriai ir 
nieko daugiau. Daugiau jokių išdaigų. Tavęs nebebars Adria- 
nas ir nepažemins dar labiau, o aš gausiu vyrą ir susilauksiu 
vaikų. Skamba neblogai? 

— Skamba moksliškai, — niūriai atsakė Maiklas. — Ir 
man visai nesvarbu, ką sako Adrianas. Jis paprasčiausiai pa... 

— Sandėris? — tarė Emilė ir ištiesė ranką. — Tarp kit- 
ko, nemanau, kad man patinka sudžiūvę vyrai. Jiems trūksta 
energijos. 

— Tiesa, — pritarė Maiklas ir paspaudė jai ranką. 

— O dabar, kai šitai sutvarkėme, galbūt galėtume nu- 
migti? Rytoj turėsime peržiūrėti visas tas bylas, o tu pradėsi 
ieškoti man gyvenimo partnerio, — šypsodamasi Emilė nuė- 
j0 į kitą kambario galą prie čiužinio, kurį Maiklas buvo šiek 
tiek anksčiau atitempęs iš palėpės. Jis buvo apipelijęs, kaip 
ir senos antklodės ant jo, tačiau ji buvo tokia pavargusi, kad 
žinojo, jog užmigs bet kur. 

Įsitaisiusi guolyje moteris nusišypsojo tamsoje. Pirmą 
kartą nuo tada, kai susidūrė su Maiklu, ji pajuto, kad jos gy- 
venimas tik prasidės, o ne baigsis, kaip jai atrodė per pasta- 
rąsias dienas. Jiems reikia išsiaiškinti, kas mėgina ją nužu- 
dyti, o paskui Maiklas suras jai vyrą, malonų žmogų, su ku- 
riuo ji turės vaikų, su kuriuo... 

Ji užmigo su šypsena veide. 

Tačiau Maiklas nemiegojo. Jis žinojo, kad Emilė ničnie- 
ko nenusimano apie sunkumus, susijusius su jos reikalavi- 
mu. Jis žinojo, kad tarp jo globojamųjų nėra “gerų" vyrų. Bent 
jau tinkamų Emilei. Taigi jis turės susisiekti su kitais ange- 
lais ir išsiaiškinti, kas yra jų žinioje. Tas Žmogus, žinoma, 
turėtų būti jos amžiaus ir panašaus ūgio. Taip pat būtų gerai, 
jei jis gyventų netoli Emilės. 

Maiklas stengėsi negalvoti apie tai, kad jis kaip įmany- 
damas stengiasi prislopinti savo norą, kad niekas, kad joks 
kitas vyras neliestų jo Emilės. 

— Mirtingųjų dalia — mirtis, — sakė Adrianas. — Tegu 
jie daro klaidas, išgyvena, ką lemia bloga karma, — Adria- 
nas turėjo galvoje, kad Maiklui nederėtų gretinti savęs su mir- 
tingaisiais ir elgtis taip, tarsi ši mirtinga moteris būtų jo nuo- 
savybė. Adrianas norėjo, kad Maiklas niekada nepamirštų, jog 
jis yra angelas ir išliktų aukščiau tokių žemiškų jausmų. 

Tačiau Maiklas nesijautė kaip angelas. Iš tikrųjų jis pa- 
prastai užmiršdavo esąs angelas, kai galvodavo apie Emilę. 


175 


Jude Deveraux 


Ir dabar labiau už viską pasaulyje jis troško įslinkti į jos lovą 
1r su ja mylėtis. 

Tačiau jis to nepadarė. Tiktai paguldė žemišką kūną, ku- 
ris glaudė jo dvasią, ant kito čiužinio, o paskui išleido sielą 
iš kūno. Žemėje tai buvo suprantama kaip “astralinė projek- 
cija". O tada sielos pavidalu jis nukeliavo į Dangų pasitarti 
su kitais angelais apie tai, koks vyras galėtų padaryti jo Emi- 
lę laimingą. 

Kai 1š ryto jo siela sugrįžo, kūnas buvo pailsėjęs, nors ir 
šiek tiek sustingęs, nes visą naktį buvo nejudrus. Taigi Maiklas 
turėjo keletą vardų, keletą adresų ir planą. Jo paties širdis buvo 
apsunkusi. Netgi Adrianas neskaitė pamokslo pamatęs, koks jis 
apgailėtinas. Kiti angelai negalėjo suprasti, dėl ko Maiklas toks 
prislėgtas, tačiau jie jautė jo skausmą ir užjautė jį. 

Akimirką, prieš sugrįždama į kūną, Maiklo siela stabte- 
lėjo prie Emilės, pasižiūrėjo, kaip ji miega. Maiklas prisie- 
kė, kad padarys viską, kas tik yra jo galioje. Jis pasistengs, 
kad ji nebepatirtų tos vienatvės, dėl kurios jis buvo kaltas 
praeityje, ir galbūt, jei tik jam pavyks, pasistengs, kad Emi- 
lei geriau sektųsi su vyrais ateityje. 

Nusileidęs dar žemiau, jis, arba jo siela, pabučiavo jai 
skruostą; tai buvo angelo bučinys, dažnai siunčiamas, bet re- 
tai jaučiamas. Tačiau Emilė sukrutėjo per miegus, ir Maiklas 
pasišalino. Jis negali leisti jai suprasti, ką jaučia. Būtų netei- 
singa užkrauti jai ant pečių savo pavydą bei apgailestavimus. 
Neteisinga netgi atskleisti savo meilę. Nuo šiol jis dirbs dar- 
bą, kurį ir privalo dirbti, o savo jausmus pasiliks sau. Taip, 
šypsodamasis galvojo jis, jis dirbs darbą, kurį turi dirbti an- 
gelas. Jis ketina tik duoti — duoti visai nesitikėdamas ką nors 
gauti mainais. 

— Bet Dieve, — sušnibždėjo jis, sugrįžęs į savo žemiš- 
ką kūną, — tik neleisk jai žaisti su plaukais už kairės ausies. 
Šito aš neištversiu. 


JO skyrius 


“Dvi dienos, — pagalvojo Emilė atidarydama dar vieną 
didelę skrynią Madisono namo palėpėje. — Jau dvi dienos, 

kaip Maiklas nekreipia jokio dėmesio." Jis įniko į kompiute- 
rijos dalykus, kaip bet kuris nuobodybė žemėje. Kad jis daro 
tai, ko ji norėjo, buvo menka paguoda, nes ji jau buvo įpratu- 
si prie jo nedalomo dėmesio ir dabar suprato, kad jai, na, net- 
gi daugiau negu patinka, kai žaviam vyrui rūpi kiekviena jos 
mintis ir veiksmas. 

Tačiau atrodo, jog tai jau praeitis. Nuo to vakaro, kai 
Emilė paprašė Maiklo surasti jai vyrą, jis pasikeitė. Kitą ry- 
tą, nepaisydamas jos prieštaravimų, jis išsiruošė į miestą ir 
po valandos sugrįžo sunkvežimiu su jaunuoliu iš telefonų 
kompanijos. Jei Emilė dar nebūtų patyrusi, ką gali Maiklas, 
ji būtų apstulbusi: tas Žmogus — suprantama, nemokamai — 
atvedė laidą nuo artimiausio stulpo ir senajame name įvedė 
elektrą ir telefoną. Maiklas galėjo naudotis ir kompiuteriu, ir 
modemu, jei kartais jis būtų norėjęs žvilgtelėti į internetą. 

Maiklas taip pat atsinešė kelis pilnus maisto krepšius, ir 
kai Emilė pasisiūlė paruošti pusryčius tikėdamasi, kad jai kaip 
nors pavyks panaudoti senovinę krosnį, Maiklas atsisakė — 
mat privaląs dirbti. Kai ji pasisiūlė padėti jam naršyti po in- 
ternetą, jis pasakė, kad jam jau padeda Alfredas, tad kodėl 
jai nepasiieškojus kitos veiklos. Jis pašauks ją, kai suras tai, 
ko ieško. 

Sumirksėjusi iš nuostabos ir priblokšta tokios akivaiz- 
džios permainos ji pasišalino. 

— Po viena pagrindinių laiptų pakopa yra paslėpti rak- 
tai nuo visų namo spynų. Tai trečia ar ketvirta pakopa, — 
pasakė Maiklas, žiūrėdamas į kompiuterio ekraną. Ji supra- 
to, kad jis klausosi dar kažkokio nematomo bendrininko, nes 
kartkartėmis jis burbtelėdavo “taip" arba “ne". Kelis kartus 
palietęs klaviatūrą, jis pasakė ir “aš nesuprantu". 

— Trečia, — jis šūktelėjo jai. — Kapitonas sako, kad tai 
trečia pakopa. Taip pat jis sako, kad gali visur šniukštinėti, 
bet niekur nerasi jokio atsakymo. 

Jausdamasi tarsi vaikas, kuris buvo išgintas iš kambario 
paliepus jam pačiam susirasti darbo, ji nuėjo ieškoti raktų. 
Po trečia pakopa iš tikrųjų buvo paslėpti keli raktų ryšuliai, 
o pati pakopa labai sumaniai pritvirtinta, ir tik žinant, kad ji 
pasikelia, galima buvo ją pakelti. 

— Pats tai sumeistravau, — jos galvoje nuskambėjo aiš- 
kus balsas. 

— Man reikia pasikalbėti su angelais, — garsiai pasakė 
ji, — bet aš neturiu jokio noro bendrauti su šmėklomis. To- 
dėl eik ir pasivaidenk kam nors kitam, — Emilė buvo tikra, 
kad išgirdo juoką, tačiau netrukus jis nutilo, todėl galbūt ka- 
pitonas — ar kas nors, kad ir kas tai buvo — nusprendė pa- 
likti ją ramybėje. Burbėdama sau panosėje, kad visi vyrai iš 
esmės yra “dumblas", ji žengė tiesiai į palėpę. Jei jau ji imda- 
vosi ką nors tyrinėti, tai labai gerai Žinodavo, ką nori ištirti. 

Tačiau jau dvi dienas praleidusi didžiulėje palėpėje, pa- 
mačiusi ir atradusi daug ką be galo įdomaus, ji jautė, kad vis 
labiau pyksta ant Maiklo. Kaip jis gali taip lengvai prisijau- 
kinti Žmogų ir nuo jo nusigręžti? Nuo tada, kai ji partrenkė jį 
automobiliu, jie bemaž kiekvieną minutę praleido drauge, bet 
dabar jis tik kurkso įbedęs nosį į kompiuterį ir per visą dieną 
neranda nė truputėlio laiko jai. Jis netgi valgo atskirai. Jis 
nepakelia galvos, kai ji įeina į kambarį, ir nė nemėgina kal- 
bėtis, kai ji būna šalimais. 

Aną vakarą ji pati pamėgino pasikalbėti su juo. 

— Kaip sekasi? 

— Priklauso nuo to, ką vadini sėkme, — atsakė jis, ne- 
pakėlęs akių nuo kompiuterio ekrano. 

— Ar aptikai kokį blogį? 

— Daugybę. Tai ir yra problema. Šitame kompiuteryje 
daugiau nieko ir nėra — tik blogis. Kiekviena iš šių istorijų 
vienaip ar kitaip susijusi su siaubingais vyrais ar moterimis, 
darančiais baisius dalykus. Tiesą sakant, beveik neįmanoma 
atskirti, kuris blogis yra susijęs su tavimi, nes tu visa tai pa- 
rašei, ir todėl viskas, kas parašyta, siejasi su tavimi. 

— Galbūt aš galėčiau padėti? — pasiteiravo ji, parody- 
dama didesnį entuziazmą, negu norėjo. 

— Ne, — nerūpestingai atsakė jis. — Mudu su Alfredu 
puikiai tvarkomės. O tu eik ir dairykis po savo palėpę. Kapi- 
tonas sako, kad ten, viršuje, yra kažkokia brangenybė, bet jis 
taip gali įvardyti ir kokį nors sentimentalų daikčiuką. Kita 
vertus, jis buvo turtingas žmogus. 

Ir vėl Emilė pasijuto taip, tarsi būtų išgenama į vaikų 
kambarį. 

— Ar suradai man kokį vyrą? — paklausė ji. — Noriu, 
kad jis būtų labai gražus. Ir vyriškas. Nepamiršk, kad noriu 
pusės tuzino vaikų. 

— Prieš kelias dienas suradau tau tris vyrus. Jei tiks- 
liau, tai prieš kelias valandas. 

— A, — pratarė Emilė jausdamas: šiek tiek nusivylusi. 

Maiklas pažvelgė į ją per kompiuterio ekrano viršų. 

— Juk tu šito norėjai, ar ne? O gal apsigalvojai? 

— Aišku, kad ne. O ar aš turiu iš ko rinktis? Tu netrukus 
iškeliausi, Donaldą iš manęs atėmei, taigi turiu pasiimti vie- 
ną 1š tų. 

— Tu gali likti netekėjusi. Arba gali tekėti už to, kurį 
išsirinksi pati. 

— Ne, ačiū. Tu padėjai man praregėti — esu tikra nevy- 
kėlė, kai reikalai susiję su tais dalykais, — ji įbedė akis į jo 
viršugalvį. — Aš visada išsirenku netinkamus vyrus. Na, kad 
19 Donaldas, arba kiti, su kuriais buvau susidėjusi, — ji norė- 
jo, kad Maiklas suvoktų, jog ir jis — toks pat netikėlis, kaip 
ir tie vyrai, kuriuos ji buvo išsirinkusi viename ar kitame am- 
Žiuje. 

Maiklas nė nepakėlė galvos. 

— Bet kita vertus, juk tu manęs neišsirinkai, Emile, ar 
ne? Tai aš tave išsirinkau. O dabar eik ir paieškok tos bran- 
genybės. Kapitonas sako, kad tai rubinai; jo žmona nepapras- 
tai mėgo rubinus. 

Kurį laiką Emilė spyriojosi — norėjo atsisėsti ant čiu- 
Žinio ir nė nepakrutėti arba padaryti ką nors, kad įrodytų, jog 
ji neketina paklusti jo autokratiškam raginimui. Tačiau pa- 
galvojusi apie rubinus nusileido. Lipdama laiptais ji išgirdo 
juoką ir iškart suprato, kad kapitonas demonstruoja savo nuo- 
stabą dėl to, jog kerštaudama ji susigundė žvilgančiais ak- 
menėliais. 

— Tavo žmona tikriausiai nusižudė, kad tik išsivaduotų 
nuo tavęs, — sušnypštė ji ir iš karto pasigailėjo, nes pajuto, 
kad dvasia išnyko. Siltą juoką pakeitė tuštuma. 

— Puiku, — pasakė ji. — Aš įžeidžiau šmėklą ir angelą. 
Kas toliau? Galbūt Dievulis pasirūpins, kad imčiausi velnio. 
Jei man pasiseks, taip jį įsiutinsiu, kad jis niekada daugiau 
nenorės turėti reikalų su visu pasauliu. 

Sunkiais žingsniais Emilė kopė į palėpę. Jau dvi dienas 
ji ten kuitėsi po senas knygas, aiškinosi, kada jos išleistos. Ji 
nerado jokių rubinų, tačiau aptiko nuostabių baldų, knygų ir 
labai dailų porceliano servizą. 

Antros dienos popietę Emilė atsisėdo ant skrynios, už- 
vožtos gaubtu dangčiu, ir apžiūrėjo tai, kas buvo priešais ją. 
Moteris turėjo pripažinti, kad kapitonas, matyt, buvo pakan- 
kamai stiprus, kad visus tuos brangius daiktus išsaugojo nuo 
vagių. Ji pažinojo keletą antikvarinių daiktų supirkėjų, kurie 
būtų daug ką atidavę, kad tik pamatytų tai, ką pamatė ji. De- 
ja, ji sužinojo tik tai, kad čia yra daug turto. 

— Įdomu, kiek jis vertas? — balsu paklausė ji, tačiau 1š 
tikrųjų galvojo ne apie pinigus, 0 apie tai, kaip puikiai ši kė- 
dė su ranktūriais, padabintais erelių galvomis, atrodytų sve- 
tainėje, apačioje. Didžiulė skrynia buvo prikrauta užuolaidų, 
1r Emilė susidomėjo, ar jas dar būtų galima pakabinti. Juk tos 
raudonosios svetainėje atrodytų dieviškai! Ji jau įsivaizdavo 
svetainę per Kalėdas: visur pilna raudonų žvakių, ant stalo 
sudėti indai, kuriuos ji rado didžiulėje medinėje dėžėje, ir 
sunkūs sidabriniai įrankiai, žvilgantys žvakių šviesoje. Ir... 

Staiga Emilei pasirodė, tarsi visas namas būtų pradėjęs 
vibruoti. Iš pradžių ji pagalvojo, kad prasideda žemės drebė- 
jimas, tačiau kai pažvelgė į sienas ir į tai, kas buvo kambary- 
je, pastebėjo, jog niekas nė nepakrutėjo. Vibravo tiktai oras. 
Atrodė, tarsi ore būtų pulsavusi elektros srovė. Ir ji ją jautė. 

— Angelai ir šmėklos, — balsu ištarė ji ir suprato, kad 
pagaliau Maiklas rado blogį, kurio ieškojo. Nė nenusivaliusi 
dulkių ji puolė prie laiptų ir susidūrė su Maiklu. 

— Aš suradau, — pasakė jis, laikydamas kompiuterį, ir 
Ji pastebėjo nuotrauką ekrane. — Tai slypėjo ne tarp spaus- 
dintos medžiagos, bet tarp nuotraukų. Aš nežinojau, kad ši- 
tuose daiktuose galima laikyti nuotraukas. Aš nežinojau... 

Jis nutilo ir pradėjo dairytis po palėpę. Atsigręžusi Emi- 
lė pamatė tai, ką matė jis. Visos skrynios, spintos, dėžės ir 
dėžutės buvo atviros, 0 jų turinys — išverstas. 

— Kapitonas sakė, kad tu moki šniukštinėti, tačiau ne- 
maniau... 

Emilė primerkė akis. 

— Gal parodysi man nuotrauką, užuot komentavęs tai, 
kas nėra tavo reikalas? 

— Ar nori žinoti, kur yra rubinai? 

Emilė turėjo prikąsti liežuvį, kad nesušuktų “taip!" Jis jau 
kelias dienas elgiasi šaltai, todėl ji gali atsakyti tuo pačiu. 

— Jei kapitonas nori man pasakyti, tegu pasako, bet šiaip 
ar taip, turėsiu atiduoti juos miestui, nes šis namas priklauso 
miestui. 

— O taip, Žinoma, — tarstelėjo Maiklas. — Ir tau visai 
neįdomu, kur jie? 

— Gal pagaliau liautumeis tyčiotis iš manęs — kiek ga- 
lima? — ir pasakysi, ką radai? Beje, ar kas nors ten judina 
užuolaidas? 

— Albertai! — griežtai pasakė Maiklas. — Tu išgąsdin- 
si Emilę. Pažvelk į šitai, — pasakė jis 1r padavė jai kompiu- 
terį. — Vienas iš tų vyrų kėsinasi tave nužudyti. Kas jie ir 
kaip jie su tavimi susiję? Ką tu jiems padarei? 

Iš pradžių piktai pažvelgusi į jį, ji įbedė akis į nuotrau- 
ką. Joje trys vyrai, vilkintys labai senais Žvejų drabužiais. 
Jie šypsosi objektyvui iškėlę keturias žuvis, ne ką didesnes 
už akvariume laikomus auksinius karosus. 

— Nė vieno iš jų gyvenime nemačiau. Iš kur ši nuotrauka? 

— Iš kompiuterio, — atsakė Maiklas, tarsi ji būtų užda- 
vusi labai kvailą klausimą. 

— O kas ją ten įdėjo ir kodėl? 

Kurį laiką Maiklas klausėsi, o paskui tiesiog pasakė, kad 
į kompiuterį visas nuotraukas sudėjo Donaldas. 

— Nuskaitė, — automatiškai pareiškė Emilė. — Nori pa- 
sakyti, kad tai viena 1š daugelio nuotraukų, kurias jis turi kie- 
tajame diske? 

— Taip. Jų yra mažiausiai penkiasdešimt. Ne, Alfredas 
sako, kad yra septyniasdešimt penkios nuotraukos, bet tik ne- 
daugelis iš jų su antraštėmis, todėl jis nežino, kas tie žmonės. 

— Donaldas tikriausiai žino, kas tie Žmonės nuotrauko- 
se? — dvejojo Emilė. 

— Gal jam paskambinti? — šypsodamasis paklausė 
Maiklas. 

— Jis gali būti šiek tiek, hm, sudirgęs, kad mes paėmė- 

me jo kompiuterį, — atsakė ji ir taip pat nusišypsojo. Vos tik 
jų akys susitiko, jis nusisuko, ir jo draugiškumas vėl virto 
abejingumu. 

Emilė giliai įkvėpė. Ji nė nemanė aiškintis, kodėl jis nu- 
sigręžė nuo jos, ar kas jam nutiko, arba — juo labiau, ką ji 
padarė ne taip. Jei jis nori būti paniuręs — tegu. Ir kuo grei- 
čiau jie išsiaiškins, kodėl jis čia, tuo greičiau jis iškeliaus ir 
tuo greičiau ji galės gyventi tikrą gyvenimą. 

— Išvaizdūs vyrai, — pasakė ji, tyrinėdama nuotrauką. 
— Įdomu, ar jie vedę? 

— Vienas iš jų mėgina tave nužudyti, bet kiti du galbūt 
yra laisvi. Mums tereikia atsirinkti, kas yra kas. 

— Turiu vieną mintį. Kodėl man nesusitikus su visais 
trimis — juk tas, kurį beprotiškai įsimylėsiu, be abejonės, ir 
yra žudikas. 

Maiklas nejučia sušvelnėjo ir nusijuokė; kad ir kaip bu- 
vo nusiteikęs, jis šiek tiek atšilo. 

— "Na, gerai, mums reikia dirbti. Rytoj vakare mieste vyks 
didelė šventė, ir mes ten dalyvausime.Tu susipažinsi su dviem 
vyrais; viskas jau parengta. O dabar man reikia žinoti, kas ši- 
tie Žmonės, ir pasirūpinti, kad jie ten taip pat dalyvautų. Kai 
su jais susitiksiu, žinosiu, kuris mėgina tave nuskriausti. 

— O ar žinosi kodėl? 

— Abejoju, bet manau, kad priversiu jį pasakyti. 

— O ką darysi tada? Kaip sulaikysi jį nuo kito bandymo 
mane nužudyti? Tu negali nužudyti jo pirmiau, ar ne? Juk tu 
net negali padaryti taip, kad jis gautų širdies smūgį, ar ne 
tiesa? 

Nuo šių žodžių Maiklas pašiurpo. 

— Dievas nusprendžia, kada žmonėms gyventi ir kada 
mirti. Angelai to nedaro, — griežtai atsakė jis, tarsi ji būtų 
pažeidusi etikos kodeksą. 

— Tad aš ir klausiu — ką tu galėsi padaryti, jei surasi šį 
žmogų? 

Akimirką Maiklas atrodė suglumęs. Akivaizdu, jog jis 
nebuvo apie tai pagalvojęs. 

— Nežinau. Jei susipažinsiu su juo, galiu susisiekti su 
jo angelu sargu ir sužinoti atsakymus į daugybę klausimų. 

Jei pasiimčiau jo nuotrauką namo ir pamėginčiau viską išsi- 
aiškinti, gali užtrukti daugybę metų. 

— Tai gal galėtum suspausti tą laiką ir padaryti taip, kad 
čia praeitų vos kelios valandos? 

Maiklas primerkęs akis pažvelgė į ją. 

— Tu nori, kad aš ištisus metus dirbčiau, kai tau tuo tar- 
pu tereikėtų porą kartų paskambinti, ir tu viską sužinotum? 

Emilei buvo malonu gūžtelėti pečiais, tarsi sakytų “Man 
vis vien". Maiklas pasiteiravo: 

— Taigi ar kas nors, be Donaldo, gali Žinoti, kas tie 
žmonės? 

— Kodėl manai, kad turėčiau pažinoti tokį žmogų? Juk 
aš nesu pakankamai protinga, kad man būtų galima patikėti 
kapitono Madisono gyvenimo istoriją, tai kaip tokia kvailė 
gali žinoti ką nors apie tris žvejus? 

— Emile! — išspaudė Maiklas pro sukąstus dantis. — 
Dabar ne laikas tavo moteriškiems žaidimams. Tai rimta! Vie- 
nas iš tų Vyrų mėgina tave nužudyti, ir mums reikia tam už- 
kirsti kelią. Jaučiu, kad žinai ką nors, kas galėtų mums padė- 
ti. Man reikia, kad tie vyrai dalyvautų pobūvyje, tave reikia 
rafaelinti ir... 

— Irena, — greitai atsakė Emilė. — Beje, ką reiškia “ra- 
faelinti" mane? 

Užuot atsakęs, Maiklas pažvelgė į ją taip, tarsi būtų ne- 
paprastai nustebęs, kad ji nežino. 

— Paskambink Irenai ir pasakyk, kad mes atvažiuoja- 
me ir... 

— Pagražinti! Štai ką tu norėjai pasakyti, ar ne? — Emi- 
lė pradėjo kunkuliuoti pykčiu suvokusi, ką jis turėjo galvoje 
sakydamas “rafaelinti"'. Kai Maiklas pirmą kartą buvo jos bu- 
te, žiūrėdamas televizorių pamatė Salės Džesės Rafael rekla- 
mą ir pamanė, jog tai laida apie angelus. Apstulbusi Emilė 
stebėjo Maiklą, kai jis visą valandą klausėsi istorijų, kurių 
esmė buvo, rodos, neįveikiamos problemos, bet jas visas iš- 
sprendė tinkamesnė šukuosena. Paskui jis kelias valandas 
klausinėjo, kam moteriai reikalingas makiažas. 

— Argi jie nemato moterų sielų? — paklausė jis. — Ko- 
dėl tokie svarbūs yra dažai ant moters akių? Arba kokios spal- 
vos jos plaukai? Aš šito nesuprantu. 

Tačiau dabar, regis, jis supranta labai gerai, jei ketina 
pagražinti ją! O kaip jis dievagojosi, kad ji yra graži tokia, 
kokia yra! 

— Duok man telefoną, — pasakė ji, piktai dėbtelėjusi į jį. 

— Emile, aš nenorėjau pasakyti, kad manau, jog tu ne- 


si... — nebaigęs sakinio, jis atlošė pečius ir pasuko prie laip- 
tų. — Geriau kuo greičiau jai paskambink. Turime daug nu- 
veikti. 


Sekdama jam iš paskos Emilė vylėsi, kad jis perskaitys 
visas mintis, šmėkščiojančias jos galvoje. 

Po kelių minučių ji jau kalbėjosi su Irena, nes turėjo to- 
kį draugės numerį, kuriuo paskambinusi visada sulaukdavo 
atsako — kad ir kas nutiktų. 

— Emile? — apstulbusi pratarė Irena. — Kur tuesi, vel- 
niai griebtų? Ar tu Žinai, kad čia tavęs ieškojo FTB? O tas 
neprilygstamas savanaudis, už kurio ketinai ištekėti, skam- 
bino man tris kartus. Ką tokio tu padarei?! 

— Tu nepatikėtum, jei aš tau pasakyčiau. Paklausyk, man 
reikia tavo pagalbos. 

— Ko tik nori, mieloji. Aš taip džiaugiuosi, kad tu išsi- 
vadavai iš to Pono Naujienos gniaužtų, — jo pavardę ji ištarė 
parodydama didžiausią pasibjaurėjimą, — kad padarysiu vis- 
ką, ko tiktai paprašysi. Džonas galės padėti. Galiu priversti 
jį padaryti bet ką. 

Emilė žinojo, kad tarp Džono, Irenos boso, ir jos drau- 
gės mezgasi romanas. 

— Ar žinai apie didelę šventę, kuri bus rengiama mies- 
te? Ne uždaras vakarėlis, bet šis tas grandioziška? 

— Turi galvoje Regtaimo pokylį? 

— Tikriausiai. Ar gali mane ten nusivesti? Tiesą sakant, 
man reikia dviejų bilietų. 

— Tu tikriausiai juokauji? Manęs ten netgi nekvietė. Rei- 
kia turėti pajamų, ir ne bet kokių, kad būtum ten pakviestas. 
Nuo kada pamėgai tokius susibūrimus? Aš nė nežinojau, kad 
tavo svajonė trintis alkūnėmis su turčiais ir snobais. 

— Visai ne. Man tik reikia susitikti su keliais vyrais. 

Irena kurį laiką tylėjo. 

— Pagaliau tu mane pradžiuginai. 

— Ne, man tiktai reikia susitikti su konkrečiais vyrais, 
o ne tiesiog vyrais. Paklausyk, noriu tavęs paprašyti didelės 
paslaugos. Ar negalėtum pasižiūrėti į nuotrauką, kurioje yra 
trys vyrai, ir pasakyti, ar juos pažįsti. Man labai svarbu suži- 
noti, kas jie tokie. Galiu atsiųsti tau ją elektroniniu paštu. 

— Žinoma. Padarysiu, ką galėsiu. Jei jie vietiniai, aš juos 
pažinsiu arba surasiu ką nors, kas pažįsta. Atsiųsk man nuo- 
trauką dabar, ir aš tau paskambinsiu. Pasakyk man savo nu- 
merį. 

Maiklas uždėjo ranką Emilei ant peties ir papurtė galvą. 
Ji neturi niekam duoti savo numerio — tai yra, jei jų neteisė- 
ta linija turi numerį. 

— Aš atsiųsiu nuotrauką ir vėliau tau paskambinsiu pati. 

— Išmintingas žingsnis, brangute. Visai įmanoma, kad 
FTB seka ir mano telefoninius pokalbius. Tik nesakyk nie- 
kam, kur tu esi, kol šitai nebus sutvarkyta. Beje, kas nutiko 
tam žmogui, kurį, kaip sakė jie, tu slėpei, tam samdomam 
žudikui? 

— Ą, — nerūpestingai tarstelėjo Emilė, — jo seniai nė- 
ra. Jau daugybę dienų jo nemačiau. 

— Gerai. Susiskambinsim, — pasakė Irena ir padėjo ra- 
gelį. 

Emilė pasiuntė nuotrauką elektroniniu paštu, palaukė ke- 
lias minutes ir vėl paskambino Irenai. 

— Tu tikrai moki įsipainioti, mieloji. Su kuo šį kartą su- 
sidėjai? 

— Ar tu juos pažįsti? 

— Negaliu patikėti, kad tu jų nepažįsti. Bet, kita vertus, 
paprastai jie nesileidžia fotografuojami. Manau, jog jie bijo, 
kad kas nors gali panaudoti jų nuotraukas ir užkerėti; pati- 
kėk, yra daugybė Žmonių, kurie norėtų suvaryti švino į tuos 
kūnus. 

— Irena! 

— Na, gerai. Vyriškis iš kairės yra Čarlzas Ventvortas. Jam 
priklauso didžioji dalis valstijos bankų. Viduryje yra Stetleris 
Mortmanas. Jis — žemės savininkas. Tikriausiai jo žemės plo- 
tas prilygsta valstijos plotui. O vyrukas dešinėje išnaudoja pir- 
muosius du. Jis gauna pinigų iš Ventvorto, žemės — iš Mort- 

mano ir stato. Stato didžiulius bjaurius statinius, kurie kar- 
tais užgriūva net ant žmonių. Žinai, Emile, laikraštis nema- 
žai sumokėtų už šitos nuotraukos kopiją. Iš kur tu ją gavai? 

— Iš Donaldo. 

— O dangau, vadinasi, tai tu pavogei jo kompiuterį. Jis 
sakė, kad tu, bet niekas juo nepatikėjo, juolab, kad anksčiau 
jis pasakė žmonėms, jog tu mirusi. Per trumpą laiką jis tapo 
ne itin patikimas. Kita stotis jau patikrino kiekvieną jo pasa- 
kytą Žodį. Ar Žinai, jog manoma, kad tavo mašinoje tada bu- 
vo Čemberleno žmona? 

— Tikrai? Kodėl jie taip sako? 

— Nesuprantu. Tikriausiai autopsija. 

— Bet kaip jiems pavyko surasti pakankamai išlikusio 
kūno, kad galėtų atlikti autopsiją? 

— Ak, palauk, mane kviečia Džonas. 

Laukdama Emilė žvelgė į kompiuterio ekraną, kur buvo 
trijų Žavių vyrų nuotrauka, ir svarstė, kaip tie vyrai susiję su 
ja. Ji parengė Donaldui daugybę reportažų, tačiau niekada ne- 
rašė apie tokius turtingus ir įtakingus žmones. 

Ragelyje spragtelėjo, kai Irena atleido pauzės mygtuką, 
o kai ji prakalbo, jos balsas skambėjo kažkaip keistai. Tai 
buvo ne daugiau negu šnabždesys. 

— Emile, brangioji, tu nepatikėsi. Džonas ką tik man 
pasakė, kad jis ir jo Žmona negalės dalyvauti Regtaimo po- 
kylyje, ir jis savo bilietus pasiūlė man. 

Emilė žvilgtelėjo į Maiklą supratusi, jog tai jis pasisten- 
gė. Jai nepatiko, kad jis tai padarė. Ji žinojo, kad Regtaimo 
pokylis — vienas Džono ir jo vargšės užguitos Žmonos gyve- 
nimo šviesulių. 

— Džonas sako, kad dar niekada nesijautė toks paten- 
kintas ko nors atsisakęs, kaip dabar. Jis sako, kad žmona tem- 
pia jį aplankyti jos giminaičius. 

— Irena, ar atiduosi man tuos bilietus? 

— Na žinoma. Kažkodėl nemanau, kad tie bilietai būtų 
atsiradę, jei jų nebūtum norėjusi tu. Nagi, kodėl man taip at- 
rodo, Emile? 

— Neturiu nė menkiausio supratimo. Yra dar kai kas, 
Irena. Aš atsivešiu į miestą draugą, ir mums reikia kur nors 
apsistoti. 

Irena dvejojo, bet sutiko. 

— Juk tai nėra vyras, ar ne? Maždaug šešių pėdų ūgio, 
tamsių garbanotų plaukų? 

— O kaip tavo telefono linija? 

— Ar manai, kad žmogus, užimantis tokią padėtį, kaip 
Džonas, leistų, kad jo pokalbių būtų klausomasi? Gali man 
viską papasakoti. 

Emilė paniuro. 

— Tuomet pasakysiu tau tai, kas yra blogiausia. Mane 
reikia pagražinti. Na žinai, kaip tai daroma per televiziją. Tu- 
riu atrodyti kuo mažiau panaši į save. 

— Tai neturėtų būti sudėtinga, turint omenyje, kad tu 
net lūpų dažų nesi išmėginusi. Tai kas tas vyras, kurį nori 
sumedžioti? 

— Tiesa yra tokia, kad į Žemę nusileido mano angelas 
sargas ir pažadėjo man surasti tobulą vyrą, taip pat pasakė, 
kad susipažinsiu su juo Regtaimo pokylyje. Todėl dabar su- 
pranti, kad noriu atrodyti kuo puikiausiai. Man reikalinga šu- 
kuosena, makiažas ir drabužiai. 

— Angelas sargas? O vaikeli, Emile, būk gera, nesikarš- 
čiuok, antraip būtinai suklupsi. 

— Taip, bet, nelaimė, aš klumpu per daug skaudžiai ir 
per dažnai. 

— Tai geriau, negu visai neklupti, — pasakė Irena. — 
Paklausyk, mieloji, laukiu tavęs šįvakar arba rytoj anksti ry- 
tą. Aš susitarsiu su kuo reikia tavo vardu, kad tave priimtų 
rytoj, o pokylis numatytas vakare. Pasakyčiau apie tave vie- 
ną dalyką: kai jau judi, tai neleidi, kad dulkės ant tavęs nu- 
sėstų. 

— Būtinybė, — pasakė ji ir padėjo ragelį, o paskui krei- 
pėsi į Maiklą. — O ne, aš pamiršau apie suknelę. Aš negaliu 
nieko pasiskolinti iš Irenos; ji visa pėda aukštesnė už mane. 

— Leisk suknele pasirūpinti man, — pasakė Maiklas, ta- 
čiau nepažvelgė jai į akis. — Kaip vadinasi ta parduotuvė, 
kuri tau patinka — toje vietoje? 

Emilė neketino suteikti jam pasitenkinimo ir parodyti, 
kad jį suprato. 

— Nė nenumanau, apie ką kalbi, — išdidžiai pasakė ji. 

Žvelgdamas į ją per kompiuterio ekrano viršų, jis kils- 
telėjo antakį. 

— Neimano Marko salonas Dalase, Teksaso valstijoje, — 
įsitempusi atsakė ji. 

Maiklas nepakėlė akių nuo kompiuterio ekrano, tačiau 
jo lūpose pasirodė šypsenėlė. 

— Tu visada žinai, ko aš noriu, kada aš noriu ir visada 
supranti mane, — tyliai pasakė jis. — Tu mane supranti ne- 
priklausomai nuo to, ar aš turiu kūną, ar ne. 

Emilė norėjo sušukti, kad ji nesupranta jo dabar ir nie- 
kaip negalėjo suprasti pastarąsias dvi dienas, tačiau nutylėjo. 
Tik burbtelėjo, jog lips į viršų, o kadangi Maiklas neprieštara- 
vo, ji užlipo į palėpę. 

Maiklas varstė akimis jos nugarą, kai ji tolo nuo jo, ir 
jam prireikė visų pastangų, kad nepajudėtų iš vietos. 

— Esu jai skolingas, — balsu pasakė sau, o paskui prisi- 
vertė prisiminti liūdnus pastaruosius du jos gyvenimus, gy- 
venimus, kurie dėl jo kaltės buvo nevykę. — Aš neketinu to 
pakartoti, — pasakė jis, o paskui paėmė telefoną ir Alfredo 
padedamas susuko didžiausios parduotuvės Dalase numerį. 

Po trisdešimt minučių jis šypsodamasis padėjo ragelį. Su 
žavios pardavėjos pagalba jis užsakė suknelę, kurią pama- 
čiusi, anot pardavėjos, ji “apaks". 

— Tikiuosi, kad ne, — atsakė jis tai moteriai, ir ji nusi- 
juokė. Kai jam pasakė, kad suknelė kainuos per dešimt tūks- 
tančių dolerių, jis pažvelgė į kompiuterio ekraną, o Alfredas 
jau buvo paruošęs kreditinės kortelės numerį ir adresą, kurį 
Maiklas perskaitė į ragelį. Kreditas buvo akimirksniu priim- 
tas. Jis nežinojo, bet ir nesidomėjo, tačiau po mėnesio pasa- 
kiškai turtingas vyras gavo sąskaitą už žmonos pirkinius, tarp 
kurių buvo suknelė, bateliai ir derantis apsiaustas. To vyro 
sekretorė nė nemirktelėjusi apmokėjo sąskaitą. 

Kai suknelė jau buvo pakeliui, Maiklas vėl sėdo prie 
kompiuterio. Galbūt jam vis dėlto pavyks išsiaiškinti, kas kė- 
sinasi nužudyti jo Emilę. 

— Turiu patikslinti, — pasakė pats sau. Ne mano Emilę. 
Emilė greitai priklausys vyrui, kuris, kaip patikino jis, yra 
geras, protingas, inteligentiškas, malonus, tikra draugijos sie- 
la, turintis puikų humoro jausmą ir... 

Maiklas nenorėjo prisiminti, ką dar jo kolega angelas sa- 
kė apie vyrą, kuris bus rytdienos pokylyje. 

— Alfredai, — tarė Maiklas, nepakeldamas galvos nuo 
kompiuterio ekrano, — pasakyk kapitonui, kad noriu jo žmo- 
nos rubinų. — Taip, viso komplekto su apyranke ir auskarais, 
ir... ne, jis jų nebeatgaus. Ketinu padovanoti juos Emilei. 

Jis vėl įniko į kompiuterį ir stengėsi daugiau apie nieką 
negalvoti. 


2 skyrius 


— Jei tavęs nemylėčiau, dabar nekęsčiau, — pasakė Ire- 
na, žiūrėdama į sodriai raudoną Emilės suknelę. Turint gal- 
voje kainą, drabužis atrodė apgaulingai kukliai — tik siaura 
aptempta raudono šilkinio atlaso suknelė, bet ji buvo taip su- 
kirpta ir pasiūta, kad pakelta Emilės krūtinė, atrodė, tuoj iš- 
šoks pro iškirptę. 

— Juk nemanai, kad peržengiau ribas? 

— Tu apie save ar apie suknelę? 

— Tikriausiai ir apie vieną, ir apie kitą, — nuogąstauda- 
ma pasakė Emilė, stengdamasi dar šiek tiek kūno paslėpti po 
šilku. 

— Brangioji, ar tu bent įsivaizduoji, kiek moka mote- 
rys, kad turėtų tokias krūtis kaip tavo? 

Emilė išleido garsą, kuris buvo labai panašus į kikenimą. 

— Pasakysiu tau, kad tavo vaikinas tikrai turi gerą skonį. 

— Jis nėra... 

— Taip, — tarė Irena, — tu man sakei. Jis nėra tavo vai- 
kinas, o aš esu natūrali blondinė. Šiaip ar taip, ką jis daro su 
tuo kompiuteriu? 

— Mėgina išsiaiškinti, kas trokšta mano mirties, — at- 
sakė Emilė. Ji jau buvo atskleidusi draugei tiesą. Beje, ji pa- 
pasakojo Irenai viską, tačiau draugė negalėjo to suvokti. Ire- 
na ilgai juokėsi, antrą kartą išgirdusi, kad Maiklas yra jos 
angelas sargas. 

Emilė ir Irena atrodė gana keista draugių pora, nes var- 
gu ar būtų įmanoma surasti didesnes priešingybes. Irena bu- 
vo viena iš tų kerinčių moterų, kurioms nepadoru avėti tik 
dviejų colių aukščio batelius. Tuo tarpu Emilė neturėjo nė 
vienos aukštakulnių batelių poros. 

Tačiau jos buvo draugės nuo tos akimirkos, kai Irena 
įžengė į Grynbrairo biblioteką ir paklausė, kur galėtų mieste 
išsinuomoti butą. Mat Irenos gydytojas, kuris vienintelis Žži- 
nojo jos tikrąjį amžių, — ko nežinojo net įstaigos, išdavusios 
pasą, darbuotojai, — pasakė jai, kad ji arba turi sulėtinti sa- 
vo audringo gyvenimo tempą, arba pasiruošti sumokėti dide- 
lę kainą už visus pasismaginimus. Taigi nenorom, prieš savo 
valią, Irena išsinuomojo mažutį namelį absurdiškai ramiame 
Grynbrairo miestelyje. Tačiau didžiai savo nuostabai, ji pa- 
mėgo šią vietą. Pačią pirmą dieną ji susipažino su Emile; jos 
drauge papriešpiečiavo vietinėje užkandinėje ir visam laikui 
tapo draugėmis. 

— Mes nesame konkurentės, — tada pasakė Irena. — Tu 
nepretenduoji į mano darbą, o aš, dievaži, nenoriu tavo dar- 


bo. Nei tavo vaikino, — pridūrė ji, turėdama galvoje Donal- 
dą. — Tu nepavydi man, o aš nepavydžiu tau. Viskas labai 
paprasta. 


Kad ir kaip būtų keista, atrodė, kad drauge jos gali i1š- 
spręsti bet kokią problemą. Emilė žinojo, ko Irenai reikia jos 
gyvenime dideliame mieste, o Irena visada turėdavo kokį jau- 
dinantį patarimą Emilei, kaip pagyvinti jos gyvenimą. Vie- 
nintelė nesutarimo priežastis buvo Donaldas. Irena tiesiog ne- 
kentė to Žmogaus, buvo įsitikinusi, kad Emilės jam reikia tik 
savanaudiškiems tikslams tenkinti ir labai dažnai jai tai kar- 
todavo. 

Susipažinusi su Maiklu, Irena akimirksniu jį pamėgo. 

— Angelas, kurgi ne? Su tokiomis akimis, sakyčiau, jis 
labiau panašus į velnio siųstą. 

— Jis ne man, — ryžtingai atsakė Emilė. — Todėl netu- 
rėk vilčių. Jis iškeliaus. 

— Suprantu. Į San Kventiną? Ar ten dabar tupdomi sam- 
domi žudikai? O galbūt jie vėl pamėgins jį nužudyti? 

Buvo akivaizdu, jog Irena mano, kad Emilė apsigavo. 
Jai patiko Maiklas, tačiau ji nė nemanė patikėti, kad jis — 
angelas. 

Tačiau dabar Irena atsitraukė, kad pasigrožėtų savo drau- 
ge. Pasakiškai brangi suknelė nepaprastai tiko prie vyšnios 
raudonio į viršų sukeltų plaukų. Fizine prasme jos abi taip 

pat buvo priešingybės. Irena — bemaž šešių pėdų ūgio mote- 
ris, o Emilė vos siekė penkias. Irenos pečiai platūs ir statūs, 
jos figūrai tiko bet kokia apranga. Apvalių linijų Emilė su 
savo nemenka krūtine atrodė arba kaip matrona, arba kaip 
mergiūkštė, nelygu kuo apsivilkusi. 

Tačiau, vilkėdama šią raudoną suknelę, ji atrodė seksua- 
li ir elegantiška, ir, na, turtinga. 

— Tu atrodai taip, tarsi tavo tėvas jodinėtų žirgais, bro- 
lis žaistų polą, o motina vadovautų labdaros komitetams, — 
šypsodamasi pasakė Irena. 

— Ar ne per daug? — vėl paklausė ji. — Juk nemanai, 
kad mano kūno matyti per daug? 

— Visiškai ne. O ką tu manai, Maiklai? — paklausė Ire- 
na. Jis stovėjo kitame kambario gale ir vilkėdamas smokingu 
atrodė pritrenkiamai žavus. Tačiau Emilė stengėsi nežiūrėti į 
jį. Ji turi laikytis savo priesaikos susirasti tinkamą vyrą, ku- 
ris, tikrąja to žodžio prasme, nenuskris. 

— Manau, kad ji šiek tiek skurdoka, — raukydamasis 
pasakė jis. 

— Visi jūs vyrai taip galvojate, — šypsodamasi tarė Ire- 
na. — Bent jau tie iš jūsų, kurie yra egoistai. Ar manai, kad ji 
patrauks to trejeto iš nuotraukos dėmesį? 

— Esu tikras, kad juos domina tik turtingos moterys. 

— Vadinasi, manęs jie nenorės, — pasakė Emilė. — Jau- 
čiuosi kaip kaimo bibliotekininkė su skolintu drabužiu. 

— Kaip tikriausiai jautėsi Pelenė, — atsakė Irena ir nu- 
sijuokė, o paskui smalsiai pažvelgė į Maiklą, kai jis kažką 
traukė iš kišenės. 

— Galbūt šitai tau suteiks pasitikėjimo savimi, — pasa- 
kė jis ir užkabino vėrinį ant jos dramblio kaulo spalvos kak- 
lo. Tai buvo paauksuota rubinų juosta, apjuosianti kaklą, o 
keli tobuli didžiuliai lašo pavidalo brangakmeniai kabojo že- 
miau. 

— Ir šitai, — pasakė Maiklas, paduodamas Emilei de- 
rančius auskarus. Nuo mažučių apvalių į auksą įvilktų rubinų 
leidosi karvelio kiaušinio dydžio raudoni brangakmeniai. — 
Ir šitai, — jis užsegė ant jos rankos apyrankę, kurią sudarė 
trys eilės apvalių rubinų. 

— Kapitono, — sušnibždėjo ji. — Jo Žmonos rubinai. 

— Jie tikri, ar ne? — pagarbiai, kaip ir dera kalbant apie 
brangakmenius, sušnibždėjo Irena. Ji atsipeikėjo greičiau už 
Emilę. — Jei jie nepakeis tavo nuostatos, jog atrodai kaip 
nuobodi panelė Emilė Džeinė Tod, tai niekas šioje Žemėje to 
nepadarys. 

— Emilė visai nėra nuobodi, — pasakė Maiklas ir aki- 
mirką žvelgė į ją tokiomis karštomis akimis, kad atrodė, jog 
rubinai užsiliepsnos. Tačiau greit nusisuko ir nuėjo atnešti 
jai apsiausto. 

— Oho, — pratarė Irena. — Jau praėjo daug laiko nuo 
tada, kai į mane koks nors vyras šitaip žiūrėjo. O tu sakei, 
kad “ta prasme" tu jo nedomini? Ar taip sakei, Emile? 

— Aš tau sakiau, kad jis iškeliaus. 

— Palauk jo, — sušnibždėjo Irena jai į ausį. — Lauk 
visą amžinybę — toks mano patarimas tau. 

— Kodėl nesakai, kad iki pasaulio pabaigos, — piktai 
tarstelėjo Emilė, o paskui nuėjo prie Maiklo, kuris jau laikė 
ištiesęs apsiaustą. Tai buvo balto atlaso drabužis su raudonu 
pamušalu — tokio atspalvio, kaip suknelė ir bateliai. Emilė 
akimirksniu suprato, jog Irena buvo teisi: rubinai padarė ste- 
buklą. Jiems išeinant 1š Irenos namų, Emilė jautėsi taip, tarsi 
būtų buvusi labiausiai pritrenkianti moteris visoje žemėje. Li- 
muzine, kurį kelionei į pokylį buvo parūpinęs Maiklas (ji ne- 
klausė, kaip jis už jį sumokėjo), ji visiškai nekreipė dėmesio 
į jo nurodymus. Negirdėjo, kai jis sakė, jog ji turi palikti vis- 
ką jam ir kuo toliau laikytis nuo tų trijų vyrų. 

— Aš galiu perskaityti jų mintis, — kalbėjo Maiklas. — 
Aš sužinosiu, kuris iš jų yra tas Žmogus, ir sugalvosiu, kaip 
jį sulaikyti. 

— Tiktai jeigu sužinosi, kodėl tas žmogus nori mane nu- 
žudyti, — burbtelėjo ji. Argi nebūtų logiška, jei Ji pamėgintų 
išsiaiškinti? Argi nebūtų įdomu, jei ji galėtų jį apžavėti — ji 
bemaž sukikeno — apžavėti savo rubinais ir tarpekliu tarp 
krūtų? 

— Emile, man nepatinka tavo mintys, — labai rimtai 
pareiškė Maiklas. — Tavo mintyse matau absurdiškai gremėz- 
diško vyro atvaizdą. Kuo jis čia dėtas? 

Emilė šyptelėjo ir pažvelgė pro langą. Ji kaip tik galvo- 

jo apie paskutinį filmą su Švarcnegeriu apie šnipus. Argi mo- 
terys filmuose apie šnipus nėra pasipuošusios raudonais šil- 
kais ir karvelio kiaušinio dydžio rubinais? 

— Manau, kad mums reikėtų grįžti pas Ireną. Turbūt ne- 
dera eiti į šį pobūvį, — pasakė Maiklas, o paskui palinko į 
priekį, kad pabelstų į stiklą, kuris skyrė juos nuo vairuotojo. 

Tačiau Emilė uždėjo jam ranką ant peties ir nusišypsojo. 
Jos didžiam džiaugsmui, Maiklas nužvelgė jos krūtinę, šiek 
tiek išblyško, bet daugiau nieko nesakė. 

Dar niekada gyvenime Emilė nesijautė tokia galinga. 

Ji pažvelgė į Maiklą. Kaip ji gali galvoti apie kitą vyrą, 
klausė savęs, akies krašteliu vėl vogčiomis žvilgtelėdama į 
jį. Jis — toks žavus su smokingu ir jai padarė tiek daug gero. 
Kai jis pirmą kartą pasakė, kad ketina ją “rafaelinti", ji įsi- 
žeidė, tačiau jausdamasi šitaip, gali jam tik padėkoti. Neįti- 
kėtina, kad tokią įtaką moteriai gali padaryti tinkami drabu- 
žiai ir keletas brangakmenių. Tiesa, dar dvi valandos, pra- 
leistos makiažui padaryti, ir dar keturios — plaukams, kurie 
dabar jau nenatūralios spalvos, sutvarkyti. 

— Mes tik padarysime taip, kad jie atrodytų tarsi pabu- 
čiuoti saulės, — sakė kirpėja. Prireikė daugybės laiko, kad 
atrodytų taip "natūraliai", ir Emilė galvojo, jog tikrai buvo 
verta. 

— Tu gražiai atrodai, — pasakė ji, šypsodamasi Maiklui. 

— O tu esi žavinga, — atsakė jis, ir tai, kaip jis atsakė, 
leido jai jaustis dar geriau. 

Jis visiškai nesavanaudis, jei šitaip elgiasi su ja. Jis sa- 
kė, kad myli ją, tačiau štai supažindina ją su kitais vyrais. 
Jam teko įveikti daug sunkumų, kad surastų jai vyrą, ir jis 
paaukojo dar daugiau laiko ir pastangų, kad ji tam kitam vy- 
rui būtų graži. Emilė labiau buvo pratusi prie tokių vyrų kaip 
Donaldas, kuris tik tarstelėdavo “ačiū", kai ji jam paduodavo 
popierių krūvą — trijų savaičių darbo rezultatą. 

— Aš tikrai vertinu tai, ką tu darai dėl manęs, — švel- 
niai pasakė ji. — Tik nedaugelis vyrų būtų tokie altruistai. 

Maiklas jai nusišypsojo. 

— Aš esu tavo angelas sargas, nepamiršai? Tavimi rū- 
pintis — mano darbas. 

— Tai koks jis? 

— Kas? 

— Vyras, su kuriuo turėčiau susipažinti. 

— Doras, protingas, labai geras žmogus. Daro daug ge- 
rų darbų. Kitame gyvenime jo laukia perkėlimas į aukštesnį 
lygį. Jis tikrai atsidėjęs geriems darbams, visai kaip ir tu. 

Emilė atsilošė į odinį atlošą liukso salone ir nusišypso- 
jo. Minutėlę ji įsivaizdavo ateitį su vyru, kuris rūpinasi na- 
mais ir šeima, kaip ir ji. 

— Ačiū tau, — tyliai pratarė ji. — Labai miela, kad tai 
darai dėl manęs. Aš tikrai tai vertinu, — kalbėjo ji jausmingu 
balsu. 

Po pusvalandžio jos šilti ir švelnūs jausmai Maiklui pa- 
sikeitė. 

— Tu vulgarus, šlykštus... — ji stengėsi sugalvoti dar 
stipresnį Žodį jam apibūdinti. O žodžių, kuriuos ji vis dėlto 
sugalvojo, neištarė balsu, tačiau nuoširdžiai vylėsi, kad jis 
skaito jos mintis, ir, kad būtų dar tikriau, kelias mintis pa- 
skyrė pabrėžtinai jam. 

— Emile, brangioji, jis tikrai malonus žmogus. Jis... 

— Net nepasakok, — sušnypštė ji, o paskui nusišypsojo 
moteriai, vilkinčiai juodą aptemptą suknelę, kuri smalsiai pa- 
žvelgė į juos. Paskui vėl atsisuko į Maiklą: — Aš pasitikėjau 
tavimi. Aš tavimi pasitikėjau! 

— Bet jis... 4 

— Net nesakyk. “Jis geras!“ — Emilė išspjovė šį žodį 
jam į veidą. Ji nežinojo, ar kada nors gyvenime buvo tokia 
įtūžusi. 

Jie atvyko į tą dangišką pobūvį ir iš pirmo žvilgsnio vis- 
kas buvo taip, kaip ji ir įsivaizdavo: moterys pasidabinusios 
tokia daugybe brangakmenių, kad salėje būtų užtekę vienos 
žvakės — šviesos pakaktų nuo atspindinčių akmenų. Dar nie- 
kada Emilė nesijautė taip gerai, kai ji lipo to marmurinio pa- 
stato laiptais ir įžengė į tą dievišką pokylių salę. Ji labai ne- 
norėjo atsisakyti apsiausto, tačiau atidavė jį, o paskui, įsiki- 
busi Maiklui į parankę, kartu su kitais svečiais įėjo vidun. 
Viskas buvo nuostabu, ir su savo pasakiška suknele bei rubi- 
nais ji jautėsi taip, tarsi čia ir būtų buvusi jos vieta. 

Ir tik tada, kai Maiklas nuvedė ją prie jų stalo, ji suglu- 
mo. “Jų" stalas buvo taip toli nuo kitų, kad ji vargiai matė 
šokių aikštelę. Aukštos palmės užstojo juos nuo šokėjų ir netgi 
nuo kitų svečių. Atrodė bemaž taip, tarsi jie būtų Žiūrėję į 
visa tai iš lauko. 

— Privatumas, — pasakė Maiklas, šypsodamasis jai, ir 
ji atsakė nedrąsia šypsena. Galbūt tokia aplinka ir visai ne- 
bloga susipažinti su gyvenimo vyru. 

Tačiau po dvidešimt minučių Emilė Maiklą buvo pasi- 
ruošusi užmušti. Prie jų stalo atsisėdo vyresnio amžiaus džen- 
telmenas, ir ji stengėsi palaikyti mandagų pokalbį. Tačiau ji 
nuolat tiesė kaklą norėdama pamatyti, kas dar atsisės prie jų 
stalo. Juk jai parinktas vyras turi būti įkvėptas angelo. Kaip 
jis atrodys? 

— Ponas Grynas įkūrė vėžio tyrimų centrą, — pasakė 
Maiklas Emilei. 

— Kaip kilnu, — pasakė ji, per vyriškio petį žvilgčioda- 
ma į šokančiuosius. Jei ji bent truputį pasukdavo galvą ir pa- 
žvelgdavo pro palmes, matydavo tik vienos iš šokančių mo- 
terų sijoną. 

— Paprastai nesilankau tokiuose renginiuose, — kalbė- 
jo vyriškis, — bet šį kartą padariau išimtį, nes šis pokylis yra 
labdaringas. Ir paprašiau šito stalelio — kuo toliau nuo šokė- 
jų keliamo triukšmo. Pats nelabai tai mėgstu. O kaip jūs? — 
paklausė jis £milės. 

— Aš? Man be galo patinka šokti, — ji pabrėžiamai pa- 
žvelgė į Maiklą ir mintyse jo paklausė, kada pasirodys tas 
vyras. 

Maiklas pasisuko pažvelgdamas į vyresnio amžiaus vy- 
riškį šalia Emilės. 

— Ir jūs dalijatės įmonės pelną su savo darbuotojais, 
ar ne? 

— Tikrai taip. Jie padėjo man, aš padedu jiems. 

— Ir esate našlys, ar ne? 

— Mano brangioji žmona mirė prieš keturiolika metų. 
Būčiau vedęs dar kartą, tačiau neradau šiuolaikiškos moters, 
kuri būtų dar ir dora. 

— Emilė vadovauja Grynbrairo bibliotekai, — pasakė 

Maiklas ir bakstelėjo jai petimi paragindamas Emilę ką nors 
pasakyti. 

— Taip. Ė, na, galbūt norėtumėt apsilankyti vienoje iš 
mūsų rengiamų karjeros dienų, pone, ė, atleiskite, nenugir- 
dau jūsų vardo. 

Vyriškis sukikeno. 

— Grynas. Deilas Grynas. Man malonu išgirsti apie mo- 
terį, kuri negirdėjo apie mane. Daugelis moterų šiais laikais 
žino apie vyrų finansus daugiau negu jie patys. Man labai 
malonu susipažinti su tokia moterimi kaip jūs, panele Tod. Ir 
jei leisite pasakyti, jūs esate labai miela. 

Ir tik tada Emilė pradėjo suvokti, kad šis pagyvenęs vy- 
riškis, kuris buvo priartėjęs prie septintos dešimties, buvo kaip 
tik tas, kurį Maiklas jai išrinko. Ji lėtai pasuko galvą jo pu- 
sėn, 0 jos akys žaižaravo. 

— Ar galėčiau minutėlę su tavimi šnektelėti? 

Maiklas nedrąsiai šyptelėjo. 

— Emile, brangioji, aš manau... 

— Dabar! — pasakė ji, o paskui pridūrė tylesniu balsu: — 
Aš tikrai turiu galvoje — dabar! 

— Jei tik mums atleisite, pone Grynai, — mandagiai pa- 
sakė Maiklas ir nusekė paskui Emilę giliau tarp palmių. 

— Emile, aš... — pradėjo jis, kai jie pasiliko vieni. 

— Tiktai nieko nesakyk. Tu esi pats blogiausias iš blo- 
giausių. Aš nė neįsivaizduoju, kaip iš viso galėjau pagalvoti 
apie tave ką nors gera. Kaip iš viso patikėjau, kad tu esi an- 
gelas. 

— Jis geras žmogus. Jis... 

— Ir galiu lažintis, kad jis tikras eržilas lovoje, ar ne? O 
kaip tik ten ir turėtume pradėti vaikus, ar ne? 

— Paklausyk, aš turėjau nedaug laiko, todėl padariau ge- 
riausia, ką galėjau. 

— Ne, tu padarei blogiausia, ką galėjai. Tu galėjai su- 
rasti man begalę vyrų, kurie bent jau būtų jauni! Bet ne, tik 
ne tu. Tau nepakenčiama, kai kitas vyras liečia mane, ar ne? 
Jau daugybę amžių tu šitaip elgiesi su manimi. 

— Maniau, kad tu netiki, jog aš angelas, — pasakė jis 
nežymiai šyptelėdamas. 

Emilė pasisuko ant kulno ir jau rengėsi nueiti. 

Jis sugriebė ją už rankos. 

— Na gerai, aš atsiprašau. Galbūt aš ir nepaprieštara- 
vau, kai sužinojau, kad jis pagyvenęs. 

— Tas žmogus vyresnis už mano senelį, — ji sukando 
dantis, o paskui nusišypsojo praeinančiai porai. — Tu tik pa- 
galvok, — kalbėjo ji. — Tai buvo vienintelis mano šansas 
patekti į tokį pobūvį, ir tu viską sugadinai. 

— Tu esi teisi, — oriai pasakė jis, — ir aš atsiprašau. 
Manau, kad vakaras sugadintas, ir mes turėtume nieko ne- 
laukdami iš čia išeiti. 

— Tu norėtum, ar ne? O ką buvai suplanavęs likusiai 
vakaro daliai? Nedidelį pasismaginimą su manimi? 

Jis sumišo ir sumirksėjo, tada pažvelgė į ją. 

— Seksas, — ji kone išspjovė šį Žodį jam į veidą. — Ar 
tai tu buvai suplanavęs? 

— Apie tai nebuvau pagalvojęs, tačiau visai nepriešta- 
raučiau, — pasakė jis, tačiau nė nešyptelėjo. 

Emilė nesugalvojo, ką atsakyti, todėl aukštu batelio kul- 
niuku užmynė jam ant kelties, o paskui mėgavosi tuo, kad jis 
iš skausmo vos nenugriuvo. 

— Taip tau ir reikia, — pasakė jam į ausį. Paskui, kai 
praeinanti pro šalį pora, rodos, ketino sustoti ir paklausti, ar 
nereikia pagalbos, Emilė pridūrė: — Aš manau, kad turėtume 
parvežti tave namo, brangusis. Tu žinai, ką reiškia tavo po- 
dagros priepuoliai. 

Stengdamasis išlaikyti pusiausvyrą ant vienos kojos, trin- 
damas keltį, Maiklas pasakė, kad, jo manymu, būtų labai ge- 
rai, jei jie išeitų. 

— Aš noriu šokti ir linksmintis, tad neketinu niekur eiti, 
kol viso šito negausiu. 

— Bijau, kad negaliu tau to leisti. Čia yra žmogus, kuris 
nori tave nužudyti. 

Emilė nusišypsojo jam. 

— Bet argi ne to sužinoti atėjau čia? Maniau, kad atėjo- 
me išsiaiškinti, kas jis ir kodėl jis vis kėsinasi į mane. 

— Tai aš turiu tai išsiaiškinti. Tu norėjai sutikti gerą vy- 
rą, su kuriuo galėtum praleisti gyvenimą. Ponas Grynas yra 
labai geras Žmogus, bet tu... 


197 


Jude Deveraux 


— Galėčiau numirti iš nuobodulio, štai kas. Ar girdėjai, 
ką tas žmogus sakė? Jis negeria, nerūko, nešoka ir nedėvi ryš- 
kių spalvų drabužių. Jis toks tobulybės įsikūnijimas, kad dan- 
guje jam reikės paskirti atskirą flangą. 

Maiklo jos ironija neprajuokino. 

— Emile, tu Žinai, kokia tu esi. 

— Ir ką tai turėtų reikšti? 

— Nieko blogo, bet tu esi linkusi išsirinkti vyrus, ku- 
riems iki tobulumo — labai toli. 

— Kaip tu? — sušnypštė ji. — Tavęs ieško FTB, ir tu 
turi, o gal, tiksliau, turėjai žmoną, kuri norėjo tave nužudyti. 

— Bet aš dėl to nekaltas. 

— Kurgi ne? Tu tiesiog esi angelas. Angelas, kuris kiša- 
si į mano gyvenimą, kurio aš iš viso neturiu. 

— Aš stengiuosi tave apsaugoti. 

— Apsaugoti mane nuo ko? Nuo žmogaus? Aš tik noriu 
žinoti, kas apsaugos mane nuo tavęs! — po šių žodžių Emilė 
pasisuko ir pasitraukė tolyn. 

Jis pasivijo ją. 

— Kur tu eini? 

— Į šokių aikštelę. 

— Ne, tu ten neisi, — pasakė jis ir tvirtai sugriebė jai už 
rankos. — Negaliu tau tokiai leisti ten eiti. Negali žinoti, ką 
tu padarysi apimta įniršio. 

— Tokia? — pakartojo ji. — Norėjai pasakyti — apimta 
isterijos? 

— Norėjau pasakyti, kad šįvakar esi kitokia. Nežinau, 
ar dėl suknelės, ar dėl rubinų, bet jaučiu, kad nori padaryti 
kažką bloga. O galbūt ne bloga, tik... 

— Ką nors bjauraus? — paklausė ji, kilstelėjusi antakį. 

— Taip, tai tinkamas žodis. 

— Man tikrai norisi padaryti ką nors... ką nors siaubin- 
ga. Tai vienintelis vakaras, kada galiu pabūti Pelenė, ir aš 
noriu šokti šioje puotoje. Negi taip sunku suprasti? 

— Žinoma, kad ne. Na, gerai, tuomet eime. Manau, kad 
galiu... 

— Daugiau tavo paslaugų man nereikia. Galiu ir pati su- 

sirasti šokio partnerį, — tačiau kai Emilė pamėgino pajudėti, 
jis užstojo jai kelią į šokių aikštelę. — Prašau pasitraukti. 

— Ne, aš nesitrauksiu. Aš nežinau, kas tau pasidarė šį- 
vakar, bet manau, turėtum nusiraminti. Galbūt šis pobūvis tave 
per daug jaudina, — staiga jis sustojo ir įsmeigė į ją akis. — 
Emile, atrodai taip, tarsi tuoj pravirksi. Gal turėtume grįžti 
namo? 

Iš tikrųjų tai buvo pykčio ašaros. Galbūt tai yra vienin- 
telis kartas, kai ji gali šitaip apsirengti, dalyvauti tokiame 
pobūvyje, ir jis šito iš jos neatims. Ji piktai pažvelgė į jį. 

— Juk neprieštarausi, jei aš nueisiu į damų kambarį? O 
galbūt tokiai nuobodai kaip aš ir šito per daug? 

— Ne, žinoma, ne, — atsakė Maiklas. Jis atrodė taip, 
kaip paprastai atrodo visi vyrai, kai nesupranta, ką pasakė ar 
padarė blogai. — Aš palauksiu tavęs čia, — pasakė jis ir šyp- 
telėjo. 

Damų kambaryje Emilė pasistengė nusiraminti. Nejaugi 
viskas turi baigtis nusivylimu? Ji mylėjo Donaldą, bet suži- 
nojo, kad ji jam reikalinga dėl kiek kitokių priežasčių, negu 
manė. Ji įsimylėjo Maiklą, tačiau jis nepriklauso jai ir nieka- 
da nepriklausys. Ir dabar, pasilikusi viena, ji įtemptai galvo- 
jo, ką jai daryti. 

— Neatrodo, kad labai gerai leistum laiką, — pasakė pa- 
gyvenusi moteris, sėdėjusi šalia Emilės prie ilgo tualetinio 
stalelio marmuriniu paviršiumi. Ji atrodė taip, tarsi būtų da- 
lyvavusi kokiame tūkstantyje tokių pobūvių, ir dabar jai at- 
rodė kur kas įdomiau pasėdėti damų kambaryje. 

Emilė dažėsi lūpas ir įstengė tik linktelėti. Ji bijojo, kad 
pratarusi nors Žodį neapsipiltų ašaromis. Nuotykių vakaras 
iš jos atimtas. Ką ji pasakys Gidrai? Kad išėjo 1š pobūvio, 
pabuvusi ten vos valandą? 

— Ar tas susiraukęs gražuolis už durų — tavo? — pa- 
klausė moteris. 

— Norite jo? — atšovė Emilė prajuokindama moterį. 

— Ar yra taip blogai? 

Emilei staiga kilo didžiulis noras pasikalbėti su kita mo- 
terimi. 

— Jis pavydi, — atsakė ji, akimirksniu užmegzdama to- 

kią draugystę, kokia paprastai sujungia moteris, norinčias pa- 
pasakoti nepažįstamajai pačias intymiausias paslaptis. — Jis 
pasodino mane prie stalo pačiame salės pakraštyje ir neleidžia 
su niekuo nei šokti, nei kalbėtis. Išskyrus vieną antikvarinį se- 
nį, kuris pasišovė papasakoti man apie savo žygdarbius. 

— Tu turėtum jo atsikratyti. Kažkada turėjau tokį vaiki- 
ną, ir jis norėjo užrakinti mane dramblio kaulo bokšte. 

— Ką jūs padarėte? 

— Pabėgau nuo jo — pakankamai ilgam, kad sudomin- 
čiau kitą vyrą. Turėdama tokį veidą ir figūrą gali gauti bet 
kurį, — ponia išsitraukė iš savo rankinės akinius ir palinko į 
lės kaklą. — Be to, brangute, šitais daikčiukais gali patraukti 
bet kurio vyro iš šios salės dėmesį. 

— Tikrai? — paklausė Emilė, pasijutusi šiek tiek ge- 
riau. — Kas tas rangovas, kuris stato Ventvortui ir Mortma- 
nui? — Emilė suprato, kad užčiuopė tikrą aukso gyslą, kai 
moteris greitai įkvėpė oro. 

— Tau tikrai patinka pradėti nuo paties viršaus, ar ne? 
Tai Deividas Grehemas. 

Vėl palietusi lūpas dažais, Emilė stengėsi kalbėti visai 
nerūpestingai. 

— Pasakykit man, ar kuris nors iš jų vedęs? 

Moteris pažvelgė į Emilę kitomis akimis, regis, įverti- 
nusi ją. 

— Paklausyk, brangute, leisk man duoti tau patarimą. 
Jei ketini siekti kurio nors iš mirtino trejeto, turėtum kai ką 
apie juos žinoti. 

Entuziastingai palinkusi į priekį, Emilė tarė: 

— Aš turiu marias laiko ir su malonumu išklausysiu. 

Iš moters šypsenėlės Emilė iš karto suprato, jog šios mo- 
ters gyvenimo šviesa yra apkalbos. Dama jau pravėrė burną, 
bet turėjo palaukti, kol kita moteris pasinaudojo tualetu, nu- 
siplovė rankas, atnaujino makiažą ir išėjo. 

“ — Na, gerai, iš tos trijulės kiekvienas yra nepakartoja- 
mas arba bent jau skiriasi nuo kitų. Vienas yra vilkas, kitas 
yra malonus vyrukas, o trečias yra drovuolis, kuris niekada 
nebuvo vedęs. Ir be galo uždaras. Tačiau visi jie yra rykliai, 
kai reikalai susiję su pinigais. 

Moteris giliai įkvėpė, patenkinta Emilės dėmesiu. 

— Drovuolis kalba nedaug, bet kai jis kalba, Žmonės 
klausosi. Jis mėgsta pinigus ir turi visus iki paskutinio pen- 
so, kuriuos kada nors uždirbo. Jam patiks akmenėliai, kuriais 
tu pasipuošusi. Niekas per daug apie jį nežino... Galbūt jis 
gėjus, jei kalbėsime apie jo požiūrį į moteris. 

— Malonusis vyrukas yra stambi žuvis. Jis šypsosi ir naš- 
lėms, ir našlaitėms. Po susitikimo su juo ir pati dar ilgai šyp- 
sosiesi, kol galiausiai suvoksi, jog jis paėmė iš tavęs viską. 
Jis turėjo tris Žmonas ir dabar ieško ketvirtos. Tačiau įspėju 
tave, kad yra šimtai kandidačių tapti ketvirtąja, nors pirmo- 
sioms trims jis nepaliko nė skatiko. 

— Vilkas taip pat niekada nebuvo vedęs. Jis tik suve- 
džioja moteris, verčia jas galvoti, kas tuoj paprašys jų ran- 
kos, o paskui vieną gražią dieną dingsta. Jokios priežasties ir 
jokios kaltės. Jis šaltakraujis niekšelis. Girdėjau, kad dvi mo- 
terys nusižudė, kai jis jas paliko. 

Nepažįstamoji prakalbo šiek tiek tyliau, išgirdusi čia pat, 
už durų, juoką. 

— Tie trys vyrai visuomet kartu. Jie susitikinėja — jei 
susitikinėja — vis su kitomis moterimis, ir jei vargšelė pasako 
bent vieną nepalankų žodelį dėl to, kad jai reikia sėdėti prie 
stalo dar ir su kitais dviem vyrais, kitą dieną gauna atsisveiki- 
nimo laišką — jei tas niekšelis iš viso su ja dar susisiekia. 

Staiga moteris nutilo, atnaujino makiažą ir jau ruošėsi 
išeiti. 

— Tačiau kuris yra kuris? — paklausė Emilė. 

Moteris pasitaisė sijoną, kuris buvo iš puikaus balto vai- 
vorykštinio atlaso. 

— Negaliu išduoti visų savo paslapčių — šitą turėsi at- 
skleisti pati. 

— Ar jūs norėtumėt užkariauti vieną iš tų vyrų? — pa- 
klausė Emilė, manydama, kad tokio amžiaus moteris neturi 
jokių galimybių. 

Tačiau panašu, jog solidaus amžiaus moteriai šitai neat- 
rodė neįmanoma. 

— Ne. Aš gavau vyrą praėjusiais metais. Jam aštuonias- 
dešimt dveji, todėl manau, kad pergyvensiu ir jį. Iš kur gavai 
tuos kraujo lašus? Palikimas? 

e ri taip, — sumelavo Emilė. Bet, kita vertus, nors ir 
netiesiogiai, ji iš tikrųjų gavo juos iš seniai mirusio Žmogaus. 

— Ką gi, tuomet siek Ventvorto. Jam patinka, kai žmo- 
nės galvoja, kad jo tėvas žaidžia polą. 

— O jis nežaidžia? 

— Tai paslaptis, tačiau jo tėvas perka ir parduoda falsi- 
fikatus. Šie akmenėliai padarys jam įspūdį. 

Emilei prašviesėjo akyse. Prieš kelias savaites ji galvo- 
jo apie save tik kaip apie nuobodžią, menką bibliotekininkę, 
tačiau dabar ji gali patirti šiokį tokį nuotykį, O ji to ir troško. 
Galbūt Maiklas ir teisus, gal ši suknelė ir rubinai ją pakeitė. 

— O kaip...? — tarė ji rodydama durų pusėn. 

Moteris atsegė rankinę, išėmė buteliuką su tabletėmis ir 
iškratė tris. 

— Kai mano senis pasidaro įkyrus, duodu jam vieną to- 
kią, ir po kelių sekundžių jis jau knarkia. Kitą rytą sakau jam, 
kad jis buvo nuostabus, pats geriausias meilužis, kokį kada 
nors turėjau. Duok tam savo surūgėliui šitas tris ir būsi lais- 
va bei galėsi daryti, ką tik panorėsi. Tačiau geriau pirma su- 
rask jam kokią vietelę, kur jis galėtų pamiegoti, nes jeigu jis 
užmigs, tai užmigs greitai. 

Zvelgdama į tabletes delne Emilė jautėsi išsilaisvinusi. 
Tai turbūt vienintelis šansas pabūti šnipe ar kuo tik panorės. 
Jei tik susipažintų su tais vyrais ir sužinotų, kuris yra kuris... 
Ką gi, ji nenori nė pagalvoti apie tai, ką jis mėgina padaryti, 
bet ji labai nori sužinoti, kodėl. Ką gali žinoti mažo mieste- 
lio bibliotekininkė, jei ją persekioja toks turtingas ir įtakin- 
gas Žmogus? Ir vargu ar gresia didelis pavojus, nes kas ją 
atpažins? Dabar ji mažiausiai panaši į save — tokią, kokia 
buvo anksčiau. Šiandien jos neatpažintų netgi tikra motina. 
Tai argi nemalonu nors vieną vakarą pabūti tokia žavia ir im- 
tis darbo, kuris gali būti susijęs su pavojumi? Tiktai vieną 
vakarą? 

— Ačiū jums, — sušnibždėjo ji damai, o jos galva jau 
buvo prikimšta prieš ją atsiveriančių galimybių. 

— Jei tai padės, noriu vietos pirmoje eilėje per tavo ves- 
tuves. 

— AK, tai visai kas kita, — pasakė Emilė šypsodamasi. — 
Jei tai padės, jūs nebūsite kviečiama į mano laidotuves. — Po 

šios mįslingos užuominos Emilė išėjo iš damų kambario ir iš 
karto susidūrė su Maiklu. 

— Ar viskas gerai? — paklausė jis, pasilenkęs prie jos. 

— Dar niekada nebuvo geriau. Ar jau galime eiti? Bet 
ne, palauk, ar negalėtume pasiimti po taurę šampano? — ji 
vylėsi, jog atrodo pakankamai prislėgta ir tinkamai patempu- 
si lūpą. 

Maiklas primerkęs akis pažvelgė į ją. 

— Tu kažką sumanei. Pasakyk, ką? 

— Nieko ypatingo. Štai, ačiū, — pasakė ji, paimdama 
nuo padėklo, kurį nešiojo padavėjas, dvi aukštas šampano tau- 
res ir padavė vieną Maiklui. — Eime? — ji įsikibo jam į pa- 
rankę ir švelniai nuvairavo jį iki durų, o paskui prie mašinos. 

Po penkiolikos minučių Emilės primygtinai raginamas 
Maiklas jau buvo išgėręs šampaną ir gulėjo išsitiesęs ant už- 
pakalinės limuzino sėdynės. Ji išeidama pabarbeno į stiklą 
ir, šypsodamasi plačiausia pasaulyje šypsena, liepė jam su- 
grįžti į pobūvį. 


0) skyrius 


Moters esybę kažkaip veikia tinkama suknelė, tinkami 
brangakmeniai ir buvimas tinkamoje vietoje, kurioje galėtum 
visa tai pademonstruoti. Eidama pro minią Žmonių Emilė vi- 
siškai nesijautė esanti apsišaukėlė; ji pamiršo, kad yra mažo 
miestelio mergaitė, per klaidą atsidūrusi tarp miesto aukš- 
tuomenės. Ji jautėsi taip, tarsi čia ir būtų buvusi jos vieta. 
Irena visada priekaištavo Emilei, kad ji slepia puikią figūrą 
po daugybe drabužių sluoksnių, tačiau dabar — viskas kaip 
ant delno, net nereikia pasitelkti vaizduotės. Matyti visos li- 
nijos ir didžioji dalis putnios krūtinės; ji jautė vertinančius 
vyrų žvilgsnius. Moterys žvelgė į ją mintyse skaičiuodamos 
rubinų vertę. Jos tiesiog varstyte varstė akimis ją ir jos pa- 
puošalus. Emilė suvokė, jog visi šie žmonės žino, kad rubi- 
nai yra tikri. 

Nereikėjo būti Šerloku Holmsu, kad išsiaiškintum, kas 
tie trys vyrai, apie kuriuos papasakojo ta dama. Jie sėdėjo 

drauge — rūkė, gurkšnojo gėrimus ir stebėjo minią, tarsi at- 
skira jos dalis. 

Kurį laiką Emilė, stovėdama kiek nuošaliau, stebėjo juos. 
Ji vertė save negalvoti, kad vienas iš jų kėsinasi ją nužudyti. 
Geriau galvoti apie ateitį, taip pat naudotis tuo, kad ji yra 
šokiuose ir kad ji turi kuo daugiau sužinoti. 

Ji giliai įkvėpė, ir didesnė krūtinės dalis pakilo virš iš- 
kirptės, o paskui apsidžiaugė pastebėjusi, kaip vienas vyras 
jai nusišypsojo. Ji atsakė jam šypsena, o kai jis pasisveikin- 
damas kilstelėjo taurę, ji vos nepradėjo juoktis balsu. 

Jausdamasi kupina galios, kurią jai suteikė naujai atrasti 
sugebėjimai, ji Žengė prie trijų vyriškių stalo, o eidama atsi- 
segė vėrinį. 

— Atleiskite, — pasakė ji, stengdamasi kalbėti taip vi- 
liojančiai, kaip tik sugebėjo, vyriškiui, kuris buvo atsukęs jai 
nugarą, o paskui, kai jis patraukė kėdę leisdamas jai praeiti 
(nors vietos ir buvo pakankamai), ji apsimetė, jog užkliuvo, 
nors nebuvo nieko, už ko galima užkliūti, pasviro į priekį ir 
sustojo tik prieš pat vyriškio glėbį. Jos vėrinys atsisegė ir 
nuslinko tarp krūtų. 

— Ak, — pratarė ji, suspausdama krūtis, kad nenukristų 
rubinai. — Aš tokia nerangi. 

— Menkniekis, — atsakė vyriškis, su kuriuo ji vos ne- 
susidūrė, ir pakilo padėti. — Ar leisite man tuo pasirūpinti? 

— Labai prašau. Būčiau dėkinga, — kol vyriškis segė 
vėrinį, Emilė svarstė, kaip geriau pasielgti. Jei ji nepasakys 
nieko įdomaus, žinojo, jog jie nepakvies jos atsisėsti šalia jų. 
Bet ką galima būtų pasakyti? Kuo moteris gali sudominti to- 
kius įtakingus ir be galo turtingus vyrus? 

— Ačiū, — padėkojo ji, šypsodamasi vyriškiui, o kai šis 
atsisėdo, ji įkvėpė oro ir, sukaupusi visą drąsą, paklausė: — 
Jūs vienas iš trijų, taigi kuris — drovusis, vilkas ar tas, kuris 
žavus iš išvaizdos, bet siaubingo charakterio? 

Akimirką Emilei atrodė, kad ji peržengė ribas, bet pas- 
kui aukštasis blondinas nusijuokė. 

— Aš esu Žžavusis, — pasakė jis, o paskui parodė į tuščią 
kėdę. — Ar prisidėsi prie mūsų? 

— Jei pažadėsite nesitaikyti į mano namą, — pasakė ji 
ir demonstratyviai suklapsėjo blakstienomis. 

— Pažadu. O dabar ar galiu pristatyti savo draugus? Čia 
Čarlzas Ventvortas ir Stetleris Mortmanas. O aš esu... 

— Deividas Grehemas, — pasakė Emilė ir gundančiai 
nusišypsojo. — Atpažinčiau jus bet kur iš apibūdinimo, kurį 
man pateikė. 

Emilės širdis daužėsi, kai ji sėdėjo prie stalo su trimis 
vyrais, iš kurių vienas galėjo būti jos žudikas. Tačiau vien 
buvimas šalia žmonių, turinčių tokią galią ir mistinę jėgą, ne- 
prilygo niekam, ką jai iki šiol teko patirti. Čarlzas Ventvor- 
tas šaltai, nė nemėgindamas slapukauti, spoksojo į jos vėrinį 
ir Mėgino jį įvertinti. 

— Niekada nebuvau davusi jo įkainoti. Kaip manote, kiek 
jis vertas? — drąsiai paklausė ji. 

— Mažiausiai pusė milijono, — atsakė vyriškis ir giliai 
įtraukė cigaretės dūmų. 

— Jei jis taip sako, vadinasi, šis daiktas vertas mažiau- 
siai dvigubai tiek, — pasakė Stetleris Mortmanas, ir iš jo 
žvilgsnio Emilė suvokė, jog vilkas — tai jis. O kai ji pa- 
žvelgė jam į akis, suprato, kodėl tiek daug moterų jį įsimy- 
lėdavo. — Beje, aš dabar galiu tau duoti septyniasdešimt 
penkių vertės čekį. 

Emilė ne iš karto suprato, kad jis kalbėjo apie septynias- 
dešimt penkis tūkstančius dolerių. 

— O, — aiktelėjo ji. — Man sukasi galva. Aš tik mažo 
miestelio bibliotekininkė, ir tai mano gyvenime pirmasis 
pokylis. Argi tai ne nuostabu? — nusisukusi ji pažvelgė į šo- 
kėjus, tarsi būtų susidomėjusi jais. 

— Taigi, panele bibliotekininke, iš kur jūs gavote akme- 
nėlius? 

— Vaiduoklis pasakė mano angelui sargui, kur jie yra, ir 
jis juos man padovanojo. Turiu galvoje angelą. 

Nė vienas iš trijulės nė nešyptelėjo, ir staiga Emilė pa- 
juto, kad jos kraujas sustingo, ir ji pasigailėjo, kad užmigdė 
Maiklą, pasigailėjo, kad neišėjo iš pobūvio, kai jis norėjo, 
kad ji išeitų. 

Čarlzas Ventvortas dar kartą giliai įtraukė cigaretės dūmų. 

— O kur tavo angelas dabar? 

“Turiu ir toliau išlikti nerūpestinga", — pagalvojo ji. 

— Jis kažkur netoliese. Na, žinote, kokie tie sargai, vi- 
sada ką nors stebi ir saugo, — niekas nesišypsojo. 

— Kuo tu vardu? — paklausė Stetleris Mortmanas. 

— Anastazija Džons, — greitai atsakė ji. — Mano moti- 
na norėjo kokiu nors būdu pakeisti pavardę, tad ji ištekėjo. O 
dabar atleisite, man reikia... 

— Bet juk tu, pati paslaptingiausia moteris čia, neatsi- 
sakysi pašokti bent vieną šokį, — tarė Stetleris, o jo Žžvilgs- 
nis nukrypo prie jos krūtinės. 

— Aš? Paslaptingiausia? Negalėčiau būti mažiau paslap- 
tinga. Aš tik... 

— Pelenė puotoje, — šypsodamasis pasakė Deividas. — 
Taigi privalai šokti ir leisti visiems pasigėrėti tavo nuostabia 
suknele ir pasakiškais brangakmeniais. Ar nematai, kad vi- 
sos moterys čia graužiasi iš pavydo dėl tavo brangakmenių? 
Esu tikras, kad nuo Rusijos imperijos laikų nė viena moteris 
neturėjo tokių akmenėlių. 

Emilės ranka nervingai pakilo prie kaklo. Nors kiti du 
laikėsi taip, kad ji jautėsi tarsi patiekalas ant padėklo, šis vy- 
riškis, na, toks malonus. Ką apie jį sakė toji moteris? Kad jis 
taikosi į našles ir našlaites? 

— Nagi, panele Smit, ką pakeis vienas šokis? | 

Jis buvo toks atkaklus, kad Emilė paėmė jo ištiestą ran- 
ką nė nepastebėjusi, kad jis pavadino ją ne tuo vardu. Kas 
gali nutikti šokių aikštelėje? 

Bet po dešimties minučių Emilė šoko galvodama, kad ne- 
trukus ji iš čia išeis ir prisidės prie Maiklo mašinoje, kai kaž- 
kas atsitrenkė į juos, ir ji pajuto aštrų dūrį į dešinįjį klubą. 

— Ak, ar aš tai padariau? — Emilė išgirdo moterišką 
balsą, tačiau ji jau svyravo, ir buvo sunku susieti veidą su 
balsu. 

— Per daug šampano, — išgirdo ji vyrišką balsą, o pas- 
kui pajuto, kaip stiprios rankos ją pakėlė ir pradėjo nešti. 
“Koks malonus sapnas“, — pagalvojo ji, prisiglaudė veidu 
prie stiprios vyriškos krūtinės ir užmerkė akis. Ji — Pelenė, 
ir ją neša jos Žavusis princas. 


Kai Emilė atsipeikėjo, suprato, kad tai — ne sapnas, o 
košmaras. Skaudėjo galvą, o kai ji pamėgino pakelti ranką 

prie kaktos, pajuto, kad jos rankos surištos. Paskui sunkiai 
atmerkė akis ir stengėsi sukoncentruoti žvilgsnį. Ji, regis, at- 
sidūrė dideliame prišnerkštame kambaryje; ant grindų buvo 
pilna šiukšlių, o kambario gilumoje šmirinėjo pora žiurkių. 
Kai pagaliau akyse ir galvoje šiek tiek prašviesėjo, Emilė su- 
vokė, jog sėdi ant kėdės, rankos surištos už nugaros, o kojos 
pririštos prie kėdės kojų. Vienintelis dar vienas daiktas kam- 
baryje — senas apdaužytas metalinis stalas. Nė vieno lango, 
tik vienos masyvios metalinės durys jai iš dešinės. 

Nesunku buvo suvokti, jog tai apleistas pastatas, ir nie- 
kas čia jos neras, nebent įvyktų stebuklas. 

Emilė jau norėjo išplūsti save, kai atsidarė durys ir vi- 
dun įėjo garsusis trejetas. Su jais prasiskverbė ir dienos švie- 
sa, ir Emilei parūpo, ar tai diena iš karto po pobūvio ar dar 
kita diena. Sprendžiant iš to, kokia apsunkusi galva, galėjo 
būti praėjusi visa savaitė. Emilė vis dar vilkėjo gražiąją rau- 
doną suknelę, tačiau dabar ji buvo purvina ir suplėšyta. Ji nė 
nesistengė pažvelgti žemyn, kad suvoktų, jog nėra rubinų. 

Kurį laiką trijulės atstovai stovėjo atsukę jai nugaras, tar- 
si jie būtų nežinoję, jog ji yra kambaryje. 

“Jei aš turiu mirti, tai vis tiek galiu sužinoti kodėl?" — 
pagalvojo ji. Ji norėjo užduoti protingą klausimą, tačiau su- 
gebėjo išspausti tik vieną žodį “Kodėl ?"', ir nuo pastangų jai 
suskaudo gerklę. 

Deividas Grehemas atsisuko, ir Emilė pagalvojo, kad 
moteris, su kuria ji susipažino damų kambaryje, buvo visiš- 
kai teisi; jis atrodo toks gražus. 

— Tu tikrai nežinai? — paklausė jis, ištiesęs papuošalų 
su rubinais komplektą, kuriuo ji dar taip neseniai buvo pasi- 
puošusi. Didžiuliai lašai pagavo vienintelės lempos palubėje 
šviesą ir plykstelėjo tarsi miniatiūrinės ugnelės. 

— Neturiu supratimo, — pavargusiu balsu atsakė ji. 

— Ar jai pasakyti? — paklausė Deividas bendrininkų ir 
taip privertė atsisukti ir juos. 

— Galime tave sutrukdyti? — paklausė Stetleris, žiūrė- 
damas į Emilę taip, kad ją pradėjo krėsti šaltis. 

Pailgame Čarlzo veide atsirado pašaipus šypsnys. 

— Jis yra vilkas, kaip tu pati žaviai pavadinai. 

Emilė tik sumirksėjo iš nuostabos. Ko gero, jos pokštas 
ir nebuvo toks žavus, kaip jai tada atrodė. Galbūt tai ir būtų 
buvę juokinga filme, tačiau tikrame gyvenime tai buvo pa- 
prasčiausiai nemandagu. 

Kitą akimirką ji pakėlė galvą. Apie ką ji galvoja!? Jei 
taip ir toliau, tai netrukus ji atsiprašys žmonių, kurie pririšo 
ją prie kėdės ir tikriausiai ruošiasi nužudyti. Emilė piktai dėb- 
telėjo į juos. 

— Ar manei, kad mes liksime apžavėti tavo tiesmukiš- 
kumo, tavo... — paklausė Čarlzas. 

Pakaks, — pasakė Deividas. — Ji mirs, ko dar norit? 

“Maiklai", — pagalvojo Emilė. Galbūt jei ji mintyse pa- 
šauks jį, jis išgirs ir ateis jos gelbėti. Tačiau netgi angelui 
reikalingas adresas. 

— Kur mes? — paklausė ji, tikėdamasi telepatijos būdu 
perduoti jam šią informaciją. 

— Mes esame valstijoje, apie kurią tu dar negirdėjai, — 
atsakė Stetleris. Tai bendrams sukėlė juoką. 

— Tai kur tu juos radai? — paklausė Čarlzas. — Mes 
visur jų ieškojome. 

Jai prireikė šiek tiek laiko, kad suvoktų, jog jis norėjo 
pasakyti, kad jie apžiūrėjo Madisono namo palėpę. 

— Jūs apieškojote namą? Bet aš nepastebėjau, kad ten 
kas nors būtų buvęs. 

— Ar manai, kad mes mėgėjai? Kaip tu manai, kas pa- 
skleidė istoriją apie tai, jog name vaidenasi? 

— Bet tame name tikrai yra šmėkla. Kapitonas... — pra- 
dėjo ji. 

— Pasilaikyk savo kvailas pasakas sau. Kur tu radai ru- 
binus? 

— Ne aš, o mano draugas, ir aš nežinau, iš kur jis juos 
paėmė. Turėtumėt paklausti jo. — Galbūt taip pavyks įtikinti 
juos atvesti čia Maiklą, ir jis galėtų ją išgelbėti. “Kaip visa- 
da, — pagalvojo ji, ir iš akių pradėjo sunktis ašaros. — Būk 
drąsi, Emile, — įsakė ji pati sau. — Tu bent jau žinai, kad 
yra pomirtinis gyvenimas", — tačiau netgi ši mintis nesu- 
menkino baimės. 

— Ar tai tas pats draugas, kuris miega limuzine? — pa- 
sigirdo moteriškas balsas, ir įėjo ta pati moteris, kurią Emilė 
buvo sutikusi tualete. — Brangute, jei tu davei jam visas tris 
tabletes, jis niekada daugiau nebepabus. 

Kurį laiką Emilė nustėrusi įstengė tik spoksoti. 

— Ar manei, kad tokią informaciją, kokią tau suteikiau 
aš, galima gauti iš bet ko? — paklausė moteris, 0 jos veide 
buvo parašyta, kad ją stebina Emilės sumišimas. Priėjusi prie 
stalo, moteris apkabino Deividą per juosmenį. — Tai mano 
brangusis broliukas, — pasakė ji siekdama rubinų. — Aš tik- 
rai manau, kad verčiau jie bus ant manęs negu banke, — šyp- 
sodamasi pasakė ji, o paskui vėl atsigręžė į Emilę. — Pana- 
šu, jog tu negali patikėti. Ar manei, kad aš atsitiktinai pasi- 
painiojau ten ir atsitiktinai viską papasakojau? Ar tau neatro- 
dė keista, kad per visą tą laiką, kol buvome ten, buvo užėjusi 
tik viena moteris? Kai ką buvome pastatę saugoti durų. Beje, 
gaila tavo draugužio. Jis buvo toks žavus. 

Pagalvojusi apie Maiklo mirtį, Emilė vos neišskydo. Va- 
dinasi, Maiklas, netekęs kūno, tikriausiai sugrįžo į Dangų, 
tačiau paskui ji kai ką prisiminė. 

— Jūs negalite jo nužudyti. Tik ne anksčiau, negu jis 
išsiaiškins, koks blogis manęs laukia, ir kol jo nepašalins. 

Išgirdę tokį absurdišką paaiškinimą, jie visi nusijuokė. 

— Mažyte, — pasakė Stetleris, — aplink tave daugybė 
blogio. 

Ant liežuvio galo sukosi kandūs žodžiai, kuriais jai no- 
rėjosi atsikirsti į šią pastabą, tačiau pasigirdo skambutis, ir 
Čarlzas išsitraukė mobilųjį telefoną iš kostiumo švarko kiše- 
nės. Visi vyrai buvo tvarkingi ir apsivilkę švarius drabužius, 
o Emilė jautėsi taip, tarsi niekada gyvenime nebūtų buvusi 
vonioje, o be to, jai atrodė, kad tuoj sprogs šlapimo pūslė. 

— Taip, hm, hm, — pasakė Čarlzas į ragelį. — Supra- 
tau. Dinkime iš čia. 

Stetleris viena ranka sugriebė ją už peties, o kita išsi- 
traukė peilį — ji nežinojo, ar jis perpjaus virves, ar gerklę. 

Tačiau vėl suskambo telefonas. Čarlzas iškėlė ranką taip, 
kaip tai daro įtakingi vyrai, kai tikisi, kad jiems paklus. Ke- 
lias sekundes jis klausėsi, o paskui pasidėjo telefoną. 

— Paukštelis ištrūko iš narvelio, — jis atsisukęs piktai pa- 
žvelgė į Emilę. — Panašu, jog tavo draugužis ir vėl laisvėje. 

Išgirdusi tai, Emilė iš palengvėjimo, kad Maiklas gyvas, 
vos neapsipylė ašaromis, tačiau susitvardė ir stengėsi išlikti 
rami. Ji nė neabejojo, kad Maiklas ją suras; šiaip ar taip, juk 
jis turi ryšių dausose. 

— Vadinasi, teks laukti iki vakaro, kad tavimi atsikraty- 
tume, — dygėdamasis pasakė Čarlzas. 

Emilė giliai įkvėpė, kad įgautų drąsos. 

— Gal bent jau galėtumėt pasakyti man, kodėl mane per- 
sekiojate? Jūs du kartus padėjote sprogmenis po mano mašina. 

— Aš jau sakiau tau, kad tai buvo kvaila mintis, — pa- 
sakė Deividas Stetleriui. — Stetas manė, kad sprogmuo pri- 
vers visus patikėti, kad tavo mirtis susijusi su mafija ir su 
tuo apgaviku, su kuriuo buvai susidėjusi. Tačiau neišdegė, ar 
ne? FTB iš kažkur sužinojo. 

Emilė tylėjo. Ji nė nemanė jiems aiškinti, kad Maiklas 
yra jos angelas sargas ir matė auras aplink mašiną. 

— Negaliu patikėti, kad tu nesusiprotėjai — tokia suma- 
ni moteris. Kai mums šis tas pradėjo aiškėti apie tave, buvo- 
me... buvome... — Deividas pakėlė galvą. — Nagi, kokie bu- 
vome? 

— Pakerėti, — pasakė Stetleris. 

— Taip, pakerėti. Tu maitinai tą savo besmegenį drau- 
gužį labai reikšmingomis istorijomis, 0 jis jomis naudoda- 
masis kilo žiniasklaidos pasaulyje. Blogai, kad neištekėjai už 
jo, nes galėjai padaryti jį gubernatoriumi. 

— Tačiau istorijos, kurias tyrinėjau, neturi nieko bendra 
su priežastimi, dėl kurių mėginote mane nužudyti? — paklau- 
sė ji, ir, nepaisant viso šitos situacijos siaubo, dabar labai 
norėjo tai sužinoti. 

— Visiškai nieko bendra, — jis ir vėl iškėlė į viršų ru- 
binus. 

— Jūs mėginote nužudyti mane dėl šitų? — negalėdama 
patikėti paklausė Emilė. — Jūs galėjote juos pavogti. Arba, 
kiek man teko girdėti, galėjote juos nupirkti. 

— Bet jie yra tavo, — pasakė Deividas, ir atrodė, kad 
jam tai labai juokinga. 

Emilė sutriko. 

— Jūs galėjote juos perdaryti, perdirbti, padaryti bet ką, 
ir jie būtų buvę jūsų. 

— Man regis, jūs sakėte, kad ji sumani, — paniekinamai 
prašneko moteris. 

Emilės mintys sukosi ratu. Ji tyliai paklausė: 

— Ką turite galvoje, sakydami, kad jie mano? 

— Jie teisiškai priklauso tau, nes tu juos paveldėjai. 

— Iš kapitono? — sulig kiekviena akimirka ji darėsi vis 
labiau sutrikusi, tačiau, kita vertus, jos galva buvo kimšte 
prikimšta dalykų, nesuprantamų šiame pasaulyje. Pastarąsias 
kelias savaites ji gyveno pasaulyje, kuriame sukosi žmonės, 
turintys kūnus, ir bekūniai. Jei kapitonui, kuris yra miręs, pri- 
klausė rubinai ir jis juos atidavė jai, ar tai reiškia, kad ji juos 
paveldėjo? 

— Turėtumėt nušauti ją vien už jos bukumą, — pasakė 
moteris ir atsuko Emilei nugarą. 

— Kokia buvo tavo motinos mergautinė pavardė? — pa- 
klausė Deividas. 

— Vilkoks. 

— O jos motinos pavardė? 

— Aš... aš neprisimenu. 

— Ar tik ne Simons? 

— O taip, manau, kad būtent tokia, — atsakė Emilė ir 
sumišo dar labiau, nes tai — pakankamai dažna pavardė. 

— O kokia buvo kapitono Madisono žmonos pavardė? 

— Reičelė... — Emilė pakėlė galvą. — Simons, — su- 
šnibždėjo Emilė. Ji tik sėdėjo ir mirksėjo, o jos galvoje zujo 
mintys. — Norite pasakyti, kad aš turiu kai ką bendra su ka- 
pitonu Madisonu? 

— Ar kada matei jo žmonos nuotrauką? 

— Ne, po kapitono mirties ji sunaikino visas savo nuo- 
traukas. | 

— Ne visas. Mano šeima turėjo kelias iš tų laikų, kai ji 
buvo dar mergaitė, — Deividas įkišo ranką į vidinę švarko ki- 
šenę ir ištraukė nuotrauką, kurią prikišo prie pat Emilės veido. 

— Bet ji... 

— Atrodo visai kaip tu. Taip, tikrai taip. Visai kaip tu. 
Atkreipk dėmesį į brangakmenius nuotraukoje. 

— Matau, — atsakė Emilė, atpažinusi rubinus, tačiau, 
tiesą sakant, neįžiūrėjo nieko daugiau. — Kas esi fu? 

Jis labai gerai žinojo, ką ji turi galvoje. 

— Mano prosenelė buvo kapitono žmonos sesuo. O tu, 
mažoji panele bibliotekininke, buvai kapitono Žmonos pro- 
anūkė. 

“Buvau? Būtasis laikas — tarsi aš jau būčiau mirusi." 

— Aš... aš niekada nežinojau, niekada nepagalvojau. Aš 
nė nežinojau, kad ji turėjo dukterį. Apie tai niekur neparašy- 
ta. Kaip jūs manote, kodėl ji išsikraustė iš proto? Aš nežinau; 
aš dar neišsiaiškinau. 

— Bet būtum išsiaiškinusi. Supranti, tai griežtai saugo- 
ma mano šeimos paslaptis. Jaunoji Reičelė Simons pastojo 
nuo savo meilužio, o paskui jis ją paliko, todėl ji buvo nuga- 
benta pas tetą, kad ten pagimdytų. Kai ji sugrįžo, jos tėvas 
ištekino ją už kapitono. Tada jis buvo vienintelis vyras, norė- 
jęs jos rankos. Ar žinojai, kad kapitonas dvikovoje nukovė 
du vyrus, kurie bare viešai juokavo kalbėdami apie jo žmo- 
nos skaistybę? Ne, ką gi, būtum sužinojusi. Tu visada šniukš- 
tinėdavai tol, kol sužinodavai viską. 

— Kapitonas nužudė jos meilužį, — pasakė Emilė, steng- 
damasi visa tai suprasti. 

—- Ne, nenužudė, — atsakė Deividas. — Jį nužudė Rei- 
čelė. Ji mylėjo jį visa širdimi, ta kvaila karvė, o jis paliko ją 
tą akimirką, kai sužinojo, kad ji nėščia ir bus išbraukta iš te- 
stamento. Jis iškeliavo į užjūrį, o paskui sugrįžo po daugy- 
bės metų ir rado buvusią savo meilužę, gyvenančią dvare ir 
nešiojančią citrinos dydžio rubinus. Jis slapčiomis ir vėl pra- 
dėjo jai mergintis. Kapitonas tai žinojo, tačiau jis taip ją my- 
lėjo, kad leido daryti viską, ko tik ji norėjo. Kapitonas būtų 
leidęs jos meilužiui apsigyventi kartu su ja, jei tik ji būtų to 
panorėjusi. Tačiau kai Reičelė suprato, kad meilužiui reika- 
lingi tik jos brangakmeniai, ji paėmė vieną iš B2Pilono pisto- 
letų ir šovė jam tiesiai į širdį. 

— Tada, kai peršovė jam lyties organus, — pridūrė mo- 
teris. 

— O taip, aš pamiršau tą šiurpią smulkmeną. Visada pa- 
mirštu tą smulkmeną. 

— O kapitonas prisiėmė visą kaltę, — stebėdamasi pa- 
sakė Emilė. 

— Taip. Jis įkalbėjo savo seną ištikimą tarną duoti teis- 
me parodymus prieš jį, todėl kapitonas buvo pakartas. Vė- 
liau tarnas nusižudė graužiamas sąžinės, o žmona išsikraustė 
iš proto. 

— Kūdikis buvo užaugintas darnioje šeimoje Ajovoje, — 
tyliai pratarė Emilė, prisiminusi, iš kur buvo kilusi jos moti- 
nos giminė. 

— Teisingai. O kai ji užaugo ir ištekėjo, pagimdė tavo 
senelę. 

— Taigi numanau, kad kapitonas paliko viską savo žmo- 
nai, O toji testamentu viską atidavė savo dukrai, kad ir kur ji 
buvo, — pasakė Emilė. 

— Būtent. — Deividas žvilgtelėjo į savo seserį. — Sa- 
kiau, kad ji sumani. 

— Bet aš nieko nežinojau. Aš... 

— Bet tu gilinaisi į kapitono gyvenimo istoriją, kišai nosį 
į dalykus, kurie neturėjo tau rūpėti, tad galiausiai vis tiek bū- 
tum sužinojusi. Blogai, kad nesi tokia kvaila kaip tavo vaiki- 
nas. Jei būtum tokia kaip jis, nebūtum patekusi į pavojų. Jis 
nesugebėtų ir savo batų pats susirasti. 

— Vadinasi, jei atsikratysite manimi, tapsite Madisono 
turto paveldėtojais? 

— O taip, didelio turto, — pasakė moteris. 

— Be to, sklando gandai apie tame name paslėptus tur- 
tus, — pridūrė Stetleris. — Jo Žmona turėjo pasakišką bran- 
gakmenių kolekciją. Panašu, jog spalvoti akmenėliai padėjo 
jai pamiršti, ko ji neteko. Be rubinų, ji dar turėjo smaragdų, 
skaisčiai geltonų deimantų ir daugybę pusbrangių akmenė- 
lių. Šiandien jie visi verti milijonų. Ji jų nepardavė, todėl vi- 
si numano, kad jie yra tame name. 

— Kodėl šitai iki šiol nežinoma? — paklausė Emilė. — 
Regis, sklinda legendos apie namą, pilną brangakmenių. 

— Sklinda legendos apie šmėklas. Mes išleidome kalną 
pinigų, kad įrengtume garso sistemą, kuri atbaidytų vaikiš- 
čius, slampinėjančius aplinkui, — pasakė Čarlzas, prabilęs 
pirmą kartą per visą tą laiką. — Šmėklos paveikė stipriau nei 
visi pasakojimai apie brangenybes. 

— Bet kodėl jūs tiesiog nepareiškėte teisių į tą namą, kad 
galėtumėt daryti su juo ką tinkami? — paklausė Emilė. — Nie- 
kas nežinojo apie mane kaip paveldėtoją, išskyrus jus. Aš ir 
pati nežinojau. 

— Dėl teisėjo Henrio Egniaus Voldeno, štai kodėl. Mes 
pateikėme savo pretenziją prieš penkerius metus, tačiau jis 
pasakė, jog nori žinoti, kas nutiko dukteriai. Ir jis nepatikė- 
j0, kai pasakėme jam, kad ji mirė dar būdama kūdikis. 

— Sakiau jums, kad jis nepatikės, kad ir ką jam sakytu- 
mėt, — pasakė moteris. — Mat mano brangusis brolelis su- 
vedžiojo ir pametė teisėjo dukterį. Tada teisėjas pasidomėjo 
įvaikintais vaikais. 

— O ką aš turėjau daryti? Ji pati man siūlėsi, — pasakė 
Deividas, ir iš akių buvo matyti, kad jis nesigaili. 

— Pasakyti “ne"? — šelmiškai pasakė jo sesuo. 

— O ką pasakytumėt, jei aš atiduočiau tą namą jums? — 
paklausė Emilė. — Kam man senas namas ir krūva brangak- 
menių? Na, kur aš su jais eičiau? 

Po šių Žodžių jie sužiuro į ją, ir jų visų veido išraiškos 
sakė: “Mes ne kvailiai". 

— Aš pasirašyčiau bet kokius dokumentus, — nuolan- 
kiai pasakė ji. — Argi jūs negalėtumėt greitai sudaryti sutar- 
ties? 

— Kokia puiki mintis. Tu pasirašai, kad atiduodi milijo- 
nų dolerių vertus brangakmenius ir žemę mums, 0 paskui nu- 
eini į teismą ir mMėgini visa tai atgauti? Ar toks tavo planas? 

— Bet juk aš bijočiau ko nors imtis, — beveik inkšdama 
pratarė Emilė. “Tai tokia mano drąsa", — pagalvojo ji. 

— Keistas dalykas tie pinigai. Jei jų yra pakankamai, 
net ir pats bailiausias Žmogus įgauna drąsos. Patikėk mani- 
mi, panele bibliotekininke, geras teisininkas įkalbėtų tave pa- 
teikti ieškinį ir tu, žinoma, laimėtum. Šiaip ar taip, juk tu 
buvai jos produkraitė. 

— Pakaks! — pareiškė moteris, nužvelgdama Emilę nuo 
galvos iki kojų. — Dar truputį ir paprašysite, kad ji už jūsų 
ištekėtų. 

— Nebloga mintis, — pasakė Stetleris, žvelgdamas į 
Emilės krūtinę, lipančią iš suknelės. 


214 


Emilės angelas 


— O aš sakau, išvežkime ją iš čia ir užbaikime šitą rei- 
kalą. Kuo greičiau tai bus padaryta, tuo greičiau bus surastas 
jos kūnas, o tu būsi paskelbtas artimiausiu giminaičiu, — kal- 
bėjo moteris. — Ir duok man šituos, — pridūrė ji griebdama 
rubinus iš brolio rankos. 

“Maiklai!" — vėl mintyse pašaukė Emilė, visa savo esy- 
be gailėdamasi, kad, užuot jo paklausiusi, sumanė pabūti fa- 
tališka moterimi. 

Tačiau bendrininkai įbedė jai į ranką švirkštą, ir po aki- 
mirkos ji jau nieko nejautė. 


J3 skyrius 


Emilė atsipeikėjo mašinos bagažinėje. Tiesa, anksčiau 
jai niekada neteko būti bagažinėje, tačiau iš kvapų, garsų ir 
kratymo suprato, kur atsidūrusi, be to, į šonkaulius spaudė 
atsarginė padanga. 

Jai buvo sunku susivokti, kas iš tikrųjų vyksta. Būti su- 
rištai ir įmestai į bagažinę — tokie dalykai galėjo nutikti kam 
nori, bet tik ne jai. Tik ne nuobodžiai bibliotekininkei, kuriai 
didžiausias įvykis būdavo parduotuvėje surasti pirmąjį kny- 
gos leidimą. 

— Maiklai, — balsu prašvokštė Emilė. Jos burna buvo 
užklijuota. Tačiau jei ji būtų galėjusi kalbėti, būtų su malo- 
numu pasakiusi jam kelis dalykus, kurių nesakė anksčiau. 

Visų pirma tai, kad ji myli jį. Ji myli jį tokį, koks jis yra, 
o ne dėl to, kad jis angelas ar kad myli ją. Ji myli jį todėl, kad 
jis visada rūpinasi žmonėmis, ir visai nesvarbu, ar tie žmo- 
nės turi kūną, ar ne. 

Ir ji taip pasitiki jo meile, kad žino, jog gali jį nunuody- 
ti, ojis kitą dieną vis tiek ją mylės. Žinoma, jis pyks ir šauks 
ant jos, priekaištaus, kad nepaprastai kvailai ji pasielgė, ta- 
čiau jis vis tiek ją mylės. Kiek moterų gyvenime gali taip 
pasitikėti savo vyrais, kad galėtų taip pasielgti? Ji nuolat sten- 
gėsi įtikti Donaldui, o Maiklui labiausiai patikdavo, kai ji bū- 
davo savimi. 

“Aš myliu tave", — mintyse pasakė Emilė, ir akyse su- 

sikaupė ašaros, kai ji pagalvojo, kad dabar niekada nebega- 
lės jam to pasakyti. Ji niekada negalės jam pasakyti, kad jis 
buvo teisus, o ji klydo dėl pobūvio, ir niekada nepasakys, 
kaip jai buvo su juo gera. Jis — įdomus, linksmas ir rūpes- 
tingas, jis turi viską, ko tik gali geisti moteris. “O aš pasiel- 
giau su juo kaip su kokiu mėšlu“, — pagalvojo, ir ašaros jau 
aptemdė akis. 

Taigi dabar ji pakeliui į mirtį. Ji tuo nė neabejojo. Ir 
netgi Maiklas, turintis nepaprastų galių, nepajėgė jos išgel- 
bėti. Kas nutiks jam, kai jis sugrįš į Dangų ir pasakys ar- 
kangelui, kad nepavyko, kad jis negalėjo sunaikinti tykančio 
Emilę blogio? 

Taigi ji mirs ir turbūt niekada daugiau nepamatys jo žmo- 
gaus pavidalu. Kitame gyvenime ji bus Žmogus, o jis žvelgs į 
ją iš dausų. Bent jau šimtą metų, kol jį perkels kitur, jis bus 
ten. Staiga šimtas metų jai pasirodė ne toks jau ilgas laiko- 
tarpis, nes jis siejasi su viltimi. 

Kai mašina sustojo, Emilė jau nieko nebebijojo. Galbūt 
taip atsitiko todėl, kad kai susipažino su Maiklu, ji jau Žžino- 
jo, kas jos laukia. Daugiau nebeiškilo jokių klausimų dėl po- 
mirtinio gyvenimo ar reinkarnacijos. Dabar jai ramybės ne- 
duoda tik vienas dalykas — ji niekada daugiau nepamatys 
Maiklo. 

Kai bagažinė atsidarė, ji visiškai nenustebo pamačiusi, 
kad yra miške. Vadinasi, ji taps vienu iš tų kūnų, kuriuos žais- 
dami aptinka vaikai, ir niekas negalės jos atpažinti. Ji net ne- 
paliko testamento. 

— Na, gerai, užbaikime visa tai, — pasakė Čarlzas ir, 
sugriebęs jai už rankos, pradėjo tempti gilyn į mišką. Ji jau 
suprato, kad prašyti šio vyro pasigailėjimo — beprasmiška; 
jis neturi širdies. 

“Prašau, leisk man numirti oriai, — meldė ji. — Neleisk 
man bliauti ir maldauti." 

Vėl įgavusi ryžto, ji kaip įmanydama stengėsi statyti ko- 
jas, kai Čarlzas vilko ją nelygia miško žeme. 

Staiga Deividas — anksčiau nei kiti — išgirdo triukšmą. 

— Kas tai? — paklausė jis, gerokai sunerimęs. Visi kiti 
buvo tokie ramūs, kad Emilė net pagalvojo, jog jie tai darė ir 

anksčiau. Jie vadinami “mirtinu trejetu“, ir turbūt ne be prie- 
žasties. 

Gal Maiklas pasitelkė kokią nors raganystę — tiksliau, 
angeliškus kerus, nes anksčiau, negu žmogžudžiai spėjo iš- 
girsti, prieš juos išdygo motociklas. Tai buvo vienas iš tų di- 
delių juodų “Harley-Davidson", kokiais paprastai važinėda- 
vo tik didžiausi banditai, ir Emilė pagalvojo, kad niekada gy- 
venime ji nematė nieko gražesnio. Jei jis būtų atjojęs ant juodo 
eržilo, nebūtų buvęs labiau panašus į didvyrį. 

— Atrišk ją, — tyliai paliepė Maiklas, nulipęs nuo di- 
džiulio motociklo. 

Čarlzas bjauriai nusikvatojo ir nukreipė šautuvą Maik- 
lui į galvą. 

— Nejuokink manęs. Pats su ja susitvarkyk. 

— Mielai, — pasakė Maiklas ir, priėjęs prie Emilės, iš- 
traukė ją iš Čarlzo gniaužtų. Maiklas prilietė ranką prie lip- 
nios juostos, kuria buvo užklijuota moters burna, ir ji pasi- 
ruošė iškęsti skausmą, kai jis ją plėš, tačiau jis nuėmė juoste- 
le, o skausmo nebuvo. 

— Tu negali nužudyti jų abiejų, — pasakė Deividas, o 
jo balsas iš nervų suplonėjo. 

— Aišku, kad galime, — pasakė dama. — Beje, mums 
tai tik dar palankiau. Jis nužudo ją, o paskui nusišauna pats. 
Nuostabu. Taip dažnai atsitinka. 

— Aš pasakiau policijai, kur jūs esate, — pasakė Maik- 
las, atrišdamas jai rankas ir kojas. Bent jau ji pajuto, kad jos 
atrištos, tačiau Maiklas nepajudėjo. 

— Manai, kad mes nepapirksime policijos? — paklausė 


Stetleris. — O be to, tas idiotas Donaldas taip apjuodino 
šitos moters vardą, jog visi manys, kad ji gavo tai, ko nusi- 
pelnė. 


Moteris šaltai nusišypsojo Emilei. 

— Brangute, sužinosi tai gal šiek tiek per vėlai, — nie- 
kada nereikia pasitikėti vyrais. Tai Donaldas skambino. Jis 
tave pardavė už paramą siekiant gubernatoriaus posto per ki- 
tus rinkimus. 

Išgirdusi tai, Emilė tik aiktelėjo, bet šilta Maiklo ranka 
palietė jos ranką, ir ji, kaip paprastai, nurimo. Jis tikriausiai 

perskaitė jos mintis, nes suspaudė jos plaštaką, ir ji pasijuto 
kur kas geriau. Bet, kita vertus, su Maiklu ji visada jausda- 


vosi saugi. 
— Jūs negalite manęs nužudyti, — tyliai pasakė Maik- 
las, stovėdamas šalia Emilės. — Kad ir ką man padarysite, 


nepribaigsite manęs tol, kol Dangus nepasiruošęs duoti lei- 
dimo man apleisti šią Žemę. 

Maiklas žvelgė į Deividą ir jo seserį, todėl jis nematė 
Čarlzo, stovinčio šone. Kvailai šypsodamasis Čarlzas pakėlė 
šautuvą ir nusitaikė. 

Emilė negalvojo, ką daro. Ji tik žinojo, kad ji nenori bū- 
ti šitoje planetoje be Maiklo. Jei jis turi palikti šią Žemę, tai 
ją paliks ir ji, ir, kad ir kuo viskas užsibaigs, jie bus kartu. 

Nė nesusimąsčiusi apie savo gyvybę, ji metėsi visu kū- 
nu, kad užstotų Maiklą, ir kulka pataikė tiesiai jai į širdį. 


Emilės angelas 


Epilogas 


Maiklas stovėjo priešais arkangelą Mykolą, ir šio didin- 
gumas buvo stulbinantis. Jis buvo angelas kariūnas, matęs 
visus karus, užregistruotus istorijoje, 0 jo tobula valdinga lai- 
kysena kėlė baimę jo bendravardžiui. 

— Aš pavedžiau tau atlikti darbą, — pasakė arkangelas, 
žvelgdamas į Maiklą. Jo tiesi aristokratiška nosis buvo nu- 
kreipta tiesiai į pavaldinį. 

Maiklas visada norėjo, kad jam būtų leista pamatyti vei- 
dą šio aukščiausiojo iš aukščiausiųjų angelų, tačiau jis dabar 
virpėjo priešais jį ir kone gailėjosi dėl tokio savo troškimo. 

— O man nepavyko, — sušnibždėjo Maiklas. — Aš pri- 
pažįstu savo nesėkmę ir maldauju atleidimo. 

Arkangelas nusigręžė ir pažvelgė į savo draugą Gabrie- 
lių, angelą, kuriam buvo ne vienas tūkstantis metų. Kažkada 
Gabrielius valdė Žemės planetą, bet labai seniai perleido ją 
jaunesniam arkangelui Mykolui. 

— Tu buvai nubaustas, todėl dabar gali eiti. 

Bet Maiklas nepajudėjo. 

— Kas nutiko? — paklausė arkangelas, o jo tamsūs ant- 
akiai susijungė į vieną liniją. 

— Aš noriu būti su ja, — atsakė Maiklas, stengdamasis 
būti drąsus, tačiau žodžiai strigo gerklėje. 

— Bet tu būsi ateinančius šimtą metų... 

— Ne! — pasakė Maiklas griežčiau, negu norėjo, o pas- 
kui prabilo švelniau. — Norėjau pasakyti, kad noriu būti čia, 
šiame gyvenime, ir dabar. Žemėje. Žmogaus pavidalu. 

Arkangelas pažvelgė į Maiklą tokiu veriančiu žvilgsniu, 
kad šis pasijuto taip, tarsi jo siela būtų apipilta spiritu ir pa- 
degta. 

— Bet jos žemiškas kūnas mirė. 

Maiklas giliai įkvėpė, paskui nurijo seiles. 

— Jį galima prikelti. 

— Tai gali tiktai Dievas, — švelniai atsakė arkangelas 
Mykolas, smalsiai žvelgdamas į Maiklą. 

— Tuomet aš Jo paprašysiu, — tvirtai pasakė Maiklas. 

— Bet tokiam prikėlimui turi būti priežastis, — tarė Gab- 
rielius, stovįs už savo jaunojo draugo nugaros. 

Maiklas sukaupė visą drąsą, kokią tik turėjo. 

— Atiduosiu bet ką, kad tik sugrąžinčiau jos kūnui gy- 
vybę ir galėčiau būti su ja. 

Danguje nereikėjo smulkiai aiškinti, nes žemesnio lygio 
angelų, tokių kaip Maiklo, mintis arkangelai įskaitydavo la- 
bai lengvai. 

— Ar supranti, ką tu kalbi? 

— Taip, aš suprantu, — atsakė jis, ir Maiklą galutinai 
apleido baimė. — Taip, aš labai gerai suprantu, ką kalbu. 

— Ar nori pasakyti, kad dėl jos atsisakytum būti ange- 
lu? Tu dėl jos atsisakytum Dangaus? 

— Taip, — nė nedvejodamas atsakė Maiklas. — Ji dėl 
manęs atsisakė gyvybės, todėl aš pasiruošęs dėl jos atsisaky- 
ti visko. 

Arkangelas Mykolas tik numojo į tai ranka. 

— Bet ji pereis į geresnį gyvenimą. Ji tinkamai nugyve- 
no šį gyvenimą, net jei jis ir buvo trumpas, todėl kitas gyve- 
nimas jai bus duotas geresnis. 

— Noriu būti su ja šiame gyvenime ir... ir visuose ki- 
tuose gyvenimuose ateityje. Ir dėl to atsisakysiu Dangaus, — 
pasakė Maiklas ir susikaupė, kad ir vėl nepradėtų drebėti. 

Arkangelas Mykolas kurį laiką žiūrėjo į jį. 

— Jei tai padarytum, ant tavo pečių užgultų visi Žmogiš- 
ko gyvenimo siaubai. Tau tektų susidurti su skausmu ir liū- 
desiu, tragedija ir... 

— Ir meile, — užbaigė Maiklas, ir tai sakydamas įgavo 
drąsos. — Aš myliu ją. Visada ją mylėjau, dabar tai Žinau. Aš 
nesu geras angelas sargas. Aš per daug laiko skyriau Emilei 
ir per mažai kitiems. Ir aš manipuliavau gyvenimais, kas yra 
neleistina. Aš netgi manipuliavau Emilės gyvenimais, nes ne- 
galėjau matyti jos su kitais vyrais. Koks aš angelas sargas, 
Jei taip kišuosi? Ir aš myliu ją mirtingojo meile. Mano meilė 
Emilei visiškai nėra angeliška. Beje, ji netgi labai kūniška. 

— Aha, — pratarė arkangelas, vis dar skvarbiu žvilgs- 
niu žvelgdamas į Maiklą. — Bet privalai suprasti, kad jei at- 
sisakysi Dangaus, tu jau nebegalėsi apsigalvoti. 

Akimirką Maiklas kone sudvejojo, bet paskui nusišyp- 
sojo. 

— Ne, neapsigalvosiu. Aš myliu ją jau daugybę amžių, 
todėl mano nuomonė nepasikeis. 

— Tavo atmintyje nebeliks tų laikų, kada tu buvai ange- 
las. Tave užgrius visos Žmonių bėdos. 

— Aš suprantu ir esu pasiruošęs atsisakyti visko, ko tik 
prireiks. Ar sugrąžinsi jos kūnui gyvybę? 

— Jei tu esi apsisprendęs. Taigi nebeapsigalvosi? 

— Ne, esu tuo tikras, — ir sakydamas tai jis buvo tikras. 

— Tuomet tai padaryta, — atsakė arkangelas Mykolas. 
Ir tai buvo padaryta. 


2 epilogas 


— Padaryta. 

— Tu juokauji, — pasakė Emilė, laikydama savo aštuo- 
nių savaičių sūnų ant kelių. Ji mėgino užsisagstyti suknelę. — 
Ir daugiau jokių perrašymų? — paklausė ji erzindama. 

— Ne. Duok man jį palaikyti, kol tu apsirengsi, — pasa- 
kė Maiklas, siekdamas kūdikio. 

— Kuo apsirengsiu? 

— Labai juokinga. Apsirengsi kitais drabužiais, nes aš 
vežuosi judu atšvęsti. Ne kiekvieną dieną žmogus baigia ra- 
šyti knygą. 

— Ne kiekvieną dieną trisdešimt septynerių metų Žmo- 
gus rašo savo biografiją. 

— Mūsų biografiją, — pataisė jis, paėmė kūdikį ir pabu- 
čiavo jį, prieš priglausdamas jį prie peties. 

— Tavo, — šypsodamasi ir eidama prie didžiulio seno 
namo laiptų tarė Emilė. Ji galvojo apie pastaruosius dvejus 
jųdviejų gyvenimo metus. Ji prisiminė, kaip susitiko su Maik- 
lu, kai vos nepervažiavo jo mašina, kaip jį buvo ištikusi am- 
nezija, ir jie dirbo drauge, kad išsiaiškintų, kas jis toks. At- 
liekant tyrimą, kai FTB vyrai lipo jiems ant kulnų, nes jie 
manė, kad Maiklas yra ieškomas nusikaltėlis, paaiškėjo, kad 
kažkas kėsinasi nužudyti ją. 

Akimirką Emilė stabtelėjo laiptų aikštelėje ir pažvelgė į 
tamsią galvą vyro, kuris laikė jų kūdikį ir sūpavo jį, jiems 
klausantis vaiko mėgstamiausio Enya įrašo. 

Ji prisiminė, kaip Maiklas išgelbėjo ją nuo tų žmonių, kaip 
jie pabėgo ant Maiklo motociklo ir kaip nuo skardžio nusirito 
juos persekiojusi mašina su trimis vyrais ir moterimi. Visi ke- 
turi užsimušė vietoje. Kai paaiškėjo, kad į šį planą buvo įsi- 
painiojęs televizijos Žurnalistas, jos sužadėtinis Donaldas Stiu- 
artas, jis buvo diskredituotas ir atleistas iš darbo. Ji girdėjo, 
kad dabar Donaldas ruošia orų prognozes kažkokiame maža- 
me miestelyje, kurio net pavadinimo niekas nežino. 

Paskui Emilė susigrąžino jai priklausantį palikimą, Ma- 
disono namą, ir susituokė su Maiklu. Už dalį kapitono turtų 
jie restauravo senąjį pastatą ir pavertė jį gražiais namais, ku- 
riuos ji ir Maiklas planavo užpildyti vaikų klegesiu. 

“Keista, — pagalvojo ji, — kaip po tokios, regis, nelai- 
mingos pradžios galėjo taip gerai viskas susiklostyti. Kartais 
ji susimąstydavo, kuria linkme būtų pakrypęs gyvenimas, jei 
ji ar Maiklas tą dieną nebūtų išsisukę nuo nutaikytų į juos 
kulkų. 

— Bet mes išsisukome, — balsu ištarė ji, lipdama laip- 
tais. — Ir ačiū Dievui bei dangui, kad mes ištrūkome, — aki- 
užėmusį dalį sienos nuo stogo iki pat pirmojo aukšto. Anks- 
tesnis stiklas sudužo prieš daugybę metų, ir kai Emilė pavel- 
dėjo namą, anga jau buvo užkalta lentomis. Kai jie sumanė ir 
vėl ją įstiklinti, Maiklas pasiūlė įdėti čia arkangelo Mykolo 
atvaizdą. 

— O ar turi jo nuotrauką, kad galėtum duoti meistrui? — 
paerzindama paklausė Emilė. 

— Ne, bet nors ir keista, žinau, kaip jis atrodo. 

Taigi dabar čia įtaisytas vitražas, kuriame pavaizduotas 
dvylikos pėdų Žmogus — nepaprastai žavus vyriškis, dėvįs 
juodus šarvus, niūriai Žvelgiantis į visus, praeinančius pro 
šalį. Tačiau netgi jo niūri išraiška spinduliavo gerumu, ir Emi- 
lė kaskart praeidama nusišypsodavo angelui. 

— Ačiū ir tau, — sušnibždėjo ji, bet nežinojo, kodėl. 
Kaip tokia išgalvota asmenybė, kaip arkangelas Mykolas, 

gali būti susijusi su jų išsigelbėjimu nuo ginkluotų šautu- 
vais vyrų? 

Neturėdama atsakymo Emilė gūžtelėjo pečiais, pakilo 
laiptais į jų miegamąjį ir atidarė spintą. 

— Nagi, kapitone, ką turėčiau šįvakar apsivilkti? — balsu 
tarė ji, kreipdamasi į šmėklą, kuri, pasak Žmonių, vaidenosi 
name. Tačiau nei ji, nei Maiklas niekada nematė nė ženklo 
kokios nors šmėklos, o be to, jie netikėjo vaiduokliais. 

Pažvelgusi į savo pilvą, kuris dar toli gražu nebuvo plokš- 
čias, ji susiraukė: 

— Nagi, kapitone, būk gailestingas. Ar turi ką nors sto- 
rai, neseniai pagimdžiusiai moteriai, kad ji galėtų suvilioti 
savo vyrą? Man reikia pagalbos. 

Ji šiuos žodžius ištarė juokais, tačiau po akimirkos iš- 
girdo garsą spintos viršuje. 

— Nejaugi ir vėl voverės! — pratarė Emilė, dirstelėjusi į 
lubas. Ji uždegė šviesą ir dirstelėjo į spintos viršų. Nustebusi 
bei pasibaisėjusi išvydo supuvusias lentas. “Termitai"*" — pa- 
galvojo ji, vis dar nenuleisdama akių nuo yrančių lentų. Kai 
jos pradėjo griūti, ji pasilenkė, tačiau nesuspėjo pasitraukti, 
1r kažkas nukrito jai ant galvos. Pakėlusi ranką, ji užčiuopė 
kažką glotnaus ir šalto. 

Kai dulkės nusėdo, Emilė pažvelgė į saują ir pamatė, 
jog laiko smaragdų vėrinį, o prie kojų, ant pečių, ant jos 
drabužių — visur buvo pilna brangakmenių, pabirusių tarsi 
iš piratų skrynios. 

— Oho, — pratarė Emilė, o jos akys, žvelgiančios į Žvil- 
gančius akmenėlius, išsiplėtė. 

— Kas čia buvo? — sušuko Maiklas, pasišokinėdamas at- 
bėgęs laiptais, o kūdikį laikydamas tvirtai priglaudęs prie sa- 
vęs. — Ar viskas gerai? Atrodė, tarsi būtų užgriuvęs stogas. 

Iš lėto Emilė pasisuko jo pusėn ir ištiesė rankas. 

— Manau, kad suradome prosenelės brangakmenius, — 
tyliai pasakė ji. 

— Tegu mane velniai, — pasakė Maiklas, pakėlęs nuo 
grindų apyrankę, kuri, atrodė, buvo iš geltonųjų deimantų. — 
Tu tikrai suradai, — jis pažvelgė į kambario kertę. — Ačiū 
tau, seni, — pasakė jis, o paskui abu, Emilė ir jis, galėjo 
prisiekti, jog girdėjo nuoširdų juoką. 

— Eime iš čia, — pasakė Maiklas. Tada paėmė Emilę už 
rankos ir visi trys juokdamiesi nusileido laiptais. 


Gabrielius pažvelgė į arkangelą Mykolą ir paklausė: 

— Kodėl tu nusiuntei jį į Žemę? 

— Nes per daugybę amžių Maiklas įsimylėjo Emilę. 
Kartais taip nutinka, tačiau šiuo atveju Maiklas neleistinai 
kišosi į jos gyvenimą. Emilė turi gerą širdį, tačiau ji vis įsi- 
myli netinkamus vyrus. Per pastaruosius du gyvenimus, 
užuot globojęs Emilę, ištekančią už vyro, kuris elgėsi su ja 
kaip su šiukšle, jis sulaužė taisykles ir iš viso neleido jai 
ištekėti. 

— Argi tai negerai? — paklausė Gabrielius, o jo akys 
švytėjo, nes jis žinojo atsakymą. Jam visuomet patiko stebėti 
tokį šlovingą karį, kaip arkangelas Mykolas, tvarkantį reika- 
lus, nesusijusius su karu ir taika. 

— Būtų buvę gerai, bet Maiklas neleido jokiam kitam 
vyrui vesti Emilės, todėl ji liko senmergė. Du gyvenimus ji 
užbaigė būdama neturinčia vaikų skaistuole ir našta giminai- 
čiams. Tai buvo liūdni ir vienatvės kupini gyvenimai. Toks 
likimas neturėjo jos ištikti. 

— Vadinasi, tu nusiuntei jį į Žemę, kad apsispręstų, ar 
nori būti su ta moterimi, kurią myli. 

— Kaip tik dėl to. 

— Ar jis pasielgė taip, kaip tikėjaisi? 

— O taip. Esu juo labai patenkintas. Jiedu puikūs žmo- 
nės ir padovanos pasauliui gerų vaikų. Jie spinduliuos didele 
meile ir gerumu. Žemei visada pravers meilė ir gerumas. 

— Vadinasi, mūsų jaunasis draugas Maiklas nebus paže- 
mintas? 

Arkangelas Mykolas pažvelgė į savo seną draugą ir, pa- 
stebėjęs, kad šis jį tik erzina, nusišypsojo. Kad ir kokia grės- 
minga būdavo Mykolo išraiška, jis niekada nekėlė baimės 
Gabrieliui ir netgi jo neapgaudinėjo, nes Gabrielius drauge 
su Dievu žinojo, kad jis turi gerą, švelnią širdį. 

— Ne visai taip, — burbtelėjo Mykolas, o paskui ir vėl 
nukreipė visą savo dėmesį į įvykius Viduriniuosiuose Rytuo- 
se. — Ne, nevisiškai. 


Ė OK ai meilė basibeldžia į duris ir vėl. 
apleidžia namus, kai lauki nesulauki 
savo laimės, kai pradedi nebetikėti, kad dar 
kam nors tu būsi reikalinga lyg gyvybė, — 
apsidairyk ir atidžiai įsiklausyk: Dangus tau 
siunčia angelą. Neatstumk j0. 

